
ମୁଡୁଡା : 

ସମ୍ବଲପୁରୀ ଭାଷାଥୁ ଯେତ୍‌କି କବି, କଥାକାର୍‌, ଞିପନ୍ୟାସିକ୍‌ ନାଟ୍ୟକାର ଲେଖାଲେଖି 
କରୁଛନ୍‌, ସମ୍କର୍‌ ସୃଷ୍ଟିର୍‌ ସଠିକ୍‌ ଚର୍ଚ୍ଚାଂବିଚର୍ା ଆଏଜ୍‌ତକ ବନେକରି ନିହେ ହଏ ମିତାର୍‌ ଲାଗ୍‌ସି | 
ବିଶେଷ କରି କବିତା, କଥାନୀ ଆର୍‌ ନାଟକ୍‌କେ ନେଇକରି ବଢିଆଁ ବଢିଆଁ ବହିମାନ୍‌ ପାଠକର୍‌ 
ନଜର୍‌କେ ଆଏଲାନ | ହେଲେ ସଠିକ୍‌ ଆଲୋଚନା ସମାଲୋଚନା ନାଇଁ ହେଲେ ସାହିତ୍ୟର୍‌ ଗତି ଆର୍‌ 
ପ୍ରକୃତିକେ ଆକଲନ୍‌ ନାଇଁ କରାଯାଇପାରେ | କବିତା ଦିଗେ ଆର୍‌ ଆଘର୍‌ ବାଗିର୍‌ ପାରଂପାରିକ ରୀତିଥ 
ବାଧୁ ନାଇଁ ହେଇ ଆଧୁନିକ୍‌ ଢାଗାର୍‌ କବିତା ବି ଲେଖା ହେଇ ପାଠକର୍‌ ଅଦୃତି ପାଇପାରୁଛେ | ଭାବ୍‌, 
ମଂଜ, ଶୈଲୀକେ ନଜର୍‌ ରଖି କବିମାନେ ବନେ ବନେ କବିତା ଲେଖୁଛନ୍‌, ପାଠକ୍‌ ଆର୍‌ ଶ୍ରେତାର୍‌ 
ମନ୍କେ ଛୁଇଁ ପାରୁଛନ୍‌ | ନାଟକ୍‌ ତ ଗଲା ଗାଲିଶ ବରଷ୍‌ ହେଲାନ ଲଗାତାର୍‌ ଲିଖା ରାଲିଛେ, ମଂଚନ୍‌ 
ହଉଛେ, ତା'ର ଭିତରେ ପରୀକ୍ଷା ନିରୀକ୍ଷା ଭିଲ୍‌ ଗାଲିଛେ, ଲୋକ ସଂସ୍କୃତି ଆର୍‌ ସହର୍‌ ସଂସ୍କୃତିର୍‌ ଅସଲ୍‌ 
ରୂପ ନାଟକନୁଁ ବାରି ହେଇ ଯାଉଛେ | ଅଂଚଲ୍‌ ଭେଦ୍‌ ଥି ଭାଷାର୍‌ ଅଲଗ୍‌ ଅଲଗ୍‌ ଠାନି, ଉଚ୍ଚାରନ୍‌ 
କର୍ବାର୍‌ ଶୈଲୀ ଫଟିକ୍‌ ବାରି ହଉଛେ | ଟୁଡ଼ୁ ହଜି ଲୁକି ଯାଉଥୁବାର୍‌ ଶବଦମାନ୍‌ ଢଗ୍‌ଢମାଲୀ, 
ଟପାଦାଏକାମାନ୍‌ ଫେର୍‌ ଲୁକ୍ର୍‌ ମୁହୁଁକେ ଫିରି ଆଉଛେ | ଇ ସବୁକେ ଆଁଖ ରଖି ଗଲା ବଛର୍‌ଦୁ ହେଲା 
ମୁଇଁ କିଛି କିଛି ଚର୍ଚ, ଆଲୋଚନା ଜଡ଼ିତ ପ୍ରବନ୍ଧ ଭିନ୍‌ ଭିନ୍‌ ପତ୍ରପତ୍ରିକା ମାନକୁ ଛପାଲାଗି ଦେଇଥୁଲି | 
ଜୁଗାର୍‌, ମହକ୍‌, ଉଦିଆଁ, ସମ୍ବାଦ ଲେଖୈ ପତ୍ରିକାମାନ୍‌କେ ସେ ସବୁ ଛପା ହେଇ ପାଠକ୍‌ ମାନକର୍‌ 
ସ୍ବୀକୃତି ପାଇସାରିଛେ ! ସାରା ରାଏଜର୍‌ ଭିନ୍‌ ଭିନ୍‌ ଇଲାକାନୁ ପାଠକ୍‌ମାନେ ଚିଠି, ଫୋନ୍‌, ଫେସବୁକ୍‌ 
ମାଧ୍ଯମଥୁ ତାଁକର୍‌ ମତ୍‌ ମୋର୍‌ ନିକେ ପଠଉଥୁଲେ | ଇଛା ଥଲା, ସେ ସବୂକେ ସଂଖ୍ଲି ବହିଟେ କରତି 
କାଏଁ ! ସେ ଉଦ୍ୟମ୍‌ ଆଏଜ୍‌ ସାକାର୍‌ ହେବାକେ ଯାଉଛେ | 


ଇ ବହିଥୁ ଲୋକସାହିତ୍ୟ, କାବ୍ୟକବିତା, ନାଟକ୍‌ ଆର୍‌ କଥାନି ଭାଗର୍‌ ଆଲୋଚନା ଠାନ୍‌ 
ପାଇଛେ | କବି ଲେଖକ୍‌ ମାନେ ବହିକେ ଆପନାର୍‌ କରିପାର୍ଲେ ମୋର୍‌ ଉଦ୍ୟମ ସାଫୁଲ୍‌ ହେଲା 
ବଲି ଜାନମି | ସମ୍ବଲପୁରୀ ପ୍ରବନ୍ଧ ସାହିତ୍ୟକେ ଆହୁରି ସରସ୍‌ ସୁନ୍ଦର୍‌ କରି ପାଠକ୍‌ମାନଙ୍କୁ ପର୍‌ସିବାକେ 
ଯେନ୍‌ ସପନ୍ଟେ କିଛି ବଛର୍‌ ଆଘୁଁ ଦେଖିଥିଲି, ସେଟା ସମ୍କର୍‌ ସହଯୋଗ୍ଥୁ ସାଫୁଲ୍‌ ହେଇଛେ | 
ଯେନ୍‌ ପତ୍ରପତ୍ରିଜାମାନେ ମୋର୍‌ ଲେଖାମାନ୍‌ ଛପା ହେଇଥୁଲା, ସମ୍କୁ ମୋର୍‌ ଆନ୍ତରିକ୍‌ ଧନ୍ୟବାଦ | 
"ସମ୍ବାଦ ର ଲକ୍ଷ୍ମୀନାରାୟଣ ହୋତା ଆଉ “ସମାଜ! ର ସୁକାନ୍ତ କର, ଦୁହିକୁ ମୋର୍‌ ସଦିଛଛା | 


ନାଟ୍ୟକାର ପ୍ରଶାନ୍ତ ମାଝିଜିର ସହଯୋଗ, ଅକ୍ଷର ସଚ୍ଚା ଲାଗି ପଦ୍ମା ସେଠ୍‌ ଆଉ ଗୌରବ 
କେଡିଆ ଛାପ୍ବାକେ ଯତନ୍‌ କରିଛନ୍‌, ସମ୍କୁ ମୋର୍‌ ଛାତିଖୁଲା କୃତଜ୍ଞତା | 

ସୂଚୀପତର୍‌ 


କ୍ରମ.ନଂ. ପ୍ରବନ୍ଧ ପ୍ରଷ୍ଠା 
୧) ଲୋକ୍‌ ୧ 

9) ନୂରୁଛୈେ ମୁଇଁ ତାହାଙ୍କୁ ୬ 

୩) ସମ୍ବଲପୁରୀ ଲୋକଗୀତ୍‌ ନ ସମାଜ୍‌ ଜୀବନ୍‌ ୧୫ 
୪) ପଶ୍ଚିମ ଉଡ଼ିଶାର ନାଟ୍ୟ ପରଂପରା ୨୬ 
୬) ସମ୍ବଲପୁରୀ ନାଟ୍ୟଧାରା ୩୪ 
୭) ଆକାଶବାଣୀ ସମ୍ବଲପୁର ଆର୍‌ ସମ୍ବଲପୁରୀ ନାଟକ୍‌ ୪୧ 
୮) ସମ୍ବଲପୁରୀ ନାଟକର୍‌ ପୀଚ୍‌ ମହାରଥୀ ୪୬ 
୯) ସଂସ୍କାର ପ୍ରୟାସୀ ନାଟ୍ୟକାର ନକୂଲ ବାଦୀ ୫୦ 
୧୦) କଥାନୀର୍‌ ଦୂହି ଆଗଧାଡିର ସ୍ରଷ୍ଟା : ୫୪ 


କଥାଧନର୍‌ ପତି ଧନପତି ମହାପାତ୍ର 
କଥାନୀର୍‌ ଯାଦୂଗର୍‌ କୁମୁଦଚନ୍ଦ୍ର ଦାସ 


୧୧) କବି ସତ୍ନାରେନ୍‌ ବହିଦାର Do 
୧୨) କବି ସତ୍ନାରେନ୍‌କର୍‌ କବିତା ଥି “ ସମ୍ବଲପୁର! ୬୬ 
୧୩) ନୀତିର୍‌ କବି ଗଙ୍ଗାଧର ୭୧ 
୧୪) ‘ବଛର୍‌ କାବ୍ୟଥ ପ୍ରକୃତି ୭୪ 
୧୫) ସମ୍ବଲପୁରୀ ଆଧୁନିକ କବିତାର୍‌ ଧାରା : ୮୧ 


କବିତାର୍‌ ମହକ୍‌ ବିପିନ ଆଗର୍ଯ୍ୟ 

ମାଏଟ୍‌ ଆର୍‌ ମୁନୂଷର୍‌ କବି କ୍ଷୀରୋଦ କୁଅଁର 

ଦରଦୀ କବି ଆନନ୍ଦ ଚନ୍ଦ୍ର ସାହୁ 

ଖୁଲାମନର୍‌ କବି ମୁକ୍ତକଣ୍ଡ 

ରୋମାଂଟିକ୍‌ କବି ସୁଶାନ୍ତ ବାଗ୍‌ 

ନିଷ୍ଠେସିତର୍‌ କବି ଅନୀଲ ଚନ୍ଦ୍ର ଦାସ 

ଭିନେ ସୁଆଦର କବି ଶାଶ୍ବତ ସାହୁ 
୧୬) ଆମ୍ବୂରେଇ ଗାଁର୍‌ ଗଅଁଲିପନ୍‌ ୧୧୨ 
୧୭) ମଣିନନ୍ଦ ସାହୁକର୍‌ ‘ସୀତା ¬ ରାମ” ୧୧୬ 

ଲୋକ୍‌ 


n ପୁ ପାତି ଯୁଗୁଁ ମୁଲ୍କରି ଆଏଜ୍‌ତକ୍‌ ର ' ଲୋକ୍‌ ନ ପୁରଥର ଅବ୍ବଲ 
ଛୁଆ ହିସାବେ ନିଜର୍‌ ଠାନ୍‌କେ ଯୋର୍ଦାର୍‌ କରି ଆବ୍ରିଧରିଛେ | ମୁନୁଷ୍‌ ଆର୍‌ 
ଜୀବଜତୁ, ଦୁହିଝନ୍‌ ମାହାପୁରୁର୍‌ ଜନମ୍‌କଲା ଅଜବ ସୃଷ୍ଟି ଆନ୍‌। ହେଲେ, 
ମୁନୁଷର୍‌ ଇଚ୍ାଶକ୍ତି ନ ତାକେ ଦୁସ୍ରାମାନ୍‌କର୍ନୁଁ ବଡ୍‌ କରି ପାରିଛେ | ନିଜର୍‌ 
ଜ୍ଞାନ-ବିଜ୍ଞାନର୍‌ ଶକ୍ତି ଖଟେଇ ସେ ପ୍ରକୃତି ଆର୍‌ ଜୀବ୍ଜତୁମାନ୍‌କୁ ଅକ୍ତିଆର୍‌ 
କରିପାରିଛେ | ଖାଲି ହେତ୍କି ନାଇଁ, ସମିଆର୍‌ ଗତି ନ ଇ ଲୋକ୍‌, ଜନ୍‌ ଆର୍‌ 
ଗଣ୍‌ ହିସାବୈ ପରିଚିତ ହେଇପାରିଛେ। ଗୋଠ୍‌, ଜାଏତ୍‌, ଧରମ୍‌, ଇଲାକା, 
ଆର୍‌ ବସ୍ତିକେ ନେଇ ଇ “ଲୋକ୍‌ ' ଭାଗ୍‌ -ଭାଗ୍‌ ହେଇଛେ | ବେଦ୍‌, ଜ୍ଞାନ ଆର୍‌ 
ସଂସ୍କାର ନା ଥି ଇ ଭିତ୍ରୁ କେତେ ଦଲ୍‌ ଉପର୍କେ ଉଠି, ‘ଲୋକ୍‌ ' ଠାନୁ ଭିନେ 
ହେଇ ନିଜକୁ ଜହ ସଂସ୍କୃତ୍‌, ଜ୍ଞାନୀ, ଶିକ୍ଷିତ୍‌ ଆର୍‌ ସାଫ୍‌ ସୁତର୍‌ ବଲି ଭାବ୍‌ସନ୍‌ | 
ହେଲୈ, “ ଲୋକ୍‌” ହେଇକରି ରହିଗଲେ ପୁରନା-କାଲିଆ ବସ୍ତର୍‌ ଭିତ୍ରେ, 
ଗଉଁଲି ଜୀବ୍ନର୍‌ ଚଲନ୍‌ ଭିତ୍ରେ, ପାହାଡ଼-ପର୍ବତ୍‌-ଝାରଜଂଗଲ୍‌-ନଏଦ୍‌-ନାଲା 
ଘେରିଥିବାର୍‌ ଅଧାର-ଉକିଆ ଭିତରେ | ଅଶିକ୍ଷିତ୍‌, ଅପଢ଼ା, ନିରକ୍ଷର୍‌, ଅସଂସ୍କୃତ୍‌ 
ବଲି ସେ ସହରୀ-ଜୀବନ୍ନୁଁ ଦୂରେଇଗଲା | ପୁରାନା ରୀତିରିବାଜ୍‌ ତାର୍‌ ଜିବାର୍‌ 
ପୁଜ ହେଲା | ପୁରନା-ଚଲନ୍‌ ହେଲା ତା'ର ନିଦାଭଦ୍ରି ଆର୍‌ ଲୋକାଚାର୍‌ ଭିତ୍ରେ 
ଜ୍ଞାନବିଜ୍ଞାନ୍‌ ବାନ୍ଧି ହେଇଗଲା 1 ଦଶ୍ରାମାସର୍‌ ବିନ୍‌ ମେଘିଆ ଆକାଶ ଲେଖେ 
ଖୁଲା ହୁରୁଦ୍୍‌୍‌ ନଦୀର୍‌ ପାଏନ୍‌ ତଲକେ ତଲ୍‌କେ ଛଲ୍‌କିଲା ଲେଖୈ ତା”ର୍‌ 
ହାବ୍ଭାବ, ଚରେ-ଚିରଗୁନ୍‌କର କିଚିର୍ମିଚିର୍‌ ଗୀତ୍‌ ଭିତ୍‌ରେ ସେ ଜିବାର୍‌ ସୁଆଦ୍‌ 

ପାଏଲା| ଯିଏ ଆଦିମ୍‌ ଥଲା, ଝାରେ ଜଙ୍ଗଲେ ଫଲ୍ମୁଲ୍‌ ଖାଇ, ଝରନ୍‌-ପାଏନ୍‌ 
ପିଇ, ଡାଲ-ପତର୍‌ ଥୁ ଲାଜ୍‌ ଢ଼ାପି ଜି୍ଉଭଁଥିଲା, ତାର୍‌ ସଂଜ୍ଞା ଖୁଜ୍ବାର୍‌ ଲାଗି 
ଆଏଜକା ପୁଥପୀଜି ମେଲାବାକେ ପଡ଼ୁଛେ | ଜ୍ଞାନୀ, ଗୁନି ମାନ୍କର୍‌ ନଜରଥ୍‌ ଇ 
“ଲୋକ୍‌” ଖଟିଖୁଆ, ମଜରିଆ, ମୁରୁଖ, ଅଶିକ୍ଷିତ ବଲି ଅଲଗ ଗୋଠ୍‌ 
ହେଇଯାଇଛନ୍‌ | ଦଲିତ୍‌, ପଛୁଆ, ନିରକ୍ଷର, ଦୁର୍ବଲ୍‌ ବଲି ଡାକଦେଲେ ବି 
ଇମାନେ ପ୍ରତିବାଦ୍‌ ନାଇଁ କରି କେନ୍ସି ପଢ଼ାଲିଖା ମୁନୁଷର୍‌ ଏନ୍ତା କିସ୍‌ମର 
ଡକାଥ୍‌ ସେ କେଭେଁ ମୁହୁଁ ନାଇଁ ଉଲ୍ମେଇ | ତା'ର ବିଶ୍ଵାସ୍‌ଟ ଲଢ଼େଇର୍‌ ବାଟ୍‌ 
ଅପନାବାର୍‌ ଲାଗି ତାର ସିର୍‌ଜନା ଶକ୍ତର୍‌ ଖୁଲାମନ୍‌, ଥାଏ ତ ଖଙର୍ଗ ଯାଇପାରେ | 
ଆଜି ବି ସେ ‘ ଲୋକ ' ହେଇ ରହେବାର୍‌ ଲାଗି ମନ୍‌ କରୁଛେ | ବିଜ୍ଞାନ କେ ହୀତ 
କରି ଇ ମୁନୁଷ୍‌ ଯେତ୍କି ଆଗ୍କେ ଆଗ୍କେ ଯିମି ବଲୁଛେ, ଇ ଲୋକ୍‌ ସେତ୍କି 
ତାର ପୁରାନା ମଜ୍ଲିସ୍‌ ବଁଚବାର୍‌ ଢ଼ଂଗ୍‌ ସାଦାସିଧା ଜୀବନକେ ନେଇକରି 
ଜିଉଁଛେ। ଇ ମୁନୁଷ୍‌ ଲାଗି ମୁନୁଷ୍ପନ୍‌ଟା ଯେନ୍ତା ଅମୂଲ, “ଲୋକ୍‌” ଲାଗି 
ଲୋକ୍ପନ୍ଟା ତାର୍ଠାନୁଁ ବଲି ଜହ ଦାମୀ | ପୁରାନା ରୀତିରିବାଜ୍‌, ରୀତିନୀତି, 
ବିଶ୍ଵାସ, ଚଲନ୍‌, ରୀକ୍ମାରୀତି, ନାଚ୍‌ -ଗୀତ୍‌, ଉଷୋକଷା, ଟପା-ଦାଏକା, 
ବଖାନି ଭିତ୍ରେ ଲୋକର୍‌ ଲୋକ୍ପନ୍‌ ଫୁଟ୍ସି | କହେବାକେ ଗଲେ, ଇ “ ଲୋକ! 
ନ ଆମର୍‌ ପୁରାନା ରୀତିରିବାଜର୍‌, ସଂସ୍କୃତିର୍‌ ବାହାକ୍‌ ଆଏ । ଇନ୍ତା ସଂସ୍କୃତିର୍‌ 
ବଢ଼େଟେ ରିବାଜ୍‌କେ କେହେନି ଶାସ୍ତର୍‌ କି ପୁଥପାଂଜି ମାଏନ୍‌୍ତା ନାଇଁ ଦିଏ। 
ଇଥୁ ଲୁକର ସିରଜିନା-ଶକ୍ତିର୍‌ ଅହଂ କି ଠାଟ୍‌ ନାଇଁଥାଏ, ଥସି ନଦୀର୍‌ ପାଏନ୍‌ 
ବହିଗଲା ଲେର୍ଖେ ଗୁଟେ ସୁନ୍ଦର ଗତି। ଇ ଆପେ ଆପେ ଧାରା ଲୁକର୍‌ କି 
ଲୋକ୍‌-ସମାଜର୍‌ ଜରୁରତ୍କେ ନେଇକରି ବହେସି | ଯେତେ ଆଧୁନିକ୍‌ ହେଲେ 
ବି ଯେତ୍କି ସହରୀ କି ନଗରୀ ହେଲେ ବି ମୁନୁଷ୍‌ ତାର୍‌ ପୁରାତନ୍‌ ଛାପ୍‌କେ 
କେଭୈବି ହତାଦର୍‌ କରି ନାଇଁପାରେ। ହେଥୁର୍‌ ଲାଗି, ହରେକ୍‌ ଆଧୁନିକ୍‌ 
ମୁନୁଷର୍‌ ହୁରଦ୍‌ ଭିତ୍ରର୍‌ କେନ୍‌ କୁନେ ଗୁଟେ ଲୋକ୍ଟେ ଲୁକିକରି ଥସି। 
ହେଥୁର୍‌ ଲାଗି, “ଲୋକ୍‌” ବଏଲେ ଖାଲି ଗୀ ଗହଲିର୍‌ ଲୁକ୍ଵ ନାଇଁ ବୁଝାଏ । 
ସହରୈ ଆର୍‌ ନଗରମାନ୍‌କେ ବି ଏନ୍ତା ଲୋକ” ଅଛନ୍‌ | ଗୁଟେ କଥା ଲେକିନ୍‌ 

ପ୍ରବନ୍ଧ ଘରା 


ଫଟିକ୍‌ ଭାବେ କହି ହେବା, ଆଧୁନିକ୍‌ ହାବ୍‌-ଭାବର୍‌ ଶିକ୍ଲା ନୁଁ ପୁରାପୁରି 
ମୁକ୍ଲି, ପୁରାନା ରିକ୍ମାର୍‌ ରାହାଧରି ଯିଏ ତାର୍‌ ବାଟେ ବାଟେ ଯାଏସି, ସେ ହିଁ 
* ଲୋକ୍‌ ' ସେ ଗୀନ ରହୁ କି ସହରେ, ସହରେ ରହେଲେ ବି ସେ ଗଉଁଲି | 


ଲୋକ୍‌ -ଶାସ୍ତ୍ରଥ ଯେନ୍‌ ପଵ୍ତିତ୍‌ ମାନେ ଅଛନ୍‌, ହେମାନେ ଆମର୍‌ ଦେଶର୍‌ 
ଗୀ ଗହଲି ରହୁଥବାର୍‌ ଲୁକ୍‌ ‘ଲୋକ୍‌? ବଲି କହିଛନ୍‌। ଆର୍‌ ଜନା୍ଦୁ ପଶ୍ଚିତ୍‌ ଇ 
“ ଲୋକ୍‌ ' କେ ଗ୍ରୀମ୍ୟ-ପଲ୍ଲୀ, ଜନ ବଲି କହିଛନ୍‌ | ଇଂଲିଶ୍‌ “ ଫୋକ୍‌' ବଏଲେ 
ଉଡ଼ିଆଥ୍‌ କି ଭାରତୀୟ ଭାଷାମାନ୍‌କେ ‘ଲୋକ୍‌? ବଲି ସଭେ ମାନି ନେଇଛନ୍‌ | 
ଅସଲ କଥା ହେଲା, ଜନମ୍ମାଟିର୍‌ ପାନି ଆରୁ ପବନ୍‌ ଭିତ୍ରେ ଜିକରି, ବାହାରି 
ଠାନୁ ପୁରାପୁରି ଅଲଗ୍‌ ହେଇ ଜିଖାଉଥବାର୍‌ ମୁନୁଷ୍କେ ହିଁ ଲୋକ୍‌ କହେଲେ 
ଠିକ୍‌ ହେବା | ଇ ପ୍ରକୃତିଟାନ ତାର୍‌ ଘର୍‌ -ଦୁଆର୍‌, ଇସ୍କୁଲ-କଲେଜ, ଗୁଡ଼ିଭାଡ଼ି, 
ଡାକ୍ତରଖାନା, ଖେଲ୍ପଡ଼ିଆ ସବୁ ଆଏ | ଇ “ଲୋକ୍‌ 'ର୍‌ ଚଲନ୍ଥ୍‌ ପ୍ରକୃତି ହିଁ 
ସବୁଠାନୁ ଜହ ପ୍ରଭାବ ପକାସି | ସରଲ୍‌, ସାଦାସିଧା ଲୋକ ' ଖାଲି ଯେ ଗଅଁଲିଆ 
ଆଏ ହେନ୍ତା ନୁହେଁ ସେ | ଇ ଲୋକଶାସ୍ତର୍‌ ଆହୁରି ବିଜ୍ଞପଣ୍ତିତ୍‌ ମାନେ ବଲିଛନ୍‌, 
ଗାଁ ହଉ କି ସହର ହଉ ଯେନ ବି ଇନ୍ତା “ଲୋକ୍‌” ରହୁଛନ୍‌, ସେମାନ୍‌କର୍‌ ଜ୍ଞାନର୍‌ 
ଆଧାର୍‌ ପୁଥ-ପାଞ୍ଜି ନୁହେଁ | ଅଶିକ୍ଷିତ, ସରଲ୍‌ ନିରାଡ଼ମ୍ବର ହେଲେ ବି ଇମାନ୍‌କର୍‌ 
ଉଁରା ଦରଜାର ରୁଚି ଅଛେ | ସହରୀ, ଶିକ୍ଷିତ୍‌ ମାନକର୍‌ ଠାନୁ ଭିଲ୍‌ ଆହୁରି 
ସଂସ୍କୃତି ପ୍ରିୟ ଆନ, ଜିବନ୍‌କେ ଖୁସ୍‌ ଆର୍‌ ମଉଜ୍‌ ମଜ୍‌ଲିସ୍‌ଥ୍‌ ଭରବାର୍‌ କାଜେ 
ଯାହା ଯାହା ଜରୁରତ୍‌ ସେହିଟାମାନ ଇମାନେ ନିଜେ ନ ବନେଇ ପାର୍‌ସନ୍‌, 
ଗଢ଼ିପାର୍‌ସନ୍‌ | ପଢ଼ାଥୁ ସିନେ ଅଶିକ୍ଷିତ ହେଲେ ବେଭାରିକ୍‌ ଜ୍ଞାନଥୁ ଇମାନେ 
ଶିକ୍ଷିତ୍ଠାନୁଁ ଭିଲ ଜହ ଜ୍ଞାନୀ ଆନ୍‌। ଇଂଲିଶ୍‌ “ ଫୋକ୍‌' ବଏଲେ ‘ ଅସଂସ୍କୃତ 
ଲୋକ୍‌” ବଏଲେ ଇ “ଲୋକ” ମାନେ ହଉଛନ୍‌ ସଂସ୍କୃତ ସମାଜର ଆଦି ରୂପ | 


* ଲୋକ” ବଏଲେ ଆହୁରି ଦୁଇଟା ଅର୍ଥ ବାହାରୁଛେ | ଠାନ୍‌ ଆର୍‌ ମୁନୁଷ୍‌ | 
ଉଡ଼ିଆଥ ଇହଲୋକ୍‌, ପରଲୋକ | ଇ ଶହ ଦୁହିଥି ଥୁବାର୍‌ ‘ ଲୋକ” ବଏଲୈ 
ଠାନ୍‌ କି ଅଂଚଲ | ଆଉ ଗୁଟେ “ଲୋକ୍‌? ବଏଲେ ମୁନୁଷ୍‌ | ଇ ଦୁହି ଶବ୍ଦନୁ ଯାହା 

ଜନାପଡୁଛେ, ପୂର୍ବାପାତିର ପ୍ରତିନିଧବ ହିସାବେ କେଭେଁ, “ଲୋକ୍‌” କେ ନାଇଁ 
ମନାପାଇ | ବଏଲେ ସାହିତ୍ୟ, ସଂସ୍କୃତି, କଲା, ଆରାର, ଚଲନ୍‌ ଲେଖେ ଶବଦ୍‌ 
ଆଘୁଁ “ଲୋକ୍‌' ଶଜକେ ଜୁରି ଦେଲେ ଠାନ୍‌ କି ମୁନୁଷ୍‌ଟ କେହେନି ଅର୍ଥ ନାଇଁ 
ବାହାରବାର୍‌ | ଇଂଲିଶ ' ଫୋକ” କେ ଯଦ୍ରି “ People in general” କି 
ଲୋକମାନେ, ମୁନୁଷମାନେ ବଲି ଧରାଯିବା ବଏଲେ “ଲୋକ୍‌” କେ ଖାଲି 
ଗଉଁଲିଆ ଶବ୍ଦ କହେଲେ ଭୁଲ୍‌ ହଉଛେ | ଆଘକାଲୁଁ ଶାସନ୍‌ ଯେନ୍ଠାନୁ ହଉଥୁଲା, 
ରାଜଗାଦୀ ଯେନ୍ଠାନେ ଥଲା, ତାହାକେ ପୌରାଂଚଲ୍‌ / ନଗରାଂଚଲ ଆର୍‌ 
ଯେନ୍ଠାନ୍‌ ମାନ୍‌କୁ ଶାସନ୍‌ କରାଯାଉଥିଲା, ତାହାକେ ଗ୍ରାମାଂଚଲ୍‌ / ଗଉଁଲି ଗୀ 
ବଲି ମନେକରା ହେଇଆସୁଛେ। ଇ ଦୃଷ୍ଟିରୁ ଶାସକ ଗୁଠର୍‌ ଲୋକ୍‌ମାନକୁ 
ଉଁଗ୍ଚବର୍ଗର ଆରୁ ବାକି ଲୁକ୍‌ ମଧ୍ୟମ କି ଛୋଟ୍‌ ବର୍ଗର ବଲି ନାଁ ଦିଆଗଲା 
ସମିଆ ବହେବାରନୁଁ 'ଲୋକ୍‌' ସହରୀ ଆରୁ ଗଉଁଲି, ଏନ୍ତା ଭାଗ୍‌ ଭାଗ୍‌ ହେଇଗଲା, 
ଗାଲିଚଲନ୍‌, ବସ୍ତି, ଆରାର-ବେଭାର୍‌ | ବେଭାରିକ୍‌ ଜ୍ଞାନ କଉଶଲ୍‌ ନଜରଥ 
ଯୁଡ଼େ ଅଲଗ୍‌ ଅଲଗ୍‌ ସଂସ୍କୃତି ଜନମ୍‌ ନେଲା । ଗୁଟେ ହେଲା ସହରୀ କି ପୌର 
ସଂସ୍କୃତି ଆରଟା ଗାଁ ସଂସ୍କୃତି । ଅଲଗ୍‌ ହିସାବୈ କହେଲୈ, ସହରୀ ସଂସ୍କୃତି 
ଗଉଁଲିଠାନୁ ଉଁରା, ଉନ୍ନତ୍‌ ଆରୁ ମାର୍ଜିତ୍‌ ଥବାର ଲାଗି, ତାହାକୁ ସଭ୍ୟ ସଂସ୍କୃତି 
/ ସଭ୍ୟଜାତି ବଲି ନାଁ ଦିଆଗଲା ଆଉ ଗୀ-ସଂସ୍କୃତି ବାହାର୍‌ର ହାୱା-ପାନିଠାନୁ 
ଦୂରେ ରହିକରି ତାର ଆଘର୍‌ ପରିଚୟକେ ଯେନ୍ତାକେ ସେନ୍ତା ରଖି ପାରିଥିବାର 
ଲାଗି ‘ ଲୋକ୍‌ ସଂସ୍କୃତି” ବଲି ଜନା-ଶୁନା ହେଲା | ଇଥୁ ଆମେ ଜାନ୍‌୍ଲା, ଲୋକ୍‌- 
ସଂସ୍କୃତି, ଲୋକ୍ର ଜନମ୍‌ କଲାଟା ଆଉ ସଭ୍ୟତା ବଲି ଯାହାକେ କହୁଛୁ ସେଟା 
ଲୋକ୍ମାନସ ଆଉ ଲୋକ୍‌-ଚେତନାର୍‌ ସୃଷ୍ଟି । ମୁନୁଷ୍‌ ସବା ଆଘୁଁ ଗାଁଥ ବଢ଼ିଉଠି 
ଆସିଥୁବାର୍‌ ଲାଗି ତାହାର ଆଜି ପରିଚଏ ବି ‘ଲୋକ୍‌? ହେଇଗଲା! ଇଟା ବି 
ସତ୍କଥା ଆଏ ଯେ ଜ୍ଞାନ ଗାରିମା ନଜରଥ୍‌ ଗୀ-ଗହଲିର୍‌ ଇ ‘ଲୋକ ସହରୀ 
ଲୋକ୍ମାନ୍‌କର୍ଠାନୁ ଜହ ଶିକ୍ଷିତ ନୁହନ; ହେଲେ ଗଉଁଲି ଗାଁର ଲୋକ୍‌ -କଲା, 
ଲୋକ୍‌ ସାହିତ୍ୟର୍‌ ଗୁଟେ ଜଁର୍ା ଦରଜାର୍‌ ଚଲନ୍‌ଟେ କେଭୁ ନାଇଁ କେଉୁଁ ରହି 
ଆସିଛେ, ଯେନ୍ଟା ପୁଥୁପାଂଜିଥ ଲେଖା ନାଇଁ ହେଇ, ଲୋକ ' ବଏଲେ ଯେନ୍ତା 

କୁଟି-କୂଟି ଲୁକ୍‌ ବୁଝାସି, ଲୋକ୍‌-ସଂସ୍କୃତି ବଏଲେ ସେହି ଲୋକ୍‌ମାନ୍‌କର୍‌ 
ରହେବାର-ବସ୍‌ବାର୍‌, ଖାଏବାର୍‌ - ପି”ବାର୍‌, ନାଚ୍‌ ଗୀତ୍‌, ଗାନା-ବାଜ୍ନା, 
ଉଷୋକଷା, ବିଶ୍ଵାସକେ ବୁଝାସି। ଇତାର୍‌ ଛଡା ଅନ୍ଧବିଶ୍ବାସ, କୁସଂସ୍କାର, 
ଭୂତପ୍ରେତ, ଟଁଢ଼େଇ ଚିରଗୁନ୍‌, ଧରମ୍‌-ଭାବନା, ଯାଦୁ, ଶିକାର, ଗାଷବାସ, 
ବିଷେମାନ ଭିଲ ଇ ଲୋକଙ-ସଂସ୍କୃତିର୍‌ ଗୁଟେ ଗୁଟେ ଅଏନ୍‌ ଭାଗ୍‌ ଆନ୍‌ | ଇ 
ସବୂର୍‌ କେହେନି ଲିଖା-ଶାସ୍ତର୍‌ ନାଇଁନ | ପାଠ୍ପଢ଼ା ସୀଗେ ତୀକର୍‌ ଚଲନ୍‌ 
ଭିଲ୍‌ ହେଥର୍‌ ଲାଗି ସେହି ପୁରାତନ୍‌ ରୀତିରିବାଜ୍‌, ନାଚ-ଗୀତ୍‌ ମୁହୁଁ ନିର୍ଝଲ୍‌ 
ସାହିତ୍ୟ ଭିଲ୍‌ ଲୋକ୍‌-ସମାଜ୍‌ ନୁଁ ଧୂରେ ଧ୍ବରେ ଲୁକି ଯାଉଛେ, ମରିଯାଉଛେ | 
ହେ ଗୁଡ଼ାକର୍‌ ଅସଲ ସ୍ଵରୂପ୍‌କେ ଛଁ ଚିକରି ରଖ୍ବାର୍‌ ଲାଗି “ ଲୋକ୍‌ ଉତ୍ସବ” 
ମାନକର୍‌ ଆୟୋଜନ୍‌ | ହେଲେ ଗୁଟେ କଥା ଇନ ସୁର୍‌୍ତା କର୍ବାର୍‌ ରହି, 
* ଲୋକ୍‌” ର ଲୋକ୍ପନ୍‌ ନାଇଁ ରହେଲେ, ଲୋକ-ସଂସ୍କତିର ରଙ୍ଗ-ଢଙ୍ଗ ମର୍‌ବା 
ହିଁ ମର୍ବା | ଯେନ୍ତା ଡାଲଖାଇ କୁଠି ସାମନାଥି ଭାଏର୍‌ ଆୟୁଷ୍‌ ବଢାବାର୍‌ ଲାଗି 
ଯଦି ଟୁକେଲ୍ମାନେ ଡାଲଖାଇ ନାଇଁ ନାଚିକରି ଶହ ଶହ ଦେଖନ୍ହାରୀର ଆଘେ 
ସଜେଇ ବଜେଇ ମଂଚେ ନାଚ୍ଲେ, ନାଚର୍‌ ଢ଼ଂଗ୍‌ କାଏନ ରହେବା, ତା'ର 
ଖୁଲାପନ୍‌, ତାର୍‌ ଅସଲ ରୂପ କେଭେ ବି ଦେଖ୍ବାରକେ ନାଇଁ ମିଲେ | ‘ ଲୋକ! 
ନାଇଁଥିଲେ, ଲୋକ-ସଂସ୍କୃତି ବିଚବା କେନ୍‌ଥେଇ ? 


Hu 

ଯାହିଁଗଲେ ଦିଶୁଥିଲେ, ହୁଦାହୁଦା ! ନୂଆଁଖାଇର୍‌ ଆରବେଲା ଗୀ-ଖୁଲିଥି 
ଗେଡ଼ି-ଡାଂଗ୍‌ ନାଚଲା ବେଲେ, ପୁଷ୍ପୁନିର୍‌ ସଖାଲ୍ପୁଆ ଛେର୍ଛେରା ମାଗ୍ଲା 
ବେଲେ, ଗୁଁଢ଼ିଖାଇର୍‌ ରଂଗମଖା ଉଦଣ୍ଡଂକୀର୍ଭନ ଭିଲେ, କରମା ନାଚି ମସ୍ଗୁଲ୍‌ 
ହେବାର୍‌ ବେଲେ, ଯାହିଁ ଦେଖ୍ବ, ସେମାନେ ଝାରର୍‌ ଫୁଲଲେଖେୈ ଉବ୍‌କି 
ଆଉଥୁଲେ ଚାର୍‌ହି-ତରା। ଖେତେ ଖଲେ ବଲଦକୁ ସଂଗ୍‌ କରି ଏକଲା ଏକ୍ଲା 
ଲହରେଇ ଦଉଥବାର୍‌ ହଲିଆ ପିଲାର୍‌ ଗୀତ୍‌, ଚଇତର୍‌ ସଖାଲେ କିଧେ ଢ଼ୋଲ୍‌ 
ଉଲେଇ ଗୀ ଗୀ ବୁଲୁଥିବାର୍‌ ଡଁଡୁଆ, ଦଶ୍ରାମାସେ ଆପେ ଭୁଖେ ରହି ଭାଏର୍‌ 
ଆଏସ୍‌ ବଢୁ ବଲି ନାଚୁଥବାର୍‌, ଗାଉଥବାର୍‌ ଡ଼ାଲ୍‌ଖାଇ-ରସିଏନ୍‌ ଧାଂଗରୀ, 
ମଗ୍ଶିରର୍‌ ଆରବେଲା ଗୁବର୍ପାଏନ୍‌ଥ ଘର୍ଦୁଆର୍‌ ନିକେଇ ଲଛମୀ- ପାହା 
ଅଲ୍ପିନା ଦଉଥ୍ବାର୍‌ ବହ ଭୁଆସେନ୍‌, ସଭେ କାହିଁଗଲେ ଗା ? ଖୁଲା ଆକାଶେ 
ହୁଦାହୁଦା ଚରେଇ ଚି ଗଁ କରି ଉଡ଼ି ବୁଲୁଥିଲା ଲେଖୈ ଜିଉଁଥିଲା ସେ, ଝାରର୍‌ 
ଶାଗୁଆ ଶାଗୁଆ ରଂଗେ ରଂଗିନ ଥୁଲା ତାର୍‌ ମନ୍‌ | ଝର୍ନର୍‌ ଖଲ୍ଖଲି ଲେଖୈ 
ବୁହିଯାଉଥଲା ତାର୍‌ ଜୀବନ୍‌ | କୁରେ ଗଛର୍‌ ଝୁପା ଝୁପା ଫୁଲ୍‌, ହୁର୍ହୁରିଆ 
ଧୁକାଥ ନାଚିପକଲା ଲେଖୈ ନାଚୁଥଲା ସେ। ଧର୍ତୀ ମାର୍‌ ଅବ୍ବଲ ପୋ! 
ଲେଖୈ ଗଛର୍‌ ଫଲମୂଲ୍‌, ଝାରର୍‌ ଜୀବଜନ୍ତୁ, ଗଛଖୁଟ୍‌ ହି ତା'ର୍‌ ଅସଲ୍‌ ଆସ୍ରା। 
ମନ୍‌ କଲେ ପାହାଡ୍‌ ଡଙ୍ଗର୍‌ ଖେପିଯାଉଥଲା, ଉଛଲି ଯାଉଥବାର୍‌ ନଏଦ୍‌ ଲହଁକି 
ଯାଉଥଲା ଉତ୍କି ଉତ୍କି | 


ତିହାର୍‌ ପରବ୍‌ ମାନ୍‌କେ ଉଦୁର୍ମାତ୍‌ ନାଚିଥି ଧୁଏଲ୍‌ ଛୁଟେଇ ଦଉଥୁଲା| 
ଛାତିର୍‌ ଦରଦ୍କେ ଟୁଁଡ଼େ ଟୁଁଡ଼େ ଲହରେଇ ଦଉଥୁଲା ଗୀତର୍‌ ସୁରେ ସୁରେ, 

ଆଖିର୍‌ ଲହକେ ଢ଼ୋକୋ ଢ଼ୋକୋ ପି” ଦଉଥୁଲା ଢୁଲର୍‌  ଦରଗଡ୍‌' ପାର୍ଥି, 
ରାତି ରାତି ଶହଶହ ଲୁକ୍ର୍‌ ମନକେ ହରଷ୍‌ କରି ବାନ୍ଧି ପାରୁଥିଲା ସଂଚାର୍‌ ଗୀତ୍‌ 
-ବାଏଦ୍‌ ଥି | କାହିଗଲେ ସେ ‘ଲୋକ’, ନୂରୁଛେ ମୁଇଁ ତାହାକୁ ! 


ଗୀର୍‌ ସେ ଆମ୍ବୁରେଇ ଚାତର୍‌ ହେଇ ତ କୁକୁରା-ଫାର୍ମ ହେଲାନ, ଗୀ 
ମୁଡ଼ସାର ଟାଂଗର୍‌ ପାହାଡ଼ ତଲେ ତ ଆର୍‌ ଝରନ୍‌ ନାଇଁନ, କ୍ସର୍‌ ମିସିନ୍‌ ଭିତରୁ 
ଧୁଏଲ୍‌ ଛୁଟୁଛେ ରହିଁ ତରା, ଗୀ ଖୁଲିର୍‌ ବଉଲ୍‌ ତଲେ ହୁମୋ-ବଉଲୀ ନାଇଁ 
ଶୁଭ୍ବାର୍‌, ଜୁଆରୀ ମାନ୍‌କର୍‌ ମାତାଲୀ ହଁସି ଶୁଭୁଛେ | ମୁଇଁ ଯେନ୍‌ “ଲୋକ୍‌” 
କେ ନୁରୁଛେଁ, ଯେ ‘ଲୋକ୍‌ ' ବଏଲେ ତମର୍‌ ଆମର୍‌ ଏନ୍ତା ପେଣ୍ଟ-କୁ୍ଭା ଉଢ଼ା, 
ପଢ଼ାଲିଖା, ଗାଡ଼ିଚଢ଼ା, ସିନ୍‌ମାଦେଖା, ଆଲ୍ବମ୍‌ ନଗର, ଚେହେରାସଜା, 
ପିଢ଼େଇମଡ଼ା ଲୋକ୍‌ ନୂହଁନ | ଇ ଲୋକମାନେ ଖେତେ ହଲ୍‌ ଯୁତ୍ସନ୍‌, ବଲଦ୍‌ 
-ଗାଡ଼ିଥି ଜଂଗଲୁ କାଠ୍‌-ରାଂଜ୍‌ ବୁହି ଆନ୍ସନ୍‌ ଶଗଡ଼ିଆ ଗୀତର୍‌ ସୁରେ ସୁରେ, 
ଡ଼ାମର୍‌ ଟିନା ଧରି ରାସ୍ତା ଉପ୍‌ରେ ତତ୍ଲା ପିଚୁ ଢାଲ୍ସନ୍‌ ବସ୍ତାର୍‌ ଜୁତା ପିନ୍ଧି | 
ଟରକ୍‌, ଟ୍ରାକ୍ଟର ଡ଼ାଲାଥି ବସି ଗେଟି, ବାଏଲ୍‌, ଇଟା ଦୁହୁରାସନ୍‌| ଥୁର୍ଥୁରୁ 
ଜାଡ଼େ ରାଏତ୍‌ ରାଏତ୍‌ ଖଲାମାନକୁ ଧାନ୍‌ ମଡ଼ାସନ୍‌, ବିଲେଇ, କୁକୁର୍‌, ଗାଏ 
ମରିଗଲେ ତାଂକର ଲାସ୍‌ ସଂଖଲିସନ୍‌। ମଲା ଛେଲ୍‌-ମେଢ଼ି, ଗାଏ-ବଲଦ୍‌, 
ଘୁଷରା-ପୋଢ୍‌ ମାନ୍‌କର୍‌ ଛାଲ୍‌ ଉତ୍ରାସନ୍‌ | ଉଛୁଲ୍ଲା ନଦୀର ଇ ଖଡ଼ି ସେ ଖଡ଼ି 
ଡ଼ଂଗା ପଟୁଆଥି ଲୋକ୍‌-ନିଆଅନା କର୍ସନ୍‌, ଗୌନ୍ତିଆଘରର୍‌ ଭୁଥିଏର୍‌ ହେସନ୍‌ ! 
ଇନ୍ତା ଲୁକ୍ର୍‌ ମନ୍‌, ହୁରୁଦ୍‌ ସବୁବେଲେ ଖୁଲା ଆକାଶ୍‌ ଲେଖେ ପରଛା ଥସି। 
ଇ' ମାନେ ଯାହା କହେସନ୍‌ ରୋକ୍ଠୋକ୍‌ କହେସନ୍‌ | ଯେନ୍ଟା ଚିନ୍ତା କର୍‌ସନ୍‌, 
ଫଟିକ୍‌ ଏକସୁରିଆ ଥିସି ତା'ର ଧାରା | ଇ'ମାନେ ଖଟି-ଖାଇ ଜାନ୍‌ସନ୍‌, ଠକି- 
ଖାଇ ଇମାନ୍‌କର୍‌ ଆଦତ୍‌ ନୁହେଁ ସେ | ଝୁପୁରି କି କୁରିଆ ଭିତରର୍‌ ଅଂଧାରେ 
ଥାଇ ଇ” ମାନେ ଆକାଶର୍‌ ଜନ୍‌, ତରା, ଝାର ଜଂଗରଲ୍‌ ମହୁଲି-ଧୁକା, ନଦୀର୍‌ 
ଖଲ୍ଖଲି, ଚରେ-ଚିର୍ଗୁନ୍‌ ମାନ୍କର ଚୈ-ଚାବର୍‌, ଲୁଇ-ଦାମ୍ରିର୍‌ ହମା ରଢ଼ିର୍‌ 
କଥା ଶୁନି ପାର୍‌ସନ୍‌, ଦେଖିପାର୍ସନ୍‌, ଅନୁଭବ କରିପାର୍ସନ୍‌ | 

ପ୍ରବନ୍ଧ ଘରା . 


ଇ ଯେନ୍‌ ‘ଲୋକ୍‌’ ମାନକୁ ମୁଇଁ ନୁରୁହେଁ, କାଇଛେ, ଆଉ ତ ଦିଶବାର୍‌ 
ନାଇଁ। ଇମାନେ ତ କେସେଟ-ସିଡ଼ି ବଜେଇକରି ନାଚନେୱାଲା, ଗାନେୱାଲା 
ଲୋଗ୍‌ ନୂହଁନ୍‌। ଇ”ମାନେ ତ ଜିନ୍‌ସ୍‌ ପେଂଟ ପିନ୍ଧା-ସମ୍ବଲପୁରୀ ନାଚନେୱାଲା 
ନୁହଁନ | ଭାଏ ଜୀଉଁତିଆବେଲେ ରାଏତ୍‌ ସର୍ତା ଢ଼ୋଲ୍‌ ନିଷାନ୍‌ ବଜେଇ ବଜେଇ 
ଟୁକେଲକୁ ନଚେଇ ଅଥା କରିପକଉଥଲେ ଡ଼ାଲ୍ଖାଇ, ରସରକେଲୀ, ଜାଇଫୁଲ, 
ମାଏଲାଜଡ଼ର୍‌ ତାଲେ ତାଲେ, ନଚନିଆ ସାଜି ବରାତିବାଲ୍‌କର୍‌ ମନ୍‌ ମୁହି 
ନେଉଥିଲେ, କର୍ମାରାତି ହୁଦା ହୁଦା ଧଂଗରା-ଧାଂଗରୀମାନ୍‌କୁ ନଚେଇ ନଚେଇ 
ବେଦମ୍‌ କରିପକଉଥଲେ ମାନ୍ଦଲବଜାଥି। ଚଏତର୍‌ ମଲିଫୁଲିଆ ମହକେ ରସିଆ 
ରସିଏନ୍‌ ମାନକୁ ଉତ୍ତାର ନାଇଁ ଦଉଥାଇ ଢ଼ାପର୍‌ ନାଚଗାନାଥି। ହଲ୍‌ କଲାବେଲେ 
ଆପେ ଆପେ ହଲିଆର୍‌ ଟୁଡୁ ଗାନା ଚୁଟିଯାଉଥଲା ଯେ ସେଟା ଶୁନି ପଲ୍ହା-ରୁଇ 
ମାନ୍‌କର୍‌ ଟୁଁଡ଼ର ହୁଲ୍ହୁଲିଥି ଇଲାକାଟା ଗରଜି ଯାଉଥୁଲା| ପୁନିଜନର୍‌ ଉକିଆ 
ତଲେ ଧଂଗରା-ଧାଂଗରୀ ମାନ୍‌କର୍‌ ସଜନୀ, ଗୀତେ ମନ୍‌ ଉଛ୍ଲି ଯାଉଥଲା 
ରୋମାଂଟିକ୍‌ ଭାବ୍ନାଥି :- 


‘ପାନ ଖାଇଗଲି କଲେ 
ଏକଲା ଶୁଇଲେ ହୁରୁଦ ଥରେରେ 
ଧନ, ଜୁଲି ଶୁଇଥଲେ ବନେରେ ସଜନୀ।' 


ଢୁଲିଆର୍‌ ଢ଼ୋଲ୍‌ ବଜାଥି ପାଗଲୀ ହେଇ ଦେଖନ୍‌-ହାରୀର୍‌ ମନ୍‌ ଘିନ୍ବାର୍‌ 
ଲାଗି ମନ୍‌କେ ମନ ଗୀତ ବାନ୍ଧି ପକଉଥୁଲା ସେ | ତା”ର୍‌ ଲାଗି କିହେ ଗୀତ୍‌ ନାଇଁ 
ଲେଖିଦିଅନ୍‌। ତା'ର୍‌ ଗୀତ୍କେ ସୁରେ କିହେ ସଜେଇ ନାଇଁ ଦିଅନ୍‌। ନିଜର୍‌ 
ଭାଷାଥି ନିଜେ ବାନ୍ଧସି ଗୀତ୍‌, ଆଏଁଖ୍‌ ଦେଖା ଦୁରୁଶ୍‌କେ ନିଜର୍‌ ଠାନିଥି 
ଲୁକ୍ର୍ଠାନେ ପର୍ସିଦେସି ଗୀତେ ଗୀତେ, ସେ କର୍ମାରାତି ହଉ କି ଚଇତର୍‌ 
ଢ଼ାପୁଆ-ରାତି ହଉକି ଡାଲ୍‌ଖାଇର୍‌ ଉସ୍ନିଦ୍ରା ରାତି ହଉ | ଗୀତ୍‌ ତା'ର ଅଟ୍କେ 
ନାଇଁ, ଢ଼ୋଲ୍‌-ପାରେ ପାରେ ତାର୍‌ ପାହା ନାଚଲା ମିତାର୍‌ ଟୁଁଡ଼ର୍‌ ଗୀତ୍‌ ବି 
ନଦୀର୍‌ ପାଏନ୍‌ ଛଲ୍‌କିଲା ଲେଖୈ ଉତ୍ରିଆଏସି :- 

“ ଡ଼ାଲଖାଇରେ 
ଧାନ୍‌ ଦାଏଲି ଝୁମ୍‌କାକେରି ଗଦାଇଲି ଖରି 
ସଖାଲବେଲିଆ ଗାଧିଧିମୁଁ ଝୁଲୁପ୍‌ ଝାରିଝାରି 
ବେଲହୁଁ ବେଲିଆ କୁରିହେମୁଁ ଆଡ୍‌-ସୁତିଆ କରି 
ହାମର୍‌ ପରା ବୁଲି ଆଏବୁ ନାଗର 
ଲାଲ୍‌ଗାମ୍ଛା ଧରି କାଏଁ ଡ଼ାଲଖାଇରେ।’ 


ଇ ଅଂଚଲର୍‌ ଝି” ବହ ତାକର୍‌ ମନର୍‌ ଭାବ୍ନାକେ, ତୀକର ଅକୁହା 
କଥାନୀକେ ବଉଲି, ସଜନୀ, ଡାଲଖାଇ ଏନ୍ତା ନାଚ-ଗୀତ୍‌ ମାଧ୍ଯମଥି କହିଦେସନ୍‌ 
ଇନ୍ତା ଗୀତ୍ମାନ୍‌ ତୀକର୍‌ କୁଟୁମ୍‌, ସଂସ୍କୃତି, ସମାଜ ସାଂଗେ ପ୍ରେମ ଭାବ ସାଂଗେ 
ଗୁଟାରଂଗେ ଜଡ଼ି ହେଇକରି ଥିସନ୍‌ | ରାଷବାସ୍‌ କାମ୍‌ ଥିତ ଲୋକ-ମାଏଡଝିଙ୍କର 
ସମାନ ଭାଗ ଥିସି | କେନ୍‌ କେନ୍‌ କବାର୍ଥି ଦୁହେଁ ପୁରାପୁରି ସ୍ବାଧୀନ ଥିଲା 
ବେଲକେ, ଆଉ କେତେ କାମ୍ଥି ପୁରାପୁରି ଅଲଗ୍‌ | ଲୋକସାଂଗେ ମାଏଝି , 
ଧଂଗରା ସାଂଗେ ଧାଂଗରୀ, ଟୁକେଲ ସାଂଗେ ପିଲା ଏକଠନିଆ କବାର୍ବୃତାଥି 
ଜୁରି ହେଉଥବାର୍‌ ଲାଗି, ତାଂକର ଭିତରର୍‌ ଭାବ୍‌କେ ନେଇକରି ଲୋକଗୀତ 
ଆପେ ଆପ୍‌ ଉତ୍ରିଆଏସି | ମାଂକେ ନେଇକରି ତ କୁୂଟୁମ | କୁଟୁମର୍‌ ଭଲମନ୍ଦ, 
ହାନିଲାଭ ସବୁ ମୀର୍‌ ଉପ୍ରେ ନିର୍ଭର୍‌ କର୍ସି | ମାଏଝି କାନ୍ଦଲେ ଗାଁ କାନ୍ଦସି, 
ମୀ ହସ୍ଲେ ଗୀ ହଁସ୍ସି, ଧାଂଗରୀ ନାଚଲେ ଗୀ ନାଚସି | ଘରୁ ଟୁକେଲ ଦୁସ୍ରା 
ଘର୍କେ ଖଟିଗଲାବେଲେ ମାର୍‌ କାନ୍ଦି ଗୀତେ ଗୀତେ ଉତ୍ରି ଆଏସି ଏନ୍ତା :- 


* ମୋର୍‌ ରର୍ଦୁଆର୍‌ ଛିନା କରିଦେଲୁ ଝିଅରେ 
ତୋର୍‌ ଲାଗି ଏତେ ତପ ମୁଇଁ କରିଥୁଲି ଝିଅରେ 
ଆଖଙୁଁ ମତେ ମରିଗଲା ବଲି ଲାଗୁଛେ ଝିଅରେ 
ତୋର୍‌ କଥା ମୁଇଁ ପାଶ୍ରି ନାଇଁ ପାରେ ମୋର୍‌ ଝିଅରେ | 
ମୁଇଁ ଖଟପାରି ବସିଥିଲି ଘରେ ଝିଅରେ 
ମୁଇଁ ତୁନ୍ରନ୍ଧା ନାଇଁ ଜାନି ମୋର୍‌ ଝିଅରେ 
କିଏ ଥିର ବୁହିକରି ଯିବା ବଲୁହେଁ ମୋର୍‌ ଝିଅରେ। 

ଇ ଲୋକ୍‌ ତ ହଁସିଖେଲି ଗୀଟାକେ ଧୁଇଲ୍‌ ସର୍‌ସର୍‌ କରିପକଉଥୁଲା 
ଗାଏ-ଲେହେଁଟା ବେଲେ । ଆଜ୍‌କାଲିର୍‌ କ୍ରିକେଟ୍‌ ହକି, କୁଙ୍ଗଂଫୁଟ କରାଟେ 
ଲେଖେ ଖେଲ୍ଠାନୁ କେତ୍ନେକେତେ ଧୁରୈ ଥାଇକରି ଖେଲୁଥିଲା ସେ 
*କଠଉକୁଇଲି।” ଇନ୍ତା ଖେଲ୍ଥି ଖାଲି ଡ଼େଗା-ଉତ୍କା କି ମରାମରି ନାଇଁ, 
ଭରିଥଲା ଅମ୍ରୁତ୍‌ ଗୀତ୍‌ ଆରୁ ହୁରୁଦ-ଖୁଲା ହଁସି | ଟୁକେଲ୍ମାନ୍‌କର୍‌ ଟୁଁଡ଼ୁ ଯେନ୍‌ 
ଗୀତ୍ମାନ୍‌ ତାର୍‌ ତାର୍‌ ଉପ୍‌କି ପଡୁଥିଲା, ହେଇ ଗୀତୈ ସରଲ୍‌, ସାଦାସିଧା 
ଗାଉଁଲି ଜୀବନର୍‌ ହରେକ୍‌ ଦିନର୍‌ କଥା ଆରୁ ସୁରୁ-ବଏସର୍‌ ଅନୁଭୂତିର୍‌ ଭାଷା 
ଭର୍ତି ଥଲା। ଇ ଖେଲ୍ଟା ବଛରର୍‌ ସବୁ ରତୁମାନକେ ଖେଲୁଥବାର୍‌ ଲାଗି 
ରତୁମାନକର ଦୃଶ୍ୟ-ବର୍ଣ୍ଣନା, ରାଷବାସକେ ନେଇ ରୀଟି ହେଉଥବାର୍‌ ଲୋକ୍‌ - 
ଜୀବନର୍‌ କଥା ଜହ ଶୁନ୍‌ବାକେ ମିଲ୍‌ସି। ଗାଁ ଖୁଲିର୍‌ ବଉଲଗଛ, ଗୀ-ମୁଡର୍‌ 
ବରଗଛ, କିସମ୍‌ କିସମ୍‌ ଫୁଲ୍‌ ଗଛ୍‌-ପତର୍‌ ମାନକର୍‌ ନାମାନେ ' କଠଉକୁଇଲି!' 
ଗୀତର୍‌ ପଦେ ପଦେ ଜୁରି ହେଉଥ୍‌ସି | ଇତାର୍‌ ସାଂଗେ ଦଦା-ବହୁ; ଆଇ-ଅଜା, 
କକା-କାକୀ, ଭେନେଇ-ଶାଲୀ ଲେଖେ ଲେତାଗୁତା୍କର୍‌ କଥା ବି ଆପେ ଆପେ 
ଛୁଟି ଆଏସି ଇ ଖେଲ୍ନିକେ :- 


' କଦମ୍‌ ତଲେ ଧାନ୍‌ ଶୁଖାଲି ଚୂଛା କଦମଫୁଲ 
ବହୂର୍‌ ହଲଦିମଖା ଗାଲ 
ବୁରୋ ତଲେ ଧାନ ଶୁଖାଲି ଚୂଛା ବୁରୋ ଫୁଲ 
ଝଲିଆରେ, ବହୁର୍‌ ହଲଦିମଖା ଗାଲ | 
ସନ୍ଜୁଗାଡ଼ି ଚକ୍ଚକ୍‌ ଗରିଆଜୁରା ଲପ୍ଲପ୍‌ 
ରଲ୍‌ ଗାଧିଯିମା ମୁଡ଼ାକେ, ଉଲ୍ଗି ହେମା ବୁଢ଼ାକେ 
ପାନ୍‌ ସୁପାରି ଗୁଆ ଘି, ମୁଡ଼ିଆ ମାରମା ଢ଼ି ଢ଼ି 
ଯା ଗୋ ଦଦା ଖେତ୍କେ | 
ତତେ ନେଇନେମି ତପ୍ଲା ଗା | 
ପାନ୍‌ ସୁପାରି ଗୁଆ ଘି, ମୁଡିଆ ମାର୍ମା ଢ଼ି ଢ଼ି 
ଦଦା ଦେଖୁଥା ଦର୍ପନ 
ରାପିନେମି, କୁରିନେମି, ମାରିନେମି ଚଟକନ!।” 

ପ୍ରବନ୍ଧ ଘରା 


ଏନ୍ତା ଟୁକୁଲିମାନେ ଲେଖିପଢ଼ି ଜାନିନାଇଁ, ମାଁ, ଆଇ, ବଡ଼ଖା ମାର୍‌ 
ଗୀତ୍‌-କଥାମାନ୍‌କୁ ସୋର୍‌ କରି କରି ଗୀତ୍‌ ଜୁର୍ସନ୍‌ | ନିଜର୍‌ ମନୁ ଭାଷା ଜନମ୍‌ 
କରି ଗୀତ ବାନ୍ଧସନ୍‌ | ତାର ଭିତ୍ରେ ଖେଲ୍‌ ବି ଥିସି। ଛିଲୋଲାଇ, ସମଧେନ- 
ବୋହୂ, ହୁମୋ, ଲଙ୍କାଡ଼େଗା ଲେଖେ ଖେଲ୍‌ ଗୀତ୍ମାନ୍‌ ଏନ୍ତା ଟୁକେଲ୍‌ ମାନ୍‌କର୍‌ 
ଟୁଡ଼େ ଟୁଁଡ଼େ ଭରିଥିସି। ଗଛପତର୍‌ର ନାଁକେ, ସାଜୋର୍‌ ନାଁକେ, ପନିପରିବାର୍‌ 
ନାଁକେ ନେଇ କେତ୍ନେକେତେ ଖେଲ୍ଗୀତ ଅଛେ | ଇ ଗୀତମାନ୍‌ ଏକ-ପଦୀ 
ହେଲେ ବି ଅସଲ୍‌ ଶବଦମାନ୍‌ ବଦଲ୍ତେ ଯାଉଥସି | ଇନ୍ତା ଗୀତ୍‌ ଭିତରୁ ଗୁଟେ ନ 
ଇନ ସୂଚନା ଦିଆହଉଛେ | ଯେନ୍ଥି, ଅଲଗ୍‌ ଅଲଗ୍‌ ବାସନ୍‌କୁସନ୍‌ର ନାଁକେ 
ନେଇ ଜୁରା ହେଇଛେ | 


“ ଖୁରିମାଜେ ରାଇଁ ଝାଇଁ ହେ 
କାତି ଝରାଅ ନାହିଁ 
ପ୍ରଭୁଗଲେ ବନବାସହେ ଆଉ ପାଇବି ନାହିଁ, 
ନିଆଁ ଜାଲିଦେମି ନାଗରୀ ଘର ଉକିଆ ପାଇଁ 
ଆମର୍‌ ପୁଓ ମାର ମାଏଲା ଉଁଜା କବାଟ ଧାଇଁ 
ସୁପାରି ହେଲା ଦୁଇଦୁଇଫାଲ୍‌ରେ 
ସୁପାରିଲାଲ୍‌ | 


ଖୁରି ଠାନେ ଗରିଆ, ଥାଲି ଲେଖୈ ବାସନ୍‌କୁସନ୍‌ ମାନ୍‌କର୍‌ ନାଁ ମାନ୍‌ ଇ 
ଖେଲ୍‌ ଗୀତ୍‌ ଥି ଜୁରାଯାଏସି | 

ଆଏଜ୍‌କାଏଲ ସିନେ ବେଣ୍ଡବଜା, ଅରକେସ୍‌ଟ୍ରା ସାଂଗେ ବରାତି 
ଯାଉଛେ । ହେଲେ ଆଘୋ ନଚନିଆ ମାନ୍‌କର୍‌ ନାଚି ସଂଗେ ବରାତି ଯାଉଥଲା 
ରାଜା ଡ଼େସ୍‌ ପିନ୍ଧି, ହାତେ ଗାଉଁର ଧରି, ଗୁଡ଼େ ଘୁଂଗୁର ଲଗେଇ ଗୀତ ଗାଇ ଗାଇ 
ନଚନିଆ ଢ଼ୋଲ୍‌ ନିଷାନ୍‌ ବାଲ୍‌କର୍‌ ସାଙ୍ଗେ ନାଚେ, ଗୀତ ଗାଏ। ଇ ଗୀତ 
ମାନ୍‌କେ ବର୍ପିଲାର୍‌ ରୂପବର୍ଣ୍ଠନା ଦେଖ୍ବାକେ ମିଲୁଥିଲା। ନଚନିଆ ପାରର୍‌ 
ଗୁଟେ ଅଲଗ୍‌ ମିଜାଜ୍‌ ଅଛେ | 

ନଚନିଆ ଗୀତ :- 
* ବାରିକ ଭଣ୍ଡାରୀ ସେ ପତ୍ର କାଟଲ 
ନାନା ରକ୍ଲେ କଲେ କଟ 
ଯଶୋଦାର୍‌ ପୁଓ ଶିରେ ବାନ୍ଧିଲେ ମୁକୁଟ 
ଧୟ ପତରମୟ 
ମେରୁ ସିଂହାସନେ ଜୟ ଜୟ ହୋ 
ତାଲ ଖୁକୁଡ଼ି ଖାଇ 
ଲୁକେ ଖାଉଥବେ ବେଟିବେଟି 
ତାଲ ଖୁକୁଡ଼ି ଖାଇ 
ତାଲଗଛ ରୁଟ ମଝାଟା ସଁପୁର 
ଆହା ଧନ୍ୟ ସେ ରୁଇବାର ଲୁକ 
ଧୟ ପତରମୟ।' 


ଇନ୍ତା କଲାକାରମାନ୍‌କୁ ଆମେ ଲୋକ-କଲାକାର ବଲସୁଁ। ହେଲେ 
ଇମାନ୍‌କୁଁ କଲାକାର ବଲିପାରମା କାଏଁ ? କଲା, ସବୁବେଲେ ଦୁସର୍‌ ଲୁକ୍କୁ 
ଦେଖାବାର, ଶୁନାବାର ଲାଗି ସୁରୁଷ୍ଠି କରାଯାଏସି । ହେଲେ ଇ ଲୋକମାନକର 
କଲା” ତ କାହାକେ ଦେଖାବାକେ କି କାହାକେ ଶୁନାବାର୍‌ ଲାଗି ନାଇଁ କରାଯାଏ ? 
ଇ ଲୋକମାନେ ନିଜର୍‌ ମଜା ଲାଗି, ନିଜର୍‌ ଖୁସି ଲାଗି, ନିଜର୍‌ ସୁଖ ଲାଗି, 
ନିଜର୍‌ ମନର୍‌ ସରସ୍‌ ଲାଗି, ନିଜର୍‌ ଦୁଖର୍‌ କଥାକେ ନିଜେ ଲୁହେ ଲୁହେ 
ପି' ଯିବାର୍‌ ଲାଗି, ନିଜର୍‌ ସୁଖେ ନାଚିଡେଗି ଉଷତ୍‌ ହେବାର୍‌ ଲାଗି ଗାଏସନ୍‌, 
ବଜାସନ୍‌, ନାଚସନ, ଚିତ୍ାସନ, ଖେଲ୍‌୍ସନ୍‌ | ହୁମୋ, ବଉଲି, ବାଙ୍ଗରି, ବେରିଆ, 
ସଜନୀ, ଚୂଟ୍କୁଟଚୁଟା, ବହୁ-ସମଧେନ, ଦୁଲା ଖେଲ୍ମାନ୍ତ ଗୀତେ ଗୀତେ ଭରତି, 
ତାର୍‌ ଭିତ୍ରେ ଖେଲୈ ଖେଲୈ ଗୀତ୍‌ ବନଯାଉଥିସି, ମିଟିଯାଉଥିସି। ଇ ମାନ୍‌କର୍‌ 
ସ୍ରଷ୍ଟା ନା” ଲିଖା ନା” ପଢ଼ା! ପଲ୍ହାରୁଆଠାନୁ ଧାନ୍‌ ଦାଏବାର୍‌, ମଡ଼ାବାର୍‌ ତକ୍‌, 
ସବୁଥର୍‌ ଲାଗି ଅଲଗ୍‌ ଅଲଗ୍‌ ସମିଆ ଅଛେ । ସବୁ ସମିଆକେ ଅଲଗ୍‌ ଅଲଗ୍‌ 

ଅନୁଭବ ଅଛେ | ଆର୍‌ ସବୁ ଅନୁଭବ ସାଙ୍ଗେ ଅଲଗ୍‌ ଅଲଗ୍‌ ଭାଷା, ଭାବନା, 
ଗୀତ ସୁରୁଷ୍ଜି ହେଇଯାଉଥ୍‌ସି। ନା ଇ କବିମାନ୍‌କର୍‌ ଫଟ, ଠିକାନା, ସୁରୁଝ୍ଚି 
କଥା କେହେନି ପୁଥୁ - ପୁରାନଥୁ ଲିଖା ହେଇଛେ, ନୀ ଇମାନେ ନିଜର ପ୍ରରାର- 
ପ୍ରସାର ଲାଗି ଲଇନ୍ତା ଗୀତ୍ମାନ୍‌ ଗାଏସନ୍‌। ଆମର୍‌ ସମାଜର୍‌ ପଢ଼ାଲିଖା ଜ୍ଞାନୀ 
ଗୁନିମାନେ ଏନ୍ତା ଲୋକ୍ମାନ୍‌କୁ ଖଟିଖିଆ, ମଜରିଆ, ମୁରୁଖ୍‌, ଅଶିକ୍ଷିତ, ଅପଢ଼ା 
ବଲି ନାଁ ଦେଇଛନ୍‌ | ଫେର୍‌ ଦଲେ ଇମାନ୍‌କୁ ଦଲିତ୍‌, ପଛୁଆ ନିରକ୍ଷର, ଦୂର୍ବଲ୍‌ 
ବଲି ଡାକ୍ସନ୍‌ | ଯେନ୍‌ ନାଁଥି ବି ଡାକ୍ଦେଲେ, ଇନ୍ତା ଲୋକମାନେ କେଭେଁ 
ନିଜର ସୃଷ୍ଟିଶୀଲ୍‌ ଜୀବନନ୍ଧୁ ଉହୁରି ନାଇଁ ଆସି । ଅବେଶ୍‌, ଇ ଆଧୁନିକ ଯୁଗେ 
ଇମାନ୍‌କର ବିଶ୍ଵାସ, ଲଢ଼େଇର୍‌ ବାଟ୍‌ ଅପନାବାର୍‌ ଲାଗି, ତାର୍‌ ସିର୍ଜିନା ଶକ୍ତର୍‌ 
ଖୁଲାମନ୍‌ ଟିକେ ରିଚେ ଖଙ୍ଗ ଯାଇଥାଇପାରେ | ହେଲେ ଆଏଜ୍‌ ବି ସେ ' ଲୋକ୍‌’ 
ହେଇ ରହେବାକେ ମନ୍‌ କରୁଛେ | ବିଜ୍ଞାନକେ ହାତ୍‌ କରି ଆଜକାଲିର୍‌ ମୁନୁଷ 
ଯେତ୍କି ଆଗ୍କେ ଆଗ୍କେ ଯିମି ବଲୁଛେ, ଇ ' ଲୋକ୍‌ ସେତ୍କି ତାର ପୁରାନା 
ରୀତିରୀବାଜ୍‌, ବିଚବାର ଢ଼ଂଗ, ସାଦାସିଧା ଜୀବନ୍‌କେ ନେଇକରି ଜିବାର୍‌ 
ଲାଗି ଲଢ଼େଇ କରୁଛେ | 


ସମିଆ ବଦଲୁଛେ। ହଲ୍‌-ବଲଦ୍‌ଠାନେ ଟ୍ରାକ୍ଟର, ପାୱାର ଟିଲର୍‌, 
ମାଟିକାଥିଠାନେ ସିର୍ମିଟ୍‌ - ଗେଟିର୍‌ ଛତ୍‌-ପକା ଘର୍‌ | ଶଗଡ଼ଠ୦ାନେ ରକମ୍‌ 
ରକମ୍‌ ମଟରଗାଡ଼ି । ଗାଁର୍‌ ରାସ୍ତା ଡାମର୍‌ କି ସିର୍‌ମିଟ୍‌ଥି ପକ୍କା | ଇନ୍ତା ସବୁ ରଂଗଢଂଗ 
ପୁରାନା ଗଉଁଲି ବ୍ୟବସ୍ଥାକେ ଉଲ୍ଟେଇ ପୁଲ୍‌ଟେଇ ଦୋଲନ। ଗୀଁର୍‌ ଇସ୍କୁଲ୍‌ 
ଘର୍‌ କୁରିଆନୁ ବିଲଡିଂ ହେଲାନ | ଖାଲି ଗଉଁତିଆର୍‌ ନାଇଁ, ପର୍ଜାର ଘରେ ବି 
ଶେଯପଲଙ୍କ, ଫଟ୍‌ଫଟି, ସୂଟି. ଟିଭି, ଫ୍ରିଜ୍‌ ଦିଶ୍ଲାନ | ଛୁଏ ଟାଏ ପିନ୍ଧି ଇସ୍କୁଲ 
ଗଲେନ । ବନେ ପଢ଼ୁଥିବାର୍‌ ଗାଷୀର୍‌ ପୁଓ, ଭିଡ଼ାରୀର୍‌ ପୁଓ, ଧୁବାର୍‌ ଝି ଗାଁ ଛାଡ଼ି 
ସହରକେ ଗଲେନ କଲେଜ ପଢ଼ି। ଗାଁ ଗୀଥି ହାଇସ୍କୁଲ କଲେଜ ହେଲାନ। 
ପିଲାକର ଠାନୁ ଟୁକେଲ୍‌ମାନେ ପଢ଼ା ଆଡ଼େ ଜହ ମନ୍‌ ଦେଲେନ।| ଏନ୍ତା ଗୁଟେ 
ସାମାଜିକ, ଅର୍ଥନୈତିକ ପରିବର୍ଭନ ଆସିଗଲାନ ଇ କୁଡ଼େ-ପଚିଶ ବରସ 

ଭିତ୍ରେ | ଆରୁ ସେ ଭିତ୍ରେ ଧସ୍କି ଧସ୍କି ଗଲାନ ଗାର ଅସଲ୍‌ ମାଥବରି, 
ପୂର୍ବାପାତି ଦିନୁ ଚଲି ଆଉଥରବାର୍‌ ଗୁଟେ ଚଲନ୍‌ | ମାଟିକାଦୋଥି ଲଟପଟେଇ 
ହରଷ ବିରସ ହଉଥବାର୍‌ ଜୀବନ୍‌ ପେଟ୍ରୋଲ, ଡିଜେଲର୍‌ ଗଁଧିଥି ଉଟୁଷ-ପୁଟୁସ୍‌ 
ହେଇଯାଉଛେ। ଟ୍ରାକ୍ଟରର୍‌ ଘର୍‌ର୍‌ ଘର୍ର୍‌ ଗର୍ଚ୍ଚନଥି ହଲିଆର୍‌ ସିର୍ଜିନାପନ୍‌ ମରି 
ମରି ଯାଉଛେ । ପାନ ଦୁକାନେ ବାଜୁଥିବାର୍‌ ଆଲ୍ବମ୍‌ ଗୀତ୍‌ ଟୁକେଲ୍୍‌ମାନକୁ ଗୀ 
ଖୁଲି ଖେଲିଆଏବାକେ ମନା କରୁଛେ। ଚବିଶଘଂଟା ଟିଭିର୍‌ ଗୀତ୍‌, ନାଚ, 
ସିନେମା, ଭାଗବତ ଗୁଡ଼ିର୍‌ ଆଧ୍ୟାତ୍ମିକ ହାୱାପାନି, ଯାତ୍ରାର ମଜା, ଡାଲ୍‌୍ଖାଇର୍‌ 
ରସ୍‌, କରମାର୍‌ ମାନ୍ଦଲ୍‌ର ମୁହୁଁ କେ ଖାପିଦେଲାନ | 


ଇନ୍ତା ଗୁଟେ ବାର-ରଂଗିଆଁ, ବାର-ଢଂଗିଆ ବେଲାକେ ତ ମୁଇଁ ନୂରୁଛେଁ 
ହେନ୍ତା ଲୋକମାନକ୍କୁ। ଲୋକ ସଂସ୍କୃତିକେ ବଁଗାବାର ଲାଗି, ଲୋକଶିଳୀମାନ୍‌କୁ 
ଲୁକ୍ର ନଜର୍କେ ଆନବାରଲାଗି, ତାକର ନାଚଗୀତକେ ବହିଥି କେସେଟ ଥଁ 
ସଚି ରଖ୍ବାର୍‌ ଲାଗି, ଠାନେ ଠାନେ ମହୋସବବମାନ ଆୟୋଜନ କରାହଉନଛେ 
ସତ୍‌, ହେଲେ ହେଇ ମଂଚେ ଲୋକ କମ୍ତି ଦିଶୁଛନ୍‌ | ଦିଶୁଛନ୍‌ କଲାକାର ଜହ | 
ସତ୍‌ କଥା | 'ଲୋକ୍‌' ର୍‌ ଲୋକ-ପନ୍‌, ଲୋକତ୍‌ ନାଇଁ ରହେଲେ ଲୋକସଂସ୍କୃତିଟା 
ବିଚବା କେନ୍ତେଇ ? ଯେନତା ମୁନୁଷର୍‌ ମୁନୁଷ୍ପନିଆ ନାଇଁ ଥିଲେ ମୁନୂଷ୍‌- 
ସମାଜ ଠହରିବା କେନ୍ତେଇ ? ହେଥରଲାଗି ତ ଲୋକସଂସ୍କୃତି ସଚି ରଖ୍‌ବାର୍‌ 
ଲାଗି ଉଦ୍ୟମ ଯେତେବେଲେ ବି ହଉଚଛେ, ହେତେବେଲେ ଏନ୍ତା ଲୋକ୍‌ମାନ୍‌କୁ 
ଗୀ ଗାଁ ନୁର୍ବାକେ ହଉଛେ | ମାନ୍ଦଲ ଅଛେ, ମୁର୍ଦ୍ଧଂ ଅଛେ, ଢ଼ୋଲ୍‌, ନିଷାନ୍‌, 
ଗିନି କସ୍ତାଲ୍‌ ସବୁ ଅଛେ | ହେଲେ କାହିଁଗଲେ ସେ ଲୋକ୍‌ ? ମୁଇଁ ତ ତାହାକୁ 
ନୂରୁଛେ ! ! 


Oo 

ସନ୍ଚଲପୁରୀ ଲୋକଗୀତ୍‌ ନ ସମାଜ ଜୀବନ୍‌ 


ଲୋ କଗୀତ୍‌, ଲୋକ ସାହିତ୍ୟର୍‌ ସବୁଠାନୁ ଲୋକପ୍ରିୟ ବିଭାଗ୍‌ ଆଏ | 
ଗାଏବାର୍‌ କଲା ହଉଛେ ଇତାର୍‌ ଧରମ୍‌। କେନ୍‌ ପୂର୍ବାପାତି ଦିନୁ ଗାଁ ଗହଲିର୍‌ 
ଲୋକମାନକର୍‌ ଟୁଁଡ଼ୁ ଯେନ୍‌ ଗୀତ୍ମାନ୍‌ ଶୁନା ହେଇଆଉଛେ ତିହାର୍‌ ବାହାର୍‌ ବେଲେ, 
ବିହାବରପନ୍‌ ବେଲେ, କାମବୂତା ଖଟବାର୍ବେଲେ, ଉଷତ୍‌ ଆନନ୍ଦ ହେଲା ବେଲେ, 
ତାକେ ନ ଲୋକଗୀତ୍‌ କୁହାହେସି | ଇ” ଗୀତ୍ମାନ୍‌ କେନ୍ସି ବି କବି ନାଇଁ ଲେଖି 
କି ଇ ଲୋକଙ-ଗାହାକ୍ମାନେ ଶିକ୍ଷିତ୍‌ ନୁହଁନ୍‌। କୁଟୁମ୍‌ ବଏସରା ଅନୁସାରେ ଇ 
ଗୀତ୍ମାନ୍‌ କାହିଁ କେଉୁଁ ଟୁଡ଼ୁ ଟୁଁଡକେ ପିଢ଼ି ଉତାରୁ ପିଢ଼ି ଡେଗି ଡେଗି ଆଉଛେ। 
ସୁଖେ ହେଉ କି ଦୁଃଖେ ହେଉ ଗୀ ଗହଲିର୍‌ ଏନ୍ତା ଗାହାକମାନେ ନିଜର୍‌ ମନୁ ମନୁ 
ଇ' ଗୀତମାନ୍‌ ନିଜେ ନିଜେ ବାଧସନ୍‌ ଆର୍‌ ଗାଏସନ୍‌ | ଦୁଃଖର୍‌ ଜୀବନ୍‌ ଥୁ ଟିକେ 
ତ୍ରାହି ମିଲବାର୍‌ କାଜେ, ସୁଖର୍‌ ସମିଆକେ ମନଭରି ଅନୁଭବ୍‌ କରବାର୍‌ କାଜେ 
ଆପେ ଆପ୍‌ ଯେନ୍‌ ଗୀତ୍‌ ଲୁକ୍ର ଟୁଁତୁ ଝରି ଆଏସି, ତାକେ ନ ଲୋକଗୀତ୍‌ ବଲି 
କହେସନ୍‌ | ନିଜର୍‌ ଅଂଗେ ଅଂଗେ ସହି ନେଇଥିବାର୍‌ ସୁଖଦୂଃଖ୍‌ ଉଷତ୍‌ ଆନନ୍ଦର୍‌ 
କଥାମାନ୍‌ ଇନ୍ତା ଗୀତ୍ମାନ୍‌କେ ଭରିଥସି। 


ଇ ହିସାବେ ସମଲପୁରୀ ଗୀତ୍କେ ଚର୍ଚା କଲେ ଆମେ ଆମର୍‌ ଅଂଚଲର୍‌ 
ଗଲିଚଲନ, ରୀତିନିତିର୍‌ ଅବିକଲ୍‌ ରୁପ୍‌ ଇନ୍ତା ଲୋକଗୀତ୍‌ ମାନକୁ ପାଇପାର୍ମା | 
ସମ୍ବଲପୁର ଅଂଚଲ୍‌ଥ କାହିଁ କେଉୁଁ ଚଲିଯାଉଥୁବାର୍‌ ଲୋକଗୀତ୍‌କେ ସମ୍ବଲପୁରୀ 
ଲୋକଗୀତ୍‌ ବଲି କୁହାଯାଏସି। ସମ୍ବଲପୁର ଜିଲ୍ଲାକେ ନେଇକରି ସମ୍ବଲପୁରୀ 


ଲୋକଗୀତ୍‌ ବଲି କୁହାଯାଉଥଲେ ଭିଲ୍‌ ଇତାର୍‌ ଇଲାକା ସାରା ପଶ୍ଚିମ ଉଡିଶାକେ 

ଫଏଲିଛେ। ଇ ପୁରା ଅଂଚଲର୍‌ ସାମାଜିକ ଜୀବନ୍‌ ଗୁଟେ ସୁତାଥ୍‌ ଗୁଂଆ ହେଇଥୁବାର୍‌ 
ଲାଗି ଇନର୍‌ ଲୋକସଂସ୍କୃତି ଗୁଟେ ନ ଆଏ। ଇ ଭାଷା, କହେବାକେ ଯେତେ 
କରଅଁଲ, ଶୁନବାକେ ତା'ର ଠାନୁ ମଧୁର୍‌ | ହେଥିର ଲାଗି ଇ ଭାଷାର୍‌ ଲୋକଗୀତ୍ମାନ୍‌ 
ଭିଲ୍‌ ବଡା ମିଠା ଆର୍‌ ମନ୍ଘିଗା | ଇ ଗୀତ୍ମାନକୁ ଖାଲି ରସିଆ ଆର୍‌ ମନୋରଂଜନ୍‌ 
ବଲି କହିଦେଲେ ଭୁଲ୍‌ ହେବା, କେତେଠାନେ ଲୋକକବିର ଚିନ୍ତା ଆର୍‌ ଚେତନା, 
ଭାବ୍‌, ଭାଷା ଆରୁ ଶବଦ୍‌ ଖୁପା, ଧୁନ୍‌ ଆର୍‌ ସୁର୍‌ ଏତେ ଜବର୍‌ ଯେ, ସେଠାନୁ 
ଗୁଟେ ଅଂଚଲର୍‌ ସାମାଜିକ ଜୀବନ୍‌କେ ଇ ଗୀତ୍ମାନ୍‌କର୍ଠାନୁ ଜହ ଜାନିହେସି | 
ଆଉ ବି ଇଠାନର୍‌ ଲୁକେ କେତେ ସରଲ୍‌, କେତେ ନିଷ୍ଠପଟ୍‌, କେତେ ମାହାପୁରୁ 
ବିଶ୍ଵାସୀ ଆନ୍‌, ସେଟା ବି ଠହକେଇହେସି | ଏନ୍ତା ଲାଗସି, ଇ ଲୋକଗୀତ୍ମାନ୍‌ ଇ 
ଅଂଚଲର୍‌ ଲୋକଜୀବନକେ ଯେନ୍ତା ଉତ୍ରେଇ ଆନିଛେ। ଇ ଲୋକଗୀତ୍ମାନ୍‌ 
ସବୁବେଲେ ଅଲିଖା ଆର୍‌ ମୌଖୁକ୍‌। ଲିଖା ନାଇଁ ହେଉଥବାର୍‌ ଲାଗି ଇ ସବୁ 
ଅକାଲୈ ଲୁକଯାଏସି | ସୁରତା କରିକରି ଗାଏବାର୍‌ ବଏସ୍‌ରା ଲୋକ ଗାହାକର୍‌ 
ଠାନେ ନାଇଁ ରହେଲେ | ଇ ଲୋକଗୀତ୍‌ ମାନ୍‌ ମରି ହଜିଯାଏସି।| 


ଲୋକ୍‌ -ଲୋକ୍କେ ନେଇକରି ଯେନ୍ତା ଜାତି, ଜାତିଜାତିକେ ନେଇ ହେନ୍ତା 
ସମାଜ୍‌, କୁଟୁମ୍‌ ଆର୍‌ ଗୋଷ୍ଠୀ ଜୀବନ୍‌କେ ସହଜ, ସରସ୍‌, ଆର୍‌ ବିକାଶ୍‌ କରବାର୍‌ 
ଦିଗେ ସମାଜର ଗୁଟେ ବଢେଟେ ହାତ୍‌ ଥସି। ଇ ସମାଜଟା ବ୍ୟକ୍ତି ସଂଗେ ପରିବାର୍‌ 
ଆର୍‌ ପରିବାର ସଂଗେ, ପ୍ରତିବେଶୀ ମାନ୍‌କର୍‌ ସଂଗେ ମିଶିକରି ଗଢା ହେସି। 
କହେବାକେ ଗଲେ, ଗୁଟେ ବଢେ ମୁନୁଷ୍‌ ସଂସ୍ଥାକେ ସମାଜ୍‌ ବଲି କୁହାହେସି। 
ସମାଜ୍‌ ଭିତ୍ରେ ରହେଲେ ଗୁଟେ ବ୍ୟକ୍ତିର ପ୍ରତିଭାର୍‌ ବିକାଶ୍‌ ଯେନ୍ତା ହେଇପାରସି, 
ହେନ୍ତା ବ୍ୟକ୍ତିର ପ୍ରତିଭା, ବଲ୍‌ ଆର୍‌ ତାକତ୍‌କେ ନେଇକରି ସମାଜ ମଜ୍‌ବୁତ ହେସି | 


ଗାଁ ଗହଲିଥ଼ ରହୁଥବାର୍‌ ଲୋକ୍‌ ଗୁଟେ ଭାବ୍‌-ବଂଧନ୍ଥୁ ବାଂଧୂ ହେଇ 
ରହେସନ୍‌ | ପାହାଡପର୍ବତ୍‌ଟ ଖେତ୍‌-ଖଲା, ନଏଦ୍‌ ନାଲା, ଗଛ-ପତର୍‌ ଭିତରେ 
ଜୀଉଁଥ୍‌ବାର୍‌ ଗଅଁଲି ଜୀବନର୍‌ ଉଠନ୍‌- ପଡ଼ନ, ମିଲନ୍‌ -ବିଛେଦ୍‌, ସୁଖ୍‌ - ଦୁଃଖ୍‌, 
ଝାଲ୍‌ ବୁହା ଖଟନି, ଉଷତ୍‌ - ଆନନ୍ଦ, ହଁସି-କାଦି, ପ୍ରେମ ବିରହର୍‌ ଅସଲ୍‌ ରୂପ୍‌ 

ପ୍ରବନ୍ଧ ଘରା 


ସମ୍ବଲପୁରୀ ଲୋକଗୀତ୍‌ ମାନ୍‌କେ ଫଟିକ୍‌ ଜନାପଡସି। ଇ ସବୂତ ଲୋକଗୀତ୍ର 
ଆମ୍ବା।| ହଁସିଖେଲି, ନାଚିଡେଗି, କାଦିବୁବେଇ ଯେନ୍‌୍ଟା ଇ ଲୋକଶିଛୀ ଗାଇଦେଲା, 
ସେଟା ହିଁ ଲୋକଗୀତ୍‌ ହେଇଯାଏସି। ଆଁଖୁ ଦେଖା ଘଟନା ଚିତ୍ରି ହେଇଯାଏସି ଇ 
ଗୀତ୍ମାନ୍‌କେ ବଡା କଲାମୂକ ହିସାବୈ। ଯେନ୍‌ ଯେନ୍‌ ଉପାଦାନମାନକୁ ନେଇକରି 
ଆମର୍‌ ସାମାଜିକ୍‌ ଜୀବନ୍‌ ଗଢା, ସେ ସବୁଯାକ ସମ୍ବଲପୁରୀ ଲୋକଗୀତ୍ମାନକେ 
ଛାଇ ହେଇଯାଇଛେ ଫୁଲ୍‌ ଫୁଟଲା ଲେଖେ ସଂସ୍କାର, ପ୍ରେମ୍‌, ଚଲନ୍‌, ଅର୍ଥନୀତି, 
ଜୀବକା ଇ ସବୁଯାକ ସମ୍ବଲପୁରୀ ଲୋକଗୀତ୍ମାନ୍‌କେ ବିଛରି ହେଇ ପଡିଛେ ଜନର୍‌ 
ଉକିଆ ଲେଖୈ 


ସଂସ୍କାର୍‌ ବଏଲେ ଛୁଆଟେ ଜନମ୍‌ ହେବା, ଝି” ରଜୋବତୀ କି ସାମ୍ରଥ୍‌ 
ହେବା, ବିହା ବର୍ପନ୍‌ ଆର୍‌ ମୂୃତାହକାରଯ୍‌ | କେତେବେଲେ ଉଷତ୍‌ ଆନନ୍ଦଥ, 
କେତେବେଲେ ଜରୁରତ୍‌ ଆର୍‌ କେତେବେଲେ ଦୁଃଖ-ଦରଦ୍‌ ବେଲେ ଆତ୍ମାର 
ଗହୀର୍ଠାନୁ ଯେନ୍‌ ଉକ୍ବୁକି ଉବ୍କି ଉଠୁଥସି, ସେଗୁଡାକ ଲୋକ୍ଗୀତ୍‌ ହିସାବେ 
ଉତ୍ରି ଆଏସି ଲୋକକବିର୍‌ ଟୁଁଡ଼ୁ। ଇ ସବୁ ଗୀତ୍ଗାଏବାର୍‌ ଢଂଗ୍‌, ଭାବ୍‌ ଆର୍‌ 
ବିଷେମାନ୍‌ ନଦୀର୍‌ ଖଲ୍‌ ଖଲି ଲେଖେ ଭାରି ସ୍ବାଭାବିକ ଆଏ । ସଂସ୍କାରର ଭିନ୍‌ 
ଭିନ୍‌ କାଲୈ ଯେନ୍ତା ଯେନ୍ତା ଭାବରଂଗ୍‌ ଦେଖାଯାଏସି, ତାର୍‌ ନମୁନା ଆମେ 
ଲୋକଗୀତ୍‌ ମାନକର୍‌ନୁଁ ପାଏସ । 


ରଜୋବତୀ ହେବା : ଆହାରେ ଟିକି ରହାନି 
ଶୁଖୁଗଲା ନନୀର୍‌ ମୁହଁର ପାନି 
ତେଲ ହଲଦୀ ରଖିଥା ଘିନି | 


ବିହାବଏସ୍‌ ଟୁକେଲର୍‌ 
ସାମ୍ରଥୀ ଢଂଗ୍‌ : ଦେଖୁଁ ଦେଖୁଁ ହେଲା ପାଂଚବଛର 
ସାମରଥ୍‌ ହେଇ ରହେଲା ବୂଇ 
ଜାତିର୍‌ ପିଲାଗୁଟେ ଜୁଗାଡ୍‌ କର | 


Source: Author, Digitized by PPRACHIN, SOA 


ବିହା : ହେଦେ ଉଦୁଛେ ଜନ୍ହ ସଜନୀରେ 
ହେଦେ ଉଦୁଛେ ଜନ୍ହ 
ଉଦିଆରେ ଜନ୍ହ ପନ୍ଦର ଦିନ 
ଧନ୍‌, ପଡିବା ହାତର୍‌ ବନ୍ଧନ ସଜନୀରେ | 


ଜନ୍‌କେ ସାକ୍ଷୀ ରଖ୍‌ ବିହାଦିନ୍‌କେ ଟାକିଥବାର୍‌ ଟୁକେଲ୍‌ର ମନର୍‌ ଭାବ୍‌କେ 
ନେଇ ଇ ବଉଲି ଗୀତ୍‌ ଗୁଆଯାଏସି। ଜନମ୍‌ କଲା ଝି”କେ ମାଁ ବିହାକରେଇ 
ସବୂଦିନର୍‌ ଲାଗି ପରଘର୍‌କେ ବଟେଇ ଦେବାର୍‌ ଦୁଃଖ୍‌ ଇ ଗୀତେ ଠିକ୍‌ ଜନାଯାଏସି | 


ବାଲି ମୋର୍‌ ଯିବାରେ 

ଝି” ମୋର୍‌ ଯିବାରେ 

ଝି” ମୋର୍‌ ଯିବା ଶାଶୁଘରକୁ 
ଲିଆ ଭାଜିଲେ ଚିନାଧାନକୁ | 
ଛଇଲ ଛକା ଗୁନାକୁ ! 


ନନୀର୍‌ ବିହା ବେଲର୍‌ ଘଟନାମାନ୍‌ ବୁହେନ୍‌ ଦେଖିଥସି ଆର୍‌ ଗାଁ ଖୁଏଲ୍‌ 
ହୃୂମୋ ଖେଲଠାନେ ଗୀତେ ଗୀତେ ଜନେଇ ଦେସି। ନାନୀର୍‌ ବିହାବେଲର୍‌ 


ଘଟନାମାନ୍‌ ବୁହେନର୍‌ ନଜର୍‌ ପଡିଥସି ଆର୍‌ ବଉଲି ଖେଲଠାନେ ଗୀତେ ଗୀତେ 
ଜନେଇ ଦେସି।| 


ମାୟାଗଛ ଖାନି ଖାନି ବଉଲିରେ 
ମୋର୍‌ ଭେନେଇ ଆଇଛେ ମୁକୁଟ ବାଂଧୁ 
ନାନୀ ଯିବା କାନ୍ଦିକାନ୍ଦି ବଉଲିରେ । 


X X X X 


ଢୈକିରେ କୂଟିଲି ନୂନ ବଉଲିରେ 
ଢେୈକି ଚାରହିଁତରା ଶହେ ବାହନ 
ବାପା ଦେବେ କନ୍ୟାଦାନ ବଉଲିରେ । 

ପ୍ରବନ୍ଧ ଘରା 


ଫେର୍‌ , ଝି'କେ ବଟାଲାବେଲେ ତାର ମା, ତା'ର୍‌ ବଂଧୁ, ତା'ର କାକୀ 
ଆର୍‌ ସେ ନିଜେ କାନ୍ଦି କାନ୍ଦି ନିଜର୍‌ ଭାବ୍‌କେ ଶବଦ୍‌ଥ ଜନାସନ୍‌ | ଇ କାନ୍ଦି ଗୀତେ 
ଗୀତେ ବାହାରିଯାଏସି ତାକାର୍‌ ଟୁଡ଼ୁ | 
ମାଂ ଝି'କେ : 

ମୋର୍‌ ଘର୍ଦୁଆର୍‌ ଛିନା କରିଦେଲୁ ଝିଅରେ 

ତୋର୍‌ ଲାଗି ଏତେ ଜପ ମୁଇଁ କରିଥିଲି ଝିଅରେ 

ଆଙୁଁ ମତେ ମରିଗଲେ ଲେଖୈ ଲାଗୁଛେ ଝିଅରେ 

ତୋର୍‌ କଥା ମୁଇଁ ନାଇଁ ପାଶରି ପାରୈ ମୋର୍‌ ଝିଅରେ। 


ବହୁ, ନନ୍ଦକେ : 
ତୋତେ ନଡିଆତେଲ କିଏ ମଖାଇବା ବୁହେନ୍‌ରେ 
ମୋର୍‌ ମାଖଲା ସାବୁନ କିଏ ଛଡେଇ ନେବା ବଲୁଛେ 
ମୋର୍‌ ବୁହେନ୍‌ରେ | 
ମୁଇଁ କାହାକେ ପାନିଜୁରେ ଆନ କହେମି ବହେନ୍‌ରେ 
ମୋର ଖାଏଲା ଖୁରିଗିନା କିଏ ମାଜିବା ବହେନ୍‌ରେ | 


ବର୍କନିଆଁ, ଦୁହି ଲୁକ୍‌ ଗାଲ୍‌ସେକି, ଗୋଡ ଧୁଇ, ବରନ୍‌ କରି ଘର୍‌କେ 
ଢୁକାବାର୍‌ ବିଧ୍ଧ ସବୁଆଡେ ଅଛେ । ସାନ୍‌ ସାନ୍‌ ଟୁକେଲ୍‌ ମାନେ ଇ ଦୃଶ୍ୟମାନ୍‌ 
ଦେଖି ହୁମୋ ଖେଲାବେଲେ ଗୀତେ ଗୀତେ କହିଦେସନ୍‌ | 


ଗାଆଁଖୁଲି କନ୍ଦା ଲହ ବଉଲିରେ 
ଗାଁର୍‌ ଗଁତିଆ ଆନିଛେ ବହ 
ସୁନାର୍‌ ପାନି ଗୁଡ ଧୁଅ ବଉଲିରେ | 


ହେନ୍ତା, ଯୌତୁକ ଦରବ୍‌ ପନ୍ଦର ଲୁକ୍ଟ୍‌ ଦେଖାବାର୍‌ ରୀତିକେ ନେଇକରି ବି 
ଗାଏସନ୍‌ | 

ପ୍ରବନ୍ଧ ଘରା - , 


ସାହେଦେ ଉଦୁଛେ ଦେଖରେ ସଜନୀ 
ବହୁର୍‌ ଖୁରିଦିନ ଦୁଆରେ ରଖ 
ଦେଖିବେ ପନ୍ଦର ଲୁକ | 


ମରନ୍‌ ଘଟନାସାଂଗେ କନ୍ଦାବୁବା ଜଡିତ ଥସି। ଆମର୍‌ ମାଏଝିମାନେ ହି 
ଇତାର୍‌ ଜନ୍ମଦାତ୍ରୀ | ପୁଓ କି ଝି ମରିଗଲେ ମୀ ଯେନ୍ତା ଛାତିଫଟା କାନ୍ଦିଥି ଇଲାକାଟାକେ 
ଦୁଃଖେ ଭରିଦେସି, ବର୍‌ ମଲେ କନିଆଁ ବି ସେନ୍ତା ନିଶାଖା ହେଇଯାଏସି। ଖୋବ୍‌ 
କାନ୍ଦସି। ଇ କାନ୍ଦିବେଲେ ଛାତି ଭିତ୍ରର୍‌ ଦୁଃଖ୍‌ ଗୀତେଗୀତେ ଟୁଁଡବାଟେ ବାହାରି 
ଯାଏସି। ପଶ୍ଚିମ ଓଡିଶାର ଗାଁ ଗହଲିର୍‌ ଜନଜୀବନ୍‌ ସାଂଗେ ଇ କନ୍ଦନାଗୀତ୍ମାନେ 
ଇଁକ୍‌ ମିତାର୍‌ ଜୁରି ହେଇଥସି। ବର୍‌ ମରିଗଲେ କନିଆଁର୍‌ କାନ୍ଦିଥ ଭାବବେଗ୍‌ 
ଭରିଥସି, ଯେନ୍‌ଟା ପଛେ ସାହିତ୍ୟ ବନିଯାଏସି। 


ମତେ କାହିଁ ଛାଡି ଗାଲିଗଲ ଯେ ରଜାହୋ 

ମୋର୍‌ ପୁଓ ଝି ଛୈଉଡ୍‌ ହେଇଗଲେ ତ ରଜା ହୋ 
ତମର୍‌ ମା-ବୁଆକେ ନିଶାଖା କରିଗଲ କାଏଁ ହାଥୀ ଗୋ 
ତମେ ପୀଚ୍‌ ଲୁକେ ଝନେ ହେଇଥଲ 

ହେ ମୋର୍‌ ଛାତି ଫୁଲି ଯଉଥଲା କାଏଁ ହାଥୀ ହୋ | 


ପୁଓର୍‌ ମରନ୍‌ ଥ୍‌ ମାର୍‌ କାନ୍ଦି : 


ମତେ ସାଙ୍ଗକରି ନେଇଯାଆନ ବଛାରେ 

ମୁଇଁ କେତେ ଆଶା କରିଥଲି ନ ବଛାରେ 

ତୋର୍‌ ବାପ୍‌ ଗଲେ ଯେ ତୋର୍‌ ମୁହୁଁନ ଦେଖି ବଛାରେ 
ତତେ ଦିହେ ଧରିଥିଲି କାଏଁ ପୁଅରେ 

ମୋର୍‌ ଧାଂଗରି ବହକେ କେତେ ଦୁଃଖରେ 

ଛାଡିକରି ଗଲୁ କାଏଁ ବଛାରେ। 

ପ୍ରବନ୍ଧ ଘରା 


ପୁରୁଷ ଆର୍‌ ନାରୀ, ଇ ମୁନୁଷ୍‌ ସମାଜର୍‌ ଯୁଡେ, ଅଂଗ୍‌ | ଇମାନ୍‌କର୍‌ 
ଭିତ୍ରେ ସୃଷ୍ଟି ହେଉଥବାର୍‌ ପ୍ରେମ୍‌ଭାବ୍‌ ମାହାପୁରୁର୍‌ ଦେନ୍‌ ଆଏ। ଇ ଦୂହିଲୁକ୍ଟର୍‌ 
ମିଲନ୍‌ ନୁଁ ମୁନୁଷ୍‌ ଜାତିର୍‌ ଜନମ୍‌ ଆର୍‌ ବିକାଶ୍‌ | ଇ ମାନ୍‌କର୍ନୁ ଝନେକେ ବି ବାଦ୍‌ 
ଦେଲେ ସମାଜ ଚିନ୍ତା କରାଯାଇ ନାଇଁପାରେ | ଜୁଆନ୍‌ ବଏସ୍‌ ହି ପ୍ରେମ୍‌ ଭାବର୍‌ 
ଜନମ୍‌୍କାଲ୍‌। ଜୀବନ୍‌କେ ସରସ, ସୁନ୍ଦର କରି ଗଢବାକେ ଇ ବଏସେ ହିଁ ପହେଲା 
ସପନ୍‌ ଦେଖସନ୍‌ | ଇ ପ୍ରେମ୍ଭାବ୍‌ ଆମର୍‌ ସମ୍ବଲପୁରୀ ଲୋକଗୀତେ ଅତି ସୁନ୍ଦର 
ଭାବେ ଖୁନ୍ଦି ହେଇକରି ଅଛେ | ତାର୍‌ କେତେଟା ନମୁନା ତଲେ ଦିଆହେଲା| 


ଯାଇଥିଲି ବୋଡେନ୍‌ ହାଟ 
ହାଟ ଚାହିଁ ଆଡେ ଘୁମୁରାନାଟ ହୋ 
ସେଠାନେ ପାଏଲି ଭେଟ, ସଜନୀରେ | 


X X X X 


ରସରାଜରେ 

ଛତାଉଢା ପିଢେରମଡା କେନ୍‌ଆଡେ ଗଲା 
ବାଟର୍‌ ଡ଼ୁଡକାଫୁଲ ତୁଲି ଖାଉଥୁଲା 

ତୁଲି ଖାଉନ୍‌ ଖାଉନ୍‌ କିବୋ ଲାଗିଗଲା ଲସି 
ଆର୍‌, ଫୁଲ୍ମାଲେ ଗୁଁଥିଦେତୁ ବିଦେଶୀ 
ଜାମୁତଲେ ବସି ରସ ଯା ଚଲିଯା ରେ। 


X X X X 


ବାରିରେ କଲା କାଂଚନ 
ମହନି ଲଗାଇ କେ ଦେଲା ପୀନରେ 
ଧନ, ଘରେ ନାଇଁ ରହେ ମନ, ସଜନୀରେ | 


ପିଲାଟୁକେଲ, ବର୍‌ -କନିଆଁ ହେଇଗଲେ ଦାଂପତ୍ୟ ପ୍ରେମ୍‌ଥ ବାନ୍ଧି 
ହେଇଯାଏସନ୍‌ | ଇ ପ୍ରେମର୍‌ କିଛି ନମୁନା : 

ବେନି ବାନ୍ଧିକରି ମୁଡେ 
ମୁଇଁ ଶୁଇଥଲି ନାଥର କୁଲେରେ 
ଧନ, ସଖାଲ ପାଇଲା ହେଲେ ସଜନୀରେ। 


X X X X 


ଅଁତରା ଶାଲର ଜୁଏ 
କାନ୍ତ ଥଲେ ଦିନ ଜନା ନାଇଁଯାଏ ଗୋ, 
ଧନ, ସଂଜକେ ସଖାଲ ହୁଏ ସଜନୀରେ | 
ବିରହ ଚିତ୍ର : 
ଖଟତଲେ ପାନଗୁଛା 
କାହିଗଲେ ମୋର୍‌ ମନ -ମୁରୁଛା 
ସତେ, ପଲଙ୍କ ପଡିଛେ ଚୂଛା ନାଗର ହୋ | 


X X X X 


ଶୀତଦିନେ ବଡ ରାତି 

ଏକଲା ଶୁଇଛେ ଚୁଇଲ୍‌କୁତି 

ଧନ, ଯାଇଛେ ମରାଭୁତି, ସଜନୀ ଗୋ! 
ଅବୈଧ ପ୍ରେମ : 

ଯା' ବଏଲେଯ ଗଲି 

ଦାରୁ ଦରପନ ହରାଇ ଦେଲି 

ଶିଖେନ୍‌ ବୁଧୂ ଧଏଲି ସଜନୀ ଗୋ | 


X X X xX 


ହଲଦୀ ଦୁଇଗୋଟ ରଜ 
କାହାର୍‌ ଘରେ ତମେ ଶୁଇଲ ଆଜ ହୋ 
ତୁମର୍‌ ମୁହଁ ତ ନାଇଁନ ତେଜ ନାଗର ହୋ। 

ପ୍ରବନ୍ଧ ଘରା 


ହଲିଆ, ଶଗଡିଆ ଆର୍‌ ପତର୍ଟୁଲା ଲେଖୈ ବୂତାକାମ୍‌ ବେଲେ ବି ଲୋକ 
କଲାକାର ନିଜର୍‌ ମନର୍‌ ଆବେଗ୍‌କେ ଗୀତେ ଗୀତେ ବାନ୍ଧିଦେସି। ବିଶେଷ କରି 
ହଲିଆ ଗୀତ୍ମାନ୍‌କେ କୁଟୁମ୍‌ ଜଂଜାଲ୍‌, ଦୁଃଖ୍‌-ସୁଖ୍‌, ଗୀ-ପରିବେଶ, ମାହାପୁରୁ 
ଚିନ୍ତା, ରୀମାୟଣ-ମହାଭାରତର୍‌ କଥା ଫଟିକ୍‌ ଶୁନ୍‌ବାକେ ମିଲସି | 


ହଲିଆ ଗୀତ : 


ବଏଲାରେ ରାମ-ରାବଣର ଭରିଆ ଯୁଦ୍ଧ ବେଲେ 
ବାଜିଲ ନାରାଚ ଲଖମଣ ବୁକୁତଲେ 

ସର ଭେଦି ସର, ତ ପାତାଲକୁ ଗଲା 

ଲଖମଣ ବିକଲ ଦେଖ ଚମକ୍କାର ହେଲା। 


AK X ) ଏ 
ବଏଲାରେ........ 

କଲିଆ କୁସାରି ଲେଉଟିଆ ଧଜ 

ମାଆଘରୁ ଝିଅ ଯାଉଛି 


ମୁଖରେ ନାଇଁନ ତେଜ 
xX xX xX 


ହେ ଉଠିଲା କଲା ମେଘ ଯେ 

ଲଗାଇ ଦେଲା ଝରି 

ରାତି ତ ତୁଇ ଶୁଇ ନାଇଁ ଥିବୁଲେ ଛଏଲି 
ଭେଁଡିଆ, ଆସିବା ବଲି | 


ପଲ୍‌୍ହାରୁଆ, ଲଟାବଛା, ପେଟା ବୁହା, ଘର୍‌, ରାସ୍ତା ତିଆରି ଲେଖେ 
ଖଟନି କମ୍‌ ବେଲେ ମାହେଖଝିମାନେ ନିଜର୍‌ ପ୍ରେମାନୁଭୁତିକେ ସୁର୍ତା କରି ନିଜର୍‌ 
ସଂଗୀକେ ସଜନୀ, ବଉଲି, ନାଗରୀ ବୋଲି ଡାକି କେତେ କିସମର୍‌ ଗୀତ୍‌ ଗାଏସନ୍‌ | 

ଜାଇଫୁଲ, ସଜନୀ, ବାଙ୍ଗରୀହ ବଉଲି, ବୋରିଆ ପଦ୍ମାନ୍‌ ଇନ୍ତା ବୁତାକାମ୍‌ 
କଲାବେଲେ ଗୁଆଯାଏସି| ହେଲେ ଇ ହରେକ୍‌ ଗୀତର୍‌ ଅଲଗ୍‌ ଅଲଗ୍‌ ଧୁନ, ସୁର 
ଅଛେ | ଭାଏ ଜୀଉଁତିଆ ବେଲେ ଡାଲଖାଇ ଗୀତ୍ମାନ୍‌ ମାଏଝିମାନ୍‌କର୍‌ ସୁଷ୍ଟି ଆଏ । 
ହେନ୍ତା କରମସାନୀ ପୂଜାବେଲେ କର୍‌ମା ଗୀତ୍‌, ବିହାବେଲେ ନଚନିଆଁ, ବଜନିଆଁ, 
ଗଉରବାଡି ଗୀତମାନ୍‌ ଲୋକ୍ମାନକର୍‌ ଗୀତ୍‌ ଆଏ | ସମ୍ବଲପୁରୀ ଲୋକଗୀତ୍‌ ମାନକେ 
ମାହେଝି-ଜୀବନ୍‌ ଉପ୍ପେ ଯେତ୍କି ବର୍ଣ୍ଣନା ଅଛେ, ଲୋକ୍‌ ମାନ୍‌କର୍‌ ତାକତ୍‌ ବଲ୍‌ 
ନିଜର୍‌ ଅଂଚଲର୍‌ ପ୍ରତି ସ୍ଵାଭିମାନର୍‌ କଥା ଭିଲ୍‌ ସେତକି ଅଛେ | 


ଥାଲିରେ ଦୂଇବୁନ୍ଦା ଘିଅ ବଉଲିରେ 
ଆମେ ଗଲିଗଲେ ନାଇଁ ହଲେ ଦିହ 
ଆମେ ତ ସମଲପୁରିଆ ଝିଅ | 


ନିଜର୍‌ ମାଟି କାମଧାମ୍‌ ନାଇଁ ପାଏଲେ ପରଦେଶ୍‌କେ ଖଟିଯିବାର୍‌ ଘଟନା 
ଆଖିର୍‌ ନୁହେଁ, କେହୁଁ ଚଲି ଆଉଛେ | ଲୋକଗୀତେ ତା”ର୍‌ ଛା ଫଟିକ୍‌ ଅଛେ | 


ସଡକେ ନାଇଁନ ଇଟା ବଉଲିରେ 
ସଡକେ ପକାଇଦେମା କଟା 
ଗଲି ଯିମା କଲିକତା ବଉଲିରେ। 


X X X X 


ସଡକେ ନାଇଁନ ଲଟା ବଉଲିରେ 
ପଦମପୁରିଆ ବାବୁ ପକେଇଛେ ଇଟା 
ଗଲିଯିମା କଲିକତା ବଉଲିରେ। 


ପଶ୍ଚିମ ଓଡିଶାର ଲୁକ୍‌ ସରକାରୀ ଅତ୍ୟାରରର୍‌ ଛାପ୍‌ ଭିଲ୍‌ ଆଖଝିର୍‌ ନୁହେଁ, 
ତଲର୍‌ ପଦଟା ତା'ର ଗୁଟେ ଖାସ୍‌ ନମୁନା ଆଏ | 

ଆଏଲା ଅମିନ୍‌ ନାପ୍ଲା ଜମିନ୍‌ 
ତକ୍ତା ଥୁଇଲା ବାଟେ 
ଟୁକେଲ୍‌ ମାନ୍‌କର୍‌ ମହତ୍‌ ନେଲା 
ପଏସା ଗନଲା ଘାଟେ। 


ଯାହା ହେଲେ ବି ନିଜର୍‌ ଗାଁ ମାଟିର୍‌ କଥା ପଡଲେ, କାହାର୍‌ ଛାତି 
ଗରବଥ ଫୁଲି ନାଇଁ ଉଠେ ! 

ପିପଲକାଠନୁ କାଟ 

ଆମର୍‌ ଗାଁଥି ପରେ ପାଉଁଚ୍‌ ଘାଟ 

ଗୁଡିତଲେ ବସେ ହାଟ ବଉଲିରେ। 


ମାହାପୁରୁ ଉପ୍‌ରେ ଆମର୍‌ ଫାଲର୍‌ ଲୁକ୍ଟର୍‌ କେତେ ବିଶ୍ଵାସ ଅଚେ | ସେଟା 
ଇ ହଲିଆ ପଦନ୍ୁ ଜନାଯାଏସି। 


ବଏଲାରେ ¬ 
ସାହୁର୍‌ ଜଂଜାଲ କୁଟୁମର ଦୁଃଖ 
ପ୍ରାଣୀମାନଙ୍କ ଯେ କେଭେ ନାଇଁ ସୁଖ 
ସୁଖ ଯେଭେଁ ଖୁଜୁଛୁ ମନୁଆ 

ଶ୍ରୀହରି ନାମ ଘୋଷ। 


ଆଖିର ଏନ୍ତା ବିଜ୍ଞାନ ଯୁଗେ ବି ଗାଁ ଗହଲିଥ ଯେନ୍‌ ଗୁଟେ ଲୋକ୍‌- 
ପରମ୍ପରା ଚାଲିଛେ | ସେଟାମାନ୍‌ ଧୂରେ ଧରେ ଲୁକ୍ଟର୍‌ ଜୀବନଠାନ୍ ଧୁର୍‌କେ ଧୁର୍‌କେ 
ପଲେଇ ଯାଉଛେ | ଆମର୍‌ ସମାଜ୍‌ ଜୀବନ୍‌ କେନ୍ତା ଥଲା, ଚଲନ୍‌ କେନ୍ତା ଥୁଲା, 
ଆମର୍‌ ଆଘର୍‌ ଲୋକ୍‌ କେନ୍ତେଇ ଚଲୁଥଲେ, ସବୁଥର୍‌ ଗୁଟେ ଅଲିଖୁତ୍‌ ଇତିହାସ 
ସମ୍ବଲପୁରୀ ଲୋକଗୀତେ ଭରିଛେ। ଇ ସବୁକେ ସଖଲି କରି ରଖ୍ଲେ ଆମେ 
ଆମର୍‌ ଉଁଗାଦର୍ଜାର୍‌ କଲାମବକ୍‌ ଇତିହାସକେ ବାହାରର୍‌ ଲୁକ୍ଟ ଜନେଇ ପାରମା।| 


HOU 

ପ୍ରବନ୍ଧ ଘରୀ ` 


ପଶ୍ଚିମ ଓଡ଼ିଶାର୍‌ ନାଟ୍ୟ ପରମ୍ପରା 


ପଶ୍ଚିମ ଓଡ଼ିଶାର୍‌ ନାଟ୍ୟ ପରମ୍ପରା ବଏଲେ, କଲାହାୀଡ଼ି, ବଲାଙ୍ଗୀର, 
ସମ୍ବଲପୁର, ସୁବର୍ଣପୁର, ଝାରସୁଗୁଡ଼ା, ସୁନ୍ଦରଗଡ଼, ବୌଦ୍ଧ, ନୂଆପଡ଼ା ଲେଖେନ୍‌ 
ଜିଲ୍ଲାମାନକେ ଆଘୋ କେନ୍‌ମାନେ ନାଟକ୍‌ କରୁଥିଲେ, କେନ କରୁଥିଲେ, କାଏଁ 
ନାଟକ୍‌ କରୁଥିଲେ, ତାହାକେ ହିଁ ନାଟ୍ୟ ପରମ୍ପରା ବଲି କହେମା | ଇନ୍ତା ବିଷେକେ 
ନେଇକରି ବଢ଼େଟେ ସନ୍ଦର୍ଭ ଲେଖିହେବା, କିଏ କିଏ ଲେଖିଥିବେ ନ ଭିଲ୍‌। 
ସଭେ ଜାନିଛୁ, ଆମର୍‌ ଇଲାକାଟା ଗୁଟେ ଲୋକ୍‌ ସଂସ୍କୃତିର୍‌ ବଢ଼େଟେ ଇଲାକା 
ଥିଲା, ଆରୁ ଲୋକ୍‌ ସଂସ୍କୃତିର୍‌ ପ୍ରଚାର୍‌ ପ୍ରସାର୍‌ ଯେତ୍କି ହଉଚେ, ଆଗକେ ବି 
ରହେବା ଲେଖେ ଲାଗୁଛେ । ଗୀତ୍‌, ନାଚ, ବଜାଗଜାଥି ତ ଏତ୍‌କି ମାହିର୍‌ ଆମର୍‌ 
ଅଂଚଲ୍ଟା ଯେ ଯେତ୍କି ଲେଖ୍ମା, କମ୍‌ ପଡ଼ିଯିବା ହେଲେ ନାଟକ ବଏଲେ, 
ପ୍ରୋସେନିୟମ୍‌ ମଂଡପ୍‌ ନ ଯେନ୍‌ ନାଟକ୍‌ ମାନ୍‌ ହେସି, ତାର୍‌ ଇତିହାସ କେତେ 
ପୁର୍ନା| ଅଲିଖିତ୍‌ ନୁହେଁ ସେ, ଲିଖିତ୍‌ ନାଟକ୍‌କେ, ମଂଚର୍‌ ତିନହି ଦିଗୁଁ ପରଦା ନ 
ଢପା ହେଇକରି ମୁହୁଁ ଆଡ୍‌କେ ଖୁଲାବନ୍ଦ ହେଇପାରୁଥିବାର୍‌ ପରଦା ଲଗା ହେଇଥିବାର୍‌ 
ମଂଚ୍‌କେ ଆମେ ପ୍ରୋସେନିୟମ୍‌ ମଂଚ୍‌ ବଲି କହେସୁଁ। ଇ ହିସାବେ, ଓଡ଼ିଆ ଭାଷୀଥି 
ଅଠର୍ଶହ ସତସ୍ଥୋର୍‌ ସାଲେ ଲାଲା ଜଗମୋହନ ଲାଲା ବାବାଜୀ ବଲି ନାଟକ୍‌ଟେ 
ଲେଖି ତାକର୍‌ ଘରର୍‌ ବାଏର୍‌ ଆଡେ ମଂଚ୍ଟେ ତୟାର୍‌ କରି ନିଜେ ବତେଇ, 
ନାଚି, ନାଟକ୍କେ ମଂଚନ୍‌ କରେଇଥିଲେ ବଲି ତାକେ ପହେଲା ଓଡ଼ିଆ ନାଟକ୍ର 
ଦର୍ଜା ଦିଆଗଲା। ହେଲେ ପଶ୍ଚିମ ଓଡ଼ିଶା ନ ଖଡ଼ିଆଲ୍‌ ରାଜ୍‌ ବଂଶର୍‌ ଯୁବରାଜ 
ବୀର ବିକ୍ରମ୍‌ ଦେବ୍‌ ଉନ୍ଦିଶ୍‌ ଶତାଦ୍ଦୀର ପହେଲା ଦଶନ୍ଧି ନ ବିକ୍ରମ୍‌ ଥିଏଟର୍‌ ନାଁ ଥି 

ଗୁଟେ ମଂଚ୍‌ ତିଆର୍‌ କରିଥଲେ, ଖାସ୍‌ ନାଟକ୍‌ ଲାଗି। ରଜା ହେଲା ଉତାରୁ ସେ 
ତାକର୍‌ ବାପାର୍‌ ପାନି ଆନି କରି ଉନ୍ମିଶ୍‌ ଶହ ତିନ୍‌ ସାଲେ ସୁହାସିନୀ ପ୍ରହସନ ବଲି 
ନାଟକ୍ଟେ ଲେଖି ତାକେ ହେଇ ମଂଚ୍ନ ଲୁକକୁ ଦେଖାଲେ | ଲୁକେ ବନେ ପସନ୍ଦ 


~~ Fo 


କଲା ଉତାରୁ ନାଟକ୍‌ ଆଡେ ତାକର୍‌ ମନ୍‌ ଏତ୍‌କି ଘିଚି ହେଇଗଲା ଯେ ଗୁଟେ ଉତାରୁ 
ଗୁଟେ ଚୌଦଟା ଓଡ଼ିଆ ନାଟକ୍‌ ଲେଖି ତାକେ ବିକ୍ରମ୍‌ ଥିଏଟର୍‌ ନ ମଂଚନ୍‌ କଲେ | 
ବିକ୍ରମ ଦେବଙ୍କର୍‌ ନାଟକ୍‌ ମାନ୍‌ ପୁରାତନ୍‌ ଓଡ଼ିଆ ନାଟକର୍‌ ଧାରା ଅନସାରେ ଲେଖା 
ହେଇଥିଲା! ପ୍ରସ୍ତାବନା, ଦୃଶ୍ୟ, ବିଭାଜନ୍‌ ନାଟକଟା ଲମିଗଲେ ଅଙ୍କ ହିସାବେ 
ତାକେ ସଜା ବି ହେଉଥଲା। ବାଲ୍ୟ ବିବାହ, ବୃଦ୍ଧ ବିବାହ ଲେଖୈ ଶିକ୍ଷା ଧର୍ମୀ, 
ଅମ୍ଭିକା ଦେବୀ, ଭ୍ରାତୃସ୍ପେହ ଲେଖେ ଏତିହାସିକ ଆଉ ହରିଶ୍ଚନ୍ଦ୍ରଲେଖେ ପୌରାଣିକ 
ନାଟକ୍‌ ତାକର୍‌ ଲିଖା ଜହୁର୍‌ ନାଟକ୍‌ ମାନ୍‌ ତାଁକର୍‌ ହି ନିର୍ଦ୍ଦେଶନାଥି ହେଇ ବିକ୍ରମ୍‌ 
ଥିଏଟର୍‌ ନ ମଂଚନ୍‌ ହେଇଥୁଲା। ଛତିଶ୍‌ ବଛର୍‌ ନ ବଂଚିଥିଲେ କାଏଁନ, ମଂଚ୍‌ 
ନାଟକ୍‌ ଲାଗି ସେ ଯେନ୍‌ ବଢ଼େଟେ କବାର୍‌ କରିଗଲେ, ସେଟା ପଛେ ପଛେ ସାରା 
ପଶ୍ଚିମ ଓଡିଶାକେ ଗୁଟାମୁଟା ଫଏଲିଗଲା। କହେବାକେ ଗଲେ, ସେ ହେଉଛନ୍‌ ସାରା 


ପଶ୍ଚିମ ଓଡିଶାର୍‌ ନାଟକ୍‌ ଦିଗେ ଜନେ ଯଧୋର୍‌ ବାଟ୍‌ କଢ଼ୁଆ| 


ପଛେ ପଛେ ବଲାଙ୍ଗୀର ଆଉ ସୋନପୁର ରଜା ଅମଲ୍‌ ବେଲ୍‌କେ ରଜା 
ଗୌନ୍ତିଆମାନ୍‌କର୍‌ ଦେଖ୍ରେଖ୍ଥି ଭାରତ ସ୍ବାଧୀନତା ତକ୍‌ କେନ କେନ୍ତା ନାଟକ 
ହେଉଥଲା ପାଟନାଗଡୁ ବଲାଙ୍ଗୀରକେ ରାଏଜ୍‌ ଆସିଗଲା ଉତାରୁ ବଲାଙ୍ଗୀରର୍‌ 
କଲାମଣ୍ଡଳ ମଂଚ୍‌ ତିଆର୍‌ ହେଲା ଆଉ ସେନ ବନେ ଗୁଡାଦୁ ନାଟକ୍‌ ମଂଚନ୍‌ 
ହେବାକେ ଲାଗଲା | ହେଲେ ପାଟନାଗଡେ ସେ ବେଲୁ ଆଏଜ୍‌ ତକ୍‌ ସୁନ୍ଦର୍‌ ନାଟକ୍‌ 
ପରମ୍ପରାଟେ ବର୍‌କସ୍‌ ହେଇକରି ଅଛେ । ସ୍ଵାଧୀନତା ପଛେ ପଛେ ବଲାଙ୍ଗୀର 
ଠାନେ ବନେ ଜନ୍‌୍ଦୁ ନାଟ୍ୟକାର ବାହାରି ଲେଖା ସାଙ୍ଗେ ଅଭିନୟ ଆଉ ନିର୍ଦ୍ଦେଶନା 
ଆଡକେ ମନ୍‌ ଖେଲେଇ ଓଡିଆ ନାଟକ୍‌ ମାନ୍‌ ମଂଚନ୍‌ କରିଥିଲେ। ସୋନପୁରେ 
ବି ରଜା ଅମଲ୍‌ ବେଲ୍‌କେ ନାଟକ୍‌ ହେଉଥଲା, ହେଲେ ସବୁଠାନେ ସ୍ଵାଧୀନତା 
ଲଢ଼େଇ ଲାଗି ଦବି ଦବି କରି ନାଟକ୍‌ କରୁଥିଲେ | ସାରା ଓଡିଶା ଲେଖୈ ପଶ୍ଚିମ 

ଓଡିଶାର୍‌ ଭିନ୍‌ ଭିନ୍‌ ଠାନେ ସ୍ଵାଧୀନତା ଉତାରୁ ନାଟ୍ୟକାର ମାନେ ନାଟକ୍‌ ଲେଖି 
ତାକେ ମଂଚ୍‌ କର୍‌ବାର୍‌ ବ୍ୟବସ୍ଥା କଲେ। କଟକ ଆଉ ପୁରୀଠାନ୍‌ର ପେଶାଦାର 
ନାଟକ୍‌ ବାଲେ ଓଡିଶାର୍‌ ସହର୍‌ ସହର୍‌ କିନ୍ଦରି କାଳୀ ପଟ୍ଟନାୟକ, ରାମଚନ୍ଦ୍ର ମିଶ୍ର, 
ଭଂଜକିଶୋର ପଟ୍ଟନାୟକଙ୍କର୍‌ ନାଟକ୍‌ ମାନ୍‌ ଦେଖାଲେ | ଅନ୍ଧପୂର୍ଣ୍ଠା ଜନତା ଓଡ଼ିଶା 
ଥିଏଟର୍‌ ଉକଵଳ ରଙ୍ଗମଂଚ ଲେଖୈ ବୁଲାକିନ୍ଦରା କରୁଥୁବାର୍‌ ନାଟକ୍‌ ଦଲ୍ମାନେ 
ବେପାର୍‌ ଉଦ୍ଦେଶ୍‌ ନ ମନୋରଞ୍ଜନଧର୍ମୀ ନାଟ୍‌କ ମାନ୍‌ ଦେଖାଲେ | ସେସବୁ ଦେଖିକରି 
ଇ ଫାଲର୍‌ ବୁଵଧିଜୀବୀ ଲେଖକ୍‌ମାନେ ପ୍ରଭାବିତ ହେଲେ ନିଜର୍‌ ଅଂଚଲ୍‌, 
ଶିକ୍ଷାନୁଷ୍ଠାନ, ସାଂସ୍କୃତିକ ଅନୁଷ୍ଠାନ ମାନ୍‌କର ଲାଗି ନାଟକ୍‌ ଲେଖଲେ, ମଂଚେ 
ଦେଖାଲେ। ସମଲପୁରର୍‌ ଜନାର୍ଦନ ପୂଜାରୀ କଲକତାନ ଡାକ୍ତରୀ ପାଠ୍‌ ପଢୁଥଲା 
ବେଲକେ ସେନ ଠାନ୍‌ ଠାନ୍‌ ଯାଇକରି ବଙ୍ଗାଲୀ ନାଟକ୍‌ ମାନ୍‌ ଦେଖନ୍‌, ହେଥୁ 
ଯେନ୍ଟା ଭଲ୍‌ ଲାଗେ, ତାକେ ଛୁଟି ଦିନ୍‌ ମାନ୍‌କେ ଓଡ଼ିଆ ଭାଷୀଥି ଅନୁବାଦ କରି 
ନିଜର୍‌ ସାଙ୍ଗ ସର୍‌ସାମାନ୍‌କୁ ଜୁଟେଇ ଫ୍ରେଜର୍‌ କୂବ୍‌, କାଲୀବାଡ଼ି ଲେଖେ ମଣ୍ଡପ 
ନ ଦେଖଉଥଲେ। ନାଟକ୍ମାନକୁ ନିଜେ ଅଭିନୟ କର୍‌ବାର୍‌ ସାଙ୍ଗେ ବତଉଥଲେ 
ବି। ରାଏତ୍କଣା ବଲି ଗୁଟେ ସମଲ୍ପୁରୀ ନାଟକ୍ଟେ ବି ବଙ୍ଗାଲୀ ନାଟକ୍‌ ଠାନୁ 
ଅନୁବାଦ୍‌ କରିଥିଲେ। ହେଲେ, ଏତ୍‌କି କୁହାଯାଇ ପାର୍‌ବା ଯେ, ସମଲପୁରେ 
ଜନାର୍ଦ୍ଦନ ପୂଜାରୀଙ୍କର୍‌ ବେଲୁ ପ୍ରୋସେନିୟମ୍‌ ଥିଏଟର୍‌ ମୂଲ୍‌ ହେଇଥୁଲା। ଦେବଗଡ଼, 
ଝାରସୁଗୁଡ଼ା, ବୌଦ୍ଧ ଇଲାକାନ ବି ହେନ୍ତା ହେତ୍‌କି ବେଲୁ ମଂଚ୍‌ ନାଟକ୍‌ ମୂଲ୍‌ 
ହେଇଥୁଲା | ହେଲେ, ଜହ ଜାନ୍ବାର୍‌ ଲାଗି ଗଭୀର୍‌ ଗବେଷଣା ଦର୍କାର୍‌ | 


ସ୍ବାଧୀନତା ଉତାରୁ ଏତ୍‌କେ ଭିନ୍‌ ଭିନ୍‌ ସହରେ ସୌଖିନ ନାଟ୍ୟ ଦଲ୍‌ 
ମାନ୍‌ ଗଢ଼ାହେଲା, ପୂର୍ବାଂଚଲର ଲେଖକ୍‌ ମାନ୍‌କର୍‌ ଲିଖା ଛପା ନାଟକ୍‌ ବହି 
ଠୁଲେଇ ଭିନ୍‌ ଭିନ୍‌ ଠାନେ ନାଟକ୍ମାନ୍‌ ମଂଚନ୍‌ ହେଲା, ଆମର୍‌ ଅଂଚଲ୍ନ ବେପାରୀ 
ନାଟକ୍‌ର ପରମ୍ପରା ନାଇଁ ନ | ଯେନ୍‌ ଦଲ୍‌ ନାଟକ୍‌କେ ପେଟ୍‌ ପୁଷା ଲାଗି ବେଭାର୍‌ 
କରି ଖୁଲାମଂଚେ ଦେଖାଲେ ଅଲଗ୍‌ ଅଲଗ୍‌ ତିହାର୍ମାନକେ, ତାକେ ନାଟ୍‌ ବଲି 
କୁହାଗଲା, ଯେନଟାକେ ଆମେ ଗଣନାଟ୍ଯ ବଲି କହେସୁ। ହେଲେ ସୌଖିନ୍‌ 

ନାଟକ୍‌ କରୁଥିବାର୍‌ ଦଲ୍ମାନେ ଲୁକ୍ର୍‌ ମନୋରଞ୍ଜନ, ଉଷତ୍‌, ଆନନ୍ଦ ଲାଗି ନାଟକ୍‌ 
ମାନ୍‌ ଦେଖାବାକେ ଲାଗଲେ | ବିକ୍ରମ ଥିଏଟର୍‌, ଖଡ଼ିଆଲ୍‌, କଲାମଣ୍ଡଲ୍‌, ବଲାଙ୍ଗୀର, 
ଫ୍ରେଜର୍‌ କବ୍‌, କାଲୀବାଡ଼ି, ନାରୀସେବା ସଦନ, ସମ୍ବଲପୁର, ଦେବଗଡ଼ର ସିନାମା 
ହଲ୍‌, ସୋନପୁରର୍‌ ଟାଉନ୍‌ ହଲ୍‌, ଭବାନୀପାଟଣାର୍‌ ମହାବୀର ସାଂସ୍କୃତିକ ଅନୁଷ୍ଠାନର୍‌ 
ମଂଚ୍‌, ଟାଉନ୍‌ ହଲ୍‌, ରାଉରକେଲାର୍‌ ସିଭିକ୍‌ ସେଣ୍ଟର, ଝାରସୁଗୁଡାର୍‌ କାଲୀବାଡ଼ି 
ମଂଚ୍‌, ବୌଦ୍ଧର ଟାଉନ୍‌ ହଲ୍‌, କୁଚିଣ୍ଡାର୍‌ କଲାପରିଷଦ୍‌ ମଣ୍ଡପ୍‌ ଲେଖେ ମଣ୍ଡପ୍‌ 
ମାନ୍‌କେ ନାଟ୍ୟାନୁଷ୍ଠାନଗୁଡାକ ନାଟକ୍‌ କଲେ, ଲୋକ୍‌ ଦେଖିକରି ଉଷତ୍‌ ହେଲେ, 
ମନୋରଞ୍ଜିତ ହେଲେ, ନାଟ୍ଯକଲାର ମହାନତାକେ ସ୍ଵୀକାର କଲେ, ଅଭିନୟ 
ଗୁଟେ ଉଁଚା ଦର୍ଜାର୍‌ କଲା ଆଏ ବଲି ସେଆଡ଼େ ଘିଁଚି ହେଲେ । ଖରାଛୁଟି, 
ଦଶରାଛୁଟି ମାନ୍‌କେ ସାଂଗ୍‌ ସରସା ନିଜର୍‌ ପଡ଼ା, ଗୀ ମାନକେ ଜୁଟଲେ, ନାଟକ୍‌ 
କଲେ ଲୁକ୍କୁ ଦେଖାଲେ, ଲୁକେ ନାଟ୍ୟକଲାକେ ପସନ୍ଦ କଲେ | ଭବାନୀପାଟଣାର 
ନାଟ୍ୟରଶ୍ଣି ପ୍ରଫୁଲ୍ଲ ରଥ, ବଲାଙ୍ଗୀରେ ରାଜେନ୍ଦ୍ର କଲେଜ୍‌ର ଅଧ୍ୟାପକ ରତ୍ନାକର 
ଚୈନୀ, ରାଉରକେଲାନ ଚିନ୍ତାମଣି ଜେନା, ଲଲାଟେନ୍ଦୁ ରଥ, ସମଲପୁରେ କ୍ଷୀତୀଶ 
ପୁରୋହିତ, ବସନ୍ତ ଭୁତିଆ, ସୁଧୀନ୍ଦ୍ର ପଣ୍ଡା ସୋନପୁରେ ନାକଫୁଡ଼ି ପଣ୍ଡା, 
ଅଟଳବିହାରୀ ପଣ୍ଡା ଆଦି ନାଟ୍ୟକାରମାନ୍‌କର୍‌ ଲେଖାମାନ୍‌ ଭିନ୍‌ ଭିନ୍‌ ନାଟ୍‌ ଦଲ୍‌ 
ମଂଚେ ଦେଖାଲେ। ପ୍ରଫୁଲ୍ଲ ବାବୁଙ୍କର୍‌ ପଳାତକ, ଆଜି ଓ କାଲି, ସ୍ଵର୍ଣ୍ଣ ଚମ୍ପା, 
ମୋର ବା ଦୋଷ କଣ, ଶୂନ୍ୟ ଆକାଶ ଅମର ଆଖି, ଚାରିଛକ, ଶବ ପଡିଛି, 
ବସନ୍ତ ଭୁତିଆଙ୍କର ହୃଦୟର ଦୈର୍ଘ୍ୟ ଓ ପ୍ରସ୍ଥ କ୍ଷୀତୀଶ ବାବୁଙ୍କର ହେ ଭଗବାନ, 
ଏମାନଙ୍କୁ କ୍ଷମା କର, ଆଦି ନାଟକମାନ କେତ୍ନେ କେତେ ନାଁ କଲା! କଲାହାଁଡ଼ି 
ନ ପ୍ରଫୁଲ୍ଲ ରଥ, ବଦ୍ରିନାରାୟଣ ମହାପାତ୍ର ସୋହନଲାଲ ଅଗ୍ରୱାଲ୍‌, ବଲାଙ୍ଗୀର ନ 
ବ୍ରଜବିହାରୀ ମିଶ୍ରର ଜଗଦାନନ୍ଦ ଛୁରିଆ, ସମ୍ବଲପୁରଠାନେ ମାନଭଂଜନ ହୋତା, 
ନିଶୀଥ ନାଏକ, ରାଜେନ୍ଦ୍ର ପ୍ରସାଦ ପଣ୍ଡା, ରାଉରକେଲାନେ ଲଲାଟେନ୍ଦୁ ରଥ, 
ଚିନ୍ତାମଣି ଜେନା, ରାଜେନ୍ଦ୍ର ପଣ୍ଡା, ପୁଲୀନ୍‌ ମାନସିଂ, ଦେବଗଡ଼େ ହେମନ୍ତା ମହାପାତ୍ର 
ମାର୍କ ଣ୍ଡେଶ୍ଵର ଶତପଥୀ, ଦୀନବନ୍ଧୁ ନାୟକ, ବୌଦ୍ଧ ନ ହରିହର ପ୍ରଧାନ ଲେଖେ 
ନାଟ୍ୟଶିଳ୍ପୀମାନେ ନାଟକ୍‌ ନିର୍ଦ୍ଦେଶନା ଆଡେ ମନ୍‌ ଦେଇକରି ନିଜର୍‌ ନିଜର୍‌ 

ଅଂଚଲ୍ନେ କଲାକାର୍‌ ସୃଷ୍ଟି କର୍ବାର୍‌ ଉଦ୍ୟମ୍‌ କଲେ ! 


ସ୍ବାଧୀନତା ଉତାରୁ ଦୁଇଟା ଦଶକ୍‌ ଭିତରେ ସାରା ପଦ୍ଭିମ ଓଡ଼ିଶା ମଂଚ୍‌ 
ନାଟକ୍‌କେ ନେଇକରି ଗୁଟେ ଚୁପ୍ଚାପ୍‌ ଆନ୍ଦୋଲନ୍‌ଟେ ଗଢ଼ବାକେ ଲାଗଲା। 
ଖଡ଼ିଆଲ୍‌ ନ ଖଡ଼ିଆଲ୍‌ ସାଂସ୍କୃତିକ ଅନୁଷ୍ଠାନ ବଲାଙ୍ଗୀରେ ରଙ୍ଗକାର, ବରଗଡ଼େ 
ସୌଖିନ କଳାକାର ସଂଘ, ଉକ୍‌୍ଳ ଗୌରବ କଳାକାର ସଂଘ, ସମଲେଶ୍ବରୀ 
ସାଂସ୍କୃତିକ ଅନୁଷ୍ଠାନର ସମ୍ବଲପୁରେ ଗାଇଡ୍‌ କ୍ଲବ୍‌, ସମଲେଶ୍ଵରୀ ସଂଘ, ନାଟ୍ଯ 
କଳା ପରିଷଦ, ଇଣ୍ଡଲ୍‌ କୃବ୍‌, ହୀରାକୁଦ, ରାଇଜିଂଷ୍କାର୍‌ କବ୍‌, ଯୁବ ଉଦୟନ, 
ବହୁମୁଖୀ ଶ୍ରମ ମଙ୍ଗଳ କେନ୍ଦ୍ର ପ୍ରଗତି ସଂଘ, ରାଉରକେଲା ନ କଳିଙ୍ଗ କଳା 
ପରିଷଦ, କଲ୍ଚରାଲ୍‌ ଏକାଡେମି, ସନ୍ଦନ, ସଙ୍କଛ, ମହୁମାଛି, ସବସ୍ତିୟ ବୌଦ୍ଧିର 
କଲ୍ଚରାଲ୍‌ ଏକାଡେମୀ, ସୋନପୁରର ମହାନଦୀ ସାହିତ୍ୟ ସଂସଦ ଲେଖେ ସାଂସ୍କୃତିକ୍‌ 
ଅନୁଷ୍ଠାନ୍‌ ମାନ୍‌ ସ୍ଥାପନା ହେଇ ବର୍ଷକେ ବର୍ଷ ନାଟକ୍‌ ମଂଚସ୍ଥ କରା ହେଇ ନାଟ୍ୟକଲାର୍‌ 
ବିକାଶ୍‌ କର୍ବାକେ ଲାଗଲେ| 


ପଶ୍ଚିମ ଓଡ଼ିଶାନ ନାଟକ୍‌କେ ନେଇକରି ଅଶୀ ଦଶକର ପହେଲା ପାଲିଟା 
ବଢ଼େଟେ ଉଜ୍ଜନଦାର୍‌ ସମିଆଟେ ଆଏ। ଇ ସମିଆକେ ପଡ଼ା ପଡ଼ା ନ ନାଟକ୍‌ 
ହେଲା, ନାଟକ୍‌ ବାଦୀମାନ୍‌ ଆୟୋଜିତ୍‌ ହେବାକେ ଲାଗଲା, ବାହାର୍‌ ଲେଖାକେ 
ଆଶ୍ରା ନାଇଁ କରି ଇଠାନେ ନ ନାଟ୍ୟକାର ବାହାର୍‌ଲେ। ରାଜେନ୍ଦ୍ର କଲେଜ୍‌, 
ଗଙ୍ଗାଧର ମେହେର କଲେଜ୍‌, କଲାହାତି ସରକାରୀ କଲେଜ୍‌, ରାଉରକେଲା 
କଲେଜ୍‌, ସୁନ୍ଦରଗଡ଼ କଲେଜ୍‌ ମାନକେ ନାଟ୍ୟ ସଂସଦ ମାନ୍‌ ଗଢ଼ାଯାଇ ବଛର୍‌କେ 
ବଛର୍‌ ନାଟକ କରାହେଲା। ନୂଆଁ ନୂଆଁ ଅଭିନେତା, ଅଭିନେତ୍ରୀମାନେ ମଂଚ୍କେ 
ଆଏଲେ, ମେଛାକଟା ହିରୋଇନ୍‌ ପରମ୍ପରା ଧୀରେ ଧୀରେ ଉଡ଼ିଗଲା, ଭଲ୍‌ ଘରର୍‌ 
ଟୁକେଲ୍‌ ମାନେ, କଲେଜ୍‌ ପଢୁଆ ଝି? ମାନେ ନାଟକ୍ଥ ମିଶଲେ, ନାଟକ୍‌ ବାଦୀମାନ୍‌ 
ଆୟୋଜିତ୍‌ ହେଲା। ହୀରାକୁଦ ଇଣ୍ଡଲ୍‌ କବ୍‌, ସମ୍ବଲପୁରର ନାଟ୍ୟକଳା ପରିଷଦ, 
ରାଉରକେଲାର୍‌ କଲ୍ଚରାଲ୍‌ ଏକାଡେମୀ, ସନ୍ଦନ, ସଂକଳ ଲେଖୈ ଅନୁଷ୍ଠାନମାନେ 
ବଡ଼ ନାଟକ୍‌ ଆରୁ ସୁରୁ ଏକାଙ୍କିକା ପ୍ରତିଯୋଗିତା ମାନ୍‌ ଆୟୋଜନ କରି ନୂଆଁ 

` ପ୍ରବନ୍ଧ ଘରା 


ନୂଆଁ ଲେଖକ୍‌, ଅଭିନେତା, ଅଭିନେତ୍ରୀମାନକୁ ସୃଷ୍ଟି କଲେ। ଇ ବେଲାର୍‌ 
ନାଟ୍ୟକାରମାନ୍‌କର୍‌ ଭିତରେ ପ୍ରମୋଦ ତ୍ରିପାଠୀ, ରଣଜିତ ପଟ୍ଟନାୟକ, କ୍ଷୀତୀଶ 
ପୁରୋହିତ, ଶଶିଭୂଷଣ ଦାସ, ଉମେଶ ଶତପଥୀ, ମନୋଜ ରଥ, ସନ୍ତୋଷ ପ୍ରଧାନ, 
କୈଳାସ ପାଣିଗ୍ରାହୀ ମୁଖିଆ ଆନ୍‌ । ରାଉରକେଲା କଲ୍ଚରାଲ୍‌ ଏକାଡେମି ଆୟୋଜନ୍‌ 
କଲା ଲୋକନାଟକ ମହୋସ୍ବବ, ନାଟକ୍‌କେ ଲୁକକର୍‌ ପାଶ୍‌କେ ନେଇଯିବାର୍‌ 
ଲାଗି ଗୁଟେ ଡକରାଟେ ଦେଲା ଇ ଏକାଡେମି। ଲୋକ୍ମାନକର୍‌ ସମସ୍ୟାକେ 
ଲୁକେ ନାଟ୍‌ ହିସାବେ ଦେଖାଲେ | ଯେନ୍‌ ନାଟକ୍‌ ହେବା, ହେଟାନ ଲୋକନାଟକ 
ଆଏ ଆଉ ତଲ୍‌ ସେ ତଲ୍‌ ବର୍ଗର୍‌ ଲୁକେ ଯେନ୍ତା ଚରିତ୍ର ହିସାବେ ନାଟକ୍‌ ଭିତ୍ରେ 
ଚିତ୍ରା ହେବେ, ସେଟାକେ ଆଖିଆଗେ ରଖିକରି ନାଟକ ଲେଖବାକେ ଆହ୍ବାନ 
ଦେଲା ଇ ଏକାଡେମି ଇନ୍ତା ବାରଉାଁଁକେ ସାମ୍ପବା କର୍‌ବାକେ ନାଟ୍ୟକାର ପ୍ରମୋଦ 
ତ୍ରିପାଠୀ ଗୋଟିଏ ବୁଲା କୁକୁରର ଜନ୍ମ ବୃତ୍ତାନ୍ତ ରାଜକୀୟ, ଶୁଣ ପରୀକ୍ଷ ଦଣ୍ଡଧାରୀ, 
ଜଠର, ରଣଜିତ ପଟ୍ଟନାୟକ ବଧିର ଇଶ୍ଵର ଲେଖେନ୍‌ ନାଟକ୍‌ ଲେଖି ସେନ 
ଦେଖାଲେ, ପ୍ରଶଂସିତ୍‌ ହେଲେ | ଇଠାନୁ ମୂଲ୍‌ ହେଲା ଆଉଗୁଟେ ନୂଆଁ ପରମ୍ପରା, 
ସମ୍ବଲପୁରୀ ନାଟକ୍‌ର ପରମ୍ପରା | ଏକାଅଶୀ ସାଲେ ସୃଷ୍ଟି ନାଟ୍ୟାନୁଷ୍ଠାନ ବିନୋଦ 
ପଶାୟତ୍‌ ଲେଖିଥବାର୍‌ ଉଖୀ ନାଟକ ଲୋକନାଟକ ମହୋସୂବ୍‌ନ ମଂଚନ୍‌ କରେଇ 
ନୂଆଁ ଇତିହାସଟେ ମୂଲ୍‌ କଲା | ନିଜର ଭାଷୀ, ଲୁକଙ୍କର୍‌ ଭାଷୀଥି ନାଟକ ଲେଖାହେଇ 
ସାଫୁଲ୍‌ ହେବାର୍‌ ପହେଲା ନମୁନା ହେଲା ଇ ଉଖୀ ନାଟକ୍‌। ଷାଠେ ଦଶକ୍‌ ନ 
ଗୌନ୍ତିଆ ବାବୁ ଆଉ ଫଟା କପାଲ୍‌ ବେନ ଯେନ୍‌ ଚଲନ୍‌ଟେ ମୂଲ୍‌ ହେଇଥିଲା, 
ସେହି ଚଲନ୍‌ ଫେର୍‌ ମୂଲ୍‌ ହେଇଗଲା ପୁରା ଦମ୍‌ରେ | ସମ୍ବଲପୁରୀ ନାଟକର୍‌ ବଢ଼ତି 
ହେଲା, ବିନୋଦ ପଶାୟତଙ୍କର୍‌ ଉଖୀ, ଲିତା, ଅଲାର୍‌, ମଙ୍ଗଳୁ ଚରଣ ବିଶ୍ବାଲଙ୍କର୍‌ 
ଭୁଖା, ଉଡ଼ଲା ପତର୍‌ ବୁଡ଼ଲା ଡଙ୍ଗା, ଭୁତିଆର ହଥିୟାର, ଦଦରା ଦର୍ପନ୍୍‌, ସୁନ୍ଦର 
ସାଏ, ବିରସା ଭଗବାନ, ଛଏଲୀ, ଲୁରା, ଅଟଲବିହାରୀ ପଞ୍ଡାଙ୍କ ସତ୍ଗତି, 
ବ୍ରଜେନ୍ଦ୍ରନାଥ ନାୟକଙ୍କର୍‌ ଉଲଟା ପୁର୍ଥୀ, ନିଆଁ, ମୁନା, ମାଙ୍କଡ଼ ଖାଏ କାଙ୍କଡ଼ 
କଷି, ପ୍ରସନ୍ନ ସାହୁଙ୍କର୍‌ ସସେମୀରା, ସମୁଦ୍ର, ହାରିଗଲେ ସରିଗଲା, ବିପିନ ଦାସଙ୍କର୍‌ 
ସିଂହାସନ, ସରମଙ୍ଗଲା, ଉମେଶ ଶତପଞଥୀଙ୍କର୍‌ ବବା ଉଲଟିଦେଲେ ଲେଖୈ ନାଟକ୍‌ 

ମାନ୍‌ ଭିନ୍‌ ଭିନ୍‌ ନାଟକ୍‌ ବାଦୀମାନକୁ ମଂଚ୍ନ ହେଇକରି ପୁରସ୍କୃତ ହେଲା, 
ପ୍ରଶଂସିତ୍‌ ହେଲା। ଧୀରେ ଧୀରେ ସାରା ପଶ୍ଚିମ ଓଡ଼ିଶାନ ସମ୍ବଲପୁରୀ ନାଟକର 
ମଂଚନ୍‌ ଧାରା ଫଏଲିଗଲା। ଓଡ଼ିଆ ନାଟକ୍‌ କର୍‌ବାକେ ଅନୁଷ୍ଠାନମାନେ ଆଉ 
ସଉକ୍‌ ନାଇଁ କଲେ | ଉନିଆ ଭାଷାନୁ ବି ସମ୍ବଲପୁରୀ ଭାଷାକେ ଅନୁବାଦ କରାହେଇ 
ନାଟକ୍‌ ମାନ୍‌ ହେବାକେ ଲାଗଲା। ପଦମ୍‌ପୁରେ ବଙ୍ଗଲା ନାଟ୍ଯକାର ମନୋଜ 
ମିତ୍ରଙ୍କର୍‌ ନାଟକ ବାଂଛରାମେର୍‌ ବାଗାନ୍‌ ବାଂଛାର୍‌ ବାଏର୍‌ ନାଁ ଥି ଠାଟେବାଟେ 
ରବିରଞ୍ଜନ ପ୍ରଧାନଙ୍କର୍‌ ନିର୍ଦ୍ଦେଶନା ଥି ମଂଚନ୍‌ ହେଲା | ପଛେ ସମ୍ବଲପୁରର୍‌ ସୃଷ୍ଟି, 
ତାକେ ଗଙ୍ଗାଧର ମଞଣ୍ଡପ୍ନ ଦେଖାଲା | ସମ୍ବଲପୁରେ ସୃଷ୍ଚିୟ କଖଗ, ସ୍ଵର, ବହୁମୁଖୀ 
ଶ୍ରମମଙ୍ଗଳ କେନ୍ଦ୍ର ଧର୍ମାତ୍ସା କଲ୍‌ଚରାଲ୍‌ ଏସୋସିଏସନ୍‌, ଚେତନା, ଧନୁପାଲି, 
ବରଗଡ଼ର ସୌଖିନ, ଉକ୍ଳ ଗୌରବ ଆଦି ସଂସ୍ଥାମାନେ ସମ୍ବଲପୁରୀ ନାଟକ୍ମାନ୍‌ 
କର୍ବାକେ ମନ୍‌ କଲେ | ରାଉରକେଲା ସନ୍ଦନ, ସଂକଳ୍‌ ସମ୍ବଲପୁରର ନାଟ୍ୟ କଳା 
ପରିଷଦ ଆଦି ଅନୁଷ୍ଠାନମାନେ ନାଟକ୍‌ ବାଦୀମାନଙ୍କୁ ସମ୍ବଲପୁରୀ ନାଟକ୍‌ ଦେଖାଲେ। 


ଇ ଧାରା ପଂଚାନବେ, ଛୟାନବେ ତକ୍‌ ଜାରି ରହେଲା। ସତାନବେ 
ସାଲେ ସମ୍ବଲପୁରର୍‌ ସ୍ଵର ଆର୍‌ ଯୁବ ଉଦୟନ୍‌ ଅନୁଷ୍ଠାନମାନେ ମିଶି ଖାଲି ସମ୍ବଲପୁରୀ 
ନାଟକ୍‌କେ ନେଇକରି ଗୁଟେ ପ୍ରତିଯୋଗିତା ମୂଲ୍‌ କଲେ, ଯାହାର୍‌ ନୀ ରଖାଗଲା 
ବୀର୍‌ ସୁରେନ୍ଦ୍ର ସାଏ ରାଜ୍ୟସ୍ତରୀୟ ସମ୍ବଲପୁରୀ ନାଟକ ପ୍ରତିଯୋଗିତା! ଇ 
ପ୍ରତିଯୋଗିତା ଗଲା ତେଇଶ୍‌ ବଛର୍‌ ହେଲା ବଛର୍‌କେ ବଛର୍‌ ଆୟୋଜିତ 
ହେଇଆସୁଛେ | ଆଏଜ୍‌ ତକ୍‌ ପଚ୍‌ ଶହନୁ ଅଧିକା ସମ୍ବଲପୁରୀ ନାଟକ ସମ୍ବଲପୁରର୍‌ 
ଆରଣ୍ୟକ୍‌ ମଂଚ୍‌ ନ ମଂଚନ୍‌ ହେଇସାରିଛେ | ଇ ତେଇଶ୍‌ ବଛର୍‌ ଭିତରେ ଯଧୋର୍‌ 
କଲାକାର୍‌ମାନେ ସେମାନକର୍‌ କଲାକାରୀ ଦେଖେଇ ସମ୍ବଲପୁରୀ ନାଟକ୍‌କେ ଗୁଟେ 
ଉଚା ଦର୍ଜାକେ ଆନି ଆଏଲେନ। ସାରା ପଶ୍ଚିମ ଓଡ଼ିଶାର୍‌ ସବୁ ଜିଲ୍ଲାର୍‌ 
ଅନୁଷ୍ଠାନ୍‌ମାନେ ଇ ବାଦୀନ ମିଶିକରି ନିଜର୍‌ ପ୍ରତିଭାକେ ଫଟିକ୍‌ କରି ଦେଖେଇ 
ପାରୁଛନ୍‌ | ଭବାନୀପାଟଣାର୍‌ ପ୍ରଦୀପ ଡି. ମାଝୀ, ପରମେଶ୍ବର ମୁଣ୍ଡ ବଲାଙ୍ଗୀରର 
ନେତ୍ରାନନ୍ଦ ବାରିକ୍‌, ସୁରେଶ ସାହୁ, ବରଗଡ଼ର୍‌ କେଶରଞ୍ଜନ ପ୍ରଧାନ, ରବିରଞ୍ଜନ 

ପ୍ରଧାନ, ଅଶୋକ ବହିଦାର, ଚୂଡାମଣି ରଥ, ନକୁଲ ବାଦୀ, ରାଜେନ୍ଦ୍ର ମହାନ୍ତି, 
ରାଜେଶ୍‌ କାରିଆ, ଅର୍ଜୁନ ମହାନ୍ତି, ଝାରସୁଗୁଡାର୍‌ ସମ୍ିତ୍‌ ଆଚାର୍ଯ୍ୟ ସୋନପୁରର୍‌ 
ପୁରୁଷୋତ୍ତମ ମିଶ୍ରଚ ଲୋଇସିଂହାର୍‌ ନିସାର୍‌ ଅହମ୍ମଦ ନିସାର୍‌ ଆଦି ନାଟ୍ୟ ବ୍ୟକ୍ତିତ୍ବ, 
ସମ୍ବଲପୁରର୍‌ କଖଗ, ଚେତନା, ଧର୍ମାତ୍ସା, ପଣ୍ଡିତ ଲକ୍ଷ୍ମୀ ନାରାୟଣ ସାଂସ୍କୃତିକ 
ସଂସଦ, ଜନନାଟ୍ୟ ଅଦୃଶ୍ୟ ନାଟ୍ୟ ଆଶ୍ରମ, ମଂଚ ନାୟକ, ଆଦି ବହୁତ୍‌ ଅନୁଷ୍ଠାନ୍‌ 
ଇ ବାଦୀନ ମିଶିକରି ଖୋବ୍‌ ପ୍ରଶଂସିତ୍‌ ହେଇଛନ୍‌। କହେବାକେ ଗଲେ ଯୁବ 
ଉଦୟନ୍‌ର ଇ ପ୍ରଚେଷ୍ଟା ସମ୍ବଲପୁରୀ ନାଟକ୍‌ର ବିକାଶ୍‌ ଦିଗେ ବଢ଼େଟେ ଉଦ୍ୟମ 
ବଲି ମାନବାକେ ପଡବା। ଇତାର ସାଙ୍ଗେ ବଲାଙ୍ଗୀରର୍‌ ଭୂମିକା ଅନୁଷ୍ଠାନର୍‌ ମଠଖାଇ 
ମହୋସୂବ, ଦେବଗଡ଼ର୍‌ ଜାଗରଣ, ବେଲପାହାଡ଼ର୍‌ ମିରର୍‌ ଥିଏଟର୍‌, ରାଉରକେଲାର୍‌ 
ସ୍ଥନ୍ଦନ୍‌ ସମ୍ବଲପୁରର୍‌ ଶ୍ରୀ କଲ୍ଚରାଲ୍‌ ଏସୋସିଏସନ୍‌ ଜାତୀୟ ସ୍ତରର୍‌ ନାଟକ୍‌ 
ଉଛବ୍‌ ଆୟୋଜନ୍‌ କରି ଭିନ୍‌ ଭିନ୍‌ ଭାଷୀର୍‌ ନାଟକ୍‌ ମାନ୍‌ ଲୁକ୍‌କୁ ଦେଖଉଛନ୍‌ | 
ଇନ୍ତା ଉଦ୍ୟମ ପଶ୍ଚିମ ଓଡ଼ିଶାର୍‌ ନାଟ୍ୟ ପରମ୍ପରାକେ ବର୍‌କସ୍‌ କରୁଛେ, ନୂଆଁ ନୂଆଁ 
କଲାକାର୍‌ ମାନକୁ ମଂଚ୍‌ ଆଡକେ ଘିଚି ପାରୁଛେ | ଇତାର୍‌ ସାଙ୍ଗେ ଆମର୍‌ ଫାଲର୍‌ 
ନାଟୁଆମାନେ ଜାତୀୟ ସ୍ତରର୍‌ ଅନୁଷ୍ଠାନମାନକୁ ନାଟକ୍‌ ବାବଦ୍ଥି ପଢ୍ବାର୍‌ ଲାଗି 
ଯାଇକରି ଡ୍ରାମା, ଟେଲିଭିଜନ ଆଉ ସିନାମାକେ ବି ଢୁକି ବନେ ନାଁ କଲେନ। 
ଭୂମିକା, ବଲାଙ୍ଗୀର ଆଉ ଲୁ” ପଦମପୁର ଇ ଦିଗେ ବନେ ଉଦ୍ୟମ୍‌ କରୁଛନ। 


ଆମର୍‌ ଫାଲେ ହି ନାଟକ୍‌ ବଚିଛେ, ଅଲଗ୍‌ ସୁଆଦର୍‌ ନାଟକ୍ମାନ୍‌ ଲେଖା 
ହେଇ ନାଟ୍ୟ ସାହିତ୍ୟ ଆଉ ମଂଚ୍‌ ନାଟକର୍‌ ବଢତି ଲାଗି ଉଲଗୁଲାନୀ ଖଟନୀ 
ଖଟୁଛେ | ପଶ୍ଚିମ୍‌ ଓଡ଼ିଶାର୍‌ ନାଟ୍ୟ ପରଂପରା ଆଗ୍‌କେ ଆଗ୍‌କେ ମଜବୂତ୍‌ ହେଇଯାଉଛେ, 
ସଭ୍ୟତା ଆଉ ସଂସ୍କୃତି ଲାଗି ଇଟା ଗୁଟେ ଶୁଭ୍‌ ଘଡ଼ି ଆଏ ଲେଖେ ଲାଗୁଛେ। 

ସମ୍ଭଲପୁରୀ ନାଟ୍ୟଧାରା 


ନାଟକର୍‌ ତିନ୍ଟା ଦିଗ୍‌କେ ନେଇକରି ଆଲୋଚକ୍ମାନେ ଜହକରି 
ଚର୍ଚ୍ଚା କରସନ୍‌। ସେଟାମାନ୍‌ ହଉଛେ, ମଁଚମୂଲ୍ୟ, ସାହିତ୍ୟକ୍‌ ମୂଲ୍ୟ ଆରୁ ସାମାଜିକ୍‌ 
ମୂଲ୍ୟ। ନାଟକ୍ଟା ଯେହେତୁ ଦୈତକାବ୍ଯ ଆଏ, ହେଥର ଲାଗି ମଁଚ୍‌ ଆରୁ 
ସାହିତ୍ୟ ସଙ୍ଗେ ଜହକରି ଜୁଡି ହେଇକରି ଥସି। ଦେଖନ୍‌ ହାରୀ ନାଟକ୍‌କେ 
ଏଖେଇ ଘାଏକେ ଦେଖ୍ସନ୍‌ ଆର୍‌ ଶୁନ୍ସନ୍‌ | ଛପାହେଲେ ପଢିଗଲେ ପାର୍ସନ୍‌ | 
ଲୁକକର୍‌ ମନ୍‌କେ ଉଷତ୍‌ ରଖ୍ବାର୍‌ ଲାଗି ଆଘୋନୁ ନାଟକ୍‌ କରାଯାଉଥିଲା। 
ହେଲେ ସତୁର୍‌ ଦଶକନୁ ଇତାର୍‌ ଧାର୍‌ ବଦ୍ଲି ବଦ୍ଲି ଯାଉଛେ | ମୁନୁଷ୍‌ ସମାଜର୍‌ 
ହିତ୍‌ ଲାଗି ନାଟ୍ୟକାର୍‌ମାନେ ନାଟକ୍‌ ଲେଖୁଛନ୍‌। ଅନୁଷ୍ଠାନ ମାନେ ନାଟକ୍‌ 
ଉଚ୍ଛବ, ନାଟକ ପ୍ରତିଯୋଗିତାମାନ୍‌ ବରଷକେ ବରଷ୍‌ ଆୟୋଜନ୍‌ କରୁଛନ୍‌ | 
ଚଲ୍ତି ସମାଜ୍‌, ହେଇ ନାଟର୍‌ ପ୍ରଭାବ୍‌ ଥି କେତେ ପଡ଼ୁଛେ ଆରୁ ସୁଧ୍ରୁଛେ, ଇ 
କଥାଟା ଆଏବା ଦିନ୍‌ମାନ୍‌କୁ ଜନାପଡ୍‌ସି। ଯେନ୍ତା ଆଝିର୍‌ ତାରିଖ୍ର ଖବର୍‌ 
ଟାକେ ନମୁନା ହିସାବେ ଧରି ନିଆଯାଇପାରେ | ଦାଦନ ସମସ୍ୟାକେ ନେଇକରି 
କେତ୍ନେ କେତେ ନାଟକ୍‌ ହେଲାନ। ହେଇ ନାଟକ୍‌ ମାନକୁ ଦାଦନ୍‌ ଖଟି 
ଯାଉଥବାର୍‌ ଲୁକେ କେନ୍ତା ଦୁର୍ବବ ଶାଥି ପଡ଼ୁଛନ୍‌, ତା'ର ଦରଦୀ କଥାନୀ ଅଭିନୟ 
ମାଧ୍ଯମଥି ଦେଖାଯାଉଛେ | ବରଷ୍‌ ବରଷ୍‌ ଧରିକରି ନାଟକ୍‌ ଇ ସମସ୍ୟା ଆଡକେ 
ନଜର୍‌ ଦିଆଯାଉ ବଲି ସମାଜ୍‌କେ ଆହ୍ବାନ୍‌ ଦେଇଛେ | ଆଏଜ୍‌, ଓଡିଶା ସରକାର୍‌ 
ହରେକ୍‌ ଜିଲ୍ଲାର୍‌ ଜିଲ୍ଲାପାଲ୍‌ମାନ୍‌କୁ ଆଦେଶ ଦେଇଛନ୍‌, ଦାଦନ୍‌ ଦଲାଲ୍‌ ମାନ୍‌କ୍କୁ 
ଗିରଫ୍‌ କର, ଜରିମାନା କର, ଥରେ ଗିରଫ୍‌ ହେଲେ ଦଶ୍ବରଷ୍‌ ତକ୍‌ ଜେଲ୍ଖାନାନୁ 

ମୁକ୍ଲି ନାଇଁପାରେ | ଇନ୍ତା ନୀତି ଲାଗୁ କର୍ବାର୍‌ ଥ ହେଇ ନାଟକ୍‌ ମାନ୍‌କର୍‌ 
ଅବଦାନ୍‌ ଅଛେ ବାଗିର୍‌ ଲାଗ୍ସି | ହେଥର୍‌ ଲାଗି, ସମାଜ୍କେ ସୁଧ୍ରାବାର ଲାଗି 
ନାଟକ୍‌ ଗୁଟେ ସତର୍କ ଘଣ୍ଟି ଆଏ ବଲି ବୁଝାଯାଏସି । 


ହେଲେ ନାଟକ୍‌ ଖାଲି ସମାଜ୍‌ ଉପଯୋଗୀ ହେଲେ ନାଇଁ ଚଲେ, ତାକେ 
ମଂଚାଭିମୁଖୀ ଆଉର୍‌ ସାହିତ୍ୟାଭିମୁଖୀ ହେବାକେ ପଡବା।! ବଏଲେ ଯାଇକରି 
ନାଟକ୍‌ ସାଫୁଲ୍‌ ହେବା, ନାହେତ ମଏଲାଠାନେ ଖତ୍ଖାଏବା। ନଚାଡେଗା, 
କନ୍ଦାବୁଗା, ହଁ ସାଗିଜରା, ରଗାଡର୍ହା ଦୃଶ୍ୟମାନ୍‌ ଦେଖନ୍‌୍ହାରୀର୍‌ ମନ୍‌ ଆର୍‌ 
ଆଏଁଖ୍କେ ଜହକରି ଘିଚିପାର୍ସି। ଇ ସବୁକେ ମନୋରଂଜନ୍‌ ର ଗୁଟେ ଗୁଟେ 
ଉପାଦାନ୍‌ ବଲି କହେସନ୍‌। ହେଇ ଉପାଦାନ୍‌ମାନ୍‌ ଯଦି ଉଁଚାଦର୍ଜାର୍‌ ଭାଷା, 
ଶବ୍ଦ, ସଂଲାପ୍‌ ମାନକୁ ଲାଗିକରି ରହେତା, ବଏଲେ ନାଟକର୍‌ ସାହିତ୍ୟ ଦିଗ୍ଟା 
ବି ଉଜନ୍ଦାର୍‌ ହେତା, ଲୁକେ ହେଇ ନାଟକ୍କେ ଯୁଗ୍‌ ଯୁଗ୍‌ ଧରି ପଢ୍ବାକେ ବି 
ସଉକ୍‌ କର୍ତେ | ଜଁଚାଦରଜାର୍‌ ସାହିତ୍ୟ ଲେଖା ହେଲେ ଉଁଚାଦରଜାର୍‌ ସମାଜ୍‌ 
ଗଠନ ଲାଗି ରାସ୍ତା ଫିଟି ଯାଏସି। ସମାଜେ ସଂସ୍କାର ଆଏସି। ଆଁଚଲିକ୍‌ ସଂସ୍କୃତି 
ବିଶ୍ଵସଂସ୍କୃତିକେ ବଦ୍‌ଲି ଯାଇପାରସି। ଇ ସବୁ ଦୃଷ୍ଟିନୁ ସମ୍ବଲପୁରୀ ନାଟକ୍‌ ଇହାଛିନ୍‌ 
ସମିଆର୍‌ ଯେନ୍‌ ପାଉଁଚ୍‌ ନ ପୁହୁଁ ଚିଛେ, ତାକେ ଅନୁଶୀଲନ୍‌ କର୍ବାକେ ପଡ୍ବା, 
ସମୀକ୍ଷାା ତର୍ଜମା କର୍ବାକେ ପଡ୍ବା। ବଏଲେ ଯାଇ ଉଁଜା ଭାଷୀର୍‌ ନାଟକ୍‌ 
ସୀଁଗେ ଆମେ କେତେ ପାଖାପାଖି ହେଲାନ, କି ପଛେ ଅଛୁ ତାଏଲ୍‌, ହେମାନ୍କୁ 
ଲହଁକି ଆଉ କିଛି କଦମ୍‌ ଆଗ୍କେ ବଢି ସାଏଲାନ ଫଟିକ୍‌ କରି ଜନା ପଡିଯିବା | 
ଦିନ୍‌ ଥଲା, ମୁରାରୀ ପ୍ରସାଦ ମିଶ୍ରଙ୍କର୍‌ ନୁ ମଙ୍ଗଲୁ ବିଶ୍ଵାଲ୍‌ ତକ୍‌ ମାନେ ଷାଠେ 
ଦଶକ୍ନୂ ଅଶୀ ଦଶକ୍‌ ତକ ହାତ୍ଗନ୍ତି କେତେଟା ନାଟକ୍‌ ଛାଡିଦେଲେ ଆଉ 
ଦେଖ୍ବାର୍କେ ନାଇଁ ମିଲୁଥାଇ।| ଜନାର୍ଦ୍ଦନ ପୂଜାରୀଙ୍କର ବଂଗାଲୀ ଭାଷାନୁ 
ଅନୁଦିତ ' ରାଏତକଣା” ଆଉ ପଵ୍ତିତ ଶଶିଭୂଷଣ ମିଶ୍ରଶର୍ମାଙ୍କର ' ଗୌନ୍ତିଆ' ନାଟକ୍‌ 
ତ ମିଲ୍ବାର୍‌ ନାଇଁ | ବଏଲେ, ମୁରାରୀ ବାବୁ ଆଉ ତାହାକର ଦୂହି ଭାଇ କୃଷ୍ଣପ୍ରସାଦ 
ଆର୍‌ ଶିବ ପ୍ରସାଦଙ୍କର ମିଲିତ୍‌ ଲେଖା ' ଗୌନ୍ତିଆ ବାବୁ' କେ ତ ପହିଲ୍‌ ସମ୍ବଲପୁରୀ 

ନାଟକର୍‌ ଦର୍ଜା ମିଲିସାରିଛେ | ଗୌନ୍ଧିଆ ବାବୁନୁ ମଙ୍ଗଲୁ ଆଜ୍ଞାଙ୍କର ˆ ଭୁଖା’ 
ତକ୍‌ ସମ୍ବଲପୁରୀ ନାଟକର୍‌ ରାସ୍ତା ବଡା ବିଷମ ଆଏ। ଗୌନ୍ତିଆ ବାବୁ, ଅଟଲ 
ପଣ୍ଡାଙ୍କର ' ଫଟା କପାଲଂ ବିନୋଦ ପଶାଏତ୍‌ଙ୍କର “ ଉଖୀ” ଏତକି ନାଟ୍‌କ ଚର୍୍ଚାକେ 
ଆଏସି, ବାକି ସୁରୁ ସୁରୁ ନାଟକ୍‌ ଲେଖା ହେଇଥଲେ ଭିଲ୍‌ ଇ ସ୍ତର୍କେ ନାଇଁ 
ଆସିପାରି। ସେ ସମିଆକେ ଦେଖ୍ଲା ବେଲ୍କେ ˆ ଭୁଖା” ନାଟକର୍‌ କଥା-ଭାଗ୍‌, 
ଚରିତ୍ର ଆର୍‌ ଆଁଚଲିକ୍‌ ସଂସ୍କୃତିର୍‌ ଛାପ ଲାଗି ଇତାର୍‌ ଚର୍ଚା ଜହ ହେଇଛେ | 
ଭାଷାର୍‌ ମଧୁରତା, ଢଗଢମାଲିର୍‌ ପ୍ରୟୋଗ, ଲୋକ୍ନାଚ, ଲୋକ୍ଗୀତ ଇ ନାଟକ୍‌ 
ସୀଗେ ଏନ୍ତା ଜୁଡି ହେଇକରି ଅଛେ, ଯାଏଁଥୂର ଲାଗି ଇତାର୍‌ ଗୁଟେ ସର୍ବକାଲୀନ 
ମୂଲ୍ୟ ଥବାର୍‌ ଲେଖୈ ଲାଗ୍‌ସି। ଆଉ ଗୁଟେ ବଡ ଜିନିଷ, ଦଲିତ୍‌ ମାନକୁ 
ନେଇକରି ହେଇ ସମିଆକେ ସାରା ପୁରଥନ ଗୁଟେ ଅଲଗ୍‌ କିସମ୍‌ ର ସାହିତ୍ୟ 
ସୃଷ୍ଟି ହେଲା ବେଲ୍‌କେ, ସମଲପୁରୀ, ଯେନ୍‌ଟାକି ଗୁଟେ ଅସ୍ବୀକୃତ ଭାଷା, ସେଥ୍‌ 
ଗୁଟେ ପୂର୍ଣ୍ଣାଙ୍ଗ ନାଟକ୍‌ ଲେଖା ହେଇ ମଂଚାୟନ ହେବାର୍‌ଟା କମ୍‌ଟେ କଥା 
ନୂହେଁସେ | ହେଇ ସମିଆକେ ବ୍ରଜେନ୍ଦ୍ର ନାୟକଙ୍କର୍‌ ବୁର୍ତି, ଉଲ୍ଟା ପୁର୍ଥୀ, 
ମୁନା, ପ୍ରଦୀପ ଭୋଲଙ୍କର୍‌ ବଏଠା ନାଟକ୍‌ ମାନ୍‌ ଭିଲ୍‌ ସମ୍ବଲପୁରୀ ନାଟ୍ଯ 
ସାହିତ୍ୟକେ ବର୍‌କସ୍‌ କରିଛେ | ଆମର୍‌ ସହରୀ ଜୀବନର୍‌ ଆଧୁନିକ ମାନସିକତାକେ 
ନେଇ ବ୍ରଜେନ୍ଦ୍ର ନାଏକ ବନେ ଗୁଡାଦୁ ନାଟକ୍‌ ଲେଖିଛନ୍‌, ଯେନ୍ଥି ନାଟକୀୟତା 
ଅପେକ୍ଷା ସ୍ଵାଭାବିକତା ଆଉ ବାସ୍ତବିକତାର୍‌ ଚିତ୍ର ଜହ ଦେଖ୍ବାକେ ମିଲ୍‌ସି। 
ମଂଗଲୁ ବିଶ୍ଵବାଲଙ୍କର୍‌ ହରେକ୍‌ ନାଟକର୍‌ କଥାନୀ ଯେନ୍ତା ସମାଜର୍‌ ଅଲଗ୍‌ ଅଲଗ୍‌ 
ଶ୍ରେଣୀନୁ ଆଇଛେ, ସେନ୍ତା ଚରିତ୍ରମାନ୍‌ ଭିଲ୍‌ ମାଟିନୁ ଜନମ୍‌ ନେଲା ଲେଖୈ 
ଉଦ୍‌ରି ଆଇଛନ୍‌ | ଲୁରା, ଲଏଖନ୍‌, ଭୁଖାର୍‌ ଅଏଁଠା ଚରିତ୍ରମାନ୍‌ ସମ୍ବଲପୁରୀ 
ନାଟ୍ୟ ସାହିତ୍ୟର୍‌ ଗୁଟେ ଗୁଟେ ମାଇଲ୍‌ଖୁଟା ଆନ୍‌। ଇନ୍ତା ସମିଆକେ ପ୍ରସନ୍ନ 
କୁମାର ସାହୁ, ବ୍ରଜେନ୍ଦ୍ରନାଥ ନାଏକ, ବିପିନ ବିହାରୀ ଦାସ ଲେଖୈ 
ନାଟ୍ୟକାର୍‌ମାନେ ସୁରୁ ସୁରୁ ନାଟକ୍ମାନ ଲେଖି ନାଟବାଦୀ ମାନ୍‌କେ ମଂଚାୟନ 
କରି ବନେ ନାଁ କରିଥ୍‌ଲେ। ସସେମୀରା, ସମୁଦ୍ର ସିଂହାସନ, ମୁନା, ନିଆଁ, 

ସରମଂଗଲା ଲେଖେ ନାଟକ୍ମାନ ଆମର୍‌ ନଜର୍‌କେ ଆଏସି। ଇ ସବୁ 
ନାଟକ୍ମାନ୍‌କର୍‌ ସାହିତ୍ୟକ୍‌ ମୂଲ୍ୟନୁ ମଂଚମୂଲ୍ଯୟ ଜହ ଥବାର୍‌ ଲେ୍ଖେଁ ଲାଗ୍‌ସି। 
ଇ ମାନ୍‌କର୍‌ ଭିତ୍ରେ ମଂଗଲୁ ଆଜ୍ଞାକର୍‌ ଉଡ଼ଲା ପତର ବୂଡ୍‌ଲା ଡଙ୍ଗା, ଭୁତିଆର 
ହତିଆର, ଦଦରା ଦର୍ପନ୍‌, ପ୍ରଦୀପ୍‌ ଭୋଲ୍‌କଁର୍‌ ବଏଠା, କେଶରଂଜନ୍‌କର୍‌ ଅସୁର 
ଲେଖେ ନାଟକ୍‌ ମାନକର୍‌ ସଂଲାପ୍‌ ରଚନା ଆରୁ ଭାଷା ବଡା ଉଁଚା ଦରଜାର୍‌ 


୧୯ ୯ ୬-୯୭ ସାଲୁ ଝାଡୁଆପଡାର୍‌ ଯୁବଉଦୟନ୍‌ ଆଉ ସ୍ଵର ଅନୁଷ୍ଠାନ 
ମିଶିକରି ସମ୍ବଲପୁରୀ ନାଟକ ପ୍ରତିଯୋଗିତା ମୂଲ୍‌ କଲେ | ଇତାର୍‌ ଉତାରୁ ସମ୍ବଲପୁରୀ 
ନାଟକ୍‌ ଗୁଟେ ନୂଆଁ ମୋଡ୍‌ ନେଲା, ନୂଆଁ ନୂଆଁ ନାଟ୍ଯକାର୍‌, ନିର୍ଦ୍ଦେଶକ, 
କଲାକାର୍‌ ମାନ୍‌୍କର୍‌ ଏକଠନିଆ ନାଟ୍‌ ଦେଖ୍ବାର୍‌ ଲାଗି ସମ୍ବଲପୁରୀ ନାଟକର୍‌ 
ଗୁଟେ ଅଲଗ୍‌ ପହେଚାନ୍‌ ହେଲା। କେଶରଂଜନ ପ୍ରଧାନ, ଅଶୋକ ବହିଦାର, 
ଶଙ୍କର ମହାନନ୍ଦ, ଚୁଡାମଣି ରଥ, ନକୁଳ ବାଦୀ, ରାଜେଶ କେଡିଆ, ଅର୍ଜୁନ 
ମହାନ୍ତି, ଦିଲୀପ ବେହେରା, ପ୍ରଶାନ୍ତ ମାଝୀ, ସୁବାସ ପ୍ରଧାନ, ରାଜେଶ ମୁଣ୍ଡା, 
ପ୍ରଦୀପ ଡି ମାଝୀ, ପରମେଶ୍ବର ମୁଣ୍ଡ ଲେଖେ ଆହୁରି କେତ୍ନିକେତେ ନାଟ୍ୟ 
ପ୍ରତିଭା ଖାଲି ନାଟକ୍‌ ଲେଖ୍୍‌ଲେ ନାଇଁ, ତାକେ ନିଜର୍‌ ନିର୍ଦ୍ଦେଶନାଥି ଆନି 
ମଁଚେ ଥୁଇଲେ | ପ୍ରଦୀପ ଭୋଲ, ବ୍ରଜେନ୍ଦ୍ର ନାୟକ, ରବିରଂଜନ ପ୍ରଧାନ ଲେଖେ 
ପୁରୁଖା ନାଟ୍ୟକାର୍‌ ମାନେ ଭିଲ୍‌ ଇଥି ସାମିଲ୍‌ ହେଲେ | କେଶରଂଜନ ପ୍ରଧାନଙ୍କର 
ଗଧର କଥା, ନାଗନାଡ଼ି, କୁଇଲି କୁଇଲି କିଏ ରଜା, ରବିରଂଜନ ପ୍ରଧାନକର୍‌ 
କୁଇଲାକାଟୁ, ଉପାସୀର ଚିଠି, ଅଶୋକ ବହିଦାରକର ବା, ଘା, ଲୁହୁର୍‌ ରଙ୍ଗ, 
ବସ୍ତାନୀ, ଦିଲୀପ ବେହେରାଙ୍କର ଜଲା ରାଜେଶ କାରିଆକଁର କିରିଆ, ହଲିଆ, 
ନକୁଲା ବାଦୀକର ଏ ଫୁଲ, ବଜର୍ନା, ମାଏକି, ପ୍ରଦୀପ ଭୋଲକ୍କର ଚିଠି, ଚିନି, 
ଭୁମିସୁତା, ପରମେଶ୍ବର ମୁଣ୍ଡକର ମାଏଟ୍‌ ମାଁ | ଲେଖେ ନାଟକ୍‌ ମାନ୍‌କେ ଭାଷା 
ଭରିଛେ | ଚୂଡାମଣି ରଥଙ୍କର୍‌ ପ୍ରାୟ ସବୁ ନାଟକର୍‌ ଭାଷା ଆର୍‌ ସଂଲାପ୍‌ ଉଜନ୍‌୍ଦାର୍‌ 
ଥସି। ଇ ନାଟକ୍ମାନ୍‌ ସଂକଲନ୍‌ ହିସାବେ ପ୍ରକାଶିତ ହେଲେ, ଚର୍୍ଚାବି ବନେ 
ହେଇପାର୍ତା, ଯେନ୍‌ ଦିଗ୍‌ଟା ଆମର ବନେ ଅଭାବ୍‌ ଅଛେ। ଆଲୋଚନା, 

ସମୀକ୍ଷା ହେଲେ ଯାଇ ସେ ନାଟକ୍‌ ମାନ୍‌କର୍‌ ମଂଚମୂଲ୍ୟ ଆଉ ସାହିତ୍ୟିକ ମୂଲ୍ୟ 
ବାରି ହେସି। ଯେତ୍‌କି ନାଟକ୍‌ ଯୁବଉଦୟନ କି ଆହୁରି ଭିନ୍‌ ଭିନ୍‌ ଠାନେ 
ହେଇଛେ, ବନେ କରି ଇଁଚ୍‌ ରେଇ ଦେଖ୍ଲେ ଜନାପଡ୍ସି, ନାଟକ୍‌ ମାନ୍‌କେ 
ଚମକ୍‌ ଜହ ଅଛେ, ଭିତରର୍‌ ମଂଜ୍‌ କମ୍‌ ଅଛେ | ଚରିତ୍ର ଚିତ୍ରଣ ଠିକ୍‌ ହଉଛେ, 
ହେଲେ ତା'ର ଟୁଡେ ଯେନ୍‌ ଭାଷାର୍‌ ସଂଲାପ୍‌ ଦିଆଯିବାର୍‌ କଥା, ସେଟା 
ଅଭାବ ଥବାର୍‌ ଲାଗି ପଢବାରକେ ବନେ ନି ଲାଗେ। ବ୍ରଜେନ୍ଦ୍ର ନାୟକକର 
ସିଦ୍ଧାର୍ଥ ଦିବାସପନ୍‌, ପ୍ରଦୀପ ଭୋଲକ୍ିର ମାଉ, ଦିନ୍‌, ଅଶୋକ ବହିଦାରକର୍‌ 
ତୋର୍‌ ପାହାକେ ମୋର୍‌ ବାହା, ଆଶିଷ ସୋନାର୍କର୍‌ କଥୀନ୍ତର, ସାର୍‌ ଲେଖେ 
ନାଟକମାନ ସମ୍ବଲପୁରୀ ନାଟ୍ୟ ସାହିତ୍ୟର୍‌ ଗୁଟେ ଗୁଟେ ମେରୁ ଖୁମ୍ଭ ଆଏ। 
ମୋର୍‌ ନିଜର୍‌ ଲେଖା ତମେ ଅଛ ବଲି, କେତେ ଦୂରେ ମୋର୍‌ ଆକାଶ୍‌, ସୂର୍ଯ୍ୟର୍‌ 
ଆର୍‌ ପାରି ନଦୀଟେ, ସମ୍ଭର୍ନା, ବଣ୍ତିର୍‌ ବା, ଚୂମ୍‌କିର୍‌ ମୀ ଲେଖୈ ନାଟକ୍‌ 
ମାନ୍‌ କେତେ ପଠନ୍‌ ଯୋଗ୍ୟ, ଆଉ କେତେ ଦର୍ଶନ ଯୋଗ୍ୟ, ସେଟା ମୁଇଁ ନାଇଁ 
ଲେଖୈ । ଆଲୋଚକ୍ମାନେ ଲେଖ୍‌ବେ | 


ସତ୍ୟରଂଜନ ବେହେରା, ଆଶିଷ ସୋନାର୍‌ କେତ୍ନିକେତେ ନାଟକ୍‌ 
ଲେଖିଛନ୍‌, ସଫଲ୍‌ ବି ହେଇଛନ୍‌, ହେଲେ ସାହିତ୍ୟକ୍‌ କଲାର୍‌ ଅଭାବ୍‌ ବାରି ହେଇ 
ଯାଏସି। ଚୂଢ଼ାମଣି ରଥଙ୍କର ନାଟକମାନ୍‌କେ ଆବଶ୍ଯକନୁ ଜହ ସାହିତ୍ଯସଂଲାପ୍‌ 
ଥିବାର୍‌ ଲାଗି ଘାଏ ଘାଏ ଅସଙ୍ଗତ୍‌ ଲାଗ୍‌ସି। ନକୁଲ ବାଦୀ, ଦୂଇ ଦିଗ୍କେ ନଜର ରଖି 
ନାଟକ ଲେଖ୍‌ସନ୍‌ ଆର୍‌ ଦେଖାସନ୍‌ ବଲି ସାଧାରଣ ଦର୍ଶକ ଆର ବୁଵ୍ଧିଜୀବୀ, ଦୁଇ 
ଗୋଷ୍ଠୀର୍‌ ଦର୍ଶକ ସେ ସବୁକେ ପସନ୍ଦ କର୍‌ସନ୍‌ | ଘାଏ ଘାଏ ଅତ୍ୟଧ୍ବକ ଭାବପ୍ରବଣତା 
ନକୁଲ ବାଦୀ, ଅଶୋକ ବହିଦାର, ଚୂଢ଼ାମଣି ରଥଙ୍କର ନାଟକ୍‌ ମାନ୍‌ ଲେଖା ଦୃଷ୍ଟିନୁ 
ଦୁର୍ବଲ୍‌ ଜନାପଡସି | ବ୍ରଜେନ୍ଦ୍ର ନାୟକର୍କର ନାଟକ୍ମାନ୍‌ ସହରୀ ଜୀବନ୍‌, ସଂସ୍କୃତିକେ 
ନେଇକରି ଲେଖାଯାଉଥୁବାର୍‌ ଲାଗି ଇ ନାଟକ୍‌ ମାନକର୍‌ ସଂଲାପ୍‌ ଭାଗ୍‌ଟା ଭାରି 
ସ୍ଵାଭାବିକ୍‌ ଆଉ ବାସ୍ତବ ଲାଗ୍‌ସି | ହେଲେ, ଘାଏ ଘାଏ ଅତିବାସ୍ତବ ଭାଷା ଯୁଡୁଥୁବାର୍‌ 
ଲାଗି ନାଟକର୍‌ ନାଟକୀୟତା ବିଦରି ଯାଏସି ଲେଖେ ଲାଗ୍ସି | 

. ପ୍ରବନ୍ଧ ଘରା 


ସମ୍ବଲପୁରୀ ନାଟକ୍‌ ଯେତ୍‌କି ଲେଖାଯାଉଛେ, ଯେତ୍କି ନାଟ୍ଯକାର 
ଉଦୁର୍ଲେନ, ସମ୍କର ସବୁ ନାଟକ୍‌କେ ଆଲୋଚନା କର୍ବାର୍ଟା ବଢେ କବାର୍‌ 
ଆଏ ଇନ୍ତା ଛୁଟିଆ ପ୍ରବନ୍ଧଥି ସମ୍ଭବ ନୁହେଁ ସେ | ହେଲେ, ସବୁକେ ମିଶେଇ 
ଏତ୍‌କି ଅନ୍ତତଃ କୁହାଯାଇପାରବା, ଗଲା ତିରିଶ / ପଏତିରିଶ୍‌ ବରଷ୍‌ ଭିତ୍ରେ 
ସମ୍ବଲପୁରୀ ନାଟକ୍‌ ରେଲ୍‌ଗାଡି ଲେଖୈ ଆଗ୍କେ ମାଡି ଯାଉଛେ | ଇଁ ଅଶୀ 
ଭାଗ୍‌ ନାଟକ୍‌ ସ୍ବାଭାବିକ ଆରୁ ପରଞ୍ଚରାକେ ଆଧାରିତ୍‌ ହେଲା ବେଲ୍‌କେ ଦଶ୍‌ 
ଭାଗ୍‌ ନାଟକ୍‌ ଥି କିଛି କିଛି ପରୀକ୍ଷା କରାହେଇଛେ | କେତେ ଲେଖାକେ ନେଇକରି, 
ଆଉ କେତେଟା ମଂଚନ୍‌ କରବାର୍‌ ଶୈଲୀରେ ନେଇକରି। ସୁବାସ ପ୍ରଧାନ, 
କେଶରଂଜନ ପ୍ରଧାନ, ଶଙ୍କର ମହାନନ୍ଦ ଲେଖେ ଲେଖକ୍‌ - ନିର୍ଦ୍ଦେଶକ ସମ୍ବଲପୁରୀ 
ନାଟକ୍୍‌କେ ନେଇକରି ପରୀକ୍ଷା ନିରୀକ୍ଷା ଚଲେଇଛନ୍‌। ହେଥୁଁ କୁଇଲି କୁଇଲି 
କିଏ ରଜା, ଗରାବନ୍ଧା। ଲାଲ୍‌ ପାଏନ୍‌ ଆବୋଲ୍‌କରା ଲେଖୈ ପରୀକ୍ଷାମୂଲକ 
ନାଟକ୍‌ ମାନ୍‌ ସୃଷ୍ଟି ହେଇଛେ। ପରୀକ୍ଷାମୂଲକ୍‌ ହେଲେ ବି ଦର୍ଶକ୍‌ ଇ ନାଟକ୍‌ 
ମାନ୍‌କେ ଆମର୍‌ ଭାଷା, ଆମର୍‌ ସଂସ୍କୃତି, ଆମର୍‌ ଜନଜୀବନର୍‌ ସମସ୍ୟାର 
ଦୃଶ୍ୟ ପାଉଥିବାର୍‌ ଲାଗି ପସନ୍ଦ କରିଛନ୍‌ | ଆତିଶ୍‌ ଶତପଥୀଙ୍କର ଟୁ ବି କଣ୍ଠିନ୍ୟୁଡ୍‌, 
ନାଟୁଆ ନାଟକ୍‌ ଥୁ ବି ପରୀକ୍ଷା ରହିଛେ | ତାକର୍‌ ସନ୍ଧକବି ନାଟକ ଚରିତ୍ରମୂଲକ 
ନାଟକ୍‌ ହିସାବ ଗୁଟେ ନୂଆଁ ଦିଗ୍‌କେ ଛୁଇଁଛେ| ତାକର୍‌ ବୈଷ୍ଣବ ଜନତୋ 
ଗାନ୍ଧୀବାଦର୍‌ ପ୍ରଚାର ଲାଗି ଗୁଟେ ଦମ୍ଦାର୍‌ ନାଟକ୍‌ ଆଏ। ସଂଲାପ୍‌ ରଚନା 
ଆଡ୍‌କେ ଟିକେ ଧିଆନ୍‌ ଦେଲେ ଆତିଶ ଶତପଥୀ ଆହୁରି ବନେ ବନେ ସମ୍ବଲପୁରୀ 
ନାଟକ ଲେଖି ପାର୍ତେ | 


ଶେଷକେ ଏତ୍‌କି କୂହାଯାଇପାର୍ବା ଯେ ସମ୍ବଲପୁରୀ ନାଟକ୍‌ ଇହାଛିନ୍‌ 
ଠିକ୍‌ ରାସ୍ତାନ ପଡିଛେ | ଗୁଟେ କିସମ୍‌ ନାଇଁ ହେଇକରି କିସମ୍‌ କିସମ୍‌ ନାଟକ୍‌ 
ଲେଖାହେଲେ ଯାଇ ନାଟ୍ୟକଲା ଆରୁ ନାଟ୍ୟ ସାହିତ୍ୟ ବୁର୍ଶାଲ୍‌ ହେଇପାର୍ବା| 
ଆମର୍‌ ଭାଷାର୍‌ ନାଟ୍ଯକାର୍‌ମାନ୍‌କର୍‌ ପ୍ରତିଭା ଅଛେ, ସାହିତ୍ୟ ଜ୍ଞାନ୍‌ ଅଛେ, 
ସାମାଜିକ ଜ୍ଞାନ ବିଜ୍ଞାନ ଅଛେ, ଆଧୁନିକ ଚିନ୍ତାଧାରା ଆର୍‌ ମାନସିକତା ଅଛେ। 

ପ୍ରବନ୍ଧ ଘରା 


ହେ ସବୂକେ ନାଟକର୍‌ ଠ୍କନାଠାନେ ଥୁଇ ପାରଲେ ହେଲା | ଗୁଟେ କଥା ସୋର୍‌ 
କରିଥବାର୍‌ ଚାହିଁ ଯେ ନାଟ୍‌ ବାଦୀମାନ୍‌କେ ପୁରସ୍କାର୍‌ ପାଇଗଲେ ଯେ ଜନେ 
ଖୁବ୍‌ ଭଲ୍‌ ନାଟ୍ୟକାର ହେଇଯାଏସି, ହେନ୍ତା ନୁହେଁ। ଯେନ୍‌ ନାଟ୍ଯକାର୍‌ମାନେ 
ପୁରସ୍କୃତ୍‌ ନାଇଁ ହେଇପାରନ୍‌, ହେନ୍ତା ନାଟ୍ୟକାର୍‌ ମାନ୍‌କର୍‌ ନାଟକ୍‌ ଥୁ ବି ବନେ 
ମସ୍ଲା ଥସି, ନାଟକର୍‌ ଧାରା ବଦଲେଇ ଦେବାର୍‌ ତାକତ୍‌ ଥସି । ସମ୍ବଲପୁରୀ 
ନାଟକ୍‌ ଆଉ ନାଟ୍ୟକାର୍‌ ଆମର୍‌ ସଂସ୍କୃତିର୍‌ ଦୁହି ହାତ୍‌ ଆନ୍‌ ! ଇ ହାତ୍‌ ମାନ୍‌କର୍‌ 
କଲାକାରୀ ଯେତ୍କି ଆଗ୍କେ ଆଏବା, ଆମର୍‌ ନାଟ୍ଯକଲା ସେତ୍‌କି ବିକାଶ୍‌ 
ହେବା। 


ଇ ନାଟକ୍‌ ମାନ୍‌ ସଂକଲନ୍‌ ହିସାବେ ପ୍ରକାଶିତ ହେଲେ, ଚର୍ଚ୍ଚାବିଚର୍ଚ୍ା 
ହେଇପାର୍ତା, ଯେନ୍‌ ଦିଗ୍ଟା ଆମର ବନେ ଅଭାବ୍‌ ଅଛେ ¦ କେନ୍‌ ନାଟକ୍‌ କେତେ 
ଭଲ୍‌, କେତେ ଖରାପ୍‌, ତାକେ ସମାଲୋଚକ୍ମାନେ ଆଲୋଚନା କର୍ବାର୍‌ ଲାଗି 
ବହି ଦରକାର୍‌, ଯେନ୍‌ଟା ବହୁତ କମ୍‌ ଅଛେ | ଆଲୋଚନା, ସମୀକ୍ଷା ହେଲେ ଯାଇ 
ସେ ନାଟକ୍ମାନ୍‌କର୍‌ ମଂଚମୂଲ୍ୟ ଆଉ ସାହିତ୍ୟିକ ମୂଲ୍ୟ ବାରି ହେସି | ଯେତ୍କି 
ନାଟକ୍‌ ଯୁବଉଦୟନ କି ଆହୁରି ଭିନ୍‌ ଭିନ୍‌ ଠାନେ ହେଇଛେ, ବନେ କରି ଇଁଚ୍‌ରେଇ 
ଦେଖ୍ଲେ ଜନାପଡ୍‌ସି ନାଟକ୍‌ ମାନ୍‌କେ ଚମକ୍‌ ଜହ ଅଛେ, ଭିତରର୍‌ ମଂଜ୍‌ କମ୍‌ 
ଅଛେ | 


HU 

ପ୍ରବନ୍ଧ ଘରୀ 


ଆକାଶବାଣୀ ସମଚଲପୁର୍‌ ଆର୍‌ ସମଲପୁରୀ ନାଟକ୍‌ 


ଆମେ ସଭେ ବିଜ୍ଞାନ ବହିନୁଁ ଜାନିହୁ, ମାର୍କୋନୀ ରେଡିଓ ଆବିଷ୍କାର 
କରିଥିଲେ। ରେଡ଼ିଓ ଇହାଛିନି କେତ୍ନକେତେ ଲମ୍ବାରାସ୍ତା ପାର୍‌ ହେଇ ସାରା 
ପୁରଥର ଲୋକମାନକର ଠାନକେ ପୁହୁଁଚିପାରିଛେ | ଅଲଗ୍‌ ଅଲଗ୍‌ ଦେଶମାନକେ 
ଇତାର୍‌ ଅଲଗ୍‌ ଅଲଗ୍‌ ନାଥ ଷ୍ଟେସନ ମାନେ ଅଛେ | ହେଲେ, ଆମର ଦେଶେ 
ଇତାକେ ଆକାଶବାଣୀ ଆର୍‌ ଅଲ୍‌ ଇଣ୍ଡିଆ ରେଡ଼ିଓ ନାଥ ୧୯୩୬ ସାଲୁଁ ପ୍ରତିଷ୍ଠା 
କରାଯାଇ ଭିନ୍‌ ଭିନ୍‌ କାର୍ଯ୍ୟକ୍ରମ୍‌ମାନ୍‌ ବନାଗଲା ଆର ଲୁକ୍‌ ଶୁନାଗଲା | ଉଡ଼ିଶାର୍‌ 
କଟକଠାନେ ୧୯୮୪ ସାଲେ ଆଉ ୧୯୬୩ ସାଲେ ସମ୍ବଲପୁରେ ଆକାଶବାଣୀ 
କେନ୍ଦ୍ର ପ୍ରତିଷ୍ଠା ହେଇଥଲା। 


ଆକାଶବାଣୀଥୁ ଯେନ୍‌ ଯେନ୍‌ କାର୍ଯ୍ୟକ୍ରମ୍‌ମାନ ଲୁକକୁ ଶୁନାବାର୍‌ ଲାଗି 
ବନାଗଲା, ହେମାକର ଭିତ୍ରେ ନାଟକ୍‌ ଗୁଟେ ଅସଲ ବିଭାଗ ଆଏ। ନାଟ ତ 
ମଂଚେ ହେସି ବଲି ସଭେ ଜାନିଥଲୈ। ହେଲେ ରେଡିଓଥୁ ନାଟକ ଶୁନିହେବା 
ଆଉ ତାକେ ନିଜର ଭାବନାଶକ୍ତି ମାଧମଥ ମଜା ଉଠେଇ ହେବା, ଇ କଥା କିଏ 
ଜାନିଥଲା ? ହେଲେ ଇଟା ସମ୍ଭବ ହେଲା | ଟେଲିଭିଜନ ଆଏବାର ଆଘୁଁ ରେଡିଓଥୁ 
ନାଟକ ଶୁନବାର ଲାଗି ଲୁକେ ଟାକି ବସୁଥିଲେ। କେତନେ କେତେ କଲାକାର 
ରେଡିଓ ନାଟକମାନକେ ମିଶି କରି ନାଁ କରିଛନ୍‌ | ଆକାଶବାଣୀ ସମ୍ବଲପୁରେ ଭି 
୧୯ ୬୩ ନୁଁ ୧୯୭୮ ସାଲତକ ଉଡ଼ିଆ ଭାଷାଥ ଗୀତିନାଟ୍ୟ, ନାଟକ ମାନ 
ପ୍ରସାର ହେଉଥଲା, ହେଲେ ଗୀତ ବିଭାଗ ନ ସମ୍ବଲପୁରୀ ଭାଷାଥ୍‌ କାର୍ଯ୍ୟକ୍ରମମାନ 

ବନାଯାଇ ପ୍ରସାର କଲା ଉତ୍ତାରୁ ଲୁକେ ସମ୍ବଲପୁରୀ ଗୀତ ଶୁନବାକେ ପସନ୍ଦ 
କଲେ। ହେଲେ ୧୯ ୭୯ ସାଲେ ମହାଷ୍ଟମୀ ତିଥନ ପହେଲକରି ଗୁଟେ ସମ୍ବଲପୁରୀ 
ଗୀତିନାଟ୍ୟ “ ଭାଏକୁଁତିଆ” ବାଜ୍ଲା। ଇତାକେ ଲେଖିଥଲେ ଶ୍ରୀ ମିତ୍ରଭାନୁ 
ଗଉଁତିଆ, ବତେଇଥଲେ ମାନଭଂଜନ ହୋତା ଆଉ ସଂଗୀତ ସଂଯୋଜନା 
କରିଥଲେ ପ୍ରଭୁଦତ୍ତ ପ୍ରଧାନ | ଇ ' ଭାଏକୁତିଆ!' ହି ଆକାଶବାଣୀ ସମ୍ବଲପୁରେ 
ବାଜିଥବାର ପହେଲା ସମ୍ବଲପୁରୀ ଗୀତିନାଟ୍ୟ ଆଏ । ଇଟା ୨୮.୦୯.୭୯ 
ତାରିଖ ନ ବାଜିଥଲା। ଇତାର ଉତାରୁ ୧୯୮୦ ସାଲେ ରାମବିହା ବିଷୟକେ 
ନେଇକରି ' ଖଇଉଁଜଲା' ୧୯୮୧ ନ  ଭୁମରବର”, ୧୯୮୪ ନ ମିତ୍ରଭାନୁ 
ଗୌନ୍ତିଆଙ୍କର “ ଗତ୍ଭୀରିବିଜେ ' ପ୍ରଚାରିତ ହେଲା | ଗୀତିନାଟ୍ୟ, ସଂଗୀତ ନାଟକ 
ଆଉ ସଂଗୀତ ରୂପକ ହିସାବେ ମିତ୍ରଭାନୁ ଗୌନ୍ତିଆଙ୍କର ଶୁନ ଶୁନ ସଭାଜନେ 
( ୧୯୮୭), ରଂଗକେଲି ( ୧୯୮୩) ବିନୋଦ ପଶାୟତଙ୍କର ପାର୍ବତୀ ବିହା 
( ୧୯୮୫), ମଂଗଲୁଚରନ ବିଶ୍ବାଲଙ୍କର ମାଁ ସମଲେଇ ( ୧୯୮୫), ଶ୍ରୀୟା 
ଚାଣ୍ଡାଲୁଣୀ ( ୧୮୬) ମିତ୍ରଭାନୁ ଗୌନ୍ତିଆଙ୍କର “ ମହିଷମର୍ଦଦିନୀ' ( ୧୯୮୫), 
ଦାମୋଦର ଦାସଙ୍କର ଡେଉଁରିଆ ( ୧୯୮୯), ଭୋଜରାଜ ପରୁଆଙ୍କର 
ଶବରଲୀଲା ( ୧୯୯୧), ମଂଗଲୁ ଚରନ ବିଶ୍ଵାଲଙ୍କର ହରନପାପ ( ୧୯୯ ୨) 
ଦାମୋଦର ଦାସଙ୍କର ହୋ ହୋ ହୋଲିରେ ( ୧୯୯୫), ମିତ୍ରଭାନୁ ଗୌନ୍ତିଆଙ୍କର 
“କୃଷ୍ଣବତାର ' ( ୧୯ ୯୬) ପ୍ରସାରିତ ହେଇଛେ | ଇ ସବୁକେ ମାନଭଞ୍ଜନ ହୋତା, 
ରାହାସ ବିହାରୀ ମିର୍ଵା ଆର ପଦ୍ଧଲୋଚନ ଦାସ ବତେଇଥଲେ, ହେଲେ ପ୍ରାୟ 
ସବୁ କାର୍ଯ୍ୟକ୍ରମ ସଂଗୀତ ନିର୍ଦ୍ଦେଶନା ଦେଇଥିଲେ ପ୍ରଭୁଦତ୍ତ ପ୍ରଧାନ 


ମଜାର କଥା ୧୯୭୯ ନୁ ୧୯୮୩ ତକ ପ୍ରାୟ ତିନଟା କି ଚାର୍‌ଟା ନ 
ଗୀତିନାଟ୍ୟ ବାଜିଥିଲେ ବି ସମ୍ବଲପୁରୀ ଭାଷାଥ୍‌ ଗୁଟେ ପୁରା ନାଟକ ନାଇଁ 
ବାଜି। ଇ କଥାକେ ବି ସୀଉକାର କରବାକେ ପଡ଼ବା ଯେ ୧୯୮୧ ନୁ 


ମଁଚନାଟକ ହିସାବେ ରାଉରକେଲା ଆରୁ ସମ୍ବଲପୁରେ ସୃଷ୍ଟି ନାଟ୍ୟସଂସ୍ଥା ଆଡ଼ୁ 

ପ୍ରବନ୍ଧ ଘରା . 


ଦେଖାଯାଇଥ୍‌ବାର ବିନୋଦ ପଶାୟତଙ୍କର ଲେଖା “ ଉଖୀ” ନୂ ସମ୍ବଲପୁରୀ ନାଟକର 
ଗୁଟେ ନୁଆଁ ମୋଡ ଆଏଲା। ପଛେ ପଛେ ପ୍ରସନ୍ଧ ସାହୁଙ୍କର “ ସସେମିରା' ଆର 
“ ସମୁଦ୍ର? ଲେଖୈ ଛୋଟ ନାଟକମାନ ଏହ୍ଲାବାଦ ନାଟବାଦୀନେ ଦେଖା ହେଲା 
ଉତାରୁ ଇତାର ଲୋକପ୍ରିୟତା କେତନିକେତେ ବଢ଼ବାର ଲାଗଲା| ୧୯୮୪ ନ 
ସୃଷ୍ଟି ନାଟ୍ୟ ସଂସ୍ଥା ଆଡ଼ୁ ମଂଗଲୁଚରନ ବିଶ୍ବାଲଙ୍କର ସମ୍ବଲପୁରୀ ନାଟକ ˆ ଭୁଖାଂ 
ଇ ଭାଷାକେ ଗୁଟେ ନୂଆଁ ଦରଜା ଦେଲା। ହେତକିବେଲେ ଆକାଶବାଣୀ 
ସମ୍ବଲପୁରନ କାମ କରୁଥିବାର ନାଟ ବିଭାଗର ଅଧ୍ବକାରୀ ବରାହ ମହାନ୍ତିଙ୍କର 
ଉଦ୍ୟମଥି  ଭୁଖା' ନାଟକ ଗୁଟେ ଦଲଗତ ପ୍ରୟୋଜନା ହିସାବେ ୧୯୮୪ 
ସାଲେ “ ସୃଷ୍ଟି? ଆଡ଼ୁ ରେକଡିଂ କରାଯାଇ ଆକାଶବାଣୀଥି ପହେଲା ସମ୍ବଲପୁରୀ 
ସାମାଜିକ ନାଟକ ହିସାବେ ବାଜ୍‌ଲା, ଯେନଟା ଲୁକେ ଶୁନିକରି ବହୁତ ପସନ୍ଦ 
କରିଥିଲେ | ହେଇ ସାଲୁ ଆଏଜତକ ପ୍ରାୟ ୩୦/୩୫ଟା ସମ୍ବଲପୁରୀ ନାଟକ 
ଆମର ଆକାଶବାଣୀ ସମ୍ବଲପୁର ଷ୍ଟେସନନୁଁ ବାଜଲାନ | ଗଲା ୨୦୦୧ ସାଲେ 
ସତ୍ୟରଂଜନ ବେହେରାଙ୍କର ˆ ବାଘ୍‌' ନାଟକ ଆକାଶବାଣୀ ବାର୍ଷିକ ପୁରସ୍କାରଥ୍‌ 
ପହିଲ ନମ୍ବର ରଖି ଆମର ଭାଷା ଲାଗି ସୁନାମ ଆନିଥୁଲା | ଇତାକେ ପ୍ରଯୋଜନା 
କରିଥୁଲେ ପ୍ରଦୀପ୍ତ ଶ୍ରୀଚନ୍ଦନ | ' ଭୁଖା” ( ୧୯୮୪) ଉତାରୁ ବ୍ରଜେନ୍ଦ୍ର ନାୟକଙ୍କର 
ବୁରତି' ( ୧୯୮୭) ମୁନା” ( ୧୯୮୯) ବାଜିଥିଲା। ଅଟଲ ବିହାରୀ ପଣ୍ଡାଙ୍କର 
“ସଂଘର୍ଷ? ( ୧୯୮୮) ସୃଜନୀ ନାଟ୍ୟ ସଂସ୍କାଆଡୁ ପ୍ରସ୍ତୁତ କରାଯାଇ ପଂଚାନନ 
ମିଶ୍ରଙ୍କର ନିର୍ଦ୍ଦେଶନାଥ ବାଜିଥଲା। ୧୯୮୯ ଥି ସେବେଲର୍‌ ନାଟ୍ୟ ଅଧିକାରୀ 
ପଦ୍ମଲୋଚନ ଦାଶ ˆ ଗୁନିଆ” ବଲି ଗୁଟେ ପରୀକ୍ଷାମୂଲକ ସମ୍ବଲପୁରୀ ନାଟକ 
ପ୍ରସ୍ତୁତ କରି ବଜେଇଥଲେ। ଯେନଟା ଆମର ସମାଜ୍‌ନ ଥିବାର କୁସଂସ୍କାର, 
ଅଂଧବିଶ୍ବଵାସ ଲେଖେ ରୋଗ ମାନକୁ ପୁଛିଦେବର କଥା ଉପ୍ରେ ଲିଖା ହେଇଥୁଲା। 
ପଛେ ପଛେ ସୃଷ୍ଟି ନାଟ୍ୟ ସଂସ୍ଥା ଆଡ଼ୁ ବିନୋଦ ପଶାୟତଙ୍କର ˆ ଉଖୀ” ( ୧୯୯୦) 
ସ୍ଵର ଆରୁ ସତ୍ୟରଂଜନ ବେହେରାଙ୍କର “ ହଜଲା ଫଗୁନ” (୧୯୯୩) ସ୍ବର, 
ଲୟ ତାଳ ଆଡ଼ୁ ଜୀବର୍ଵନ ବାରିକଙ୍କର ଲେଖା “ କସୁରୀ” ( ୧୯୯୪), ଚେତନା 

ସାଂସ୍କୃତିକ ଅନୁଷ୍ଠାନ ଆଡ଼ୁ ପ୍ରଶାନ୍ତ ମାଝିଙ୍କର କାଲ୍‌” ( ୧୯୯୬), ଶ୍ରୀ କଲଚଲା 
ଏସୋସିଏସନ ଆଡ଼ୁ ସତ୍ୟରଂଜନ ବେନହ୍େରାଙ୍କର “କ୍ଲବ” ( ୧୯୯ ୪), ବିନୋଦ 
ପଶାୟତଙ୍କର “ ଲିତା' ( ୧୯ ୯୮), ଲୁ ପଦମପୁର ଆଡ଼ୁ କେଶରଂଜନ ପ୍ରଧାନଙ୍କର 
ନାଗନାଡ଼ି' ( ୧୯୯୮) ଅବର୍ଣ୍ଣିଗୁଡ଼ା ନାଟ୍ୟସଂସଦ ପଦମପୁର ଆଡ଼ୁ ଅଶୋକ 
ବହିଦାରଙ୍କର “ବା' ( ୨୦୦୦) ନ ବାଜି ସମ୍ବଲପୁରୀ ନାଟକ ଦିଗେଁ ଗୁଟେ 
ଚହଲ ସୃଷ୍ଟି କରିପାରିଥଲା| ସାରା ପଶ୍ଚିମ ଓଡିଶାର କେତନେକେତେ ଅନୁଷ୍ଠାନ 
ମଂଚେ ସମ୍ବଲପୁରୀ ନାଟକ ଦେଖାବାକେ ସଉକ କଲେ ! ଆକାଶବାଣୀ ସମ୍ବଲପୁରର 
ଶ୍ରୋତାସଂଖ୍ୟା ବି ବଢିଗଲା ଆଖିର ଏନ୍ତା ଟେଲିଭିଜନ୍‌ ଜମାନାଥ | 


୨୦୦୦ ନୁ ୨୦୦୨ ସାଲତକ ଯେନ୍‌ ସମ୍ବଲପୁରୀ ନାଟକମାନ 
ଆକାଶବାଣୀ ସମ୍ବଲପୁର ଆଡ଼ୁ ବାଜିଛେ ସେଗୁଡାକ ହୋଲ ସ୍ଵର ବନାଲା ସରୋଜ 
କୁମାର ଦାସଙ୍କର “ ଅନମୁନଖିଆ” ( ୨୦୦୦) ଶ୍ରୀ କଲଚରାଲ ଏସୋସିଏନ୍‌ 
ଆଡ଼ୁ ସତ୍ୟରଂଜନ ବେହେରାଙ୍କର ‘ସତୀ? ( ୨୦୦ ୨), ‘ବାର୍‌? (୨୦୦୧), 
“ପଶୁ” ( ୨୦୦ ୨) ଆଦିବାସୀ ସାଂସ୍କୃତିକ ଅନୁଷ୍ଠାନ, କୁଚିଣ୍ଡା ଆଡ଼ୁ ମିତ୍ରଭାନୁ 
ଗୌନ୍ତିଆଙ୍କର ' ସୁନାର ସଖାଲ” ( ୨୦୦ ୨) ସୃଷ୍ଟି, ମଂଗଲୁ ଚରନ ବିଶ୍ବାଲଙ୍କର 
ଏତି ହାସିକ ନାଟକ “ସୁନ୍ଦର ସାଏ” (୧୯୯୨) “‘ବୀରସା ଭଗବାନ” 
( ୨୦୦ ୨), ପରୀକ୍ଷାଧର୍ମୀ ନାଟକ ' ଉଲଗୁଲାନ ( ୨୦୦ ୨) ସାମାଜିକ ନାଟକ 
ଛଏଲି” ( ୨ ୦ ୦ ୨ ), ପ୍ରଶାନ୍ତ ମାଝୀଙ୍କର ଲେଖା “ ସରଗ୍‌ ନରକ’ ( ୨୦୦ ୨) 
ଚେତନା ସାଂସ୍କୃତିକ ଅନୁଷ୍ଠାନ ଆଡ଼ୁ ବାଜିଥଲା, ବଲାଙ୍କିରର ଭୂମିକା ନାଟ୍ୟସଂସ୍ଥା 
ଆଡ଼ୁ ଶ୍ରୀମତୀ ପ୍ରତିମାରାଣୀ ସାହୁଙ୍କର ଲେଖା ସୁରେଶ ସାହୁଙ୍କର ନିର୍ଦ୍ଦେଶନାଥି 
' ହେଟା ହେନ୍ତା ହେବାନ” ( ୨୦୦ ୨), ସମ୍ବଲପୁର କଳାକେନ୍ଦ୍ର ଆଡ଼ୁ ବିପିନ 
ବିହାରୀ ଦାସଙ୍କର  ସରମଂଗଲା' ( ୨୦୦୩) ଶ୍ରୀମତୀ ପ୍ରୀତି ପଂଡାଙ୍କର ଲେଖା 
' ଘର” ( ୨୦୦୩) ଅଭିନୟ, ଦେବଗଡ ଆଡ଼ୁ ବାଜିଥୁଲା | ଇ ପ୍ରବନ୍ଧଥି ୨୦୦୩ 
ଜୁନ ମାସତକ ବାଜିଥବାର ସମ୍ବଲପୁରୀ ନାଟକ ମାନକର ସୂଚନା ଦିଆ ହେଇଛେ ! 

ବଡକଥା ହେଉଛେ ଖାଲି ଯୁଡେ କି ତିନଟା ନାଟକକେ ଛାଡିଦେଲେ ପ୍ରାୟ ସବୁ 
ନାଟକ କେନସି ନାଇଁ କେନସି ସଂସ୍ଥା ଆଡ଼ୁ ବନାଯାଇଛେ | “ ଗୁନିଆ” , ବାଘ” 
ଆର “ ଛଏଲୀ” ଆକାଶବାଣୀ ସମ୍ବଲପୁରର ନିଜର ପ୍ରସ୍ତୁତ କଲା ତିନଟା ନାଟକ 
ଆଏ । ଆକାଶବାଣୀନ କାଏଁ ଏନ୍ତା ନିୟମ ଅଛେ ଯେ ନିଜେ ଆକାଶବାଣୀ 
ବାଲେ ଲେଖନକାର ମାନକରନ୍ଧୁ ସମ୍ବଲପୁରୀ ନାଟକ ମାଗି ମାଗି ନାଇଁ ବନାବାର 
କେଜାନେ ? “ବାଘ” ଆର “ ଛଏଲୀ” ଆକାଶବାଣୀ ବାର୍ଷିକ ପୁରସ୍କାର ଲାଗି 
ବନା ହୋଇଥଲା। ନକୁଲ ବାଦୀଙ୍କର  ଅଲଝଟ” ( ୨୦୦୩) ଆଉ ଅଶୋକ 
ବହିଦାରଙ୍କର ˆ ଡିଆଁଖିଆ ପାଟି” ( ୨୦୦ ୪) ଆକାଶବାଣୀର “ ନାଟକ-ଉସ୍ବବଂ 
ଲାଗି ବନାହେଲା।| ଇହାଛିନ ସମିଆ ଆଇଛେ, ସମ୍ବଲପୁରୀ ନାଟକ ଲାଗି ହରେକ 
ହପ୍ତାନ ବାଜୁଥବାର ଦୁହିଦିନୁ ଦିନେ ପୁରା ଠିକ୍ବନ୍ଧ କରି ଇତାର ସଂଖ୍ୟା 
ବଢାଯାଉ | ଇନ୍ତା ହେବା ବଏଲେ, ନାଟ୍ଯକାର ମାନେ ଖାସ୍‌ ଆକାଶବାଣୀ ନ 
ବାଜ୍‌ଲା ଲେଖୈ ନାଟକ୍‌ ମାନ୍‌ ଲେଖିପାରବେ। 

ସମ୍ଭଲପୁରୀ ନାଟକର୍‌ ପୀଚ୍‌ - ମହାରଥୀ" 


ଗଲା ପନ୍ଦର ବଛର୍‌ ହଉଛେ, ସମ୍ବଲପୁରୀ ଭାଷାଥ୍‌ ଯେତକି ନାଟକ୍‌ 
ଆମେ ଦେଖି ଆସୁଛୁ, ସେମାନଙ୍କର ଭିତ୍ରେ ଜନ୍ପୀଚେ ନାଟ୍ୟକାରକ୍କର୍‌ ଲେଖା 
ଏତ୍‌କି ବରକସ୍‌ ଆଏ ଯେ, ତାକେ ଚର୍ଚା ନାଇଁକଲେ ତାର ଭିତ୍ରେ ମଁଜ୍‌କେ ଚିହ୍ଧି 
ନାଇଁ ହୁଏ। ଇ ନାଟ୍ୟକାର ମାନକର୍‌ ଲେଖା ଖାଲି ଆମର୍‌ ଭାଷାର୍‌ ନାଟ୍ଯ 
ସାହିତ୍ୟକେ ମଜ୍‌ବୂତ୍‌ ନାଇଁ କରି, ନାଟ୍ୟ କଲାକେ ବି ନୂଆଁ ଦିଗ୍ଦର୍ଶନ ଦେଇଛନ୍‌| 
ଇ ନାଟ୍ୟକାର୍‌ ମାନେ ହେଲେ ପ୍ରଦୀପ କୁମାର ଭୋଲ, କେଶରଂଳନ ପ୍ରଧାନ, 
ଅଶୋକ କୂମାର ବହିଦାର, ପରମେଶ୍ବର ମୁଣ୍ଡ ଆଉ ନକୁଲ ବାଦୀ । ଭାଷା, 
ସଂଲାପ, କଥାନୀ, ଦୃଶ୍ୟ, ଚିନ୍ତା ମଂଚ ସଜାବଟ୍‌, ଚରିତ ଚିତ୍ରଣ, ସାମାଜିକ 
ଆବେଦନ୍‌, ସଂସ୍କୃତିକ ଛାପ୍‌, ସବୁଦିଗୁଁ ଇ ନାଟ୍ଯକାରମାନେ ଝନେ ଝନେ 
ସଫଲ୍‌ ସ୍ରଷ୍ଟା ହିସାବୈ ନାଁ କମେଇଛନ୍‌ | ନାଟ୍ୟକଳାର୍‌ ରୀତି, ନୀତି, ବିଧିକେ 
ଆଁଖି ଆଗେ ରଖି, ଛୁଟିଆ ହଉ କି ବଡ଼ ହେଉ, ଯେନ୍‌ କିସମର୍‌ ନାଟ୍‌ ହଉ, 
ସାରା ନାଟ୍‌ ଜଗତ୍‌କେ ଇମାନକର୍‌ ନାଟକ୍‌ ମାନ୍‌ ପାଠକ୍‌ ଆର୍‌ ଦେଖନ୍ହାରୀ 
ମାନ୍‌କର୍‌ ଭିତ୍ରେ ହଲ୍ଚଲ୍‌ଟେ ସୃଷ୍ଟି କର୍ବାର୍ଥ ସାଫୁଲ୍‌ ହେଇପାରିଛନ୍‌ | ଇ 
ଲେଖାଥି ଆସୁନ ଚର୍ଚ୍ଚା କର୍ମା, ଇ ନାଟ୍ଯକାର୍‌ ମାନକର୍‌ କେନ୍‌କେନ୍‌ ଗୁନ୍‌, 
କେନ୍‌ କେନ୍‌ ବିଭାବ୍‌ ଲାଗି ଇତାକର୍‌ ଲେଖାମାନ୍‌ ଏତ୍‌କି ଯଧୋର୍‌ ହେଇପାରିଛେ | 
ପହେଲାନୁ ଜାନ୍‌ମା, ଇମାନେ କାଏଁ କାଏଁ ନାଟକ୍‌ ଲେଖି ଏତକି ଆଲୋଚିତ 
ହେଇପାରିଛନ୍‌ 


ପ୍ରଦୀପ ଭୋଲ : ବଏଠା, ଅନାଥ, ଭାଜିଶାଗ, କୁରେ ଫୁଲର କଥା, 
ଭୂମିସୂତା, କାଉଁର, ଚିଠି, ଚିନି | 

କେଶରଂଜନ ପ୍ରଧାନ : ଗଧର କଥା, ନାଗନାଡ଼ି, ଅମ୍ବା, ମାହାପୁରୁ, 
ରାଏମତୀର୍‌ ବାଏର୍‌, ସୁନାର୍‌ ଚେରେ, କୁଇଲି କୁଇଲି କିଏ ରଜା, ଅଦ୍ଭୁତ୍‌ 
ପରବତ୍‌, ଖୁଦାନ୍‌ | 


ଅଶୋକ ବହିଦାର : ଠିକ୍‌ ଦଶବଜେ, ବା, ଘା, ଭୋ, ଲୁହୂର୍‌ ରଙ୍ଗ, 
ରଥ, ନାଇଟ୍‌ ଓାଚର୍‌ | 


ନକୁଲ ବାଦୀ : ଅଲଝଟ୍‌, ଏ” ଫୁଲ, ଫଗୁନ୍‌, ରବିଆଖିଆ। 
ପରମେଶ୍ବର ମୁଣ୍ଡ : ମିଗନିନା, ମା'ମାଏଟ୍‌ , ଆତଙ୍କ | 


ପ୍ରଦୀପ ଭୋଲ ଏତ୍‌କି ଦିନ ତକ୍‌ ଯେତକି ନାଟକ୍‌ ଲେଖିଛନ୍‌, ତାହାକେ 
ଆକାର୍‌ ଆର୍‌ ପ୍ରକାର ହିସାବେ ଦୁଇ ଭାଗ କରିହେବା। ପହେଲାଟା ହେଲା 
ଲୋକ ସଂସ୍କୃତିକେ ଆଶରା କରି ଲିଖା ହୋଇଥବାର ନାଟକ ଆର ଦୁସରାଟା 
ହେଲା କୁଟୁମ୍‌ ଜଜାଲ୍‌ ଆର୍‌ ସମାଜର୍‌ ଚଲ୍ତି ରୂପ ବିରୂପକେ ନେଇ କରି ଲିଖା 
ହେଇଥବାର୍‌ ନାଟକ, ବଏଠା, ଭୂମିସୂତା, ଅନାଥ, ଚିଠି, କାଉଁରି, ସହର ଆର୍‌ 
ଗାଁର୍‌ ମିଶାମିଶି କଥା କହେସନ୍‌ | କୁଟୁମ୍‌, ଭିତରର୍‌ ଜଂଜାଲ୍‌, ରାଜନୀତି, ସମାଜର୍‌ 
ନୈତିକ୍‌ ପତନ୍‌ ମାନକୁ ନେଇକରି ପ୍ରଦୀପ ଭୋଲ୍‌ ବନେ ଗୁଡ଼ାଦୁ ନାଟକ୍‌ 
ଲେଖିଛନ୍‌। ତାକର୍‌ ନାଟକ୍‌ ମାନକର୍‌ ସବୁଠାନୁଁ ବଡ଼ କଥା, କଥାନି ଭାଗ୍‌ 
ଜୀବନର୍‌ ଅନୁଭୂତିକେ ନେଇ କଥାନି ଗଢ଼ି ସିଧାସଳଖ ପାଠକ୍‌ ଆର ଦର୍ଶକ୍‌ 
ମାନକର୍ନେ ଥୁଇ ପାର୍ସନ୍‌ ସେ | ସମାଜର୍‌ ଆର୍‌ ଲୁକ୍ଟର୍‌ ବଏଗୁନ୍‌ କେ ହେଜେଇ 
ତାକେ ହାସ୍ୟ ଆର୍‌ ବ୍ୟଙ୍ଗ ଢାଚାନ ଖେଲାବାରଥ ମାହିର୍‌ ଆନ୍‌ ପ୍ରଦୀପ ଭୋଲ। 
ସ୍ବାଧୀନତା ସଂଗ୍ରାମୀର୍‌ ମାନସିକ ଅତ୍ଯାଚାର୍‌କେ ନେଇକରି ଚିଠି, ଗୀର୍‌ 
ଅଧାବିଶ୍ଵାସକେ ନେଇ ଚିନି, ଭତ୍ରୀ ସମାଜର୍‌ ଶୋଷିତ ଜୀବନକେ ନେଇ 
ବଏଠା ତୀକର୍‌ ଲେଖାର୍‌ ଗୁଟେ ଗୁଟେ ଖାସ୍‌ ନମୁନା ଆଏ | ପରୀକ୍ଷା ନିରୀକ୍ଷା ନୁ 
ଦୂରେ ରହି ଜବର୍‌ ଚିତ୍ରଣ ତାକର୍‌ ଲେଖବାର୍‌ ତରିକା ଆଏ। 


କେଶରଂଜନ ପ୍ରଧାନ ସମ୍ବଲପୁରୀ ନାଟକ ଲେଖବାର୍‌ ଥ ଝନେ 
ଆଗଧାଡ଼ିର୍‌ ନାଟ୍ୟକାର ଆନ୍‌। ହେଲେ ସେ ତୀକର୍‌ ଅଧାନୁ ଅଣ୍ଠିକ୍‌ ନାଟକ୍‌ 

` ` ପୁବନ୍ଧ ଘରା 


ମାନକର୍‌ କଥାନୀ ଭାଗ୍‌ ସେ ଉନିଆ ଲେଖକ୍‌ ମାନକର୍‌ ଲେଖାନୁଁ ଆନିଛନ୍‌ । 
ଯେନ୍ତା ରାଏମତୀର୍‌ ବାଏର୍‌ ନକୁଲବାଦୀଙ୍କର କଥାନୀନ୍, ନାଗ୍ନାଡ଼ି ଚେକଭକର୍‌ 
ମେରେଜ୍‌ ପ୍ରପୋଜଲ୍‌ ନୂ, ଅଭୁତ ପରବତ୍‌, ମନୋଜ ଦାସଙ୍କର କଥାନିନୁ, 
ଗଧର କଥାବି ଗୁଟେ ହିନ୍ଦୀ କଥାନୀନୁ। ହେଲେ ବି ଶ୍ରୀ ପ୍ରଧାନ୍‌ ଇ ନାଟକ୍‌ 
ମାନକୁ ନିଜର୍‌ ଢଂଗ୍‌, ନିଜର ଢାଚା, ନିଜର ଚିନ୍ତାଧାରାନୁ ଏନ୍ତା କିସ୍ପେ ଚିତ୍ରେଇଛନ୍‌ 
ଜନା ନାଇଁ ପଡେ ଯେ କଥାନିମାନ୍‌ ଦୁସ୍ରା ଲେଖକ୍‌ ମାନକର୍‌ ଆଏ ବଲି। 
ହେଲେ ୨୦୦ ୪-୦୫ ନ କେତ୍ନି କେତେ ନାଁ କରିଥବାର୍‌ ନାଟକ୍‌ ‘ କୂଇଲି 
କୂଇଲି କିଏ ରଜା” ଟା ତାକର୍‌ ନିଜର୍‌ ମୌଲିକ୍‌ ଲେଖା ଆଏ | ଇହାଛିନି ଉଡ଼ିଶା 
ରାଏଜ୍‌ ବାହାରର୍‌ କଂପାନୀ ମାଲିକ୍‌ ମାନ୍‌ ଅଲଗ୍‌ ଅଲଗ୍‌ କାରଖାନା ବସାବାର୍‌ 
ଲାଗି ଯେନ୍‌ ହିସାବେ ଜମିନ୍‌ ଘିନୁଛନ୍‌, ଗଛ କାଟୁଛନ୍‌, ପରିବେଶକେ ଦୂଷିତ 
କରୁଛନ୍‌, ତାର ବିରୋଧଥି ନାଟକ ମାଧ୍ୟମଥୁ ଆହ୍ଵାନ ଉଠେଇଛନ୍‌ ନାଟ୍ୟକାର୍‌ 
ପ୍ରଧାନ। ପୁରା ନାଟକଟା ଗୀତେ ଗୀତେ ଲିଖାହେଇଛେ। ନାଟକ୍‌ ଲେଖା 
ପରଂପରାଥି ଇ ନାଟକ୍‌ ଗୁଟେ ଅଲଗ୍‌ ସୁଆଦ୍‌ ବାଟ୍ସି। ନାଚ୍‌, ଗୀତ୍‌, ଅଭିନୟଥି 
ଭରି ଇ ନାଟକ୍‌ | ସଂଳାପ, ଚରିତ୍ର, ଦୃଶ୍ୟସଜା, ସବୁଦିଗୁଁ କେଶରଂ ଜନ ପ୍ରଧାନ 
ଝନେ ସୀଫୁଲ୍‌ ନାଟ୍ୟକାର୍‌ ଆନ୍‌। ଲୋକଗୀତ, ଲୋକକଥା ଆଡେ ବି ସେ 
ବନେ ନଜର୍‌ ଦେଇ ନିଜର୍‌ ନାଟକ ଲେଖସନ୍‌ | 


ବା, ଘା, ଲୁହୁର ରଙ୍ଗ, ରଥ୍‌ ଲେଖୈ ନାଁ କରା ନାଟକ୍‌ ଲେଖି ଅଶୋକ 
ବହିଦାର ବନେ ଚର୍ଚ୍ଚାକେ ଆସିପାରିଛନ୍‌ | ବା, ଘା, ଭୋ ଆର୍‌ ରଥ୍‌ ନାଟକ୍‌ ମାନ୍‌କେ 
ରାସ୍ତା ତରାର୍‌ ମାଗି ଖାଉଥୁବାର୍‌ ଲୋକ୍‌ମାନ୍‌କର୍‌ ଗରିବୀ ଆର୍‌ ତାକର୍‌ ମନସ୍ଥାତ୍ତିକ୍‌ 
ଚିନ୍ତାଧାରାକେ ଶ୍ରୀ ବହିଦାର ବନେ ଫୁଟେଇ ପାରିଛନ୍‌। ତାଁକର୍‌ ସଂଳାପ ରଚନା ବି 
ବଡ଼ା ଜବର ଥିସି। ପାଠକ୍‌ ଆର୍‌ ଶୁନ୍‌ନେ ବାଲାକୁ ଝଟ୍‌ କରି ଘିଚି ପକାସି। ଘା 
ନାଟକର୍‌ “ମଲମ୍‌ ଲଗା” ସଂଲାପ୍ଟା ଇହାଛିନି ବି ଦର୍ଶକ୍‌ ମାନ୍‌କର୍‌ ମୁହେଁ ମୁହେଁ 
ଅଛେ | ଲୁହୁର୍‌ ରଂଗ ନାଟକଟା ତାକର୍‌ ଗୁଟେ କଲାତ୍ଧକ ସୃଷ୍ଠି ଆଏ । 


Source: Author, Digitized by PPRACHIN, SOA 


ପ୍ରବନ୍ଧ ଘରା 


ନକୁଲ ବାଦୀ ଯୁଡ଼େ କି ତିନ୍‌ଟା ନାଟକ୍‌ ଲେଖିକରି ବି ସମ୍ବଲପୁରୀ 
ନାଟ୍ୟଜଗତ୍‌ ନା ଗୁଟେ ଅଲଗ୍‌ ଠାନ୍‌ଟେ ଆବ୍‌ରି ସାଏଲେନ | ଅଲଝଟ, ଏଫୁଲ, 
ଆର୍‌ ରବିଆଖିଆ, ସେ ଲେଖିଥବାର୍‌ ଖାସ୍‌ ତିନ୍ଟା ନାଟକ୍‌ | ଖାଟି ସମ୍ବଲପୁରୀ 
ଭାଷାର୍‌ କଲାତ୍ସକ ଆର୍‌ ଭାବାତ୍ସକ ପ୍ରୟୋଗ ତାକର୍‌ ନାଟକ୍‌ ଲେଖାର୍‌ ଅସଲ୍‌ 
ଢାଚା ଆଏ। କଥାନି ପୁରାପୁରି ନିଜର, ସଂଲାପ ରଚନାଥି ମାହିର୍‌ ନକୁଲ 
ଆମର୍‌ ଅଂଚଲର୍‌ ଦଲିତ୍‌ ମାନକର୍‌ କଥା, ସମସ୍ଯା ଜହ କରି କହେସନ୍‌ | 
ଅଲଖଝଟ୍‌ ଥି ଜୀବେ ଦୟା ଆର୍‌ ଏ ଫୁଲ୍‌ ଥି ଫୁଲର୍‌ କଅଁଲି ହୁରୁଦର୍‌ କଥା କହି 
ସେ ପାଠକ୍‌ ଆର୍‌ ଦର୍ଶକ୍‌ ମାନକର୍‌ ଜହ ଆପନାର୍‌ ହେଇପାରିଛନ୍‌। ବକର୍ନା, 
ରବିଆଖିଆ, ତାକର୍‌ ଲେଖା ଦୁଇଟା ଖାସ୍‌ ନାଟକ୍‌ | ଯେନ ସେ ସମାଜ ସୁଧରାବାର 
କେତେଟା ବାଟ୍‌ ଦେଖେଇଛନ୍‌ | ଲୋକଗୀତ ଲୋକନୃତ୍ୟ ମାନ୍‌କୁ ବି ସେ ତାକର୍‌ 
ନାଟକ୍‌ ମାନ୍‌କୁ ବନେ ଠାନ୍‌ ଦେସନ୍‌ | 


ପରମେଶ୍ବର ମୁଣ୍ଡ କଁର ତିନ୍‌ଟା ନାଟକ୍‌ ଇହାଛିନି ତକ୍‌ ଆମର୍‌ ନଜର୍‌ 
କେ ଆଇଛେ ! 'ମିଗ୍ନିନା”, ‘ମାଏଟ୍‌ ମା” ଆର ‘ ଆତଙ୍କ” | ମିଗ୍ନିନା ଆର୍‌ 
ମାଏଟ୍‌ ମା କଲାହାୀଡ଼ି ଜିଲାର୍‌ କିମ୍ବଦନ୍ତୀ ମାନ୍‌କୁ ଆଶ୍ରାକରି ଲେଖା ହେଇଥବାର୍‌ 
ଯୁଡ଼େ ବଢ଼ିଆ ନାଟକ୍‌ | ବିଶେଷ କରି ମିଗ୍ନିନା ନାଟକ୍ଟା ଶ୍ରୀ ମୁଣ୍ଡକର ସବୁଠାନୁ 
ବଢ଼ିଆଁ ସୃଷ୍ଟି ଆଏ । ପ୍ରେମ କଥାନୀକେ ନେଇକରି ଲିଖା ହେଇଥୁବାର୍‌ ଇ ନାଟକର୍‌ 
ଭାଷା ଆର୍‌ ସଂଲାପ୍‌ କଲାହାଡ଼ିର୍‌ ମାଟିର୍‌ ଭାଷା ପ୍ରୟୋଗ କରାଯାଇଛେ | ଆଦିବାସୀ 
ଜୀବନର୍‌ ନିତି ଦିନିଆ ଘଟନା ସାଂଗେ କେତ୍ତେ କେତେ ଦିନୁଁ ଚଲି ଆଉଥବାର୍‌ 
ଗୀତ୍‌, ନାଟ୍‌ଟ ଇ ନାଟକର୍‌ ମୂଲ୍‌ ଉପାଦାନ ଆଏ। ମାଏଟ୍‌ ମା, ବିସ୍ଥାପିତ୍‌ 
ଲୋକମାନକର୍‌ ଆଓୱାଜ୍‌ ଆଏ । ପଏସାର୍‌ ବଦଲା ସବୁ ଦେଇ ହେସି, ହେଲେ 
ମାଏଟ୍‌କେ ବେଚି ଦେଲେ, ମୀକେ ବେଚି ଦେଲା ଲେଖେନ୍‌ଟା। ଆଏବା 
ଦିନାମାନ୍‌କେ ଶ୍ରୀ ମୁଣ୍ଡ ଆହୁରି ବଢ଼ିଆଁ ବଢ଼ିଆଁ ନାଟକ୍‌ ଲେଖ୍ବାର୍‌ ସଂଭାବନାଟେ 
ଜନ୍‌ମେଇ ପାରିଛନ୍‌ | 


Ho 

ସଂସ୍କାର ପ୍ରୟାସୀ ନାଟ୍ୟକାର ନକୁଲ ବାଦୀ 


ନାଟ୍ୟକାର ନାଟକ ଲେଖ୍‌ସି ତା'ର ଆଖରପାଖର ସମାଜକେ ଆଖି 
ରଖି । ସମାଜ ଭିତରେ କିଛି ଗୁଟେ ଅଘଟନ୍‌ ଘଟି ଗଲେ, ତା'ର ମନ ଭିତରେ 
ଫୁଟ୍‌କାଟେ ଫୁଟିଗଲା ଲେଖେ ଭାବନାଟେ ହମିସା ଗୁନ୍ଦଲେଇ ହଉଥସି ନ।| 
କେତେ କିସମର୍‌ ଲୋକମାନେ ରହୁଛନ୍‌ ଆମର୍‌ ସମାଜ ଭିତରେ, ଲୋକଟାକେ 
ଜାନ କି ରୁଚିଟାକେ ଜାନ | ମୁନଷର ପ୍ରକୃତି ଆର୍‌ ପ୍ରବୃତଭ୍ତିକେ ନେଇ ଲଢେଇ 
ଚାଲିଛେନ ବାର୍‌ବାର୍‌ | କିଏ ସେ ଲଢେଇଥ ଜିତି ଛାତି ଫୁଲଉଛେ ତ କିଏ 
ହାରି ଯାଇକରି ମାଟି ମିଶି ଯାଉଛେ। ମୁନଷର ବଏଗୁନ୍‌ ନେଇ ଅଧାନୁ 
ଅଧ୍ବକଠାନେ ବଏରୀଭାବ୍‌ ଜନମ୍‌ ହେସି | କୁଟୁମ ଭିତରେ, ଗୀ-ଗହଲି, ସହର 
ନଗର, ଦେଶ ବିଦେଶ, ଯାହିଁ ଦେଖବ ଇ ବଏରୀଭାବନା ମୁନୁଷ ଭିତରର 
ଭାବ୍‌କେ ଅଭାବ୍‌ ଆଡକେ ଘିଚି ନଉଛେ ଇ ସବୂତ ନାଟ୍ଯକାରର୍‌ ଖାଏଦ୍‌ 
ଆଏ, ଏନ୍ତା ମୁନୁଷ୍‌ ଚରିତ୍ର ମାନେ ତ ନାଟ୍ଯକାର ମାନକର୍‌ କଲମକେ 
ଜୋରଦାର କରସନ | ନାଟ୍ୟକାର ଇନ୍ତା ଚରିତ୍ର ମାନଙ୍କ, ଏନ୍ତା ଘଟନା ମାନକୁ 
ଠୂଲେଇ, ଚିତ୍ରେଇ, ବହଲେଇ, ସଜେଇବଜେଇ ନାଟକ ଲେଖସି। ତା”ର୍‌ 
ଭିତରେ ନିଜେ ଚରିତ୍ର ମାନକର ହର୍‌ ଏକ ସଂଲାପ ଭିତରେ ଲୁକନିଆ ରହି 
ନିଜର କଥା କହିଦେସି | ସମାଜକେ ସୁଧରାବାର୍‌ ଚିନ୍ତାର୍‌ ଫଟିକ୍‌ ଚିତ୍ର ଆମେ 
ତୀଁକର ଲେଖାମାନକ୍ୁ ପାଇ ପାର୍‌ସୁଁ । ଯେନ୍‌ ନାଟକ ଯେତ୍କି ସଂସ୍କାରଧର୍ମୀ, 
ସେ ନାଟକ ସେତ୍‌କି ଲୁକ୍ଟର ପାଶକେ ପୁହୁଁଚି ପାରସି। କହେବାକେ ଗଲେ 
ନାଟକଟା ଆମର ସମାଜର ବଏଗୁନ୍‌କେ ମାଜିକରି ସାଫ୍‌ କରବାର୍‌ ଗୁଟେ 


ବଢ଼େଟେ ଅସ୍ତ ଆଏ । 

ପ୍ରବନ୍ଧ ଘରା 


ଇହାଛିନି ସମ୍ବଲପୁରୀ ନାଟ୍ୟକାର ମାନକର୍‌ ଭିତ୍ରେ ନକୁଲ ବାଦୀ ଝନେ 
ଜନାଶୁନା ବ୍ୟକ୍ତତ୍‌ ଆନ୍‌ । ଆମର ଫାଲେ ଯେନ ଯେନ କ୍ଷୁଦ୍ର ନାଟକ 
ପ୍ରତି ଯୋଗିତାମାନ ହଉଛେ ସେହିଠାନେ ନାଟ୍ୟକାର ନକୂୁଲ ବାଦୀର୍କର ନାଟକ 
ଦେଖନ୍ହାରୀକୁ ବନେ ରସେଇ ପାରୁଛେ। ଶିକ୍ଷିତ ଦର୍ଶକ ବି ତୀକର୍‌ ଲେଖା 
ନାଟକମାନକୁ ନେଇ ଚର୍ଟ୍ଟା କରୁଛନ | ତୀକର୍‌ ଲେଖା ନାଟକ ଭିତ୍ରେ ଅଲ୍ଝଟ, 
ଏ ଫୁଲ, ବକର୍‌ନା, ରବିଆଖୁଆ, ଇ ଚାର୍ହି ନାଟକର କଥାନି ଭାଗ୍‌କେ 
ଚର୍ଟ୍ଚାକେ ଆନ୍‌ଲେ ଆମେ ଜାନି ପାରମା, ଯେନ୍ତା ଚାର୍ହିଟା ଗୁଟେ ସୂତାନ ଗଁଥ 
ହେଇଛନ୍‌ | ଚଲ୍ତି ସମାଜର୍‌ ଅସଲ୍‌ ରୂପ୍କେ ମିଁଚକେ ଆନି ଦର୍ଶକମାନକର 
ଆରେ ବାଢ଼ିଛନ୍‌ ନାଟ୍ୟକାର ନକୁଲ ବାଦୀ! ଇ ନାଟକମାନ ଲେଖବାର ଭିତ୍ରେ 
ନାଟ୍ୟକାର ପହେଲା ଆମର ଚଲ୍ତି ସମାଜର ସମସ୍ୟା ଆଡ଼କେ ନିଘା କରିଛନ | 
ମୁନୁଷ୍‌ ମାନକୁ ସୁତରେଇଛନ୍‌ | ପଛେ ପଛେ ସମାଜ ସଂସ୍କାର ମନୋବୃତ୍ତି ଆନିକରି 
ସିଧାସଲଖ ଆହ୍ବାନ୍‌ କରିଛନ୍‌ ଗୁଟେ ବୈପୃବିକ୍‌ ପରିବର୍ଭନ ଆନବାର ଲାଗି | ଇ 
ଚାର୍ହି ନାଟକ୍ର କଥାନିଭାଗ ଆଲୋଚନା କଲେ ଆମେ ଜାନି ପାର୍ମା ନାଟ୍ୟକାର 
କେନ୍‌ କେନ୍‌ ଆଡ଼କେ ଖୁଜି ନୂରି ଚରିତ୍ରମାନ୍‌ ଠୁଲେଇ ଛନ୍‌ | “ଅଲଙଝଟ୍‌' 
ନାଟକଥ ଜୀବେଦୟା, “ଏ ଫୁଲ” ନାଟକଥ ଗଛ ହି ଜୀବନ, “ବକର୍ନା” ଥି 
ସଂସ୍କୃତିର୍‌ ସୁରକ୍ଷା ଆର୍‌ ' ରବିଆଖୁଆ” ଥ୍‌ ସାମାଜିକ୍‌ ଆନ୍ଦୋଲନ୍‌ | ଏନ୍ତା ହିସାବେ 
ଶ୍ରୀ ବାଦୀ କଥାଭାଗ୍‌ ନିର୍ବାଚନ କରିଛନ୍‌ | ହେଲେ ‘ ଅଲଝଟ୍‌' ଆର୍‌ “ଏ ଫୁଲ୍‌? 
ଇ ଦୁହି ନାଟକର ଚରିତ୍ରମାନ ଅଲଗ୍‌ ଅଲଗ୍‌ ହେଲେ ବି କଥାନିର୍‌ ଢାଚା ଏକା 
ଏକା ଲାଗ୍ସି | ' ଅଲଝଟ୍‌? ଥି ଅଜଗର ଆର୍‌ ‘ ଏଫୁଲ୍‌' ଥ ଫୁଲ ଗଛ, ଇମାନେ 
ପ୍ରତୀକ ଆନ୍‌, ପ୍ରତୀକାମ୍ପବକ ଚରିତ୍ର ଆନ୍‌ | ଇ ଦୁହି ପ୍ରତୀକ୍‌କେ କିନ୍ଦ୍ରେଇକରି ଇ 
ଦୁହି ନାଟକର୍‌ କଥା ଭାଗ୍‌ ଆର୍‌ ଚରିତ୍ରମାନେ ବାନ୍ଧି ହଇଛନ୍‌ । ‘ ଅଲଝଟ୍‌' 
ନାଟକଥ୍‌ ପଶୁ ସମାଜ ପ୍ରତି ଆମର୍‌ ମୁନୁଷମାନକର୍‌ ବେଭାର୍‌,ଆମର ଚିନ୍ତା ଆର୍‌ 
ଚେତନା, ଆମର୍‌ ମନସ୍ତାନ୍ସିକ ରୂପ, ଆମର ବିରାଧା ଭାସ, ଆମର ମନୋବୃଭି 
ଇ ସବୂକେ ଅଲଗ୍‌ ଅଲଗ୍‌ ଚରିତ୍ର ମାନକର୍‌ ଭିତ୍ରେ ଫଟିକ୍‌ ଭାବେ ଚିତ୍ରା ଯାଇଛେ | 
ସରକସ୍‌ ବାଲା, କଲେଜ ବାଲା, ସରକାରୀ ପଶୁ ବିଭାଗବାଲା, କାହାରି ଦରଦ 


Source: Author, Digitized by PPRACHIN, SOA 


ନାଇଁ ଅଜଗର ପାଲ୍‌ବା କେ, ତାର ବଉଁଶକେ ବଁଚେଇକରି ରଖ୍ବାର୍କେ | 
ସଭେଯାକି ନିଜର୍‌ ମତ୍ଲବ୍‌ କେ ନେଇକରି କଥାବାର୍ଭା କରୁଛନ୍‌ | ଖାଲି ମୁନୁଷ 
ନିହେଁ, ପଶୁ ମାନ୍‌୍କର୍‌ ମନେ ବି ଶାନ୍ତି ନାଇଁ, ସ୍ବାଧୀନତା ନାଇଁ, ବଚବାର 
ଅଧକାର ନାଇଁ । ଏନ୍ତା ଗୁଟେ ଅତିବୌଦ୍ଧିକ ଚିନ୍ତାଧାରାର ନାଟକ୍‌ ' ଅଲଝଟ୍‌ ' | 
ଏଫୁଲ୍‌' ଭି ଏନ୍ତା। ଫୁଲ୍‌୍ଟାକର୍‌ ଲାଗି ପଣ୍ଡିତ, ଗଉଁତିଆର୍‌ ନୌକର୍‌, ପ୍ରେମିକ 
ଆର୍‌ ପ୍ରଫେସର୍‌ ସଭେ ଯାକ ବୟାଃ। ପଣ୍ତିତ ଫୁଲଟା ଛିଡେଇକରି ନେବା 
ପୂଜାର ଲାଗି, ଗଉଁତିଆର୍‌ ନୌକର୍‌ ତାକେ ନେବା ଫୁଲଦାନୀଥ୍‌ ସଜାବାର୍‌ 
ଲାଗି, ପ୍ରେମିକ ନେବା ପ୍ରେମିକାକେ ଭେଟି ଦେବାର୍‌ ଲାଗି, ଆର୍‌ ପ୍ରଫେସର୍‌ 
ନେବେ ଫୁଲ୍‌ ବାବଦ୍ଥ ଗବେଷଣା କରି ନୂଆଁ ପ୍ରକାର ଉଷୋ ବହରାବାର୍‌ 
ଲାଗି। ହେଲେ ମାଲି, କାହାକେ ଛି ନାଇ ଦେବାର୍‌ | ତା'ର ଇଛା ଫୁଲ୍‌ ବଗିଚାର୍‌ 
ସଂପର୍ି ଆଏ, ବଗିଚାର୍‌ ଶୋଭା ବଢାବା | ପ୍ରକୃତିର ଧନ୍‌ ପ୍ରକୃତିର୍‌ ଶୋଭା 
ବଢଉ, ଇ ଚିନ୍ତାଧାରା ହିଁ ନାଟକର୍‌ ମୂଲ ଭାବ | ଫୁଲର୍‌ ମହକ ଚାହିଁ ଦିଗ ଚହଟି 
ଯାଉ | ଗଲା ଆଏଲା ଲୁକ୍ଟ୍‌ ଆନନ୍ଦ ଦଉଥାଉ | ଫୁଲ୍‌ ନିଜେ ଟୁକେଲ୍‌ଟେ ହେଇ 
ନିଜର୍‌ ମନର୍‌ କଥା ଗୀତେ ଗୀତେ ଗାଉଛେ, ହେଲେ କିହେ ତା'ର ମରମ୍‌ କଥା 
ନାଇଁ ଶୁନ୍ବାର୍‌ । ଶେଷ୍କେ ଧୁକା ଗରଡିଥି ଗଛ ଧସ୍କି ଯାଉଛେ | ମାନବ 
କଲ୍ୟାଣ ଲାଗି ପ୍ରଫେସର୍‌ ଉଷୋ ବନାବାର୍‌ ଲାଗି ଝଡିଗଲା ଫୁଲ୍‌କେ ନେଇ 
ଯାଉଛନ୍‌ ଇଥରଲାଗି ଯେ, ଝଡ଼ି ଯାଇକରି ବି ଅଲଗ୍‌ ଲୁକ୍ର ସେବାକେ ଆସିଛେ। 
ନାଟ୍ୟକାର ବାଦୀଙ୍କର ଇ ନାଟକ୍‌ଟା ଆଖଝିର୍‌ ମୁନୁଷ ଲାଗି ବଢ଼େଟେ କଥା 
କହିଛେ | ସୁନ୍ଦର୍‌ ପୁର୍ଥକେ ସୁନ୍ଦର କରି ରଖ | ଧର୍ତୀ ସୁନ୍ଦର ଥଲେ ମୁନୁଷ୍‌ 
ଜୀବନ ବି ସୁନ୍ଦର୍‌ ହେଇ ରହେବା | ସୁନ୍ଦର୍‌ ସୁନ୍ଦର୍‌ ଗୀତ୍‌ ଭଲ୍‌ ଭଲ୍‌ ଅର୍ଥ ଜଡ଼ିତ୍‌ 
ସଂଲାପ୍‌ ଇ ନାଟକର୍‌ ସବୁଠାନୁ ବଡ଼ କଥା ଆଏ | ମନର୍‌ ମଏଲାକେ ସଫାକର, 
ପୁର୍ଥକେ ସୁନ୍ଦର୍‌ ନଜର୍‌୍ଥି ଦେଖ, ଏନ୍ତା ବାଉଁ। ଦେଇ ନାଟ୍ୟକାର ବାଦୀ ଆମର୍‌ 
ସମାଜକେ ବଦ୍ଲାବାର୍‌ ଚେଷ୍ଟା କରିଛନ୍‌ | 


‘ବକର୍ନା” ବିଦେଶୀ ସଂସ୍କୃତିର୍‌ ପ୍ରଭାବଥ୍‌ ଆମର୍‌ ମଏଲ୍‌ଚିଆ ଜୀବନର୍‌ 
କଥା କହେସି | ନିଜର ଚଲନ୍‌, ନିଜର ପିନ୍ଧନାଉଢ଼ା, ନିଜର୍‌ ନାଚ୍‌ ଗୀତ୍କେ 

ଭଲ୍‌ ପାଅ | ଦୁସର୍‌ ସଂସ୍କୃତି କେ ଆପ୍ନାର୍‌ କରି ନିଜର୍‌ ସଂସ୍କୃତି ଆର ଚଲନ୍‌କେ 
ଭୁଲିଯିବାର ଲୋକ୍୍‌କେ ଇ ନାଟକ୍ଟା ଗୁଟେ ବଢ଼େ ମାଡ଼ ଆଏ |! ଇ ନାଟକର୍‌ 
କଥାନି ଭାଗ୍‌ ଟା ଏତେ ଜବର୍‌ ନାଇଁ ଥଲେ ବି ସୁନ୍ଦର୍‌ ସଂଲାପ୍ଥ ଭର୍ତି | 
' ରବିଆଖୁଆ” ନାଟକଟା ଗୁଟେ ପାରିବାରିକ ନାଟକ୍‌ ଆଏ | କେଢ଼େ କଷ୍ଟେ ପୁଓ 
ମାନ୍‌କୁ ମୁନୁଷ୍‌ କଲା ଉତାରୁ ବୁଆକେ ଠଠାବାର୍‌ ନାଇଁ ପୁଓମାନେ। ଏନ୍ତା କି 
ତା'ର ଲାସ୍‌ ପୁଡ଼ାବାର୍କେ ବି ଆଗ୍ଭର୍‌ ନାଇ ହେବାର୍‌ ପୁଓମାନେ, ଇଟା କେନ୍ତା 
ସମାଜ ? ନିଃସନ୍ତାନ ବଡ଼ ବହର୍‌ ମନର୍‌ ତାକତ୍‌ ହିଁ ତାକେ ବପୁ ଯୁଗେଇଛେ। 
ହଲ୍ଧର୍‌ ସଂଗେ ମିଶି ନିଜେ ଶଶୁରର୍‌ ଲାସ୍‌ ବୁହି ମଶାନ୍‌ପଦାକେ ନେଇଛେ। 
ଧନର୍‌ ଲାଲ୍‌ସା ମୁନୁଷର୍‌ ଚରିତ୍ରକେ କେତେ ତଲ୍‌କେ ନେଇ ଯାଏସି ଇ ନାଟକ୍ଟା 
ତା'ର ଗୁଟେ ନମୁନା ଆଏ | ‘ ହଲଧର୍‌' ଲେଖୈ ଚରିତ୍ରକେ ଚିତ୍ରେଇ ନାଟ୍ୟକାର 
ବାଦୀ କବି ହଲଧର୍‌ ନାଗଙ୍କର ଗୁଟେ ଛାୟାଟେ ଦର୍ଶକ ମାନକର୍‌ ଭିତ୍ରେ ଉଖ୍ରେଇ 
ଦେଇଛନ୍‌। ସମାଜ୍‌୍ନ ନାରୀ ମାନକର ତାକତ୍‌ କେତେ ଇ ନାଟକ୍‌ଟା ତା'ର 
ଗୁଟେ ବଢ଼େଟେ ଚିହ୍ନା ଆଏ | କେଉୁଁ କେଇୁଁ ଚଲି ଆଉଥବାର୍‌ ଭୁଲ୍‌ ଚଲନ୍‌କେ 
ସୁଧରେଇ, ସମାଜ୍‌କେ ଠିକ୍ନା ବାଟେ ପକାବାକେ ପଡ଼ବା! ମାଏଝିମାନକୁ 
ନିଜର୍‌ ତାକତ୍‌ ବାବଦଥ୍‌ ସତର୍କ ହେବାର୍‌କେ ପଡ଼ବା | ଇନ୍ତା ସବୁ ବାର୍ଭାମାନ ଇ 
ନାଟକର୍‌ ସାଜୋ ଆଏ। 


ଇ ଚାହିଁ ନାଟକକେ ଚର୍ଚ୍ଚା କଲେ ଜନା ଯିବା ଯେ, ନକୁଲ ବାଦୀ 
ଝନେ ସଂସ୍କାର ପ୍ରୟାସୀ ନାଟ୍ୟକାର୍‌ ଆନ୍‌, ଯିଏ ନାଟକ୍‌କେ ଖାଲି ମନୋରଞ୍ଜନ୍‌ 
ମାଧମ ଭାବେ ନୁହେଁ, ସମାଜ ସୁଧରାବାର୍‌ ବଢ଼େ ଅସ୍ତ ଭାବେ ବେଭାର୍‌ କରିଛନ୍‌ | 
ହେଲେ, ଲେଖବାର୍‌ ତରିକାଟା ଆହୁରି ଟିକେ କଲାମ୍ବକ ହେଲେ ତୀକର 
ନାଟକମାନ ଆହୁରି ଉଜନ୍ଦାର୍‌ ହେଇ ପାର୍ତା | ନିଜର ବାର୍ାଁକେ ଚରିତ୍ର ମାନକର 
ମୁହେଁ ସିଧା ସିଧା ନାଇଁ କହିକରି ତାକେ ସଂଲାପ୍‌ ରଚନାର କଲାମ୍ବକ ହିସୀବେ 
କହେଲେ ନାଟକ୍‌ ମାନ୍୍‌କର୍‌ ମଂଚମୂଲ୍ୟ ଆର୍‌ ସାହିତ୍ୟିକ୍‌ ମୂଲ୍ୟ ଆହୁରି ବଢ଼ତା 
ଲେଖୈ ଲାଗ୍ସି। ସମ୍ବଲପୁରୀ ନାଟ୍ୟ ସାହିତ୍ୟ ଶ୍ରୀ ବାଦୀଙ୍କର ନୁଁ ଆହୁରି ସୁନ୍ଦର୍‌ 
ସୁନ୍ଦର୍‌ ଲେଖା କେ ଅନ୍‌ସରିଛେ | 


oo 
< 

କଥାନୀର୍‌ ଦୁହି ଆଗଧାଡିର ସ୍ରଷ୍ଣା : 


କଥାଧନର୍‌ ପତି : କଥାକାର ଧନପତି ମହାପାତ୍ର 


ଗାତ, କବିତା ଆଉ ନାଟକ ଆଡେ ସମ୍ବଲପୁରୀ ଭାଷାର୍‌ ଲେଖକ୍‌ ମାନେ 
ଯେତ୍କି ଘିଚି ହଉଛନ୍‌, କଥାନୀ ଆର୍‌ ଗଦ୍ୟ ଫାଲ୍‌କେ ସେତ୍କି ନଜର ନୁହେଁ 
ଦିଅନ୍‌ ଲେଖୈ ଲାଗ୍‌ସି। କେନ କେନ୍ତା କଥାନୀ ଗୁଡାଦୁ ପତ୍ରପତ୍ରିକା ମାନକୁ 
ବାହାରୁଛେ, ତାର ସାଙ୍ଗେ ସାହିତ୍ୟ ଆଲୋଚନା ଆଉ ପ୍ରବନ୍ଧମାନ୍‌ ବି ଛପା ଯାଉଛେ | 
ହେଇ ନଜର୍ଥି ଉପନ୍ୟାସ ଆଡକେ ଯଦି ଧିଆନ୍‌ ଦେମା ବଏଲେ ହାତ୍‌ ଗନ୍ତି 
କେତେ ଝନ୍‌କୁ ଛାଡ଼ିଦେଲେ ଆଉ ଲେଖା ପାଠକର୍‌ ମନ୍‌କେ ଆଉ ଆଁଖିକେ ଘିଚି 
ନିହେପାରେ। ଇନ୍ତା ବେଲେ ହେମଚନ୍ଦ୍ର ଆଚାର୍ଯ୍ୟ, କୁମୁଦଚନ୍ଦ୍ର ଦାସ, ପ୍ରହଲ୍ଲାଦ 
ଦାସ, ବଲଦେବ ଦୀକ୍ଷିତ ମନୋହର ସାହୂୃ, ଉତ୍ପନ୍ନ ଭୋଇ, ଧନପତି ମହାପାତ୍ର 
ଲେଖୈ ଲେଖକ ମାନେ କଥାନୀ ଆଉ ଉପନ୍ୟାସ୍‌ ଲେଖବାକେ ମନ୍‌ କଲେ ଆଉ 
ବନେ ଗୁଡାଦୁୂ କଥା ସଂକଲନ ଆଉ ଉପନ୍ୟାସ ଛପେଇ ପାଠକ ମାନକର୍‌ ନଜରକେ 
ଆନ୍‌୍ଲେ। କଥାକାର ଧନପତି ମହାପାତ୍ର “ବିଲାସିନୀ”, “ ଜଖେଇ', “ ସପନ୍‌' 
ମିତାର ବଢିଆଁ ବଢିଆ ତିନ୍ଟା ଉପନ୍ୟାସ ଆମର୍‌ ସାହିତ୍ୟକେ ଦାନ୍‌ କରି ବଢ଼େଟେ 
କବାର୍‌ କରିଛନ୍‌ | 


ଧନପତି ଆଜ୍ଞାଙ୍କର ଉପନ୍ୟାସଥି କଥା ଭାଗ୍ଟା ଯେତ୍କି ଜବ୍‌ର ନୁହେଁ, 
ତାଁକର୍‌ ଲେଖା ଶଏଲୀ, ଭାଷାର୍‌ ବେଭାର୍‌, ଦୃଶ୍ୟ ବର୍ଣ୍ଣନା, ଚରିତ୍ର ସଂଖ୍ଲ 
ତାଁକର୍‌ ଲେଖାମାନକେ ଉପନ୍ୟାସର୍‌ ଗତି ଆର ପ୍ରକୃତି ଲେଖା ଉଜଜନଦାର ହେଇ 
ପାରିଛେ | ବିଶେଷ କରି ଜଖେଇ ଉପନ୍ୟାସଥି ଲେଖକଙ୍କର କଲାକାରୀ ହରେକ୍‌ 
ପୃଷ୍ଠାଥି ଫଟିକ୍‌ ଜନାପଡ଼ସି। ବିଲାସିନୀ ଆର୍‌ ଜଖେଇ ଆମର୍‌ ମାହେଖି ସ୍ରମାଜନୁ 


Source: Author, Digitized by PPRACHIN, SOA 


ପ୍ରବନ୍ଧ ଘରା 


ଆନିଥବାର୍‌ ଦୁଇଜନ୍‌ ପ୍ରତିନିଧ୍ଟ ନାରୀ ଜାତିର୍‌ ସହନ୍‌ଶକ୍ତିୟ ସରଲ ଜୀବନ୍‌କେ 
ବଡ଼ା ସୁନ୍ଦର ହିସାବେ ଚିତ୍ରା ଯାଇଛେ ଇ ଦୁହିଁ ଉପନ୍ଯାସଥି। ବିଶେଷକରି 
 କିସ୍ରା' କେନେଇ ଜଖେଇ ହେଲା କି ତାକେ ନେଇକରି ଯେନ୍‌ ମରମ୍ଭେଦୀ 
କଥାନୀଟେ “ ଜଖେଇ” ଉପନ୍ୟାସଥି ବର୍ଣ୍ଣନା କରାହେଇଛେ, ହେଇନୁ ଧନପତି 
ବାବୁକଁର ଉପନ୍ୟାସ୍‌ ଲେଖା ଦକ୍ଷତାଟା ସହଜେ ଜନାପଡ଼ସି। ଆଖଝିର୍‌ ସମାଜ୍‌ର 
ଛୁଆନୁ ବଡ୍‌, ବଏସ୍‌ତକ୍‌ ସବୁ ବଏସର ଟୁକେଲ୍‌ ମାନ୍‌କର୍‌ ଗୁଟେ ନ ଡର | ସେ 
କୁଟୁମ୍‌ ଭିତରର୍‌ ମୁନୁଷ ହଉ କି ବାହାରର୍‌ ସେ ଡର୍‌ ପୁରୁଷ ଜାତିର୍‌ ବେଭାର୍‌କେ 
ନେଇକରି | କିସରୀ ବି କେଭେ କାହାକେ ନାଇଁ ଡରୁଥାଇ | ନିଜର୍‌ ଜୀବନ୍‌କେ 
ବେଖାତିର୍‌ କରି କେଡେ କେଡେ କାମ୍‌ ଉସ୍ରେଇ ନେଇଛେ ଜୀବନ୍ଥି| ହେଲେ 
ଶେଷକେ ହେନ୍ତା ଜନେ ଜନାଶୁନା ପୁରୁଷର୍‌ ଜାଲୈ ପଡି ଜୀବନକେ ମାଏଟ୍‌ 
କରି ‘ ଜଖେଇ” ପାଲଟି ଗଲା। ଧନପତି ଗୁଟେ ଠାନେ ଲେଖିଛନ୍‌ ' ନିଡର୍‌ 
କିସରୀ, ବାଘକେ ନି ଡରି, ଭାଲୁର୍‌ ସାଙ୍ଗେ ଲଢିଛେ ! ଝାରେ ଜଂଗଲେ ବୁଲିଛେ, 
ଏକଲା ଏକ୍‌୍ଲା| ଆଏଜ୍‌ ଘରେ ମୁନୁଷ୍‌ ଭିଲୈ ତାହାକେ ଡର୍‌ ଲାଗୁଛେ, ଚମ୍କୂଛେ 
ଭମ୍କୁଛେ।” କେହେନି ମରଦ୍‌ ଲୋକ୍‌ ଠାନୁ କିସରୀ ତା'ର ଲାଏକର ବେଭାର୍‌ 
ନାଇଁ ପାଏ, ଶେଷ୍କେ ବନେ ଥାଉନ୍‌ ଥାଉନ୍‌ ଜଖେଇ ହେବାକେ ପଡିଛେ | 
ଇଟା ହିଁ କିସରୀ” ଚରିତ୍ରରୁ ଅସଲ୍‌ କଥା| ‘ ଜଖେଇ” ଉପନ୍ୟାସଥି କଥାନୀ 
ଚଢ଼ାବାର ବାହାନାଥି ଲେଖକ୍‌ ମଝା ମଖଝାନ ବଡ଼ା ସୁନ୍ଦର ମନର୍‌ କଥାମାନ୍‌ 
ଲେଖି ପକେଇଛନ୍‌ | ଯେନ୍‌ଟା ପାଠକ୍କେ ସୁରୁତ୍‌ ଲାଗବାର୍‌ ସାଙ୍ଗେ ଜୀବନର 
କିଛି ଗହୀରୀ କଥାକେ ବି ସହଜେ ବୁଝି ପାରସନ୍‌ ¦ ‘ ଜଖେଇ ” ର ଗୁଟେ ଠାନେ 
ଲେଖକ୍‌ ଲେଖିଛନ୍‌, ଭିନ୍‌ ଭିନ୍‌ ଧରମ୍‌, ଭିନ୍‌ ଭିନ୍‌ ଜାଏତ୍‌, ଭିନ୍‌ ଭିନ୍‌ 
ଭାଷାକେ ନେଇ ଭାରତ | ସେନ୍ତା ରୀକ୍ମା ରୀତି ବି ଭିନ୍‌ ଭିନ୍‌ ଆଏ | କାହାର୍ଟା 
ଭଲ୍‌, କାହାର୍ଟା ଅନ୍‌ ଭଲ୍‌, ଇଟା କହେବାର୍ଟା ଠିକ୍‌ ନୁହେଁ ସେ | ରଜା ଚାହୁଁ 
କି ମନ୍ତ୍ରୀ ଯେନ୍‌ଟା ଯେନୁ ଚାଲୁଛେ, ସେଟାକେ ରଁଚେ ବି ଖସ୍ରେଇ ନାଇଁପାରେ। 

ପ୍ରବନ୍ଧ ଘର `- 


ଲାଚ୍‌ ଖୁଚ୍‌, ସୁବିଧା ସୁଯୋଗ, ଦବା ଚବା କେତେ ଆଏ | ଉପେ ସରିଯାଇଛେ | 
ହେଲେ ସେ ଭାରତ ସେନ୍ତେଇ ନ ଅଛେ ତାର୍‌ ସେ ଭିନ୍‌ ଭିନ୍‌ ରୂପକେ ଧରିକରି। 


ଭିନ୍‌ ଭିନ୍‌ ରସର୍‌ ଅମୃତ୍‌ ଧାରଥି ' ଜଖେଇ” ପାଠକର ମନ୍‌କେ ଭିଜେଇ 
ପାରିଥିଲେ ଭିଲ୍‌ ଉପନ୍ୟାସକେ ପଢ଼ି ସାଏଲା ଉତାରୁ ପାଠକର ହୁରୁଦ୍‌ କରୁନ୍‌ 
ରସଥି ଡୁବକି ମାରିନେସି। ଧନପତି ଆଜ୍ଞାଙ୍କର ସମ୍ବଲପୁରୀ ଲେଖାର୍‌ ଧାର୍‌ ଗୁଟେ 
ଦିଗ୍‌ ବଢେ ଜରୁର୍‌ ଆଏ | ସେଟା ହେଲା ଶବଦ୍‌ ଗୁଁଫା| ଠିକ୍‌ ଧାଡ଼ିନ ଠିକ୍‌ ଦୃଶ୍ୟ 
ନ ସଠିକ୍‌ ଶବଦ ଗୁଁଥବାରଥି ମହାପାତ୍ର ଆଜ୍ଞା ମାହିର୍‌ ଆନ୍‌। ଗଅଁଲି କଥା 
ପଡ଼ଲେ ଗୀ ଗହଲିଥି କଥା ହେଉଥିବାର ଭାଷା ସାଂଗେ ଢଗଢମାଲି, ବଖାନୀ 
ଯୁଡ଼ବାରଟା ନାଇଁ ପାଶ୍ରନ୍‌ ଧନପତି ଆଜ୍ଞା କଥାଭାଗେ ଗତାନୁଗତିକ୍‌ ଧାରା 
ବର୍ଣ୍ଣନା ଶୈଲୀଥି ଅଲଗ୍‌ ଠାନି, ବାଛି ବାଛି ଚରିତ ଦିଗେ ନୂଆଁ ଢୀଚା ନୁରୁଛେ 
ସମ୍ବଲପୁରୀ ଉପନ୍ୟାସ | ଛୋଟ୍‌ ହେଉ, ସୁନ୍ଦର ହେଉ ଆଧୁନିକ ହେଉ, ରଙ୍ଗାରଙ୍ଗ 
ହେଉ ତା'ର ଛାତି ଇଟାନ ଆଶା କରୁଛୁ ଧନପତି ବାବୁର ଲେଖାନୁ। ତୀକର 
କଲମ୍‌ ଜବର୍‌ ହଉ, ଚକୁର ମୁଡି ଲେଖେ ସପୁର ହେଉ, ଇଟା ଆଶା କର୍ମା 
ଆଜ୍ଞାକରନୁ | ନିଜେ ଯେନ୍ତା ଧାଜ୍‌ ଗୁରା, ଉପନ୍ୟାସ ମାନ୍‌ ବି ହେନ୍ତା ଗୁରା ତକ୍‌ 
ତକ୍‌ ହେଉ | ସମ୍ବଲପୁରୀ କଥା ସାହିତ୍ୟର୍‌ ଧାରାକେ ମଜ୍‌ବୁତ୍‌ କରୁ। ଜଖେଇ, 
ବିଲାସିନୀ, ସପନ୍‌ ଲେଖେ ଆହୁରି ଆହୁରି ଲେଖା ପାଠକ ମାନ୍‌କର୍‌ ନଜର୍‌କେ 
ଆସୁ | ଆଲୋଚକ ମାନକର୍‌ ଆଲୋଚନାକେ ଆସୁ | ଆପଣ ତ କଥାର୍‌ ଧନପତି, 
ଆପଣଙ୍କର ଲାଗି ସବୁ ସମ୍ଭବ ଆଏ | 


Oo 

ପ୍ରବନ୍ଧ ଘରା 


କଥାନୀର୍‌ ଯାଦୁଗର : କୁମୁଦଚନ୍ଦ୍ର ଦାଶ 


କଥାନୀ ଲେଖ୍ବାର୍‌ଥି ମାହିର୍‌ କଥାକାର୍‌ କୁମୁଦଚନ୍ଦ୍ର ଦାଶ ଧୂକା' 
ବଲି ବହିଟେ ବହରେଇଥିଲେ କୁଡ଼େ-ପଚିଶ୍‌ ବଛରର୍‌ ଆଘୁଁ। ବହିଟା ବନେ 
ଚର୍୍ଟାକେ ଆସିଥିଲା ସେତବେଲେ | କାଁକରି ବଏଲେ ହେତ୍କିବେଲେ ହାତଗନ୍ତି 
କେତେଝନ୍‌କୁ ଛାଡିଦେଲେ ସମ୍ବଲପୁରୀ କଥାସାହିତ୍ୟ ଆଡ୍‌କେ କିହେ ନଜର୍‌ 
ନାଇଁ ଦଉଥାଇ | ଇହାଛିନ୍‌ ସାହିତ୍ୟର୍‌ ବଢ୍‌୍ତି ହେଲାନ, ପତ୍ରପତ୍ରିକା ବାହାର୍‌୍ଲାନ, 
ବହିପତର୍‌ ବି ଗୁର୍‌୍ଦୁଟେ ଲୁକର୍‌ ଆଁଖ ପଡ଼ଲାନ। ହରେକ୍‌ ହସ୍ତା ଦୈନିକ 
ଖବରକାଗଜ୍‌ବାଲେ ବି ଗୁଟେ ଗୁଟେ ପୃଷ୍ଠା ସମ୍ବଲପୁରୀ ସାହିତ୍ୟ ଛପଉଛନ୍‌ | 
ଇନ୍ତା ସୁଯୋଗ ଆଏବାର୍‌ ଲାଗି ନୂଆଁ ନୂଆଁ ଲେଖକ୍‌ ମାନେ ବାହାରୁଛନ୍‌ | ଭିନ୍‌ 
ଭିନ୍‌ ରସର୍‌ ସାହିତ୍ଯ ସୃଷ୍ଟି କରୁଛନ୍‌। କଥାକାର କୁମୁଦଚନ୍ଦ୍ର ଦାଶ କବିତା, 
ବ୍ୟାକରଣ ଆର୍‌ ଉଁଜାଆଡେ ଲେଖାଲେଖି କରୁଥିଲେ ଭିଲ୍‌, କଥାନୀ ଲେଖ୍ବାର୍ଥି 
ତାକର୍‌ କଲମ୍‌ ବରକସ୍‌ ବାଗିର୍‌ ଲାଗ୍‌ସି। 


ଇ ଭିତ୍ରେ ‘ସେ ଗାର୍‌ ସେ” ବଲି ସୁନ୍ଦର କଥାନୀ ବହିଟେ ବାହାରିଛେ | 
ଯେନ୍‌ ଥ ଶ୍ରୀ ଦାଶକର୍‌ କୁଡେଟା ଗପ ଛପାହେଇଛେ। ଇ କୁଡେଟା କଥାନୀ 
ଖାଲି କଲା କଲା ଅକ୍ଷର୍‌ ଥି ଛପା ହେଉଥିବାର୍‌ କେତେଟା କାଗଜ୍‌ ପୃଷ୍ଠା ନୁହେଁ, 
ବରଂ କହିହେବା କଥାକାର ଶ୍ରୀ ଦାଶ୍‌ ପଶ୍ଚିମ ଓଡ଼ିଶାର୍‌ ମାଟିର୍‌ ମୁନୁଷ୍କେ ଜିତା 
ରୂପ୍‌ ଦେବାକେ ସଫଲ୍‌ ହେଇଛନ୍‌। ଯେନ୍‌ ଚରିତ୍ରମାନ୍‌ ଗାଁର୍‌ ଧୁଏଲ୍‌ବାଏଲ୍‌୍ଥି 
ବୁଲୁଛନ୍‌, କିନ୍ଦୁଛନ୍‌ ଖେତେ ଖଟୁଛନ୍‌, ହାଡି ଖପ୍ରା ତିଆର୍‌ କରୁଛନ୍‌, ଗାଁଖୁଲିନ 
ତାସ୍‌ ପିଟୁଛନ୍‌, ଗୀ ଛାଡି ଦାଦନ୍‌ ଖଟି ଯାଉଛନ୍‌, ଗୁତିହଲିଆ ରହି ଦିନ୍ରାଏତ୍‌ 


Source: Author, Digitized by PPRACHIN, SOA 


ଖଟୁଛନ୍‌, ହେଇମାନ୍‌କୁ ସଁଖ୍ଲି କରି ତାକର ରହନ୍‌ ସହନ୍‌, ଜୀବନ୍‌ ମରନ୍‌, 
ପିନ୍ଧନ-ଉଢ୍ଚନ୍‌୍‌୍‌ ପତନ୍‌ - ଉଠ୍ର କଥା “ସେ ଗୀର ସେ” | ବୀରମାଲର୍‌ ବୀର, 
ଟିହିଁକିପାଲିର୍‌ ଟେଁକାରୁ, କେବୁଗୁଡାର୍‌ କେନ୍ଦା, ପିଚ୍‌ ଗୀର୍‌ ପିଚୁ, ବାଏଲବାହାଲିର୍‌ 
ବାଏଧର୍‌, ରାଜନଗରର୍‌ ରାଜକୁମାରୀ, ଗୁବିନ୍ଦପାଲିର ଗୁବିନ୍ଦ ମାନେ କେଭେ 
ଚିନ୍ତା ନାଇଁ କରିଥିବେ, ଆମ୍କୁ କେନ୍‌ ଲେଖକଟେ ଦେଖୁଛେ, ଆମର୍‌ ଦୁଖ୍ସୁଖ୍‌ 
ବୁଝୁଛେ ଆମର୍‌ ଆଖିର୍‌ ଲୁହୁ ପୁଛୁଛେ ବଲି। ସେମାନେ କେଭେ ଭାବି ବି 
ନାଇଁଥିବେ ଯେ ଦିନେ ହେଇମାନେ ସାହିତ୍ୟର ପୃଷ୍ଠା ମଣ୍ଡନ କର୍‌ବେ | ନୀଟା 
ସିନେ ରାଜକୁମାରୀ, ହେଲେ ବୁଆ ମାଁ ଅକାଲେ ମରିଗଲା ଉତ୍ରୁ ମତୁଆଲ୍‌ ବର୍‌ 
ସାଂଗେ ଜୀବନ୍‌ କାଟ୍ଲା। ହୁଟଲର କମାନୀ ଠପ୍‌ କଲା! ଏନ୍ତା ଏନ୍ତା ଦିନେ 
ରାଜକୂମାରୀର୍‌ ବର୍‌ ମରିଗଲା। ଏକ୍‌ଲା ମାହେଝି, ବରର୍‌ ମୁର୍ବଦାର୍‌ ଉଠାବା 
କିଏ ? ନିଜେ ଖଟଟାକେ ବରର୍‌ ଲାଶ୍କେ ରଖି ଅଂଗଥୁ କପ୍ଡା ବୀଧୂ ଖଟ୍ପୁଆକେ 
ଘିଚିଘିଚି ମଶାନ୍‌ ପଦାକେ ନଉଥବାର୍‌ ଘଟନାକେ ସଭେ ଦେଖୁଛନ୍‌। କିହେ 
ତାର୍‌ ପାଶ୍‌ ନାଇଁ ମାଡ୍‌ବାର୍‌। ଦେଖନ୍‌ହାରୀ ସାହେଜ୍‌ କର୍‌ବେ କାଣା, 
ବିର୍ଝେଇଛନ୍‌ | ଫିର୍‌ ଭି ନିରାଶ୍‌ ନାଇଁ ହେଇ ନିଜର୍‌ ସବୁ ତାକତ୍କେ ଖଟେଇ 
ମଶାନ୍‌ପଦାକେ ନେଇ କାମ୍କାରଜ୍‌ ସାଏଲା| ମାଏଟ୍‌ ମୁଠେ ଦେଲା ବେଲ୍‌୍କେ 
ଏକା ବଏଲା “ ତୋର୍‌ କମାନୀ ଖାଇକରି ତୋର୍‌ ଲାଗ୍‌ ବରମସ୍‌ ଯାହା ଲାଗିଥୁଲି 
ସୋଖଝ୍‌ ଗଲା! ଇ ଜନମ୍‌ ତ ଗଲା ଆର ଜନମେ ତୁଇ ମତେ ଶୁଝବୁ।' ଇ 
ଧାରାର୍‌ କଥାନୀ ଆମର୍‌ ଭାଷାଥି ଖୁବ୍‌ କମ୍‌ ଲେଖା ହେଇଛେ ବାଗିର୍‌ ଲାଗ୍‌ସି। 
ନାଟା ସିନେ ରାଜକୁମାରୀ, ହେଲେ ତାର୍‌ ଜୀବନ୍ଧାରା କେତେ ଉଠନ୍ପଡ଼ନ 
ଦେଇକରି ଗତି କରିଛେ, ସେଟା ଭାଷାର୍‌ ଯାଦୁଗରୀ ଠାନିଥି କୁମୁଦଚନ୍ଦ୍ର ଦାଶ୍‌ 
ଫୁଟେଇଛନ୍‌ | ହେନ୍ତା ‘ଦାଦନ୍‌ ଭୂଇଁର୍‌ ଦନାର ଭୂଇଁ” କଥାନୀଟା ବି ବଡା 
କରୁନ ହେଇଛେ, ଆଏଁଖ୍କେ ଆଁଖଲ୍ଥି ଭିଜେଇଦେବାର୍‌ ତାକତ୍ଟେ ଅଛେ | 
ଦନାର ଦାଦନ ଖଟିସାରି ଯେନ୍‌ ଦୁଖ୍‌ ଆର୍‌ ଯେନ୍‌ ଅବସ୍ଥା ନ ଗାଁକେ ଲେହେଁଟିଛେ, 
ସେଟାହିଁ ଇ କଥାନୀର ମୂଲ୍‌ ଭାଗ | ଛୁଆମାନ୍‌କର୍‌ ଖୁସି ଖଟ୍ଲ କାଏଁନ, ହେଲେ 
ଛୁଆଁକୁ ବୁଝେଇ ନାଇଁ ପାର୍ଲା ଯେ ଦାଦନ୍‌ ବଏଲେ କାଣା ? ଇନ୍ତା ଇନ୍ତା ଭାରୀ 

ପ୍ରବନ୍ଧ ରା 


ମାର୍ମିକ୍‌ ଘଟ୍ନାମାନ୍‌କୁ ନିଜର୍‌ ରଚନାର୍‌ ଚମକ୍କାର୍‌ ଢଜାଚାଥ ଲେଖିଛନ୍‌ କଥାକାର୍‌ | 
ହାସ୍ୟରସ, ବ୍ୟଯଙ୍ଗରସ୍‌, କରୁନ୍‌ ରସ୍ଥୁ ଭିଜିଯାଇଛେ କଥାନିମାନ୍‌। ପାଠକର୍‌ 
ଛାତି ଥରେଇଦେବାର୍‌ ଦମ୍‌ ଅଛେ ଇ ଗପ୍ମାନ୍‌କେ | 


ପହିଲ୍‌ ପନ୍ଦ୍ରଟା କଥାନୀ ଗୁଟେ ଢାଚାନ ଥୁଲାବେଲ୍‌କେ ଶେଷର୍‌ ପାଂଚ୍ଟା 
ଅଲଗ୍‌ ଢାଚାଥ୍‌ ଲେଖା ହେଇଛେ। ବିଶେଷକରି ‘ମଂଗଲ୍‌ ଚଡକ୍‌' ଗୁଟେ 
ରୋମାଂଟିକ୍‌ କଥାନୀ | “କନ୍ୟାଦାନ”? ଆଜିକାଲିର୍‌ ସମାଜ୍‌୍ନ ଘଟୁଥବାର୍‌ ନାରୀ 
ଯଂତ୍ରଣାର୍‌ କଥାକେ ନେଇକରି ଲେଖା ଯାଇଛେ। ଇ ବହିଥି ଏନ୍ତା କେହେନି 
କଥାନୀ ନାଇଁନ, ଯେନ୍‌ଟା ପାଠକ୍କେ ବାନ୍ଧି କରି ରଖି ନାଇଁପାରେ | ପଢ଼ୁଲା 
ଲୁକର୍‌ ମନ୍‌ ଆଉ ହୁରୁଦ୍୍‌କେ ଛୁଇଁ ଦେଉଥବାର୍‌ ତାକତ୍ଟେ ଅଛେ ଇ ବହିର୍‌ 
କଥାନୀ ମାନ୍‌କେ । ଲେଖକର୍‌ ଭାବ୍‌, ଚରିତ୍ର - ସଂଖ୍ଲା, ଭାଷା ଆଉ ଶହର୍‌ 
ବେଭାର୍‌, ଦୃଶ୍ୟବର୍ଣ୍ଣନା, ସବୁଦିଗେ ଶ୍ରୀ ଦାଶ ସଫଲ୍‌ ହେଇଛନ୍‌। ତାକର୍‌ନୁ 
ପାଠକ୍‌ ଆଉର୍‌ ଆମର୍‌ ସମ୍ବଲପୁରୀ ଭାଷା ସାହିତ୍ୟ ଏନ୍ତା ଆହୁରି ଆହୁରି ଲେଖା 
ଆଶ୍‌ କରୁଛେ | ଚରିତ୍ରମାନ୍‌କୁ ଶବଦ୍‌- ସଂଜିବନୀ ଦେଇକରି ଯେନ୍‌ ଲେଖକ୍‌ 
ଜିତାକରି ପାଠକ୍‌ ମାନ୍‌କର୍‌ ନିଜେ ପର୍ସି ପାରୁଛେ, ପଢ୍ଲେ ଭାଗବତ୍‌ ପଢଲା 
ବାଗିର୍‌ ରଟିନେ ବାଗିର୍‌ ଲାଗୁଛେ, ତାହାକୁ କଥାନୀର୍‌ ଯାଦୁଗର୍‌ ନାଇଁ କହେମା 
ତ ଆଉ କାଣା କହେମା ! ! 


HOU 

କବି ସତ୍ନାରେନ୍‌ ବହିଦାର 


ସମଲ୍ପୁରି କବି ହିସାବେ ସତ୍ନାରେନ୍‌ ବଏଦାରକୁ କିଏ ନାଇଁ ଜାନି ? 
ତୀଁକର୍‌ ଦିହର୍‌ ହରେକ୍‌ ଛିର୍ଥ ବହୁଥିଲା ସମଲପୁରି ରକତ୍‌ | ଭାଷା, ଭାବ, 
ଠାନି, ନଜର୍‌, ସବୁଥ ପୁରିଥଲା ସମଲ୍ପୁରି ରସ୍‌ | ଏନ୍ତା କେହେନି କବି ସମ୍ଭେଲନ୍‌ 
ନାଇଁ ହୁଏ, ଯେ'ନ ତୀକର୍‌ ନାଁ ନାଇଁ ପଡ଼ୁଥାଇ! ତାକର୍‌ କବିତାପାଠ୍‌ ଶୁନି 
ଲୁକେ ଆକାଭୋତ୍‌ ହେଇଯାଉଥୁଲେ। ଖାଲି ସମଲ୍ପୁରି ନୁହେଁ, ଓଡ଼ିଆ ଆର୍‌ 
ସଂସ୍କୃତ୍‌ ଭାଷାର୍‌ ବି ସେ ଥଲେ ଝନେ ଅବ୍୍‌ବଲ୍‌ ପାଠକ୍‌ ଆର୍‌ ସ୍ରଷ୍ଟା ବି । 


ସୋନପୁରର୍‌ ମିତ୍ରଭାନୁ ବଏଦାର୍‌ଙ୍କର ଘରେ ଗୁଟେ ବଲି ପୁଓ ହିସାବେ 
କବି ସତ୍ନାରେନ୍‌ ଜନମ୍‌ ହେଇଥିଲେ ୧୯ ୧୩ ସାଲର୍‌ ଆଷାଢ଼ର୍‌ ଉଜତଲପଖର୍‌ 
ଷଷ୍ଠୀ ତିଥନ, ଇଂରାଜୀ ଅଗଷ୍ଟ ଏକ୍‌ ତାରିଖ୍‌। ମାର୍‌ ନୀ ବିଲାସ୍‌ବତୀ ଆର୍‌ 
ବହେନ୍‌ଟେ ବି, ପ୍ରିୟମ୍ବଦା । ଦଏବି ଦାଉ ସାଧ୍ଲା ୧୯୧୯ ସାଲେ, 
ଯେତେବେଲେ ବାଲୁତ୍‌ ଛୁଆଟାକେ ଛାଡ଼ି ମା ଆଁଖ୍‌ ମୁଜି ଦେଲେ । ତା'ର ଉତରୁ 
ପିଉସି ନିକଅପା ସମଲ୍ପୁର ଆନି ସତ୍ନାରେନ୍‌କୁ ରଖ୍ଲେ, ପଢ଼ାଲେ, ମୁନୁଷ୍‌ 
କଲେ | ପାଠପଢ଼ା ମୁଲ୍‌ ହେଲା ସମଲ୍ପୁରର୍‌ ଗୁରୁପଡ଼ା ଇସ୍କୁଲେ, ତେତ୍କେ 
ପଟ୍ଟନାଏକ୍‌ପଡ଼ା ମି.ଇ. ସଲ୍‌, ଆଉ ସମଲ୍ପୁର ଜିଲା ସଲ୍ଥ ପଢ଼ିକରି ୧୯୩୦ 
ସାଲେ ମେଟ୍ରିକ୍‌ ପାସ୍‌ କଲେ। ସେ ବେଲର୍‌ କଥା ତ, କଲେଜ୍‌ ପଢ଼ା ଲାଗି 
କଟକ୍‌ କି କଲ୍କତା ଯିବାକେ ପଡ଼ୁଥଲା। ହେ ଭାଗ୍ୟ କବିଙ୍କର୍‌ ଜୀବନ୍‌ଥ 
ଜୁଟିନାଇଁ। ୧୯୩୬ ସାଲେ ସି.ଟି. ପାଶ୍‌ କଲା ଉତାରୁ ୧୦.୪. ୧୯୩୬ 
ତାରିଖନ ବରଗଡ଼ର ଜର୍ଜ୍ଚ ହାଇସ୍କୁଲେ ପହେଲା କରି ନଉକିରି ଜୀବନ୍‌ ସୁରୁ 

କଲେ | ତେତ୍କେ ୬.୪.୧୯ ୪୦ ସାଲେ ମେଲ୍ଛଚାମୁଡ଼ା ଭର୍ଣ୍ାକୁଲର୍‌ ସ୍କୁଲ୍ନ 
ସହକାରୀ ଶିକ୍ଷକ ହିସାବୈେ ନଉକିରି ସର୍ବାର୍ତକ୍‌ ରହେଲେ | ନଉକିରି କଲା 
ଭିତ୍ରେ ଭିତ୍ରେ ସତ୍ନାରେନ୍‌ ବାବୁ ୧୯୪୮ ଥୁ ଆଇ.ଏ., ୧୯୫୬ ଥି 
ବି.ଏ. ଆରୁ ୧୯୫୯ ଥ୍‌ ବି.ଇଡ଼ି. ପ୍ରାଏଭେଟ୍‌ ପରୀକ୍ଷା ଦେଇକରି ପାସ୍‌ 
କରିଥଲେ | ପଢ଼ଲା ଦିନୁଁ ଶେଷ ପରୀକ୍ଷା ତକ୍‌ ସେ ସାଧନା ପଇଁତିରିଶ ବରଷ 
ତକ୍‌ ଜାରି ରଖିଥୂଲେ । ବନେ ପଢ଼ାଉଥଲେ ବଲି ପିଲାମାନ୍‌କର୍‌ ସେ ଥଲେ 
 ମାଏନ୍ତା ଗୁରୁଜୀ! | 


କବିଙ୍କୁ ଯେତେବେଳେ ଏକତିରିଶ ବରଷ୍‌ ହେଇଥିଲା, ସେ ' ତିଅରାଣୀ' 
ଙ୍କୁ ବିହା ହେଇ ସଂସାର କଲେ । କୁଟୁମ୍ଶିରୀ ଉଁଚା ହେଲା, ଝି'ଟେ ହେଲା, 
ଗହଗହ ମହମହ ହେଇ ନାଁ ଦେଲେ ' ଯାଜ୍ଞସେନୀ | ଟୁକେଲ୍‌୍ଟା ବଡ଼ ହେଲା, 
ସୋନ୍ପୁରେ ବିହା ହେଇ ସଂସାର୍‌ ଗଢ଼ିଛେ | ସୁଖ୍‌ -ଦୁଃଖ୍‌ ତ ଲାଗିଥିଲା, ତୀକର୍‌ 
ଜୀବନ୍ଥୁ ଦିନ୍‌ ଆର୍‌ ରାଏତ୍‌ ଲେଖୈ | ମାଟି ପାହା ପକାବାର ଦଶବରଷ୍‌ ଭିତ୍ରେ 
ମାଁ ଆରୁ ବିହା ହେବାର୍‌ ଦଶବରଷ୍‌ ଭିତ୍ରେ ସ୍ତ୍ରୀ ଚାଲିଯିବାର୍‌ ଘଟ୍‌ନାଥି ସତ୍ନାରେନ୍‌ 
ବାବୁ ଧସ୍‌କି ପଡ଼ିଥିଲେ ସିନା, ସାହିତ୍ୟ ସାଧନାଥ କେଭେ ଅଟକି ନାଇଁ। 
ମେଟ୍ରିକ୍‌ ପଢ଼ୁଲା ବେଳେ ପ୍ରତିବିମ୍ବ ବଳି ଛୋଟ୍‌ ବହିଟେ ଲେଖିଥିଲେ । ସେହି 
ଲେଖାକେ ପଢ଼ି ସେ ବେଲର୍‌ ସାହିତ୍ୟ ରଥ ଶଶିଭୂଷଣ ରାୟ ଲେଖିଥଲେ 
“ “ପ୍ରତିବିମ୍ବ ' ଲେଖକଙ୍କର ହୃଦୟ ମୂଲରେ ଅପ୍ରାକୃତ ରସ ପ୍ରବାହର ଯଥେଷ୍ଟ 
ପରିଚୟ ଦେଇଅଛି। ପ୍ରଶେତା ତାଙ୍କ ପ୍ରଥମ ପ୍ରୟାସରେ ଅସାଧାରଣ ଭାବ, 
ଭାଷା ଓ ଛନ୍ଦ ସମ୍ପଦର ପରିଚୟ ଦେଇଛନ୍ତି, ଏହା ମୁକ୍ତ କଣ୍ଠରେ ସ୍ଵୀକାର କରିବାକୁ 
ମୁଁ ବାଧ୍ଯ ।” ତାଂକର କବିତାମାନ୍‌ ଆସନ୍ତାକାଲି, ସଂସାର, ଡ଼ଗର, କିଜ୍ଞାସୁ, 
ବୈଜୟନ୍ତୀ, ଆଶା ମିତାର୍‌ସେ ବେଲର୍‌ ଉଁଚାଦର୍ଜାର୍‌ ପତ୍ରିକାମାନକୁ ବାହାରୁଥିଲା 
୧୯ ୪୮-୪୯ ବେଲ୍‌କେ ତାକର୍‌ ଲେଖା ସମଲ୍ପୁରି କବିତାମାନ୍‌ ଲୁକେ ପଢ଼ିକରି 
ଆନନ୍ଦ ପାଉଥଲେ |! କବି ଥଲେ ଜ୍ଞାନୀ, ଦୂଖର୍‌ ଜୁଏଥି କେଭେ ପୁଡ଼ି ନାଇଁ 
ଯାଇସେ ନିଜର୍‌ ସାହିତ୍ୟ ସୃଷ୍ଟିର୍‌ ବଲ୍ଥ ଆହୁରି ଉକିଆ ହେଇଯାଉଥୁଲା ତାକର୍‌ 


ଜିବନ୍‌ । 
@ 

ସାହିତ୍ୟକୁ ସତ୍ନାରେନ୍‌ ବଏଦାର୍‌ଙ୍କର ନା ଓଡ଼ିଆ ଯୁବଲେଖକ 
ସମ୍ମେଲନ, ଓଡ଼ିଶା ସାହିତ୍ୟ ଏକାଡ଼େମୀ, କୋଶଳ ସାହିତ୍ୟ ସମାଜ ସଁଗେ 
ପଶ୍ଚିମ ଓଡ଼ିଶାର କେନ୍‌ସି ବି ସାହିତ୍ୟକ୍‌, ସାଂସ୍କୃତିକ୍‌ ଆରୁ ଶିକ୍ଷାନୁଷ୍ଠାନ୍‌ ମାନ୍‌କେ 
ଦେଖ୍ବାକେ ମିଲ୍ସି। ଜୀବନ୍‌ ଥିବାର୍‌ ତକ୍‌ ସେ ଲେଖି ଚାଲିଥିଲେ, ସାହିତ୍ୟ 
ଆର୍‌ ସମ୍ବାଦପତ୍ରମାନ୍‌କୁ ତାକର୍‌ ଲେଖାମାନ୍‌ ବାହାରୁଥିଲା ଅଲଗ୍‌ ଅଲଗ୍‌ ଅନୁଷ୍ଠାନ୍‌ 
ମାନ୍‌କର୍ନନୁଁ ସେ ଥର୍‌ ଅର୍‌ କରି ସମ୍ମାନ ଆର୍‌ ପୁରସ୍କାରମାନ୍‌ ପାଇଛନ୍‌ | ସେ 
ମେଟ୍ରିକ୍‌ ପଢ଼ଲାବେଲେ ହାତ୍ଲେଖା ପତ୍ରିକା ' ମାଧୁରୀ” ସଂପାଦନ୍‌ କରିଥଲେ। 
ମେଲ୍ଛାମୁଡ଼ାନ ' ବାଳକ” ଆଉ ' ଶିର୍ପୁରା” ତାଲିମ କେନ୍ଦ୍ର ନ 'ଶ୍ରୀପୁରା” ପତ୍ରିକା 
ସଂପାଦନ କରିଥଲେ | ୧୯ ୫୩ ସାଲେ ` ଶ୍ରୀପଞ୍ଚମୀ” ସାରସ୍ଵତ ପୁସ୍ତକ ଭଣ୍ଡାର୍‌ 
ର ମାଲିକ ୪ ନିର୍ମଳ ପାଢ଼ୀ କବି ବଏଦାର୍‌ ବାବୁଙ୍କର ପୁରସ୍କାର୍‌ ପାଇଥବାର୍‌ 
କବିତାମାନ୍‌କେ ନେଇକରି ଘୁବୁକୁଡ଼ୁ' ନୀ ଦେଇକରି ଛପାଲେ। ଏନ୍ତା ଏନ୍ତା 
୧୯୬୯ ଥୁ 'ଘବ୍ଘବୋ” ସାଧକ ଚନ୍ଦ୍ରଶେଖର ବେହେରା (୧୯୭୧), 
ଟିକ୍ଚହରା ( ୧୯୭୫), ସମ୍ବଲପୁରୀ ଚଉତିଶା ( ୧୯୭୬), ସମ୍ବଲପୁରୀ 
ବ୍ୟାକରଣ ( ୧୯୭୭) ଛପାହେଇ ଲୁକ୍ର ନଜର୍କେ ଆସିପାରିଥଲା | ସମ୍ବଲପୁରୀ 
ଭାଷାକୋଷଟେ ବହରାବାର୍‌ ଲାଗି ତୀକର୍‌ ସପନ୍‌ ହେନ୍ତାହି ରହିଗଲା ଯେନ୍ତା 
ସେ ବାଷଠି ସାଲୁ ଦେଖି ଆସୁଥିଲେ । 


କବି ସତ୍ନାରେନ୍ଙ୍କର କବିତାମାନ୍‌ ଯହ କରି ଗୀତିଧର୍ମୀ ଆର୍‌ ତୀକର୍‌ 
ସଭାବ୍‌, ଚଲନ୍‌, ଆପ୍ନାପନ୍‌, ସାଦାସିଧା ଜୀବନ୍ଧାରା ଆଉ ଖୁଲମ୍ଖୁଲା ଭାବ୍‌ 
ହେଇ କବିତାମାନ୍‌କୁ ଫଟିକ୍‌ କରି ବାରି ହେଇଯାଏସି। ନିଜେ ଆବୃଭ୍ି 
କଲାବେଲ୍‌କେ ତୀକର୍‌ ଉଦୁର୍ମାତ୍‌ ଭାବ୍‌ ଯେ ଦେଖିଚଛେ, ସେହି ଜାନିପାର୍ବା, 
କବିତାର୍‌ ସାଂଗେ ସେ କେନ୍ତା ଜଡ଼ି ଯାଇଥୁଲେ | ଦେଶପ୍ରେମ, ସଂସ୍କୃତି - ଚେତ୍ନା, 
ତାକର୍‌ ବହୁତ୍‌ କବିତାର୍‌ ଭାବ୍‌ ଆଏ | ସମ୍ବଲପୁରର୍‌ ମାଟିପାନି, ଭାରତର୍‌ ସଂହତି, 
ସୁନାର୍‌ ଦେଶ, ଖୁଡ଼ା ଗାଁନ ସୁନ୍ଦରସାଏ, ଉଠ୍ଲେ ପିଲା ଉଠ୍‌ ଲେଖୈ କବିତାମାନ୍‌କୁ 
ଇ ଭାବ୍ଧାରା ଖୁନ୍ଦି ହେଉଛେ। କବିର୍‌ ଶୀତଲଷଷ୍ଠୀ, ବମ୍‌ଭୁଲା, ପୁଷ୍ପୁନି, 

. ପ୍ରବନ୍ଧ ଘରା 


ହୋଲିଏ ହୋଲିଏ, ନୂଆଁଖାଇ, ଭାଏଜୁତିଆ କବିତାମାନ୍‌କ୍ୁୁ ଆମର୍‌ ପଶ୍ଚିମ 


ଉଡ଼ିଶାର୍‌ ଚାଲିଚଲନ୍‌, ରୀତିରିବାଜ୍‌ ଆର୍‌ ତିହାର୍‌ ବାହାରର୍‌ ଅସଲି ରୂପ୍‌ 
ଦେଖ୍ବାକେ ମିଲ୍ସି | 


ସମ୍ବଲପୁରି କବିତାଥ୍‌ ଜାଗା ଜାନି କରି ଲଗ୍ଠକ୍‌ ଶବଦ୍‌ ଗୁଁଥ୍ବାର୍ଥ କବି 
ମାହିର୍‌ ଥଲେ | ତାକର୍‌ ଢ଼ାଂଚା, ତାକର୍‌ ବେଲର୍‌ କବିମାନ୍କର୍‌ କବିତାମାନକୁ ବି 
ଦେଖ୍ବାକେ ମିଲ୍ସି | ଠିକ୍‌ ଠାନେ ଠିକ୍‌ ଶବଦ୍‌ ବେଭାର୍‌ କବି୍କର୍‌ ନିଜର୍‌ ଢ଼ାଚା 
ଆଏ, “ ଉକ୍ବୁକି” କବିତାର ଇ ପଦ୍କ ତା'ର ନିସାନି ଆଏ। 


“ ଆୟବାନ୍‌, ଆୟବାନ୍‌ ଯେନ୍ତା ବଜା ସେନ୍ତା ନଚା ଘୁବୁକୁଡ଼ୁକେ 

ଲାଏବାନ | ପୁଚପୁଚିକେ ଟୂପୁର୍‌ ଟାପୁର୍‌ ବୁଲ୍ବୁଲିକେ ଝୁମୁର୍‌ ଝାମୁର୍‌ ସଜିଲ୍‌ 
ଗୁଜିଲ୍‌ ହେଲେ ନନି ଉକ୍ବୁକିକେ ଗାଏବାନ।” 


ନଜର୍‌ ଦିହେ ରଚି ଯାଇଥବାର୍‌ ଅନୁଭୂତି ବି ତୀକର୍‌ ଲେଖାଥ୍‌ ସୁନ୍ଦର୍‌ 
ଭାବେ ଚିତ୍ରା ଯାଇଛେ ଯେନ୍ତା : 


“ ଧୋବ୍‌ ଜର୍‌ ଜର୍‌ ଗଖା 
ପାଚେନ୍‌ କେନ୍ତା ଲାଗ୍‌ସି ମାଡ୍‌ 
ନାଇଁବୁଆ ଭର୍‌ସା ନାଇଁ 
ବଦ୍ଲି ଯିବା ହାଡ଼ | ” 


କବିତା ଛାଡ଼ିଦେଲେ ˆ ଗୀତା'ର କେତେ ଶ୍ନୋକ୍‌କେ ବି ସେ ସମ୍ବଲପୁରି 
ଭାଷାନ ଲେଖିଛନ, 


“ ଧରମ୍‌ ଯେଭେ ଯେଭେ ବାବୁ 
କମ୍ଜୋର୍‌ ହେସି ଇନେ, 
ଅଧରମ୍‌ ଯେଭେଁ ଫଦ୍ଫଦାସି 
ଦିହି ଦର୍‌ ସି ତେନେ।” 

ସମ୍ବଲପୁରର୍‌ ମାଟି, ପାନି, ପବନ୍‌କେ ସେ ହୁରୁଦ୍‌ ଦେଇ ଭଲ୍‌ 
ପାଇଥଲେ। ଇଥର୍‌ ଜଏ ଜଏକାର୍‌ କରି କବି ମାଏଟ୍‌କେ ଧଏନ୍‌ କରିଛନ୍‌ | 


“ ସମ୍ଭଲପୁରର ମାଟିପାନି 
ଝର୍ସି ହୀରାନିଲା 
ଧଏନ୍‌ ଧଏନ୍‌ ମୀ 

ସମଲେଇଗୋ 
ଧଏନ୍‌ ଧଏନ୍‌ ତୋର୍‌ ଲୀଲା!” 


କାଏଁ ସମ୍ବଲପୁର, କାଏଁ ଓଡ଼ିଶା କାଏଁ ଭାରତ୍‌ ଇ ମାଟିର୍‌ ଯେନ୍‌ ସନ୍ତାନ୍‌ 
ଦେଶର୍‌ ମଂଗଲ୍‌ ଲାଗି ଖଟଲା, ଜୀବନ୍‌ ଦେଲା, ସେହି ପରମ୍‌ ଆମା ମାନକୁ 
ଶରଧାର୍‌ ଫୁଲ୍‌ ସଅଁପି ପୁଜା କଲା ଲେଖେ କବି ସତ୍‌ ନାରାଏନ୍‌ କବିତା ଗୁଡ଼ାକୁ 
ଲେଖିଛନ୍‌ | ମହାମ୍ବା ଗାନ୍ଧୀ ନେହେରୁ, ଶାସ୍ତୟ ନୀଳକଣ୍ଠ ଦାସ, ସଚି ରାଉତରାୟ, 
ଫକୀରମୋହନ, ରାଧାନାଥ, ବୃଜମୋହନ ପଣ୍ଡା, ଦୟାନିଧୁ ମିଶୁ, ବେଜବରୁଆ, 
ଅନନ୍ତରାମ ବେରିହା ମିତାର୍‌ ଜ୍ଞାନି, ମାନି ମହାତ୍ସା ମାର୍ନକର୍‌ ଜୀବନ ତାହୀକୁ 
ଟାନି ନେଇଥଲା କବିତାର୍‌ ସରଗ୍‌କେ। ଇଗୁରାକ ଛାଡ଼ିଦେଲେ ସମ୍ବଲପୁରୀ 
ବ୍ୟାକରଣ ଆଉ ଶବ୍ଦକୋଷ ଲେଖ୍ବାକେ ସେ ଶେଷ ନିଶ୍ଵାସ ଛାଡ଼୍‌ବାର୍‌ ତକ୍‌ 
ଉଦ୍ୟମ୍‌ କରିଥଲେ । ଯେନ୍‌ ସପନ୍ଟା ସେ କେତେ ବରଷ୍‌ ଆଘୁଁ ଦେଖିଥିଲେ, 
ଆଖଝିର୍‌ ସମ୍ବଲପୁରୀ ଭାଷାବିତ୍‌ ମାନେ ତାହାକେ ପୂଂଜଢି କରି ବ୍ୟାକରଣ ଆର୍‌ 
ଭାଷାକୋଷ ଲେଖି ସାଏଲେନ | ସମ୍ବଲପୁରି ସାହିତ୍ୟର ମେରହି ଖୁଁଟ୍‌ ବଲି ତାହାକୁ 
ପ୍ରଗତି ସଂଘ, ସମଲେଶ୍ବରୀ ଯୁବକ ସଂଘ, କୋଶଲ ସାହିତ୍ୟ ସମାଜ, ସମ୍ବଲପୁର 
ବିଶ୍ଵବିଦ୍ୟାଳୟ ( ୧୯୮୦) ଆଉ ଓଡ଼ିଶା ସାହିତ୍ୟ ଏକାଡ଼େମୀ ( ୧୯୭୧) 
ସମ୍ମାନିତ୍‌ କରିଥଲେ | 


ଆଏଜ୍‌ ସମ୍ବଲପୁରି ସାହିତ୍ୟ ସୃଷ୍ଟି କରୁଥବାର୍‌ କେତ୍ନେ କେତେ 
କବିମାନ୍‌କର୍‌ ଲାଗି ସେ ଥଲେ ବାଟ୍‌ କଢୁଆ। ହେଥରର୍‌ ଲାଗି ବିନୋଦ୍‌ 

ପ୍ରବନ୍ଧ ଘରୀ 


ପଶାଏତଙ୍କର୍‌ ‘କୟା ବଏଠା”, ମିତ୍ରଭାନୁ ଗୌନ୍ତିଆଙ୍କର୍‌ “ଧାଗେ ସୂତା 
ମାଲେଫୁଲ୍‌”, ବିପିନ୍‌ ଦାସଙ୍କର୍‌ ‘ ଧୂପ୍ଖାଡ଼ି?, “ ଅଂଗ୍ରା” , କବିତା ବହିମାନକୁ 
ସେ ନିଜେ ସମ୍ପାଦନ କରିଥଲେ। 


କବି ସତ୍ନାରେନ୍‌ ବାବୁଙ୍କର୍‌ ପଚାଶ ବର୍ଷର୍‌ ସାହିତ୍ୟ ସାଧନାର୍‌ ଇତିହାସ୍‌ 
ଏକଜୁଟ୍‌ କରି ପ୍ରକାଶିତ ହେଲେ କବିଙ୍କର ଖାସ୍‌ ସାହିତ୍ୟିକ ଆର୍‌ ମୁନୁଷ୍‌ ପନିଆର୍‌ 
ଚିହ୍ନା ନୁରିହେବା। କଡ଼ା ମିଜାଜ, ଉଁଚା ଆଦର୍ଶ, ସରଲ୍‌ ଅଟଲ୍‌ ଜୀବନ୍ଯାତ୍ରାର୍‌ 
ବାଟଚଲା ତାଂକର୍‌ ସରିଯାଇଛେ ସିନା, ହେଇ ରାସ୍ତା ଆଏଜ୍‌ କେତେ କବିକେ 
ଜନମ୍‌ ଦେଇଛେ ତା”ର ଠିକାନା ନାଇଁ! ସମ୍ବଲପୁରି ଭାଷା ସାହିତ୍ୟର୍‌ ଯେନ୍‌ 
ନେହିଟେ ସେ ପକେଇ ଦେଇଛନ୍‌ ତା'ର୍‌ ଉପ୍୍‌ରେ ଯେତେ ସାହିତ୍ୟ ସୃଷ୍ଠି ହେବା, 
ସେତ୍କି ଯଧୋର୍‌ ହେବା ଇ ମାଟିର୍‌ ସାହିତ୍ୟ ସଂସ୍କୃତି, ସଭ୍ୟତା 

କବି ସତ୍ନାରେନ୍୍କର୍‌ କବିତା ଥୁ 'ସମ୍ଭଲପୁର ' 


ସମ୍ବଲପୁରୀ ଭାଷା - ସାହିତ୍ୟ ସାଂଗେ କବି ସତ୍ନାରେନ୍‌ ବହିଦାରକର୍‌ 
ନୀ ଯୁଡ଼ି ହେଇକରି ଅଛେ । ଓଡ଼ିଆ ଆର୍‌ ସଂସ୍କୃତ୍ଥୁ କିଛି କିଛି ଲେଖିଥିଲେ ଭିଲ୍‌ 
ସାରା ଜୀବନେ ଯେତ୍କି ଲେଖାଲୁଖି କରିଛନ୍‌, ସେ ଭିତରୁ ସମ୍ବଲପୁରୀ କବିତା 
ଜହ ଆରୁ ମୁଖିଆ ଆଏ । କହେବାକେ ଗଲେ ସମ୍ବଲପୁରୀ ଭାଷାଥି ଯେତେବେଲେ 
ଲେଖା ଖୁବ୍‌ କମ୍‌ ହେଉଥଲା, ହେତ୍କି ବେଲେ ସତ୍ନାରେନ୍‌ ବାବୁ ସୁନ୍ଦର୍‌ 
ସୁନ୍ଦର୍‌ କବିତାମାନ୍‌ ଲେଖି ଇ ଭାଷାଥି, ଇ ବିଶ୍ଵାସ୍‌ ସୃଷ୍ଟି କରିପାରିଥିଲେ 
ଲେଖକ୍ମାନ୍‌କର୍‌ ଭିତ୍ରେ | ଇହାଛିନି ତାକର୍‌ କବିତାମାନ୍‌ ପଢ଼ଲେ, ତା'ର୍‌ 
ଭିତ୍ରେ ଥବାର୍‌ ସୁନ୍ଦର୍‌ ଶବ୍ଦ ସଜା ଆଉ ବର୍ଣ୍ଣନା କଲାକାରୀ ଫଟିକ୍‌ ଜନାପଡ଼ୁଛେ ! 
ଜନମ୍‌ ସୋନପୁରେ ହେଇଥିଲେ ବି ଜୀବନର୍‌ ଅଧାନୁ ଅଧିକ ସମିଆ ସମ୍ବଲପୁରେ 
କଟେଇଥବାର୍‌ ଲାଗି ସମ୍ବଲପୁର ମାଟିକେ ସେ ପରାନ୍ନୁ ବଲି ଭଲ୍‌ ପାଉଥିଲେ | 
ଇନର୍‌ ମାଟି, ପାନି, ଲୋକ୍ବାକ, ରହନ୍‌ ସହନ୍‌, ତିହାର୍‌ ବାହାର୍‌, ଇତିହାସ 
ଭୂଗୋଲ୍‌, ଦେ-ଦେବ୍ତା ସବୁକେ ସେ ନିଜର୍‌ ରକ୍ତେ ରକ୍ତେ ସାଇତି କରି 
କବିତା ଆକାରେ ସୁନ୍ଦର ସଜାବଟ୍‌ କରିଛନ୍‌ | 


ସମ୍ବଲପୁରର୍‌ ହରେକ୍‌ ଠାନ୍‌, ହରେକ୍‌ ଜିନିଷ, ତାକର୍‌ ଲାଗି ହୀରା- 
ନୀଲା ମିତାର୍‌ ଆଏ | ଦଲେଇପଡ଼ାର୍‌ ଦଲାନ୍‌, ହୀରାକୁଦର୍‌ ପାନି, ସମ୍ଲେଇ 
ଗୁଡି, ଇନର୍‌ ବୁନା ମଠା, ମୁର୍ହି, ବଙ୍ଗଲା, ଗାମ୍ଛା, ପଖାଲ୍‌ ଖୁରି, ସବୁଥ 
ଯେନ୍ତା ମିଠାସ୍‌ ଭରିଛେ ସବୁଥି ଭରିଛେ ଯେନ୍ତା ସମ୍ବଲପୁରୀ ଠାନି | ଇନର୍‌ 
ରୀକ୍ମାରରୀତି ଆଉର୍‌ କଲାକାରୀ ଦେଖିକରି କବିକର ମନ୍‌ ଯେନତା ଉଛ୍ଲି 

ପ୍ରବନ୍ଧ ଘରା 
ଯାଇଛେ ମହାନଦୀର୍‌ ପାନି ଲେଖେ ସମ୍ବଲପୁରର୍‌ ପ୍ରଶସ୍ତି କବିତାଥୁ : 


“ଝାଏଁରେ ଝାଏଁ ଟାୱାର୍‌ ଟିପି ଦଲେଇପଡ଼ାର୍‌ ଦଲନ୍‌ 
ଝାଏଁରେ ଝାଏଁ ହୀରାକୂଦ୍‌ ସମ୍ଲେଇକେ ଚାହଁଏଲନ | 
ଆମ୍ଭର ମଠା, ଆମର୍‌ ମୁର୍ହି 

ବଙ୍ଗଲା, ଗାମ୍ଛା, ପଖାଲ୍‌ ଖୁରି 

ଦେଲେ ନେଲେ ଥିପେ ହେଲେ 

କାହିଁର୍‌ କେନେ ସଏଲାନ।” 


ବାଲିବନ୍ଧାର୍‌ ପମ୍ପ ହାଉସ୍‌ର ପାଏନ୍‌ ଘିଚା ଆଉ ପାଏନ୍‌ ଛାଡ଼ବାର୍‌ ଦୃଶ୍ୟ 
ବି କବିତାର୍‌ ଖୁରାକି ହେଇ ପାର୍ସି, ଇଟା ଖାଲି ସତ୍ନାରେନ୍‌ ବାବୁ ଲେଖୈ 
କବିର୍‌ ହାତେ ସମ୍ଭବ୍‌ ହେସି : 


“ ସରର୍‌ ସରର୍‌ ପାଏନ୍‌ ଘିଚ୍‌ଲେ ବାଏଲବନ୍ଧାଟା ଉଠା 
ଖାଏଲ ବିଲେ ପାଏନ୍‌ ରହେଲା ଝୁରି ଝୁରା ଚୂଛା 
ଭରର୍‌ ଭରର୍‌ କରୁଥସି 

ସରର୍‌ ସରର୍‌ ଘିଚୂଥସି 

ଝରର୍‌ ଝରର୍‌ ଫିଟୁଥିସି ଆଉର୍‌ ଗୁଟେ ନଲ୍ନେ 
ଘରର୍‌ ଘରର୍‌ ବୁହୁଥିସି ଫରକ୍ଟା ଦଲାନେ।' 


ସମ୍ବଲପୁରର୍‌ ସାହିତ୍ୟ, ସଂସ୍କୃତି ଆର୍‌ ସମାଜସେବା ଆଡେ ବ୍ରଜମୋହନ 
ପଣ୍ଡାକର ଅବଦାନ୍‌କେ କିଏ ନାଇଁ ଜାନି “ବ୍ରଜମୋହନ ସ୍ରଣିକା” ଲାଗି 
ବଢ଼େଟେ କବିତା ଲେଖିଥିଲେ କବି ସତ୍ନାରେନ, ଯେନ୍ଥି ବୃଜମୋହନ ବାବୁକର 
ଇ ଅଞ୍ଚଲ୍‌ ପ୍ରତି ଅବଦାନ୍‌ଗୁଡାକ କବିତାର୍‌ ଛନ୍ଦେ ଛନ୍ଦେ ଫଟିକ୍‌ କରି ଜାନିହେସି। 
ବରଜ୍‌ ମୋହନ୍‌ ବାବୁ କବିତ୍‌। ଲେଖିଛନ୍‌ : 


ମାଟି ବୁଵିଆର୍‌ ବରଜ୍‌ ମହନ୍‌ 
ଜେ ଜେ କରିଥା 

ଗଙ୍ଗାଧରକର ଗୀତ୍‌ ଭାଗବତ୍‌ 
ଉମ୍ଭେଇ ତଲେ ଥିତା ବୋ ! 


X X X X 


ସାଫୁଲ୍‌ ହେବା ସମ୍ବଲପୁରର୍‌ 
ପାଠେ ସପନ୍‌ ହୋଇ 
ସମ୍ବଲପୁରର୍‌ ବିଶ୍ବକର୍ମା 
ଅବେଶ୍‌ ଅଛନ୍‌ ହୋ! 
ସମ୍ବଲପୁରର୍‌ ବିଶ୍ବବିଦ୍ୟାଳୟ 
ହଉ ବଲି 

ଲଢ଼ଲେ ଯୁଆନ୍‌ ଦିନୁ 
ଉନିଆ ନୁହଁନ୍‌ ଦୁନିଆଁ ବିହେ 
ବରଜ ମହନ୍‌ ବିନୁ | 


ସମ୍ଲେଇ ମାଁ ଆଉ ସୁନ୍ଦର୍‌ ସାଏର୍‌ ପ୍ରଶଂସା ଆରୁ ପ୍ରଶସ୍ତି ବର୍ଣ୍ଣନାଥି 
କବି ସତ୍ନାରେନ୍‌ କେଭେ ନାଇଁ ଅଲ୍ସେଇ | ମାଁ ଆର୍‌ ତାର୍‌ ପୁଓର୍‌ ଜଏ 
ଜଏକାର୍‌ କରି ନିଜର୍‌ ଜାତି ଆର୍‌ ମାଟି ପ୍ରତି କବିକଁର୍‌ କବିତାଗୁଡାକର୍‌ ଶବ୍‌୍ଦେ 
ଶବ୍ଦେ ଦେଖ୍ବାକେ ମିଲ୍ସି। ଖାଲି ଏତ୍କି ଲାଗି, ଯୁଆନ୍‌ ପିଲାକଁର୍‌ ଦିହେଁ 
ବପୁ ଭର୍ବାର୍‌ ଲାଗି ଆହ୍ଵାନ୍‌ ଦେଇଛନ୍‌ କବି | ଇନ୍ତା ବର୍ଣ୍ଣନା ଭିତ୍‌ରେ ସମ୍ବଲପୁରର୍‌ 
ଇତିହାସ୍‌କେ ବି ଚିତ୍ରାବାର୍‌ ଲାଗି ନାଇଁ ଭୁଲି କବି। 


ବଡ଼୍‌ ହାଟନେ କଲାପାହାଡ଼ 
ମାଏଲୁ ଯେନେ ମା 

ସମଲେଇ ମୀର୍‌ ରକତ୍‌ ଖଣ୍ଡା 
ଧୁଏଲୁ ସେ ନେ ଗା| 

ସୁନ୍ଦର୍‌ ସାଏର୍‌ ଅବ୍‌ବଲ୍‌ ଫଉଜ୍‌ 
ଭାଏମାନ୍‌କେ ଚିନ୍‌ | 

ପ୍ରବନ୍ଧ ଘରା 


ବୀର୍‌ ସୁନ୍ଦର୍‌ ସାଏକର୍‌ କାର୍ନାମାକେ ନେଇ କବି, ସତ୍ନାରେନ 
ଲେଖିଛନ୍‌ “ ଖିଡ଼ା ଗୀଁର୍‌ ସୁନ୍ଦର୍‌ ସାଏ” ବିତା। ସମ୍ବଲପୁର ମାଟିର୍‌ ଧୂୁଲି ଧୂଲିଥି 
ଲେଖା ହେଇଛେ ଦେଶ୍‌ ଭକ୍ତିର୍‌ ଗୀତ୍‌ | ତାକେ ମାଥାନ ଲେପି ନିଜ୍‌କେ ଗରବ୍‌ 
ଅନୁଭବ୍‌ କର୍ବାକେ କବି ଆହ୍ବାନ୍‌ କରିଛନ୍‌। 


ମରଦ୍‌ ବଚ୍ଚା ତୁମ୍ଭେ ସଭେ 
ଓା ଓ ସମ୍ବଲପୁର୍‌ 

ଇନ ଅଛେ ବନାରସ୍‌ 

ଅମର୍‌ ¬ କଣ୍ଟକ୍‌ ପୁରୀ 

ଇନର୍‌ ଧୂଲି ସୁନା ଝୁଲି 

ମୁଡ଼ୈ ଦିଅ ବୁଲି | 

ସମ୍ବଲପୁରକୀ ଜେ ଜେ ବଲ 

ଧଏନ୍‌ ଧଏନ୍‌ ଇତାର୍‌ ସଡ଼କ୍‌ ସୁନ୍ଦର୍‌ ଖୁଲି | 


କବି ସତ୍ନାରେନକର ଚିନ୍ତା ଆଉ ଚେତ୍ନାଥୁ ସମ୍ବଲପୁରେ ହୀରା ନୀଲା 
ଝର୍ସି, ଇନର୍‌ ଚାଷ୍ବାସ୍‌, ବରଗଡ଼ର୍‌ ହାଟ୍‌, ଖର୍ରା ପହିଲ୍ମାନ, ଚାଉଁରପୁରର୍‌, 
ମୁର୍ହି-ମାଛ, ଇନର୍‌ ମାନ୍ଦଲ୍‌ ବଜା, କର୍ମା ନଚା, ସଭେ ଯାକ ଢୁକି ଆଇଛନ୍‌ 
କବି୍କର କବିତାର୍‌ ଗଙ୍ଗାକେ | ଇନ୍ତା କବିତା ଗୁଡାକ ପାଠକ୍‌ ପଢ୍ଲା ବେଲେ 
ଗୀତେ ଗୀତେ ଗାଇଦେଲା ମିତାର୍‌ ଅନୁଭବ୍‌ କର୍ସି। କବିକର୍‌ ଭାଷାଥି : 
ଇନର୍‌ ଡ଼ୁଲିର୍‌ ସରଗ୍‌ ଧୂଲି-ଧାନ୍‌ 
ମୁଠେ ବୁନ୍‌ଲେ କୁଟେ ହେସି 
ଭଦ୍ରି ଭରି ଆନ୍‌ରେ | 

ଯେନ୍‌ ମାଟିର୍‌ ଇଷ୍ଟଦେବୀ ମା ସମଲେଇ, ଯେନ୍‌ ମାଟି ଜନମ୍‌ 
ହେଇଥିଲେ ବୀର ସୁନ୍ଦର୍‌ ସାଏ, ସେ ମାଟିକେ ଧଏନ୍‌ ଧଏନ୍‌ କହିଛନ୍‌ କବି । 
ସ୍ବାଭିମାନର୍‌ ଖେଲ୍‌ଥ ଲଟ୍‌ପଟ୍‌ ହଉଛେ ଇନର୍‌ ମୁନୁଷ୍‌ । କବି୍କର୍‌ କବିତାମାନ୍‌ 
ପଢଲେ ରକତ୍‌ ଗରମ୍‌ ହେବାର୍‌ ସାଂଗେ ମାଟି ମାର୍‌ ସେବା ଲାଗି କୁଦି ଯାଏତି 

ପ୍ରବନ୍ଧ ଘରା 


ଲେଖୈ ଲାଗ୍ସି | ଶେଷ୍କେ ସମ୍ବଲପୁରୀ ଭାଷାଥ ଲେଖାଲେଖି କରି ଇନର୍‌ ଭାଷା 
ସାହିତ୍ୟକେ ଆହୁରି ଆଗ୍‌କେ ନେଇଯିବାର୍‌ ଆହ୍ଵାନ୍‌ ଲେଖକ୍‌ମାନକୁ ଖୁବ୍‌ 
ମତେଇଛେ । ଯେନ୍ଥର୍‌ ଲାଗି ଆଏଜ୍‌ ସମ୍ବଲପୁରୀ ଭାଷା ଖାଲି ଲୁକ୍କର୍‌ ମୁହୁଁର୍‌ 
ଭାଷା ନାଇଁ, କଲମ୍‌ ଆଉ କାଗଜର୍‌ ଭାଷା ହେଇଗଲାନ।! ଆଏବା କାଲିର୍‌ 
ଜୁଆନ୍‌ ଲେଖକ୍‌ ମାନକୁ ନିଜର୍‌ ଭାଷା ପ୍ରତି ସଚେତନ୍‌ ହେବାର୍‌ ଯେନ୍‌ ଡାକ୍‌ଟେ 
କବି ଦେଇଥିଲେ, ଆଏଜ୍‌ ସେଟା ଇ ପିଢିର୍‌ ଲେଖକ୍‌ କେତେ ସାଫଲ୍‌ କରୁଛନ୍‌ 
ଚର୍ଚ୍ଚା ହେବାର୍‌ ଚାହିଁ। କବିର୍‌ ଭାଷାଥି - 


ସମ୍ବଲୁରର୍‌ ତନ୍ନ ବାବୁ ତମ୍ଭର୍‌ ସମ୍ବଲପୁର୍‌ 
ଅବ୍ବଲ୍‌ ସମ୍ବଲପୁରୀ ଲେଖ ସମ୍ବଲପୁରୀ ସୁର୍‌ | 


X X X X 


ତମ୍ଭର ଲେଖୈ ତମ୍ଭର୍‌ ଗୀତ୍‌ ଝରୁ ହୀରା ନୀଲା 
ଜେ ଜେ ମାଆଁ ସମଲେଇ ଗୋ ଧଏନ୍‌ ଧଏନ୍‌ ତୋର୍‌ ଲୀଲା| 


Oo 

. ପ୍ରବନ୍ଧ ଘରା 


ନୀତିର୍‌ କବି ଗଙ୍ଗାଧର ମେହେର 


ସ୍ପ ଭାବ କବି ଗଙ୍ଗାଧରଙ୍କ କିଏ ନାଇଁ ଜାନେ ? ସେ ଝନେ ଏନ୍ତା କବି, 
ଯାଂଙ୍କର୍‌ ଜନମ୍‌ ଦିନ୍‌ ଗାଁ କାଏ, ସହର୍‌ କାଏଁ, ସଲ କାଏଁ, କଲେଜ୍‌ କାଏଁ 
ସବୁଠାନେ ବଡ଼ା ଉଷ୍ନାକେ ମନାହେସି | ସଥେ ଯେନ୍ତା ନାଇଁ ମନାଲେ କାଣା 
ଗୁଟେ ଖଙ୍ଗ ଗଲା | ଲାଗ୍‌ସି | ଛୁଆମାନ୍‌କର୍‌ ଟୁଁଡ଼େ ମଙ୍ଗଳେ ଅଇଳା ଉଷା ଗୀତ୍‌ 
ପଦକ ଶୁନ୍‌ଲେ ଭିତରଟା ସକାଲର୍‌ ଉକିଆ ଲେଖେ ପର୍ଛା ହେଇଯାଏସି | 
“ ବିଶ୍ଵ ଜୀବନ ହେ” ପଦକ ଶୁନ୍‌ଲେ ମାହାପୁରୁର୍‌ ବିଶ୍ଵବାବତାର୍‌ ଡଗୋ ଡଗୋ 
ଆଏଁଖ୍‌ ଆଗ୍‌ଆଡେ ଝଲସି ଯାଏସି, ଆଉ ବିଶ୍ଵ ଦେଖ ମଧୁମୟ ଗୀତ୍ଟା ଶୁନ୍‌ଲେ 
ମାୟାଭର୍ତି ଗଛକେ ମିଟୁମାନେ ଝାରୁ ଜଙ୍ଗଲୁ ଆସି କିର୍ଲାଗୁଗୀ କରି ଇଲାକାଟାକେ 
ମଧୁର୍‌ ଗୁଂଜନ୍‌ ଥି ଭର୍ତି କରିଦେଲା ମିତାର୍‌ ଲାଗ୍ସି | ଗଙ୍ଗାଧର୍କର୍‌ ଶହମାନକୁ 
ସେ ଲାଳିତ୍ୟ ଭରିଛେ, ସେ ମିଠାସ୍‌ ରୁକି ହେଇଛେ, ସାଧାରଣ ପାଠକ୍କେ 
ଅସାଧାରଣ୍‌ ମୁନୁଷ୍‌ ରୁପେ ସଜେଇ ଦେସି | 


ବଡ଼ ବଡ଼ କାବ୍ୟର୍‌ ଆଲୋଚନା ତ ହମେଶା ହଉଛେ | ତପସ୍ଵିନୀ ହେଉ, 
କୀଚକ ବଧ ହେଉ କି ପ୍ରଣୟ ବଲ୍ଲରୀ ହେଉ, ଚର୍ଚା ହେଇ ହେଇ ଅମୃତ୍‌ 
ମଂଥନ୍‌ ଲେ୍ୈଁ ମଧୁର୍‌ ରସ୍‌ ହରେକ୍‌ ବରଷ୍‌ ବାହାରୁଛେ | ହେଲେ ଅର୍ଘ୍ୟଥାଳୀ 
ଆର୍‌ କବିତାମାଳା ଭିତ୍ରେ ଯେନ୍‌ ଛୋଟ୍‌ ଛୋଟ୍‌ କବିତାମାନ୍‌ ଅଛେ, ସେଥୁର୍‌ 
ହରେକ୍‌ କବିତା ବି ଗୁଟେ ଗୁଟେ କାବ୍ୟ ଲେଖେ ଭାବ୍‌ ଭର୍ତି ହେଲା ଲେଖେ 
ଲାଗ୍ସି | ଦୁଇ ପଦିଆ ହେଉକି ଚଉଦ ପଦିଆ ହେଉ, ହରେକ୍‌ କବିତାର୍‌ 
ଗୁରୁଗାମ୍ଭୀର୍ଯ୍ୟ ଯେନ୍‌ଟା ପାଠକ୍‌ ଅନୁଭବ୍‌ କରନ୍‌ | ହେଥୁଁ କବିତାମାଳାର୍‌ ଗୁରୁଶିଷ୍ୟ 

କବିତାକେ ନମୁନା ହିସାବେ ଚର୍ଚ୍ଚା କରାଯାଇପାରେ | ଗୁରୁ ଯେତେ ଜ୍ଞାନୀ ହେଲେ 
ବି ଜୀବନର ଶେଷ୍‌ ନିଶାସ୍‌ ତକ୍‌ ସେ ନିଜ୍‌କେ ଶିଷ୍ୟ ହିସାବେ ଭାବ୍‌ବାର୍‌ କଥା, 
ଗୁରୁପନେ ନିଜ୍୍‌କେ ଗର୍ବିତ୍‌ କି ଅହଂସ୍ବଭାବୀ ନାଇଁ ଭାବ୍ବାର୍‌ ବଲି ଗଙ୍ଗାଧର୍‌ 
ଇ ଛୁଟିଆ କବିତାନ ବଢ଼େଟେ କଥା ପାଠକ୍‌କେ ଦେଇଛନ୍‌ | ସେ ଲେଖିଛନ୍‌ : 


ଯେ ଦିନୁ ମାନବ ଜାତି ସୟୁତେ ଜଗତେ 

ସେହି ଦିନୁ ଚାଲିଛି ତା” ଶିକ୍ଷା ଅବିରତ | 

ମାନେ ମୁନୁଷ୍‌ ଯେନ୍ଦିନୁ ଇ ପୁର୍ଥୀର୍‌ ଉକିଆକେ ଆଏସି, ହେଇ ଦିନୁ 
ହି ଶିଷ୍ୟ ବନିଯାଏସି। ଶିକ୍ଷା ତାର୍‌ ମୂଲ୍‌ ହେନ ଯେ ମର୍ବାର୍‌ ତକ୍‌ | ମର୍ବାର୍‌ 
ତକ୍‌ ଶିଖ୍ବାର୍‌ କାମ୍ଟା ଜାରି ରହେସି | ଜୀବନ୍‌ ଇ ମାଟି ଲୀନ୍‌ ହେବାର୍‌ ତକ୍‌ | 
ବଏଲେ ସେ ଗୁରୁ ହେଲା କେତେ ବେଲେ ? ହେଲେ ଇ ଗୁନ୍ଟା ଯାର୍‌ ଦିହେ 
ଅଛେ ସେ ହିଁ ଅସଲ୍‌ ଗୁରୁ ଆଏ | ଆଉ ମୁଇଁ ସବୁ ଜାନ୍ଲି ନ, ମୋର୍‌ ଲେଖେ 
ଜ୍ଞାନ୍‌ ଆଉ କାହାରିର୍‌ ନାଇଁନ | ଏନ୍ତା ଭାବ୍‌ନା ରଖ୍ଲେ ଗୁରୁପନ୍‌ଟା ମାଟି 
ମିଶିଯାଏସି। ଇ ପୁର୍ଥୀକେ ପଢବାର୍‌ ଲାଗି, ଜାନ୍ବାର୍‌ ଲାଗି, ବୁଝ୍ବାର୍‌ ଲାଗି 
ସବୁଆଡେ ଞ୍ଞାନ୍‌ ଭରିଛେ | ଜ୍ଞାନ୍‌ ପାଏବାର୍‌ ତରିକା ବି ଶାଲୀନ୍‌, ସରଲ୍‌ ଆର୍‌ 
ଅହଂଶୂନ୍ୟ ହେବାର୍‌ କଥା। ବଏଲେ ଯାଇ ଅସଲ୍‌ ଗୁରୁ ହେଇ ଶିଷ୍ଯମାନ୍‌କୁ 
ଦିଗ୍ଦର୍ଶନ୍‌ ଦେଇ ପାର୍ବା। ମେହେର କବି ଇ କବିତା ଥି ଲେଖିଛନ୍‌ : 


& m— 


ଯାହା ଦେଖୁଅଛି ତହି ଶିଖିବାର କଥା 
ଯହୁଁ ଶିକ୍ଷା ଲଭେ ଜ୍ଞାନୀ ନତ କରି ମଥା। 


ଶିକ୍ଷା ଗ୍ରହନ୍‌ କର୍‌ବାର୍‌ ତରିକା ହେଲା, ମୁଡ୍‌ ଲୁଏଇଁ କରି | ମାନେ ଯାର୍‌ 
ଠାନୁ ଗ୍ରହନ୍‌ କର୍‌ବ ତାହାକେ ସମ୍ମାନର୍‌ ସହିତ ବେଭାର୍‌ କର୍ବ | ସେ ହି ପ୍ରକୃତ 
ଗୁରୁ, ଯିଏ ସବୁବେଲେ ନିଜର୍‌ ମନ୍‌ ଭିତ୍ରେ ନିଜ୍କେ ଶିଷ୍ୟ ବଲି ଭାବୁଥବା | 
ଅସଲ୍‌ ଜ୍ଞାନୀ ଯେତେ ପାଠ୍‌ ପଢିଥୁଲେ ବି ନିଜ୍‌କେ ଛାତ୍ର ବଲି ଅନୁଭବ୍‌ କର୍ବାର୍‌ 
କଥା | ବଏଲେ ଯାଇ ଅସଲ୍‌ ଗୁରୁଜ୍ଞାନ ପାଇ ନିଜ୍‌କେ ସଚ୍ଚା ଗୁରୁ ବଲି ପାର୍‌ବ | 

ଗଙ୍ଗାଧର ମେହେର ହେଥୁର୍‌ ଲାଗି ଲେଖ୍ଲେ : 
ନିଜକୁ ସେ ନିରନ୍ତର ଶିଷ୍ୟରୂପେ ଗଣେ, 
ନିଶ୍ଚୟ ସେ ଯୋଗ୍ୟତମ ଗୁରୁ ମଧ୍ୟେ ଗଣେ | 


ଇନ୍ତା ନୀତି ଶିକ୍ଷା ମାନ୍‌କୁ ନେଇକରି କବିତାମାଲା ଆର୍‌ ଅର୍ଘ୍ଯଥାଳୀ, 
ଦୁହି ସଂକଲନ୍‌ ଥି କବିତା ଭରିଛେ | ଇ କବିତାମାନ୍‌ ଖାଲି କବିତା ଲେଖ୍ମି ବଲି 
କବି ନାଇଁ ଲେଖି, ବରଂ ମୁନୁଷ୍କେ ଦିଗ୍ଦର୍ଶନ ଦେବାର୍‌ ଲାଗି କବି ଗଙ୍ଗାଧର୍‌ 
ନିଜର୍‌ ହୁରୁଦ୍ର କଥା ପାଠକ୍‌କେ ପର୍ଷିଛନ୍‌ | ଇଥର୍‌ ଲାଗି ଗଙ୍ଗାଧର ମେହେର 
ଆମର୍‌ ଲାଗି ହମିଶା ପୂଜ୍ୟ ହେଇ ରହେବେ ଆଉ ଇ ଦୁନିଆଁ ଥୁବାର୍‌ ତକ୍‌ ପୂଜା 
ପାଉଥୁବେ | 


Ou 

ବଛର୍‌ ' କାବ୍ୟଥ୍‌ ପ୍ରକୃତି 


ରାଧାନାଥଙର୍କର୍‌ ˆ ଚିଲିକା' ଲେଖୈ ଖାସ୍‌ ପ୍ରକୃତିର୍‌ ରୂପରଙ୍ଗକେ 
ଚିତ୍ରିବାର୍‌ ଲାଗି କବି ହଲଧର୍‌ ନାଗ “ ବଛର୍‌' କାବ୍ୟ ଲେଖିଛନ୍‌ । ମନଗଢ଼ା 
କଥାନି ସାଂଗେ କିଛି ମିଥ୍‌ ଚୁକେଇ ଗୁଟେ ଅଭିନବ୍‌ ଢଙ୍ଗଥୁ ‘ ବଛର” କାବ୍ୟ 
ମୁଲ୍କଥା ଗଢ଼ା ହେଇଛେ | ସମିଆ ସାଙ୍ଗେ ଧରତୀର୍‌ ପୀର୍ତି ଭାବନନୁ ଇ କଥାନିଟା 
ମୂଲ୍‌ ହେଇ ବିହାଠାନେ ଛିଡିଛେ। ଫେର୍‌ ଧର୍ତୀ ମାର୍‌ ପିଠିର୍‌ ଭାଏ ହେଲ 
ଜହ୍ମମାମୁଁ। ଧରତୀ ଯୁଆନ୍‌ ହେଲା ଉତାରୁ ଭାଏ ଚନ୍ଦ୍ର ଇନ୍ଦର୍ରଜାକେ ବିହାହେବାର୍‌ 
ଲାଗି ପ୍ରସ୍ତାବଟେ ଦେଲେ । ବରୁନ୍‌ ତାଁକର୍‌ ପ୍ରସ୍ତାବ୍‌କେ ହଁ ବଏଲେ ଆଉର୍‌ ଜନ୍‌ 
ସାଂଗେ କହି ଲାଗଲେ | ଇନ୍ଦର ରଜା ବି ପ୍ରସ୍ତାବକେ ହଁ ମାରି ଖୁସ୍‌୍ଟେ ହେଲେ | 
ନାଗନାଡ଼ି ଶୁଝାବାର୍‌ ଲାଗି ବ୍ରହ୍ମାଙ୍କର ନିକେ ସଭେ ଗଲେ ସର୍‌୍ଗର୍‌ ରଜା ଇନ୍ଦର୍‌ 
ବିହାହେବେ ଧରତୀକେ | ସରଗ୍‌ ରାଇଜେ ଆନନ୍ଦ୍ନେ ଚର୍ଚ୍ଚାର୍‌ ବିଷେ ପାଲଟିଗଲା | 
ସରଗ୍‌ ରାଇଜେ ଆନନ୍ଦ୍‌ ଖେଲିଗଲା। ଧରତୀକେ ଇ ଖୁସ୍ଖବର୍ଟା ଭାଏ ଜନ୍‌ 
ଯେନ୍ତା ଦେଇଛେ, ଧରତୀ ସତ୍‌ କଥାଟା ତା'ର ଠାନେ ଖୁଲିଦେଲା ଯେ ସେ ବିହା 
ହେଇସାଏଲାନ ଆଉ ତା”ର ବର୍‌ ହେଉଛେ ସମିଆ। ଜହ୍ନର୍‌ ମନ୍ଟା ଗଲା| ଇ 
ଖବରଟା ଇନ୍ଦର୍‌ ରଜାର୍‌ କାନେ ଯେନ୍ତା ପଡଲା ସେ ବଜର୍‌ମାରି ସମିଆକେ 
ଛଅଖଡ କରିପକାଲେ | କବି ହଲଧରଙ୍କର୍‌ ହିସାବେ ସମିଆ ଛଂ ଖଁଡ୍‌ ହେଲେ ବି 
ଛଇଖଁଡ୍‌ ସମିଆ ଭିନ୍ଭିନ୍‌ ରତୁ ନ ଧରତୀକେ ଭୋଗ୍‌ କର୍ବେ ଆଉ ସମିଆର୍‌ 
ସେହି ଛଅଖଡ୍‌ ଭାଗ୍କେ ବଛର୍କ ଛଅରତୁ ଖରା, ବର୍ଷା, ଶୀତ୍‌, ଶରଦ, 
ହେମନ୍ତ, ଆର ବସନ୍ତର ରୂପରଙ୍ଗକେ ଚିତ୍ରା ହେଇଛେ ଇ କାବ୍ଯଥ ଚମକ୍କାର 

ଢଙ୍ଗଥ | ଇନ୍ତା ଗୁଟେ ରୋମାଣ୍ଟିକ୍‌ ଚିନ୍ତାଧାରାର୍‌ ନିଜର ମନଗଢା କଥାନୀକେ 
ଆଧାର କରି “ ବଛର୍‌ ' କାବ୍ୟ ଲିଖା ହେଇଛେ | ଇ କାବ୍ୟର୍‌ ମୂଲ୍‌କଥା ହେଉଛେ 
ପ୍ରକୃତିର୍‌ ଭିନ୍‌ ଭିନ୍‌ ରୂପକେ ସାହିତ୍ୟର୍‌ ଅନ୍ଦାଜ୍‌ଥ ବର୍ଣ୍ଣବାର୍‌ ଆଉ ଛହି ରତୁ 
ଧରତୀକେ କେନ୍ତା ଭୋଗ୍‌ କରିଛନ୍‌, ତା'ର ଠାନିକେ ପାଠକ୍ଠାନେ ପରଶଷିବାର୍‌ | 
ଇ ଉଖୀଥ୍‌ ହଲଧର ନିଜର୍‌ କାବ୍ୟ ରତୁର୍‌ ଫଟିକ୍‌ ଭାବେ ଦେଖେଇ ପାରିଛନ୍‌ | 


ସମିଆ ଆଉ ଧରତୀର୍‌ ପ୍ରେମ୍‌ କଥା ବର୍ଣ୍ଣନନୁଁ କବିକଁର୍‌ କବିପନ୍‌ ପାଠକର୍‌ 
ନଜର୍‌କେ ଆସିଯାଏସି | ଧରତୀର୍‌ ଦିହି ଆଷାଢ ମାସର୍‌ ସଂକ୍ରାନ୍ତି ଦିନୁ ଫୁଲ୍‌ 
ଫୁଟ୍ଲ ମିତାର୍‌ ଗହ ଗହ ହେଇଯାଇଛନ୍‌ | ଯଉବନର୍‌ ବାସ୍ଥ ମହକି ଯାଉଛେ 
ତା'ର ଦିହି, ସମିଆର୍‌ ପରଶ୍‌ ପାଏବାର୍‌ ଲାଗି ଛନ୍ଛନେଇ ଯାଇଛେ ତାର୍‌ 
ମନ । କବି୍କର୍‌ ଭାଷାଥୁ : 
ଗୁରିଆଁ ଗୁରିଆଁ ଡେନା ବାହା ଜୁଡ଼ା 
ଉପ୍‌କି ପଡିଛେ ଛାତି 
ରସର୍‌ ଭିଡାର୍‌ ଛଲ୍କି ପଡ଼ୁଛେ 
ସପନ୍‌ ଭେଟଲେ ରାତି | 
ମନ୍‌ ନୁରେ ଗୁନ୍‌ ଦିହେଁ ନୂରେ ଦିହେଁ 
ମହୁଁ ନୂରେ ମୁହୁଁ ହେତା 
ସରଗ୍‌ ସୁନ୍ଦର୍‌ ତା'ର୍‌ ବଏସର୍‌ 
ଭୈଡିଆ ଜୀବନ୍‌ ଦେତା | 


ଇନ୍ଦର୍ରଜାର୍‌ ବଜର୍‌ ମାଡ୍ଥ ସମିଆ ଛ ଖଁଡ୍‌ ହେଇ ଭିନ୍‌ ଭିନ୍‌ ଠାନେ 
ବିଖରି ହେଇ ପଡିଛେ। ବ୍ରହ୍ମାଙ୍କର୍‌ ଅମୃତ ପାଏନ୍‌ ଝିଁଟା ପାଉନ୍‌ ସାର୍‌ ଛଅସମିଆ 
ଧାଡି ବାନ୍ଧିକରି ଧରତୀର୍‌ ପ୍ରେମ୍‌ ପାଏବାର୍‌ ଲାଗି ଠିଆଡ୍‌ ହେଇଗଲେ। ଛଅ 
ଘଏତା ପାଇକରି ଧର୍ତୀ ଘବ୍‌ରେଇ ଯାଇଛନ୍‌ | ହେଲେ ବୃହ୍ଧାକଁର୍‌ ଭାଷା ଶୁନିକରି 

ସମିଆର୍‌ ଛଅ ରୂପକେ ଭଲ ପାଇ ବସ୍ଲେ | ଛଅ ରତୁଯାକ ଦୁଇ ଦୁଇ ମାସ୍‌ 
ଧରତୀର୍‌ ପାଶେ ରହେବେ | ହେନ୍ତା ବାର ମାସ୍‌ ସମିଆ ଛଅରତୁର୍‌ ରୂପ୍ଥୁ ଧରତୀର୍‌ 
ସାଙ୍ଗେ ରହି ତାକେ ଭୋଗ୍‌ କର୍‌ବେ | ପହେଲା ବରଷା ରତୁ ଆଇଛେ ମେସର୍‌ 
ଦୁଲ୍ଦୂଲି ବଜାର୍‌ ତାଲେ ତାଲେ, ପାହାଡ୍‌ କର୍ପନେ ମୟୂୁରର୍‌ ନାଚିଥ, ଡହଁର୍‌ 
ଗୀତ୍‌ ଆର୍‌ ତାଲ୍ପତରର୍‌ ଧୁକନାଥ୍‌ | ଧର୍ତୀ ଆର୍‌ ବର୍ଷାର୍‌ ମିଲନ୍‌କେ ସ୍ବାଗତ୍‌ 
କର୍ବାକେ ଟେଙ୍ଗଟା ଟେଁଡା ଟିପିକେ ଚଘିଗଲା, ବେଙ୍ଗଲୀର୍‌ ହୁଲ୍ହୁଲିଥ, 
ଫିର୍ଫିରିର ଉଡାନ୍ଥ, ଜୁକଜୁକିଆର୍‌ ଜାଗର୍‌ ଜଲାଥ୍‌ | ଝାରେ ଡଙ୍ଗରେ କେରା 
କେରା ଜୁଇ, ମାଲତୀର୍‌ ବାସ୍ନାଥ ଚହଟିଯାଇଛେ | ଆଁକେଲ୍‌, ପୀକେଲ୍‌, ଜାମ୍‌, 
ବର୍ଫଲ୍‌ ଲେଖେନ୍‌ ଫଲର୍‌ ଛଟନା ଗଦା ହେଇଛେ ପର୍‌ସା ଖାଏବାର୍‌ ଲାଗି । 
ବରଷାର୍‌ ଇନ୍ତା ରୂପ୍‌କେ କରା କଗା ଶବଦ୍ଥୁ ବର୍ଣ୍ିଛନ୍‌ ପ୍ରକୃତି କବି ହଲ୍ଧର 
ନାଗ୍‌ | ଇନ୍ତା ପରିବେଶଥୁ ସମିଆର୍‌ ପହେଲା ରୂପ୍‌ ବରଷା ସିଆନୀ ଧରତୀକେ 
ଆବରି କରି ଭଲ୍‌ ପାଇଛନ୍‌ | କବିଙ୍କର୍‌ ଭାଷାଥି - 


ଅଁଘାକରି ରତୁ ଧରତୀ ରାନିକେ 
ଆବରି ଧଏଲେ କୁଲେ, 
ଦୁହିକର୍‌ ଦିହି ଗୁଟେ ହେଇଗଲେ 
ଭାବ୍‌ ପୀରତିର୍‌ ଭୁଲେ। 


କବି ହଲ୍ଧର ବର୍ଷାଦିନେ ନିଜର୍‌ ଅଂଚଲର୍‌ ପ୍ରାକୃତିକ୍‌ ଦୃଶ୍ୟନେ ଅବିକଲ୍‌ 
ଉତ୍ରେଇ ଆନିଛନ୍‌ ଇ କାବ୍ୟଖଡଥ୍‌ । ଶବଦ୍‌ ବେଭାର୍‌ ଥି କଲାକାରୀ ଆର୍‌ 
ଭାବ୍ରସର୍‌ ପନତ୍‌ ଉଢେଇ କବି ବରଷାର୍‌ ଅନୁପମ୍‌ ସୁନ୍ଦରୀପନ୍‌କେ ବର୍ଣ୍ଣନା 
କରିଛନ୍‌, ଇନ୍ତା ବର୍ଣ୍ଣନା ପାଠକ୍‌କେ ମୁହିଁ ନେସି ଗହୀର୍‌କେ | 


ବର୍ଷା ଉତାରୁ ସମିଆ ଶରତ୍ରତୁର୍‌ ବେଶ୍‌ ଧରିକରି ଧରତୀର୍‌ ପାଶ୍କେ 
ଆଇଛନ୍‌ | ଶରତ୍ରତୁ ନ ଧରତୀର୍‌ ସୁନ୍ଦରୀ ପନ୍‌କେ କବି ତୀକର୍‌ ନିଜର୍‌ ଢାରାଥ୍‌ 

ଚିତ୍ରେଇଛନ୍‌ ଏନ୍ତା: 
ରେଡ଼ହି ଝମ୍କା ଧରତୀ ରାନି ଯେ 
ଶାଗୁଆ କପ୍ଟା ପିନ୍ଧୁ 
ଧୋବ୍‌ ଫର୍‌ ଫର୍‌ କାଏଁଶ୍‌ ଫୁଲର୍‌ 


ମୁକୁଟ୍‌କେ ମୁଡେ ବାନ୍ଧି। 


ଶରତ୍‌ ରତୁର୍‌ ସୁନ୍ଦର୍‌ ଶାଗୁଆ ପରିବେଶ୍‌ ଭିତ୍ରେ ଧରତୀର୍‌ ଭାଏ ଜହ୍ଳ 
ବି ସର୍ଗେ ଥାଇ ଭେନେଇ ବୁହେନର୍‌ ମିଲନ୍‌ ଥି ଉଷ୍ନାକେ ମୁଲ୍‌ ମୁଲ୍‌ 
ହସୁଥାନ୍‌ | କବି ଲେଖିଛନ୍‌ : 


ବାଇ ପାର୍ଶେ ଦେଖି ଶରଦ୍‌ ଭେନେଇ 
ସରଗେଁ ହଁସଲେ ଜନ୍‌ 
କାଏଁ ଭୁଖା ଦୂଖା କାଏଁ ରଜା ଗୁଜ୍ରା 


ଯା”'ର୍‌ ଠାନେ ଯାର୍‌ ମନ୍‌ | 


ଶରତ୍‌ ରତ, ସଫା, ପବିତ୍ର ପରିବେଶ୍‌ | ସମିଆର୍‌ ଶରତ୍ରତୁ ଜକ୍ଜକେଇ 
ଯାଉଛେ ଜହ୍ନର୍‌ ଉକିଆ ପାଇ | ଧୋବ୍‌ ଫର୍‌ ଫର୍‌ କାଏଶ୍‌ ଫୁଲର୍‌ ମୁକୁଟ୍‌ ବାନ୍ଧି 
ସେ ଆଉଛେ ଧରତୀର୍‌ ପୀର୍ତିରସ୍‌ ପି' ବାର୍‌ ଲାଗି। ବେକେ ସୁନ୍ଦର୍‌ ଦିଶୁଛେ 
ଅପରାଜିତାର୍‌ ଗଜରାମାଲ୍‌ | ଧରତୀ ତାର୍‌ ଖୁଷାଥ୍‌ ଖୁଚିଛେ କିଆଫୁଲ୍‌ | ମୁଁଡେ 
ଫୁଲ୍‌ କଅଁରିଆ। ଶରତ୍‌ ଯେନ୍ତା ପଠା ଯୁଆନ୍‌, ଧରତୀରାନୀ ସେନ୍ତା ରାନୀ 
ଲେଖୈ ସୁନ୍ଦରୀ | କବିଙ୍କର ଭାଷାଥ୍‌ : 


ସଲୋ ସଲୋ ହେଇ ଆଏଲା ଶରଦ୍‌ 
ସରଗ୍‌ ଉପ୍ରୁ ଉତ୍ରି 
ବଗ୍କରି ଫୁଟି ଭୁଦୋ ମଉଲା ତ 
ଛାଏଁ କଲା ଟେକି ଛତ୍ରି। 

ଶରତ୍‌ ଉତାରୁ ଆଏଲା ହେମନ୍ତ ଦୂଇ ମାସର୍‌ ଲାଗି ଧରତୀର୍‌ ପାଶ୍‌କେ | 
କାକର୍‌ ପଡଲେ ଆମେ ଜାନ୍‌ ସୁଁ ହେମନ୍ତ ଆସିଗଲା ହିମର୍‌ ପଶ୍ରା ନେଇକରି | 
କୁହୁଡିର୍‌ କୃହୁଲା ଭିତ୍‌୍ରେ ହେମନ୍ତ ଆଏଲେ ବେଳେ ଗଜ୍‌ମନ୍‌ ମାଲି ପିନ୍ଧି, 
ସକାଲ୍‌ ପହପହ ଜନ୍‌ ବି ନିହେ ଲିଭେ ଆକାଶେ, କବିର୍‌ ଭାଷାଥ୍‌ ଚନ୍ଦନ୍ଟୀକାଟେ 
ମାଖିଛନ୍‌ ହେମନ୍ତ, ଧରତୀ ତାକର୍‌ ଧୁତିକାନି ଧରି ଉଲ୍ଗିଟେ ହେଲା | ହେମନ୍ତ 
ଉବକିବାର୍‌ ଜାନି ଚିରେ ଚିର୍‌ଗୁନ୍‌ ହୁଲହୁଲି ପକାଲେ । ଆଉ ଧରତୀର୍‌ ଧାନ୍‌ପାଚଲା 
ସୁନା ବେଶ୍‌ ହେଇ ଦଗ୍‌ କରୁଛେ | ହାତେ ସୁନାର୍‌ ଚୂଡି, ସୁନାର୍‌ ଝୁମକା ବଲା।| 
ସୁର୍ଷୋ, ରାହେତ୍‌, ସୁରୁଜ୍‌ ମୁଖୀ, ଯାହି ଦେଖ୍ବ, ଧରତୀର୍‌ ଚେହେରା ଗୁଡୁ 
ମୁଡ୍‌କେ ସୁନା ସୁନା ଦିଶୁଛେ। କବି ହଲ୍ଧର୍କଁର୍‌ ହିସାବୈ : 


ସୁରଷୋ ରାହେତ୍‌ ଭାଏଡ୍‌ ଭାଏଡ୍‌ 
ସୁରୁଯ୍ମୁଖୀ ଯେ ଗଂଜା 

ନାରଙ୍ଗ ବଢଲ୍‌ ମାୟା ଟେଭାଫଲ୍‌ 
ରଖଛେ ଖାଏବେ ଖଂଜା | 

କାନି ଧରି ନେଇ ବସେଇ ହଁସେଇ 
ରସାଲା ହେମନ୍ତ ମନ୍‌ | 

ରସିଆର୍‌ କୂଲୈ ରସାଲି ବସଲା 


ଭିଡିଗଲେ ଦୁହି ଝନ୍‌ | 


ପହିଲା ପୁଷ୍‌ ବେଲ୍‌କେ ଶୀତ୍‌ ଆଏଲା, ହେମନ୍ତା ଗଲା ଶୀତର୍‌ କନ୍‌କନି 
ସାଂଗେ ଧରତୀର୍‌ ଉଷୁମ୍‌ ଦିହି ଗୁଟେ ହେଇଯିବାର୍‌ ଲାଗି ତର୍‌ସି ଗଲେ। ଉତ୍ରା 
- ଧୁକାର୍‌ ସାଏଁ ସାଏ ଶବଦ୍‌ ଭିତ୍ରେ ରସିଆ ଭଅଁର୍‌ ରସ୍‌ ପିଇଗଲା ଲେଖେ 
ମିଠା ମିଠା କଥା କହି ଧରତୀର୍‌ ମନ୍‌କେ ଉଛାଲ୍‌ କଲା। ଶୀତର୍‌ ଟୁଁଡ଼ୁ ମହରା 
ହେଉ କି ଅମୃତ୍‌ ହେଉ, ତା'ର୍‌ ସାଂଗେ ଭିରି ହେଇଯିବାର୍‌ ଲାଗି ଧର୍ତୀର୍‌ ମନ୍‌ 
ଛନ୍‌୍ଛନେଇ ଗଲା | କବି ଲେଖଲେ : 

ଶୀତ୍କେ ଧର୍ତୀ ଗୁରେହି ହେଲେ 
ଲଗେଇ ଛାତିକେ ଛାତି 
ପୀର୍ତି ବନ୍ଧନେ ବାନ୍ଧି ହେଇ ଦୁହେଁ 


ଦୁଇ ମାସ୍‌ ଗଲେ ମାତି । 


ଶୀତର୍‌ ଉତାରୁ ରତୁରାଜ୍‌ ବସନ୍ତ ଆଇଛନ୍‌ ବଉଲିଆ ଧୁକାର୍‌ ସାଙ୍ଗେ | 
ଧର୍ତୀ ରାନୀ ବସନ୍ତ ଆଏବାର୍‌ ଖବର୍‌ ଜାନି ନିଜେ ସଜବଜ୍‌ ହେଇ ବସ୍ଲା!| 
ଗଛର୍‌ ଶୁଖ୍ଲା ପତର୍‌ ଝଡି ନୂଆଁ କଅଁଲି ପତର୍‌ ପାଆଁଲି ଧରତୀ ନୂଆଁ କପ୍ଟା 
ପିନ୍ଧଲା ଲେଖୈ । ଲାଲ୍‌ ଜର୍‌ଜର୍‌ ପତର୍‌ମାନ୍‌ ବସନ୍ତ ଆଏବାର୍‌ ଖବର୍‌ ଜାନି 
ଧଜା ଉଡାଲେ | ଧର୍ତୀ ଅଙ୍ଗଛି ରଙ୍ଗର୍‌ ଦଶଫୁଲିଆ କପ୍ଟା ପିନ୍ଧଲା | ସେ କପ୍ଟାର୍‌ 
ଭାଉଁରେ କିସମ୍‌ କିସମ୍‌ ଫୁଲର୍‌ ଗନ୍ଧବାସ୍‌ ହେଇଛେ | ଯେନ୍‌ବାଟେ ରଜା ବସନ୍ତ 
ଆଏବେ, ହେଇ ବାଟେ ମହୁଲ୍‌ ଫୁଲ୍ମାନ୍‌ ରୁକିଦେଲା। ବେଲାର୍‌ ସୁରୁଜ୍‌ ଆକାଶେ 
ଦିଶ୍ଲା ବସନ୍ତ ରାଜା ପିନ୍ଧିଥବାର୍‌ ସୁନାର୍‌ ମୁକୁଟ୍‌ ଲେଖୈ। ବେଲ୍‌କେ ଦେଖ୍‌ 
ପାନିର୍‌ ଭିତରୁ ପଦଦଧଫୁଲ୍‌ ଉବ୍‌କି ପଡ଼ୁଛେ। ଇନ୍ତା ଇନ୍ତା ପ୍ରକୃତିର୍‌ ହରେକ୍‌ 
ଘଟନାକେ, ନିଜର୍‌ ଠାନିଥ୍‌ ପଦ୍ପଦ୍‌ କରି ସଜେଇଛନ୍‌ କବି ହଲ୍ଧର୍‌ ନାଗ୍‌, 
ଯେନ୍ଟା ତାକର୍‌ କବିତଵର୍‌ ଅସଲ୍‌ ରୂପକେ ଚିହ୍ନାସି | 


ଶେଷ୍କେ ଚଏତ୍ପୁନିର୍‌ ବାସି ଖରା ଆଏସି ସମିଆର୍‌ ଅଲଗ୍‌ ମିଜାଜ୍‌ 
ନେଇକରି | ରାଉଁ ରାଉଁ ଖରାର୍‌ ତେଜ୍‌ଥ ଆଁଖନୁ ଜୁଏ ନିଝ୍‌ରି ଯାଉଛେ । ବନ୍ଧ, 
କଟା, ନଲିଆ ସବୁ ଶୁଖା ଭଟ୍‌ ଭଟ୍‌ | ଧର୍ତୀରାନି ଖରାର୍‌ ଚେଟ୍‌ ଥ୍‌ ଫାଟି ଫାଟି 
ଆଁ କରି ପକଉଛେ | ଏନ୍ତା ସମିଆକେ ଠାନେ ଠାନେ ନଡ଼ିଆ, ପନଷ୍, ତାଲ୍‌, 
ପିପଲ୍‌, ଭେଲୁଆଁ, କେନ୍ଦୁ ଗାର, ଟୋଲ୍‌, ବେଲ୍‌ ଲେଖୈ ରସାଲ୍‌ ଫଲ୍‌ମାନ୍‌ 
ଫଲି ଧର୍ତୀର୍‌ ଶୋଷ ମେଟଉଛେ । ଇନ୍ତା ସମିଆକେ କବି ଭାବୁକ୍‌ ହେଇ ମୁନୁଷ୍‌ 
ଜୀବନର୍‌ ଦର୍ଶନ୍‌କେ ନେଇ କିଛି ପଦ୍‌ ଲେଖିଛନ୍‌ - 

ଦୁଃଖର୍‌ ଚଢେନ୍‌ ଚଢ୍‌ଲେ ସେ ଆଡେ 
ସୁଖ୍‌ ଉତ୍ରେନ୍‌ ଥସି 

ଦୁଃଖର୍‌ ଅଂଧାର୍‌ ପଲେଇଗଲେ ସୁଖ୍‌ 
ଉଚ୍ଚଲ୍‌ ଯାଏସି ଦିଶି । 

ଶୁନି ସେ ଧର୍ତୀ ନିଜଲୈ ଖରାର୍‌ 
କୋଲ୍‌ଥ ରହେଲେ ପଡି, 

ଜେଠ୍‌ ବଏଶାଖ୍‌ ଦୁଇ ମାସ୍‌ ତକ୍‌ 
ସହି ତାର୍‌ ଧଡଧଡି | 


ଇନ୍ତା ଗୁଟେ ଅଭିନବ୍‌ କାବ୍ୟଟେ ଲେଖି କବି ହଲ୍ଧର୍‌ ପାଠକ୍‌ ମାନକୁ 
ଖାଲି ରତୁ ବର୍ଣ୍ଣନାର୍‌ କାବ୍ୟଟେ ନାଇଁ ଦେଇ, ପଶ୍ଚିମ ଓଡିଶାର୍‌ ଭୌଗୋଲିକ୍‌ 
ପରିବେଶ୍‌ ଆଉ ଭିନ୍‌ ଭିନ୍‌ ରତୁର୍‌ ସଠିକ୍‌ ଚିତୁକେ ସମ୍ବଲପୁରୀ ଢାରାଥ, ଗଜବଜ୍‌ 
ଶବଦ୍‌ ଫୁଲେ ଗଁଥୁ ଦକ୍ଷତାର୍‌ ପରିଚୟଟେ ଦେଇଛନ୍‌ | ସମ୍ବଲପୁରୀ କାବ୍ୟ ସାହିତ୍ୟଥ 
‘ବଛର୍‌' ଗୁଟେ ଅସଲ୍‌ ଦମ୍ଦାର୍‌ କାବ୍ୟଟେ ଆଏ, ଇଟା ସ୍ଵୀକାର୍‌ କବ୍ବୀକେ 
ପଡବା | 


Oo 

ସମ୍ଚଲପୁରୀ ଆଧୁନିକ କବିତାର୍‌ ଧାରା : 


କବିତାର୍‌ ମହକ୍‌ : ବିପିନ ଆଗର୍ଯ୍ୟ“ 


ଯେନ୍ମାନେ କବିତା ଲେଖାଲେଖି କର୍‌ସନ୍‌, ତାକର୍‌ କବିତାର୍‌ ଢାର 
ଆର ଭାଷାଥି ଗୁଟେ ଅଲଗ୍‌ ମିଜାଜ୍‌ ରହିଥସି। ସେହି ମିଜାଜହି କବିର୍‌ ଲେଖନ୍‌ 
ତରିକାକେ ଆଏତ୍‌ କରିଥ୍‌ସି, ଗୁଟେ ଓାଜିବ୍‌ ଧାରାନ ପକେଇଥସି | ଗୁଟେ ଲମ୍ବା 
ସମିଆତକ୍‌ କବିତା ଲେଖା ଗାଲ୍‌ଲେ, ପାଠକ୍‌ ସେହି କବିତା ପଢିକରି ହିଁ 
ଜାନିପକାସି ଯେ ତାର୍‌ କବି କିଏ ? ସିଆନ୍‌ କବି ବିପିନ୍‌ ଆଚାର୍ଯ୍ୟ ଝନେ ହେନ୍ତା 
ମିଜାଜର୍‌ କବି। ଯେ କବିତା ଲେଖବାର୍‌ ଲାଗି କେହେନି ବିଷୟବସ୍ତୁକେ 
ପହେଲାନୁ ନାଇଁ ଧରିକରି ଲେଖ୍ଲା ବେଲ୍କେ ହିଁ ସେଟା ନର୍ଦିକରି ଆଏସି 
କବିଙ୍କର କଲମ୍‌ ନିକେ | ଖାଟି ସମଲ୍ପୁରୀ ବଲି ଆଗଚାର୍ଯ୍ୟ ବାବୁକର୍‌ କବିତାଥ୍‌ 
କିଛି ନାଇଁ ଥାଏ | ଥିସି ବଏଲେ ସମଲପୁରୀ ଭାବ୍‌, ମିଠା ମିଠା ଶବଦ୍‌, ପଢବାକେ 
ଅଏନ୍‌ ଲାଗ୍‌ସି କବିତାମାନ୍‌, | ପଢଲା ବେଲେ ପାଠକ୍‌କେ ଏନ୍ତା ଲଗ୍‌ସି ସୁର୍‌ 
ପକେଇ ଗାଇ ଦେତି କାଏଁ ଗୀତ୍‌ ଲେଖୈ ଗୁଟେ ଗୁଟେ କବିତାନ ଗଂଭୀର 
ଦାର୍ଶନିକ ଚିନ୍ତାଧାରାର୍‌ ମିଶାଗୁଲା ଛାପ୍‌ ଦିଶିଗଲା ବେଲ୍‌କେ କେତେଟାଥ୍‌ 
ଛାଟେଛାଟ୍‌ ଉତ୍ରି ଆଉଛେ ଫଟୁବାଗିର୍‌ ଘଟନା ମାନ୍‌କର୍‌ ଚେହେରା | ସହରୀ 
ପରିବେଶ ହିଁ ବିପିନ ବାବୁର କାବ୍ୟତର୍ତ୍ଵର ନିହି | ଏକ୍ଲାପନର୍‌ ଅନୁଭବ୍‌ ଭିତ୍ରେ 
ତିତିର୍‌ ବିତିର୍‌ ହେଇ ଗଡିଯାଉଥବାର୍‌ ଚୁପ୍ରାପ୍‌ ଜୀବନର୍‌ ସାତରଙ୍ଗି ଚେହେରା 
ତାଁକର୍‌ କବିତାକେ ଦେସି କୂତବ୍ମିନାର୍‌ ନୁ ବି ଆହୁରି ଉଁଗା ଦର୍ଜା। 

ସହରର୍‌ ପହପହ କବିର୍‌ ନଜର୍‌ ଥି ଏନ୍ତା ପାହିଁଛେ : 


“ ଅଜଗର ବାଗିର୍‌ ଶୁଇଛେ ଇ ସହର 
ଚହିଁକୃତି କୁହୁଡି ଆଉ କାକର୍‌ | 
ହୁର୍ହୁରିଆ ଧୁକା, 
ରାଏତ୍‌ସାରା ଡ୍ୟୁଟି ସାରି ଅଥାବିଥା 
ଖୁଟଲା ତରା।| 
ବୁଢା ଆକାଶର୍‌ ସାନ୍‌୍ଲି 
ପହଁତିଆ ତରା ଉଦୁଛେ 
ସବାରିଟାକେ ଟାକି ଟାକି କରି 
ଖଝୁପୁଛେ ରିକ୍ଟାବାଲା। 


ଝୁଲ୍ପୁଲ୍‌ ସହର୍‌ | ” 


ଇ ପଦକ ପଢିଦେଲେ ପାଠକ୍‌ ସହରୀ ଜୀବନର୍‌ ସକାଲ୍‌ଟେ ଉଦିଆଉଛେ ବାଗିର୍‌ 
ଅନୁଭବ୍‌ କର୍ସି | ଅଜଗର୍‌, ଝୁମ୍ରୁ ଥିବାର୍‌ ରିକ୍‌ାବାଲା, ବୁଢା ଆକାଶ୍‌ ଲେଖୈ 
ପ୍ରତୀକ୍ମାନ୍‌ ହିଁ ସୂଚେଇ ଦଉଛେ ଯେ କବି କେନ୍‌ ନଜ୍‌ରେ ପହପହକେ ବିସମିଲ୍ଲା 
ଖାନ୍‌ର ସହନାଇର୍‌ ମଂଗଲ ଧୁନ୍‌ ବଢେଇ ପର୍ଘରେଇ ଆନୂଛନ୍‌ | 


ଯଦି ସେ ସହର୍ଟା ସମଲପୁର ଆଏ ବଏଲେ ତ କଥାଟା ଅଲଗ୍‌ ହେବା | 
କାଣା ଥଲା ଆର୍‌ କାଣା ହେଇଗଲାନ, ଇନ୍ତା ଭବ୍‌ ଟେ ମୁଁଡ୍‌ ଭିତରେ ରଖି 
ଆଘର୍‌ ଆର୍‌ ଏଭର୍‌ ସମଲ୍ପୁର୍‌କେ ଯୁଡେ ଆଏଁଖ୍‌ ଥି ଦେଖିଛନ୍‌ କବି ବିପିନ 
ଆଗର୍ଯ୍ୟ। କବି ଲେଖିଛନ୍‌ । 


“ କାଲୁମିଆଁ ଯାଚୁଥିଲା ବସ୍ତେ ନଡିଆ 
ସତୁ ମାରାଡି ପଏରେନ୍‌ ପଡୁଥିଲା 
ମାଁ ସମଲେଇ ରଖ୍‌ 

ଇ ଗଲିନ ଏନ୍ତା | 

ପିପଲ୍‌ ତଲର୍‌ ଶୀତଲ୍‌ ଛାଏଁନ 
ସପନ୍‌ ବିକୁଥଲା ସାଗୁନ୍‌ ହାରି 
ସପନ୍‌ ଯାହାକେ ଯେନ୍ତା, ଇ ଗଲିନ।” 


ବଏଲେ, ସମଲେଇ ମାଁ ଉପ୍‌ରେ ସବୁ ରକ୍ମର୍‌ ମୁନ୍ଷର୍‌ ଅସ୍ଥା ଥଲା, ବିଶ୍ଵାସ 
ଥଲା | ସଭେ ଗୁଟେ ହେଇ ଚଲୁଥଲେ | ହେଲେ ଆଏଜ ! କବିଙ୍କର ଭାଷାଥି : 


“ ଆଏକ୍‌ 
ଇ ସହର୍‌ 
ଗଦା ଗଦା କଲ୍କାରଖାନା, ଗାଡି ମଟର୍‌ 
ହୁଟଲ୍‌, ସିନାମା କଲବ୍‌ ଘରର୍‌ ସହର୍‌ | 
ରଡା କିଲ୍ଲାର୍‌ ସହର୍‌ 
ଜାଏତ୍‌ ପାଏତ୍‌ ହିସା ଅହଁକାର୍‌ 
ଦଙ୍ଗା ଫସାଦର୍‌ ଇ ସହର୍‌ | 
ଆଏଜ୍‌ ନିଜର୍‌ ରକ୍ତରେ ନିଜେ ଜର୍ଜର୍‌ 
ଇନ୍‌ କେନ ସମଲପୁର। ” 


ନାରୀ ଚେତନାକେ ନେଇକରି କବି ବିପିନ୍‌ ଆଚାର୍ଯ୍ୟ ଲେଖୁଛନ୍‌ କବିତା 
ମାୟାଦର୍ପନ, ଯେନ୍ଥି ଇହାଛିନ୍‌ ଭି ଇ ଯୁଗେ ଭି ନାରୀ ତାର୍‌ ଅସଲ୍‌ ସ୍ଵାଧୀନତା 
ନିହେ ପାଏ ବଲି ଅନୁଭବ୍‌ କରିଛନ୍‌। ପିଜ୍‌ରା ଭିତରର୍‌ ମିଟୁ ଲେଖୈ ନାରୀ 
ଜୀବନ୍‌, ଢିଲି ହେମି ବଲୁଛେ, ହେଲେ ତାକେ ଢିଲ୍ବା କିଏ ? ମରଦ୍‌ ଲୁକ୍ର୍‌ 
ସେ ମାନସିକତା ଆଏଲାନ କାଏଁ ? କବି ନାରୀର୍‌ ଇ ଅବସ୍ଥାକେ ନେଇକରି 
ଲେଖିଛନ୍‌ | 


“ମନ୍‌ ଡାକୁଛେ 
ଉଡିଯାଏତା ମେଘ୍‌ ବାଗିର୍‌.....ମନ୍‌ଖୁସି 
ବୁଲି ଆଏତା ଗାରିଆଡ | 

ଫେର୍‌ କାଣା ଲାଗିଛେ ଜଲ୍‌କା 
କି ବାସଙ୍ଗ ଫୁଲର୍‌ ଧୁଂଗିଆ 
ନିଜେ ନିଜେ ନିଜର୍‌ ପଏଖ୍‌ କତ୍ରୁଛେ 
ଲୁକି ଲୁକି 

କବାଟ୍‌ କୁନେ ଏକ୍‌ଲା।” 

କବିତାର୍‌ ଚିନ୍ତା ଧାରା, ଅତି ପଏ, ସଫା ନିର୍ମଲ୍‌ ଆଉ ଭାବାମୂକ | 
କବି ବିପିନ୍‌ ଆଚାର୍ଯ୍ୟଙ୍କର୍‌ କବିତା ଲେଖ୍ବାର୍‌ ମିଜାଜ୍‌୍ଟା ଦୂସର୍‌ କବିମାନ୍‌କର୍ନୁ 
ଟିକେ ଅଲଗ୍‌ | ସମୁଦରର୍‌ ଢେଉ ଆସି ଧାରେ ପିଟି ହେଲା ଲେଖୈ ବିପିନ୍‌ 
ବାବୁର୍‌ କବିତାର୍‌ ଧାଡିମାନ୍‌ ଧୁ ଧୁ ଖରାଥି ଡଁ ଉଁ ବୁଲୁଥବାର୍‌ ଉଦୁ୍ଚଚା। ପିଲା 
ଲେଖୈ ଦଁ ଦଁ ଛୁଟୁଥଲା। ଉଚେଲିଆ କାଲ୍ବଏଶାଖୁର୍‌ ଗର୍ଡି ଆଏଲା ମିତାର୍‌ 
ପଢଲ୍‌ା ଲୁକ୍ର୍‌ ବି ମାଆ ଘୁରେଇ ଯାଏସି ଘାଏ ଘାଏ କବିତାର୍‌ ଶବଦ୍ମାନ୍‌୍ଥି| 
‘ପାଏନ୍‌ ଲାଗି ପ୍ରାର୍ଥନା? କବିତାର୍‌ ଇ ଧାଡି କେତେଟା ହେନ୍ତା ଆଜିକାଲିର୍‌ 
ଠୁଟାଗଛ୍‌ ଲେଖୈ ଜିଉଁଥ୍ବାର୍‌ ଜୀବନ୍‌ ମାନକର୍‌ ସ୍ଥିତି ଆର୍‌ ପ୍ରକୃତିକେ ନେଇକରି 
ଲେଖାଯାଇଛେ | 


“ ଫଗୁନର୍‌ ଫଗୁନ୍‌ ଶୁଖପାଇଛେ ରକ୍ତର ଦାଗ୍‌ 
ଝାଏଁ ଝାଏଁ ମାଡି ଆଉଛେ ଖରା 
ବଏଶାଖୀର୍‌ କାନି ଧରି ଝୀଜି 
ଝାର୍‌...... ଶୋଷ | 
ଗୀ ଶୁଇନ୍‌ ଘର୍‌ ପର୍ଦା 
ଅଦାଲତ୍ନ ଗୁନ୍‌........ ସଂସଦ୍‌ ନ ଦଂଗା। 
ଦେଉଲ୍‌ ଭିତରେ ଗୁଁଡାର୍‌ ଓକାର୍‌ 

ପ୍ରବନ୍ଧ ଘରା 


ଆମେ କାହାକେ କରମା ପ୍ରାର୍ଥନା” 


~~ ~~ 


ଏନ୍ତା ଏନ୍ତା ଆଧୁନିକ ଛନ୍ଦମୁକ୍ତ ଶୈଲୀଥି ବିପିନ ବାବୁ ନୌଟଙ୍କ, ଜୁହ୍ନା 
ପ୍ରେମିକାର୍‌ ନୂଆଁ ଚିଠି, ବୁଢାର୍‌ ଜାର୍‌ ଫାଜିଲ୍‌ କାପ୍ତା, ମାଟିର୍‌ ମୁନୁଷ୍‌ ଲେଖୈ 
ସମଲପୁରୀ କବିତାମାନ୍‌ ‘ମହକ୍‌' ବହି ମାଧ୍ଯମ୍‌ ଥି ପାଠକ୍‌କେ ପର୍‌ସିଛନ୍‌ | 
ସବୁଯାକ କବିତା ସୁଖପାଠ୍ୟ, ମଧୁପାଠ୍ୟ, ସୁବୋଧ ଆର୍‌ ସୁଶ୍ରାବ୍ୟ । ପଢବାକେ 
ଯେନ୍ତା ଫଟିକ୍‌ ଶୁନ୍‌ବାକେ ସେନ୍ତା ରସ୍‌ରସିଆ, ବୁଝବାକେ ସରଲ୍‌, ସହଜ୍‌ | 
ପଢିକରି ଅନୁଭବ କର୍‌ବାର୍‌ ଖାନ୍ଦାନୀ କାଏଦାଟେ ଆଏସି ପାଠକର୍‌ ମନ୍‌କେ | 
ମହକ୍‌ ବହିର୍‌ କବିତାମନା୍‌ ପାଖେ ଆର୍‌ ନିଜେ ହରେଇଥବାର୍‌ ସିଆନୀଙ୍କର୍‌ 
ଲାଗି ପହେଲାନୁ ଯେନ୍‌ ସବୁଅଛେ, ସିର୍ଫ ତୁଇ ନାଇଁନ କବିତାଟା ବି ବିପିନ 
ବାବୂର୍‌ କବିତ୍ଵର୍‌ ସଠିକ୍‌ ପରିଚଏ ଦେଉଛେ। 


“ ଇନ ଏଛ୍‌ନି ଫଗୁନର୍‌ ଝାଉ 
ଆଏଁଖ୍‌ ଭର୍‌ ଭର୍‌ ଶରାବନ୍‌ 
ଇନ ଏଛ୍‌ନି ଦୂଖ ମହରଗ୍‌ 
ସୁଖ ମହରଗ 
ନାକ୍‌ ଡିଡିନ ଜୀବନ୍‌ | 
ସକାଲ୍‌ମାନେ ବେଳବାବ୍‌ 
ସଂଜ୍‌୍ମାନେ ବେଢୁବାନ୍‌ 
ତୁଇ ନାଇଁନ ବଲି।” 


OU 

ପ୍ରବନ୍ଧ ଘରୀ 


ମାଏଟ୍‌ ଆର୍‌ ମୁନୁଷର୍‌ କବି : କ୍ଷୀରୋଦ କୁଅଁର 


ଭାଷାର୍‌ ମଂଜ୍‌ ଭିତର୍‌କେ ସମିପାରିଛନ୍‌, ଶବ୍ଦର୍‌ ଫରୁଆକେ ୱାଜିବ୍‌ 
ଠାନେ ଥୁଇପାରିଛନ୍‌, ସମ୍ବଲପୁରୀ ଶାଢୀ ବୁନ୍‌୍ଲା ଲେଖୈ ଧାଡି ମାନ୍‌କୁ ଗଢି 
ଜାନିଛନ୍‌, କଥାର୍‌ ଲଥାଥି କବିତାକେ ରଙ୍ଗେଇ ଜାନିଛନ୍‌, ଭାବର୍‌ ଇଲାକାକେ 
ଘିଚି ନେଇଯିବାର୍‌ ବପୁଟେ ରଖିଛନ୍‌, କବିତାକେ କବିତାର୍‌ ମର୍ଯ୍ୟାଦା ସାଙ୍ଗେ 
ମାନ୍‌-ସମ୍ମାନ୍‌ ଦେଇ ଜାନିଛନ୍‌, ଭରନି ହେଉ, ଉଦିଆଁ ହେଉ, ନୂଆଁ ସକାଲ୍‌ 
ହଉ କି ଦୂଲ୍ଦୁଲି ହେଉ ସବୁଠାନେ କୁଅଁର୍‌ ବାବୁର୍‌ କବିତା ମଲିଫୁଲ ମିତାର୍‌ 
ମହମହ ବାସିଯାଏସି ¦ ତାହାଁକୁ ଜାନି ଥିବାର, ତୀକର୍‌ କବିତାକେ ଭଲ୍‌ ପାଉଥବାର୍‌ 
ପାଠକ୍‌ ପତ୍ରିକାର୍‌ ସୂଚୀ ପତ୍ରକେ ଇଂଚରେଇ ଇଂଚରେଇ ଡୁଙ୍ଗସି ଯେ କ୍ଷୀରୋଦ 
କୁଅଁର୍ଙ୍କର କବିତା ବାହାରିଛେ କି ନାଇଁ ! ଦେଖ୍ବାକେ ସିନେ ମୁଟାସୁଟା, ହେଲେ 
କବିତାର୍‌ ମୂଲାୟମ୍‌ ଭାବ୍‌ ଲେଖୈ ତାକର୍‌ ପଦ୍ମାନେ କଅଁଲ୍‌ କଅଁଲ୍‌ | ପହେଲା 
ଗୀ ଘରର୍‌ କଥା, ଫେର୍‌ ପାହା ତଲର୍‌ ଛାଏଁ, ଇ ଦୁହି ବହିର୍‌ ଶହେ ଅଠାବନ୍‌ 
ପୂଷ୍ଠାର୍‌ କବିତାମାନେ କହେସନ୍‌, କ୍ଷୀରୋଦ ବାବୁ ମାଟିର୍‌ କବି | କାଦୋଥି ଘୀଟି 
ହଉଥବାର୍‌, ରାଜନୀତିଆକର୍‌ ଶିକାର୍‌ ହେଇ ତଡ୍ପି ଯାଇଥିବାର୍‌, ଭୁକର୍‌ ମାଡେ 
ଛୁଆ ବେଚି ଦଉଥବାର୍‌, ଚକଡ଼ା ଲାଗି ହରାଭରା ଖେତ୍‌ ଉଜ୍ଜରି ଯାଉଥବାର୍‌ 
ଲାଗି ଉଚକି ହେଇ ମରୁଥବାର୍‌, ପତର୍‌ ଚୁଲି କୁଟୁମ୍‌ ପୁଷୁଥିବାର୍‌ ମୁନୁଷ୍‌ ମାନ୍‌୍କର୍‌ 
କବି ଆନ୍‌ | କ୍ଷୀରୋଦ ବାବୁର୍‌ କବିତାମାନ୍‌ ପଢ୍‌ଲେ ଜନାଯାଏସି ଯେନ୍ତା, କବି, 
କବିତା ଆର ମୁନୁଷ୍‌ ଗୁଟେ ବେଦିନ ବସି ଗପ୍ସପ୍‌ ହଉଛନ୍‌ | ଝନେ ଝନକର୍‌ 
ଦୁଃଖ ଆର୍‌ ଜନ୍‌କେ କହେଲା ବେଲ୍‌କେ କବି ଚିତୃଗୁପ୍ତ ଲେଖ ତାହାକେ ଟିପୁଛେ 
ଡାଏରିଟାକେ । 


Source: Author, Digitized by PPRACHIN, SOA 


. ପ୍ରବନ୍ଧ ଘରା 


ଭୁଖା ମୁନଷର୍‌ ଦରଦ୍‌କେ ଅନୁଭବ କଲେ ଯାଇକରି କବି ତାହାକୁ 
ସୁତ୍ରେଇ କବିତା ଲେଖି ପାର୍ସି | ଯେନ୍ତା କୁଅଁର ବାବୁ “ସମାରି ପତର୍‌ ତୁଲି' 
କବିତାଥି ଲେଖିଛନ୍‌ : 


ସମାରି ପତର୍‌ ତୁଲି 
ଝାର୍‌କେ ଗଲେଯାଇ 
କାଠି ପତର୍‌ ଝୀଟି କାଠ୍‌ 
ବିକ୍‌ଲେ ଭାୀଜ୍‌ଲେ ଯାଇ 
ତା'ର୍‌ ପରେ ଅନ୍ହାନ୍‌ ବସ୍ବା | 
ତାର୍‌ ପେଟ୍‌କେ ଚରାଯିବା। 
ଅକର୍ମିଆ ଘଏତାର୍‌ ଭି 
ଭୋକ୍‌ ଛଡ଼ାବା। 
ଅପ୍ନେ ନାଇଁ ଖାଏଲେ 
ଛୁଆକେ ଫେର୍‌ 
କାଣା ପିଆବା। 


କୁଅଁର୍‌ ବାବୁର୍‌ କବିତାମାନ୍‌କେ କଥାଭାଗ୍‌ କମ୍‌ | ଦୃଶ୍ୟର୍‌ ବର୍ଣ୍ଣନା ଭାଗ୍‌ 
ଜହ ଥିସି | ହେଥର୍ଲାଗି କବିତାର୍‌ କଲାତୃକ୍‌ ଦିଗ୍ଟା ଭାରି ଜବର୍‌ ଆଏ | ଦୃଶ୍ୟ 
ହେଉ କି ଚରିତ୍ର ହେଉ, ତା'ର୍‌ ଟିକ୍ନିକ୍‌ ଫଟୁକେ ଶଢଥି ଉଚ୍ଚାରଣ୍‌ କଲାଟା 
କ୍ଷୀରୋଦ୍‌ ବାବୁକେ ବନେ ଜନା ଅଛେ | ଇଥର୍‌ ଲାଗି ତୀକର୍‌ କବିତା ଗୁଡ଼ାକର୍‌ 
ଭାବ୍‌ ଗଂଭୀର୍‌ ଆଉ ଗହୀର୍‌ ଲାଗ୍‌ସି | ' ପୁଓ” କବିତାଥ ଗୁଟେ ବଲି ପୁଓର ମରନ୍‌ 
ଉତାରୁ ତାହାକେ ସୁର୍ତାକରି୍‌ ମାର୍‌ ଅବସ୍ଥା କେନ୍‌ କିସ୍‌ମେ ଉତ୍ରି ଯାଇଛେ 
ତାର୍‌ ବର୍ଣ୍ଣନା ଦେଇଛନ୍‌ କବି : 


ଅଠି ପହର୍‌ ପୋ”ର ଚିନ୍ତାଥି 
ନିଜର ପୁଟା 
ଶୁଖେଇ ଦେଇଛେ ମା 

ପ୍ରବନ୍ଧ ଘରା 


ତା'ର୍‌ ମିଟମିଟାଲା ଆଏଖ୍‌ ଦୁହିଟା 
ଠୂଟା ଗଛର୍‌ କର୍ପନ୍ଥି 

ପସ୍ରେ ଆଶ୍କେ ବୁଚକେଇ 
ଚରାଖୁଜ୍ଚି ଗଲା ମାର୍‌ 

ବାଟ୍‌ ଦେଖ୍ଲା ଚେରେ ଲେଖୈ 
ଟିଓଟିଓ କରୁଛେ | 


କବି କ୍ଷୀରୋଦ କୁରଅଁର୍‌ ଝନେ ସ୍ଵାଭିମାନୀ ମୁନୁଷ୍ଟେ ଆନ | ନିଜର୍‌ ଗୀ, 
ନିଜର୍‌ କ୍ଷେତ୍‌, ନିଜର୍‌ ଗଛ ଖୁଁଟ୍‌, ନିଜର୍‌ ସଂସ୍କୃତି, ନିଜର୍‌ ଅଂଚଲ୍କେ ନିଜର୍‌ 
କରି ରଖ୍ବାର୍‌ ଭର୍ପୁର ଇଚଛୁଟେ ଅଛେ ତାକର୍‌ | କିହେ ବି ଜବରଦସ୍ତ ତୀକର୍‌୍ନୁ 
ଇଟାକେ ଛଡ଼େଇ ନଉ, ସେ ବରଦାସ୍ତ ନାଇଁ କରିପାରନ୍‌ | ପଶ୍ଚିମ୍‌ ଓଡ଼ିଶାର୍‌ 
ମାଏନ୍‌ ବେଭାର୍‌, ବୁଲି, ଚଲନ୍‌, ସବୁଥିର୍‌ ମନ୍ଭରି ଗୁନ୍‌ ଗାଇଛନ୍‌ କବି ¦ ଇ 
ସବୂକେ ଆମର୍‌ ବଲି କହେବାର୍‌ ଆମର୍‌ ହକ୍‌ ବଲି କବି ଜୋର୍‌ ଦେଇକରି 
ଲେଖିଛନ୍‌, ଇ ମାଟିର୍‌ ବାସ୍ନାର୍‌ ଗୁନ ଗାଇଛନ୍‌: 


ହୀରାଖଡ଼ର୍‌ ହୀରା | 

ଖଣ୍‌ ଖଣ୍‌ ହେଇ ବିଛି ହେଲେ ଭିଲ୍‌ 
ଝକଙଝକଉଥବା 

ଗୁନ୍୍‌କେ ଚିହୃଲା ଲୁକର୍‌ କାଏଁ ।ଭାବ 
କିଏ ହେଲେ ତ ଉଁଡ଼ାବା। 

ଯେତେ ଚତ୍ରଭଥ୍‌ବେ 

ହେତେ ପିଲ୍କଉଥୁବା | 

ଆମର୍‌ ମାଏନ୍‌, ବେଭାର୍‌ 

ଫସ୍୍‌କା ମାଏଟ୍‌ ନୁହେଁ ଯେ 

ପାଏନ୍‌ ଅଛ୍ରେ ଥି ବୁହିଯିବା | 
କିଏ କହୁଛେ ଘରୁଦିଆ | 

“ପାହା ତଲର୍‌ ଛାଏଁ କବିତା ବହିର୍‌ ଅଁତ୍ରିଶାଲ୍‌, ବାଉରୀ, ପୁରଥୀର୍‌ ବଏସ୍‌, 
ପାହାତଲର୍‌ ଛାଏଁ କବିତାମାନ୍‌ ନିଜର୍‌ ନିଜର୍‌ ଗୁନ୍ଥି କଲାତ୍ସକ ଆନ୍‌ | ସବୁ 
କବିତା ଥି କବି କ୍ଷୀରୋଦ କୁରଅଁର୍‌କଁର କଲାକାରୀ ଆର୍‌ କବି ଚାତୁରୀ ଫଟିକ୍‌ 
ବାରିହେସି | 
ନିଜେ ଆର୍‌ ନିଜର୍‌ ଛାଏଁ, 
କାଏଁ ଲେତାଗୁତା ? 
ସପନର୍‌ ନୁହେଁ କି କଳନାର୍‌ ନୁହେଁ, 
ଖାଲି ଭାବର୍‌ ଇନ୍ତା ଗହୀରିଆ ଭାବ୍‌ ମିଶା କବିତାଟେ ' ପାହା ତଲର୍‌ ଛାଏଁ।' 
ମାଡ଼ି ନାଇଁ ହୁଏ ବଲି ନିଜର୍‌ ଛାଏଁ 
ନାଇଁଜାନି ଥାଇ ମୁଇଁ 
ସଭେ ମାଡ଼ଲେ | 
ମନ୍‌ ଉତସାସ୍‌ ହେଲା ଦେଖ୍‌ 
ତାକର୍‌ ଛାଏଁ ମାନ୍‌କେ ଭିଲ୍‌ 
ଉନିହା ମାନେ ମାଡୁଥଲେ 
ମୁଇଁ ବି ମାଡ଼ଲି। 

କବି କ୍ଷୀରୋଦ କୁଅଁର୍‌ ଭାବର୍‌ କବି ଆନ୍‌। ଜୀବନ୍‌ ବୋଧର୍‌ କବି 
ଆନ୍‌। କଅଁଲି ହୁରୁଦର୍‌ କବି ଆନ୍‌। ହେଥରଲାଗି ନଦୀର୍‌ ପାଏନ୍‌ ଲେଖୈ 
ତାକର୍‌ କବିତା ବହୁଥିସି ଯେ ବହୁଥସିନ | ଏକଲା ନାଇଁ, ସମ୍କୁ ସାଂଗେ ନେଇ 
ଗଖେ ପାହାଡ଼ ଚଘିଯିବାର୍‌ ଦମ୍‌ ଅଛେ ତାକର୍‌ କବିତା ମାନ୍‌କେ | ମାଏଟ୍‌ ସଂଗେ 
ମୁନୁଷ୍‌ କେ ହମିସା ଜୁରି କରି ଯେ ପୁର୍ଥିର୍‌ ଚିନ୍ତା କରୁଛେ ସେ ମାଏଟ୍‌ ଆର୍‌ 
ମୁନୁଷର୍‌ କବି ହେବେ କି ନାଇଁ! ! 


oOo 

ଦର୍ଦୀ କବି : ଆନନ୍ଦଚନ୍ଦ୍ର ସାହୁ 


କବିତା ମୁନୂଷ୍‌ ଜୀବନର୍‌ ଗୁଟେ କଲାତ୍ସକ ପରିପ୍ରକାଶ | ଶବଦ୍‌ ଶବଦ୍ଥି 
ଗୁଁଥା ହେଇଥସି ସିନେ, ହେଲେ ତା'ର ଧ୍ଵନି, ତା'ର ସୁର, ତା'ର ଲୟେଥୁ ଜନା 
ପଡ଼ସି କବିତାଟା କେଡ଼େ ବରକସ୍‌ ଆଉର୍‌ ଭାବ୍‌ ରସ୍ରସ୍‌ ଆଏ ଯେ | ଆମର୍‌ 
ଭାଷାଥି ଯେନ୍‌ କବିମାନେ ଲେଖାଲେଖି କରି କବିତା ଭାଗକେ ବନେ ଉଜନ୍ଦାର୍‌ 
କରିପାରିଛନ୍‌ ତୀକର ଭିତ୍ରେ ବଲାଙ୍ଗୀରର୍‌ ଆନନ୍ଦଚନ୍ଦ୍ର ସାହୁ ଝନେ ମୂର୍ବନୀ 
କବି ଆନ୍‌ | ମୁନୁଷ୍‌ ଜୀବନର୍‌ ଦୂଃଖ୍‌ ସୁଖ, ହଏରାନ୍‌ -ହରକତ୍‌, ଅନିଏ ଅତ୍ୟାଚାର୍‌, 
ଭାବ୍‌ ଅନୁଭବ ହିଁ ତୀଁକର୍‌ ବଡ଼ଭାଗୀ କବିତାର୍‌ ମୂଲକଥା। ବିଶେଷ କରି 
ଦୁଃଖୀରଙ୍କ, ଅଭାବୀ, ହତାଶୀ ମୁନ୍ଷର ହାହାକାରମଏ ଜୀବନ ଜିଉଁଥିବାର୍‌ ପିଠି 
ସାଉଁଲି ଦେଉଥ୍‌ବାର ଭାଷାଥି ଭରପୂର ଆନନ୍ଦ ସାହୁକର୍‌ କବିତା ମାନ୍‌ | ' ଇଟା 
ଭାଟିର ସଖାଲ୍‌ ' , ' ଭୋକ! , କି ' ତାର୍‌ ଆସ୍ବାର ସମିଆ କାହାକେ ଜନା” ବହି 
ମାନ୍‌କୁ ସଂଖଲା ହେଇଥବାର କବିତାମାନ୍‌ ଖାଲି ଭାଷା ପ୍ରେମୀ କି କବିତା 
ପ୍ରେମୀ ପାଠକ୍‌ ଲାଗି ନୁହେଁ, ବରଂ ମାମୁଲି ମୁନ୍‌ଷର୍‌ ଜୀବନ୍‌ ଜୀବକାକେ 
ସାହିତ୍ୟ ସୃଷ୍ଟି ମାଧ୍ଯମଥି ସଲ୍ଖାବାର୍କେ ବଢ଼େଟେ ତାକତ୍‌ ଦିଆ ଭିଟାମିନ୍‌ ବି 
ଆଏ | ନାଇଁଥିଲେ ଲୁକ୍କର୍‌ ନିତି ଦିନିଆ ଜୀବନର୍‌ ଘଟ୍ନାମାନ୍‌ ତୀକର୍‌ କବିତା 
ମାନ୍‌କେ ପର୍ଛା ଉତ୍ରି ଆଇଛେ ବାଗିର୍‌ ଲାଗ୍ସି | ‘ଲମେଇଛେ ପାହା' ତାକର 
ନୂଆଁ କବିତା ସଂକଲନଟେ ଆଏ ଯେନଥି ଅଭାବୀ ମୁନୁଷର୍‌ ଖାଲି କଥା ନୂହେଁ 
ବରଂ ତୀଁକର୍‌ ଜୀବନ ଦର୍ଶନର୍‌ ଛାପ୍‌ ଫଟିକ୍‌ ଚିତ୍ରା ହେଇଛେ | ଇଥର୍ଲାଗି 
କବି ଆନନ୍ଦଚନ୍ଦ୍ର ସାହୁ ନିଜର ମରମ୍ଭେଦୀ ଭାବ୍‌ମାନ୍‌ ସୁନ୍ଦର୍‌ ସୁନ୍ଦର୍‌ ମନ୍‌ ଘିଚା 

ଶବଦ୍‌ ମାନ୍‌କୁ ସଜେଇ କେନ୍ତା କିସ୍‌ମେ ଲେଖିଛନ୍‌, ଯେନ୍ଥିର ଲାଗି ତାଙ୍କୁ 
ମାନବବାଦୀ କବି ବଲି କହେଲେ ଭୁଲ୍‌ ନାଇଁ ହୁଏ । ଦୁଃଖୀ ମୁନୁଷର୍‌ ସଙ୍ଗୀ 
ଲେଖେ ସେ ଖେଲିଛନ୍‌ । 


ସଭେ ଜୁଗିଛନ୍‌ 

ସଭେ ଉଂଜଲା ପାତିଛନ୍‌ 

ସମ୍କୁ ବାଟି ବାଟି 

ନିଜକେ ସରି ସରି ଯିବାର୍‌୍କେ ପଡୁଛେ | 

ନିଜେ ସରିସରି ଯାଉଥିଲେ ବି 

ସେମାନ୍କର୍‌ ମୁହୁଁର୍‌ 

ହଁସି ଅମ୍ରୁତ ଟିକେ ସାଆଁଟି 

ଜୀବନ୍‌କେ ଥାବେ ରଖବାକେ ହଉଛେ। 
(ହରୋବଟୋ ଜୀବନ) 


ଆଜିକାଲିର୍‌ ଦୁନିଆଥି କିହେ କାହାର୍‌ ନୁହେଁ ସେ। ଯାହାକେ ନିଜର୍‌ 
ବଲି ଭାବୂଥମା, ଶେଷକେ ତା”ର ଠାନୁ ଲାତ୍‌ ଖାଏବାକେ ପଡ଼ସି | ଇନ୍ତା ସମିଆଟେ 
ଆଁଇଛେ ଲାଗର୍‌ ଲସର୍‌, ଲେତାଗୁତା ସଭେ ସମିଆର୍‌ ମାଡ଼ଥି ଟୁକ୍ରା ଟୁକ୍ରା 
ହେଇ ଯାଉଛନ୍‌ | ସ୍ଵାର୍ଥର ଦୁନିଆ ସମ୍‌କୁ ଅନ୍ଧା, ଛୁଟା, ଭଏରା କରିଦେଲାନ। 
ସମିଆର୍‌ ଚକ୍ଟର୍‌ କିହେ ବୁଝି ନାଇଁ ପାର୍‌ଲେ ବି କବି ବୁଝିଛନ୍‌, ସଜେଇଛନ୍‌ 
ତାଂକର କାବ୍ୟଗୁଂଫା, ଭାବର୍‌ ସୁନାମିଟେ ଯେନ୍ତା ହୁଡ଼ମୁସେଇ ଆଇଛେ ମୁନଷର୍‌ 
ଜୀବନ୍‌ ଭିତର୍‌କେ | ‘ ଡର ଡରନିଆ ସମିଆ” କବିତାଥୁ କବି ଆନନ୍ଦଚନ୍ଦ୍ର ସାହୁ 
ଇ କବିତାର୍‌ ଶେଷ୍କେ ଲେଖିଛନ୍‌ | 


ଏଭେ କାଏଁ ବେମାର୍‌ ଧରିଛେ 

ଇ ସମିଆକେ 

କେଜାନି 

କିଏ କାହାର ଲାଗି 

ନେଇଁ ହେବାର୍‌ ତ ଆଉ ହୁରଗୁନି। 

ମୁନୁଷ୍‌ ଯେତେବେଲେ ନିଜର୍‌ ବାବଦ୍ଥି ନିଜେ ଚିନ୍ତା କର୍ସି ଯେ ସେ 
କିଏ ଆଏ, ଇ ସଂସାର୍କେ କାହିଁ ଆଇଛେ, କାଣା କର୍ବାକେ ଆଇଛେ, କାଣା 
ହେବାକେ ଆଇଛେ। ଇ ସବୁ ମନର୍‌ କଥା ତାହାକେ ଘାଏ ଘାଏ ବିତ୍ବିତା 
କରିଦେସି। ସେ ଇଟା ବି ନାଇଁ ଜାନିଥାଇ ମୁନୁଷ୍‌ ଜୀବନ୍‌ ବଏଲେ ସାରା 
ଜୀବନ୍‌ ଖାଲି ନିଜର୍‌ ସାଂଗେ ନିଜେ ଲଢ଼େଇ କରି ଜିଇଁବାକେ ହେବା | ମାମୁଲି 
ମୁନୁଷ୍‌ ତ ମୁନୁଷ, ଦେ ଦେବତା ବି ଘାଏ ଘାଏ ହାରି ଯାଇଛନ ଜୀବନର୍‌ 
ଲଢ଼େଇଥି | ହାର୍ବାର୍‌ ସୁଆଦ୍‌ ଚାଖଲେ ଯାଇ ସେମାନେ ମହାପୁରୁଷ, ମହାରଷି, 
ମହାତ୍ସା ବନି ଯାଇଛନ୍‌। ମାହାପୁରୁ ବଲି ଲୁକେ ତାହାକୁ ଯୁଗ୍ଯୁଗ୍‌ ଧରି ପୂଜା 
କରୁଛନ୍‌ | 'ରକତ୍‌ ନଏଦ୍‌ଥି ପହଁରୁଥାଏଁ ମୁଇଁ” କବିତା ଆନନ୍ଦ ସାହୁଙ୍କର ହେନ୍ତା 
ଗୁଟେ ଦାର୍ଶନିକ ଭାବର କବିତା । କବି ଇ କବିତାର୍‌ ଗୁଟେ ଠାନେ ଲେଖିଛନ। 


‘ରାମ୍‌, ବୃ, ମହାବୀର, 
ଶୁଲିଆବୁଢା, ଭୀମାଦେଓ, 

ସମଲେଇ କି ପାଟମେଶରୀ 

କିହେ ତ ଛେକି ନାଇଁପାର୍‌ଲେ 
ଲଢ଼ାବିଢ଼ା 

ଜୁଶ୍କାଠ୍ଥ ଟଙ୍ଗା ହେଇଥିବାର୍‌ ଯୀଶୁ 
ଥେବେଇ ନାଇଁ ପାର୍ଲେ 

ଦହସ୍‌ ନହସ୍‌ ଟୁଡ଼ାବଏଡ୍‌ 

ଆଲ୍ଲା ଭୁର୍‌ରେ ନାଇଁ ପର୍ଲେ 
ଉଦୁର୍‌ ମାତ୍‌ ଧୁକା ଗରେଲ୍‌|” 


ଏନ୍ତା ଏନ୍ତା ଚଉତିରିଶ୍‌ଟା ଦମ୍‌ଦାର୍‌ କବିତାକେ ନେଇ ସଂକଲିତ 
ହେଇଛେ “ ଲମେଇଛେ ପାହାଁ” ବହିଟା, ସୁନ୍ଦର ସୁନ୍ଦର ରୂପକଳ୍ମାନ୍‌ ଯୁଖି ହେଇଛନ 
ଆପେ ଆପ୍‌ ଆନନ୍ଦ ବାବୁର କବିତାଥି | ପଢ୍ବାକେ ଯେତ୍କି ଅଏନ୍‌, ଶୁନ୍ବାକେ 
ତା'ର ଠାନୁ ବଲି ତହଁକ୍‌ | ବୁଝ୍ବାକେ କଡ଼ା ନାଇଁ ହେଲେ ବି ସହଜ୍‌ ନୁହେଁ 

ସେ | ଗୁପା ମାନସାଙ୍କ ଲେଖୈ ତିତର ବିତର୍‌, ଫିରବି ଓାଜିବ୍‌ ପାଠକ୍‌ ତୀକର 
କବିତା ପଢି ସାର୍‌ଲେ ସଉକ୍‌ କରସି ଡିଜେ ସାଉଣ୍ଡ ଲଗା ହେଇଥବାର 
ମାଇକ୍ରେଫୋନ୍‌ଥି ରଡ଼ି ରଡ଼ି ଶୁନେଇ ଦେତି କାଏଁ ଇ ସବୁକେ ରାଜରାସ୍ତାନ 
ସିକିର୍‌ ବିକିର୍‌ ହଉଥବାର୍‌ ମୁନୁଷ୍‌ ମାନ୍‌କକ | 

ଇ ଘଡ଼ି 

ମୋର ଆଦିମ୍‌ ଡେନାଥି 

ସାଏ ସାଏଁ ଧୁକା 

ଛାତିଥି ବାନ୍ଧିଛେ ଲୁହାର୍‌ କଲ୍ଜା 

ଗୁଡ଼େ ପିନ୍ଧିଛେ 

ଗରେଲର୍‌ ଘୁଲ୍‌ ଘୁଲା 

ଛାଡ଼......ଛାଡ଼ ହୋ.....ବାଟ୍‌ ଛାଡ଼ 

ମୁଇଁ ଉଡ଼େନ୍‌ମାରୁ ଘୁଡ଼ା 

ଲମି ଯାଉଛୈ ପାହା 


* ଲମେଇଛେ ପାହା” ବହିର୍‌ ସବୁଯାକ୍‌ କବିତାଥି ଲଢ଼େଇ କରି ଜିଉଁଥିବାର 
ମୁନୁଷର୍‌ କଥା ଅଛେ | ପଡ଼ିଉଠି ଆଗ୍କେ ବଢ଼ିଯିବାର୍‌ ବପୁଟେ ବାଟି ଦଉଛେ 
ମୁନୁଷ୍‌ ମାନକୁ ଯେନ୍ତା! ପଥର ଉପ୍‌ରେ ଲୁହା ଛଡ଼କେ ଘନ୍‌ଥି ପିଟି ଦୁଇଖଡ଼ 
କରିଦେଲା ଲେଖେ ଇ କବିତା ମାନ୍‌କର୍‌ ଭିତ୍ରେ ଯୋସ୍‌ ଅଛେ, ହୋସ୍‌ ଅଛେ, 
ଯୋର୍‌ ଅଛେ, ସୁର୍‌ ସୋର୍‌ ଅଛେ | ଆଁଖଲ୍‌ ଅଛେ, ନିଲଜିଆ ହସି ଅଚେ | ଏନ୍ତା 
କବିକୁ ଦର୍ଦୀ କବି ନାଇଁ କହେମା ତ ଆଉ କାଣା| 


Hu 

ଖୁଲାମନର୍‌ କବି ମୁକ୍ତକଣ୍ଠ 


କବି ଯେନ୍‌ଟା କହି ନାଇଁପାରେ, ଯେନ୍‌ ଭାଷାଥି ପ୍ରକଟ କରି 
ନାଇଁପାରେ, ସେଟା କବିତା ଆକାରେ ଲେଖିଦେସି, ସେ ଭାଷା କଥୁତ ଭାଷାନୁ 
କଲାମବକ ଭାଷା ହିସାବେ ଗନାଯାଏସି। ନାଁ ଟା ଯେନ୍ତା ମୁକ୍ତକଣ୍ଡ ତାକର୍‌ 
ଲେଖାମାନ ବି ଖୁଲା ପ୍ରାଣର୍‌, ଖୁଲା ମନର୍‌, ଖୁଲା ଆକାଶ ମିତାର୍‌ ପଏରଛଥା| 
ହେଥର୍‌ ଲାଗି ତାକର୍‌ କବିତାମାନ୍‌କେ ଗୁଟେ ଅଲଗ୍‌ ଭାବ୍‌ ବାରି ହେସି ଯେ, 
କିଏ ଝନେ ଅଦୁୂରୁଶ୍‌ ଶକ୍ତି ଇ ଦୁନିଆକେ ଚଲଉଛେ, ତା'ର ନିର୍ଦ୍ଦେଶଥ୍‌ ଇ 
ମୁନୁଷ୍‌ ଆ” ଯା' କରୁଛେ, ତାକେ ଦେଖି ନାଇଁହଏ, ଶୁନି ନାଇଁ ହଏ, ସମିଆ 
ପଡ଼ଲେ ଅନୁଭବ କରିହେସି। ଅନୁଭବନୁ ହିଁ ତା'ର୍‌ ଆକାର-ପ୍ରକାର୍‌ ଜାନିହେସି 
ଆର୍‌ ତା”ର୍‌ ତାକତ୍କେ କଲିହେସି | ସେହି ଶଳ୍ତିକେ ଆପନାର୍‌ କରି କବି ମୁକ୍ତକଣ୍ଡ 
ତାହାକେ ନୂର୍ବାକେ କୁସିସ୍‌ କରିଛନ୍‌ କବିତା ମାନ୍‌କେ | କବିତାର ଶବ୍ଦମାନ୍‌ 
ଚିକନ୍‌ ଚିକନ୍‌ ଲାଗ୍ସି| ହେଲେ ତା”ର୍‌ ଗହୀରିଆ ଭାବ୍‌କେ ଜାନ୍ବାକେ ହେଲେ 
ମୁଁଡ୍‌ ଖର୍୍ଚା କର୍ବାକେ ପଡ୍‌ସି। ଘାଏ ସୋର୍‌ ଦରିଦେଲେ, ଏତ୍‌କେ ହରେକ୍‌ 
କବିତାର୍‌ ମଂଜ୍‌ ସହଜ୍‌ ହେଇଯାଏସି ବୁଝବାକେ, ଧୀର ନଦୀର୍‌ ଥିର୍‌ ପାଏନ୍‌ 
ଲେଖେ ମୁକ୍ତକଣ୍ଠଙ୍କର କବିତାମାନ୍‌ ଖଲ୍‌ଖଲ୍‌ ବୁହିଯାଉଥସି ପଥର୍‌କେ ପଥର୍‌ 
କାଟି କାଟି, କବି ଲେଖିଛନ୍‌ : 


ମନେ ଥିଲା ଯେତେ କଥା କହିଦେଲି, କହିଦେଲି 
ପ୍ରାଣେ ଥଲା ଯେତେ ପୀଡ଼ା ଗାଇଦେଲି ଗାଇଦେଲି | 
କବିତା - ମନେ ଥିଲା ଯେତେ କଥା | 

ପୀଡ଼ା ନାଇଥଲେ କବିତା ନିଝିର୍ବା କେନ୍ତେଇ ? ଆଘାତ୍‌ ନାଇଁ ପାଏଲେ, 
ପ୍ରତିଘାତର୍‌ ମନୋବଲ୍‌ ଜନମ୍‌ ନେବା କେନ୍ତେଇ ? ତାକେ ପାଏବାକେ ହେଲେ 
ହାତ୍‌ ଟେକିଦେବାକେ ହେବା | ଅହଂ, ସ୍ବାର୍ଥ, ଧନ୍‌ ମନ୍‌ ସବୁକେ ସରଅଁପି ଦେବାକେ 
ପଡ଼ବା, ଦାସିଆ ବାଉରୀ ଲେଖୈ ଖୁଲାମନ୍‌ଥି ତାକେ ଡାକ୍୍‌ବାକେ ପଡ଼ବା। 
ହେଇ ଡାକ୍ବାର୍ଟା ହିଁ ପାଏବାର୍‌ ମାଧ୍ଯମ ବନିଯାଏସି। ଆଉ ଘାଏ ପାଇଗଲେ 
ଆଁଖଲ୍‌ ଥି ଭିଜିଯାଏସି ଆଁଖୁ, ଗଦ୍ଗଦ୍‌ ହୁର୍ଦେ ପୁଟଲେଇ ଧରିପକାତି ଲେଖୈ 
ଲାଗସି | କବିର୍‌ ଭାଷାଥି - 


ଧୁଲିଆ କରି ଧୁତିକରିଆ ଧଏଲେ ମତେ ଅକାଲ୍‌ କରି 
ମୋର୍‌ ଥଲା ଯେତେ ଠାନି ଏଖେଇ ଘାଏକେ ଗଲା ଖସ୍ରି 
ଭୁଷଲିଗଲା ସବୁ କିରିଆ ଫସଲିଗଲା ଗୁଡର୍‌ ପଗଡ଼ି 
ଆଁଖିର୍‌ ପାନି ତାଁକର୍‌ ପାହା ଧୁଇଦେଲି ଧୁଇଦେଲି | 

| | କବିତା - ମନେ ଥଲା ଯେତେ କଥା| | 


କେତେ ବିଶ୍ଵାସ କବିଙ୍କର୍‌ ଆମ୍ମାରାମଙ୍କର୍‌ ଉପ୍‌ରେ | କବିତାମାନ୍‌କେ 
ଉଛ୍ଲି ପଡ଼ୁଛେ ବିଶ୍ଵବାସର୍‌ ଲହଡି, ଆସ୍ଥାର୍‌ ଆବେଗ୍‌, ଦିବାର୍‌ ବପୁ ଦଉଛେ 
ମୁନୁଷ୍କେ ! ମୁକ୍ତକଣ୍ଡ ବାବୁଙ୍କର୍‌ ବହି ସୁନାର୍‌ କିରଣ ଘାସର୍‌ ଫୁଲର୍‌ ହରେକ୍‌ 
କବିତାଥ୍‌ ଇନ୍ତା ଗୁଟେ ଆଧ୍ଯାମ୍ପିକ ଭାବ୍‌ ଠେସି ହେଇଛେ, ଯେ ଭିଲ୍‌ ପଢବା, 
ତାର୍‌ ମନ୍‌ ଭିତ୍ରେ କେତେ ଅଙ୍କ କଷାକଷି ହେବା ଯେ ସେ କିଏ ଆଏ, 
ପୁର୍ଥୀକେ କାହିଁ ଆଇଛେ, କାଣା କର୍ବାକେ ଆଇଛେ ଆଉ କାହାର୍‌ ବଲେ 
ଜିଇଁଛେ | ପ୍ରଶ୍ନ ଆର୍‌ ଉତ୍ତର୍‌ ଦୁହିଟା ଇ କବିତାମାନ୍‌କୁ ପାଇପାର୍‌ବା ପାଠକ୍‌ | 
ଯେନ୍ତା ‘ ତମ୍ହେ ଥିଲେ” କବିତାଥୁ କବି ଲେଖିଛନ୍‌ : 


ତମ୍ହେ ଥଲେ କାଏଁଟା ଉନା ଆସୁ ଯେତେ ଗରଡ଼ି 

ଆସୁ ଯେତେ ବଢି, ବୁଡି ଆସୁ ଯେତେ ମରଡ଼ି 

ଆସୁ ଯେତେ ଅଭାବ, ଅସୁଖ୍‌ ଅଶୁଭ, ଦୁଃଖର୍‌ ରଡ଼ି 
ତମ୍ହେ ଆମର୍‌, ହାମେ ତୁମ୍ହର୍‌, ନାଇଁ ଦେବ ହୋ ଛାଡ଼ି | 

ସଖାଲର୍‌ ସୁନାର୍‌ କିରନ୍‌ ଲେଖୈ ସେ ଆଏସନ୍‌ | ଆମର୍‌ ଏନ୍ତା ଘାସର୍‌ 
ଫୁଲ୍‌ ଲେଖୈ ମାଡ଼ିଦଲି ହଉଥବାର୍‌ ଆମ୍‌ ଆଦ୍ମିର୍‌ ଅଭାବ୍‌କେ ଦୂର୍‌ କରିଦେସନ୍‌ | 
ଅସୁଖକେ ସୁଖ୍ଥି ପାଟି ଦେସନ୍‌ | ଅଶୁଭ ବେଲାକେ ଶୁଭ ତିଲକ୍‌ କରି ମଥାନ 
ଲେପିଦେସନ୍‌, ଦୂଃଖର୍‌ ରଡ଼ିକେ ଖୁସିର୍‌ ହସକେ ବଦ୍ଲେଇ ଦେସନ୍‌। କବି 
ଆହୁରି ଇ କବିତାଥ ତାକର୍‌ କଲାକାରୀ ଦେଖେଇଛନ୍‌ : 


ତମ୍ହେ ତ ହାମର୍‌ ଝରି ବରଷାର୍‌ ରାନି 
ବାଲୁତ୍‌ ଛୁଆକେ ମାଆଁର୍‌ କଅଁଲ୍‌ କନି | 


ଇନ୍ତା ରୂପକଳ୍ପମାନ୍‌ ଖଁଜି କବିତାକେ ସରସ୍‌ କର୍ବାର୍ଥି ଧୁରନ୍ଧର୍‌ ଆନ୍‌ 
ମୁକ୍ତକଣ୍ଠବାବୁ ତା'ର ଉଦଲା ଆର୍‌ ବୂଡଲା ବେଲର୍‌ ରଙ୍ଗଢଙ୍ଗ ଏତ୍‌କି ସୁନ୍ଦର୍‌ ଯେ 
ତାର୍‌ ଲାଗି ଭାଷା କାଇଛେ ? ସେ ଉଦି ଆଏଲେ ଧରତୀ ଆକାଶ ସବୁ ହେଇଯାଏସି 
ରଙ୍ଗିନ, ଫୁଲେ ଫୁଲୈ ସଜେଇହେସି ଧର୍ତୀରାନି | କେନ୍‌ ଦୂରେ ବହୁତ ଦୂରେ 
ଆକାଶ୍‌ ଆର୍‌ ଧର୍ତୀର୍‌ ମହାମିଲନ୍‌ ଘଟୁଥସି | ' ଯେତେବେଲୈ” କବିତାଥି କବି 
ଲେଖିଛନ୍‌ : 


କିରଣ ହାଥ୍‌ ତମହର୍‌ ସାଆଁରି ଦେସି ବାଲ୍‌ 

ଆକାଶ୍‌ ଓଠ୍‌ ଆସି ଛି ଦେସି କପାଲ୍‌ 

ହୃଦୟ ବାହାଲେ ଆସି ବାସ୍ମତୀ ପଲ୍ହା 
ହେଉଥସି ଜଗେଇ | 

ପ୍ରାଣ ଉପବନେ ଗାଏସି କୁଇଲି 

ମନ୍‌ ପ୍ରଜାପତି ଫୁଲୈ ଫୁଲୈ ବୁଲି 

ତମ୍ହର୍‌ ପ୍ରୀତିର୍‌ କଥା କହି କହି ସମ୍କୁ 
କରି ଦଉଥସି ଲହେଲେଇ | 


ଇନ୍ତା ସକାଲ୍‌କେ ତ ସବୁ କବି ନାନାଦି ଭାଷାଥି ସଜେଇଛନ୍‌ ଗଂଗାଧର୍ନୁ 
ସଚ୍ଚି ରାଉତରାୟ ତକ୍‌ | ରାଏତ୍‌ ପାହେଲେ ସକାଲ୍‌ଟେ ହେବା ହିଁ ହେବା। 

ସକାଲ୍‌ ପାହେଲେ ଧର୍ତୀ ଉଠ୍ସି, ଉକିଆ ହେଇଯିବା ଆକାଶ୍‌, ସୂର୍ଯ୍ୟର୍‌ କିରନ୍‌ 
ଥି ଉଭାଗର୍‌ ହେବା ପାହାଡ- ପର୍ବତ୍‌ ନଏଦ୍‌ ନାଲା, ଗଛ-ପତର୍‌, ଫୁଲ ଫଲ୍‌, 
ସେ ହିଁ ସବୁ ଶର୍ତିର୍‌ ଆଧାର୍‌ । ସେ ତମୋନାଶା, ତୃଷାନାଶା ଆର ପାପ୍ନାଶୀ ବି 
ଆନ୍‌ | କବିର୍‌ ଭାଷାଥି : 


ଘୁଟିଥିଲା ରଜନୀ 

ଅଚେତନା ମେଦିନୀ 

କିଏ ସେ ଜାନିଥଲା ଉଜ୍ଜାଲା ହେବା କି ନି 
ରାତିର୍‌ ପହର୍‌ ଶେଷେ 

ଦେଖ ଆକାଶ୍‌ ଦେଶୈ 

ଉଦେ ହେଲେନ ରବି ତମୋନାଶୀ ଜ୍ୟୋତିରାଶି ! 


ଏନ୍ତା ଏନ୍ତା ବାଷଠିଟା ଜବରଦସ୍ତ ଭାବନାମ୍ବକ ସରସ୍‌ କବିତାର୍‌ ବହିଟେ ଆଏ | 
ସୁନାର୍‌ କୀରଣ ଘୀସର୍‌ ଫୁଲ | ସମ୍ବଲପୁରୀ ଭାଷାଥି ଲେଖା ହେଇଛେ ! ଲେକିନ୍‌ 
ଶବ୍ଦ ବେଭାର୍ଥି, ତତସମ୍‌ ଶହ ଆନ୍ବାର୍‌ ଥି କୁଣ୍ଠିତ୍‌ ନାଇଁ ହେଇ କବି, ଯେନ୍‌ 
ଶବ୍ଦ ଯେନ୍‌ ପଡଲା ତାକେ ନ ଗୁଁଥି କବିତାମାଲା ଗୁଁଥଛନ୍‌ ମୁକ୍ତକଣ୍ଠବାବୁ ଘାଏ 
ଘାଏ ରୋମାଣ୍ଟିକ୍‌, ଘାଏ ଘାଏ ଆଧ୍ଯାମିକ ଆଉ ଘାଏ ପରିବେଶିକ, ଏନ୍ତା ଲାଗ୍ସି 
ଇ କବିତାମାନ୍‌ ସରଲ୍‌ ପ୍ରାଣ୍ଥି ଉଦି ଆଉଥବାର୍‌ ବେଲ୍‌କେ ନିଜର୍‌ ଠୋସ୍‌ 
ନଜର୍‌ଥି ଦେଖିଛନ୍‌ କବି ତା'ର କିରନ୍‌ ଥି ଘାସର୍‌ ଫୁଲ୍‌ ଲେଖେ ଫୁଟିଯାଇଛନ୍‌, 
ଗୁଲାପ୍‌ ନୁହେଁ କି ମଲି ମାଲ୍‌୍ତୀ ନୁହେଁ। କବିର୍‌ ସରଲା ନିଟୋଲ୍‌ପନ୍‌ ଇନୁ 
ଫଟିକ୍‌ ଜନାପଡ଼ୁଛେ । ସମ୍ବଲପୁରୀ କବିତାବହି ହିସାବେ ଇଟା ନିଜର୍‌ ଗୁଟେ 
ଅଲଗ୍‌ ଠାନ୍‌ଟେ ଆବ୍ରିବା ମିତାର୍‌ ଲାଗ୍ସି | 


oOo 

ରୋମାଣ୍ଟିକ୍‌ କବି ସୁଶାନ୍ତ ବାଗ୍‌ 


ରୋମାଣ୍ଟିକ୍‌ କବି ତାହାକୁ କହେସନ୍‌, ଯେ ହରେକ୍‌ ଚିଜ୍୍‌କେ ହରେକ୍‌ 
ଉପାଦାନ୍‌କେ ଗୁଟେ ଭଲ୍‌ ପାଏବାର୍‌ ନଜ୍‌ରେ ଦେଖ୍ସନ୍‌ | ହୁରୁଦ୍‌ ଭିତ୍ରୁ ପ୍ରେମଭାବ୍‌ 
ଛାନି ଆନି ରଙ୍ଗେଇଦେସନ୍‌ କବିତାର୍‌ ଫରଦ୍କେ | ଗାଁ ହଉ କି ସହର୍‌, ଝାର୍ପତରା 
ହଉ କି ରାଜମହଲ ବନ୍ଧର୍‌ ଫଟିକ୍‌ ପାଏନ୍‌ ହଉ କି ନଦୀର୍‌ ଗୀତ୍ଗାଉ ଧାର୍‌ 
ହଉ, ବଏଶାଖର୍‌ ଝାଉ ହଉ କି ଶରାବନର୍‌ ଗର୍‌ଡ଼ି, ସବୁକେ ଭଲ୍‌ ପାଏବାର 
ଅଛେ, ଆପନାର୍‌ କର୍ବାର୍‌ ଅଛେ | ଦୁଃଖର୍‌ ତାତି ହଉ କି ସୁଖର୍‌ ହଁସି ହଉ, 
ଜୀବନ୍‌ ନିଆର୍‌ କାନ୍ଦି ହଉ କି ମଲିଫୁଲିଆ ମୁଲ୍‌କି ହସି ହଉ, ପ୍ରେମ୍‌ ସବୁଠାନେ 
ସବୁବେଲେ ଅଛେ | ଫଗୁନର୍‌ ପତର୍ଝରା ମଉସମ୍‌ ହଉ କି ଦଶରାର୍‌ ଭର୍ନି ହଉ 
କି ଚଇତିଢୁଲର୍‌ ଡଁଡ୍‌ ହଉ, ସବୁଥି ଯୋସ୍‌ ଥିସି, ସବୁ ନ ହୋସ୍‌ ଅଛେ । କବି 
ସୁଶାନ୍ତ ବାଗ୍‌ ସମ୍‌କୁ ତାକର୍‌ ଗୁଟେ ଅଲଗ୍‌ ଅନ୍ଦାଜ୍‌ଥି ଦେଖିଛନ୍‌ ଆରୁ ସେ 
ସବୁକେ କବିତା ମାଧଦ୍ଯମ୍‌ ଥି ପ୍ରେମରସ ବାଟିଛନ୍‌ ପାଠକ୍‌ ମାନ୍‌କୁ। କବି ସୁଶାନ୍ତ 
ବାଗ ହେନ୍ତା ଝନେ ଉଁଗା ଦର୍ଜାର୍‌ କବି। କବି ବଏଲେ ଶହେ ପ୍ରତିଶତ୍‌ କବି, 
କାହିଁ ଟିଖେ ବି ଭେଜାଲ୍‌ ନାଇଁ କି ମିଶ୍ରି ନାଇଁ! ଝୁମ୍ରାଥୁ ସପନ୍‌, ସପନ୍‌ ଥି 
ବି ଝୁମ୍ରା, କେତେ ମନ୍ଧରା ! ଝୂମ୍ରା ଯିବା, ସପନ୍‌ ବି ମେଟିଯିବା, ହେତି 
କାଏଁ ଦୁଃଖ୍‌ ! ଫିର୍‌ ବି ମେଘ୍‌ ନାଇଁ, ମଯୁର୍‌ ନାଇଁ, ପିଡ୍କାର ସଁପାଥି, କୁଂଭାଟିର୍‌ 
ଠକାଥି ଟିକେ ଦୁହୁଲି ଚଲା ଜୀବନ୍‌, ବେଶ୍‌ ଦୁଖ୍‌ ବଏଲେ ହେତ୍କିନ | 

ଲାହା ଥପୁଛେ, ଟୁଁଡୁ ପନ୍ଚଉଛେ 

ଜିଭ୍‌ ଚାଟୁଛେ, ଚଏଡ୍‌ ଫାଟୁଛେ 
ହେଲେ ତ ମୋର୍‌ ଟୁଁଡ୍‌ ନେଇ ଫୁଟୁଛେ 
ଦୁଖ ବଏଲେ ହେତ୍କିନ...... | 


ବଏଶାଖ୍ଟା କା ହେଲା ଯେ କବି ସୁଶାନ୍ତ ବାଗ୍‌ର କବିତାମାନ୍‌କୁ ମହୁଲ୍‌ ଥିପଲା 
ଲେଖୈ ବିଖରି ଯାଇଛେ । ବଏଶାଖ୍କେ ନେଇ ତ ବଏଶାଖୀ। ବଏଶାଖୀ ଯାଏସି 
ବାଦି୍କଟାକେ ଗାଧୂ ଜୁରାଗରିଆ ଧରି, ବାଦି୍କଟାର ଫଟିକ୍‌ ପାନି ତା'ର୍‌ ଚେହେରା 
ଉବ୍‌କି ସି, ମନ୍‌ ଦରପନେ କବି ବଏଶାଖୀର୍‌ ରୂପରଙ୍ଗ ଦେଖସନ୍‌ | 


ବଏଶାଖ୍କେ ଚିଝକିଲେ, ଘୀଟ୍‌ଲେ ତ ଫେର୍‌ ବାଦଲ୍‌ ବନେଇହେବା, 
ଝକେର୍‌ ଝର୍କା, ମାଏଟ୍‌ ଭିଜ୍ବା| ଫେର୍‌ ପାଆଁଲି ଉଠବା ଧରତୀ, ବଏଶାଖୀର୍‌ 
ହେଲେ କମ୍‌ ବୁତା ! ! କବିର୍‌ ଭାଷାଥି : 


ପତ୍ରେ ଲେଖୁଛ ପିର୍ତି ବଖାନି 
ଜବ୍ଦି ଫିକୁଛ ଘାଟପାନି 
କଲ୍ମୋ ଉପ୍ରୁ ଢଜୁପେଇ ଡୁଂଗୁଛ 
ତମ୍କେ କାଏଁ ଗୋ ନାଇଁ ଚିହି....... | 
ଅଁକଉଛ ଖରା 
ପଟେଇଛେ ଜରା 
ଚମ୍‌ ଛାଡି କାଏଁ ପଲ୍ସି। 
କବି ସୁଶାନ୍ତ ବାଗ୍‌ଙ୍କର୍‌ ଭାଷା ଆର୍‌ ଭାବ୍‌ ଗୁଟେ ଧାରେ ଛୁଟୁଥିସି ଯେନ୍ତା 
ପ୍ରକୃତି ଆମ୍‌ ମୁନୁଷ୍‌ ! ଶବଦେ ଶବ୍ଦେ ଭାବର୍‌ କୋଣାର୍କଟେ ଗଢିପାର୍‌|ବର୍‌ 
ଦମ୍ଟେ ଥସି ତୀକର୍‌ କବିତାମାନ୍‌କେ | ଲାଗୁଥୁସି ସରଲ୍‌, ହେଲେ ଜଟିଲ ଆଏ 
କବିତା ମାନ୍‌କର୍‌ ଅଂଗ୍‌ ଆର୍‌ ଆତ୍ମା। ଘାଏ ଘାଏ ଜୀବନ୍‌ ଜଂଜାଲର୍‌ କର୍ଷନ୍‌, 

ଘାଏ ଘାଏ ଜୀବନ୍‌କେ ନେଇ ଦର୍ଶନ୍‌ ତୀକର୍‌ କବିତାମାନ୍‌କୁ କେତେ ଗହୀରିଆ 
କରିପକାସି | ସାହିତ୍ୟର୍‌ ଗୁଟେ ଗୁଟେ ଅଲଂକାର୍‌ ହେଇଯାଏସନ୍‌। କାଖ 
ସୌହନ୍ଦର୍ଯ୍ୟକେ ବଢେଇ ଦେସନ୍‌ କେତନି କେତେ | ଜିତ୍ବାର୍‌ ତହଁକ୍‌ କବିତାଥ୍‌ 
କବି ହେନ୍ତା କେତେଟା ଧାଡି ଲେଖିଛନ୍‌ : 


ହରେକ୍‌ ଜୀତ୍କେ ଫୁଲହୂରି 
ଏକେସ୍‌କଟି ଗାଲାବାକେ ହେବା 
ଆପନାର୍‌ ଭାଗ୍‌ ପାଏଲା 
ଜାଗରିର୍‌ ହୁରି ହୂରି 

ବଢତେଲ୍‌ ଯିମି, ଭିଡ୍‌ ସାରି ସାରି | 
ବିନ୍‌ ବିନାତେଲ୍‌ ଉଡି ଧଉଁଥିବା 
ଆତ୍ମା ରଥେ ମନର୍‌ ଘୁଡା 
ଲହଁକୁଥବା 

ଚରା ଉତ୍ରାର୍‌ ସମିଆ ସଡକ୍‌ 
ତେନ୍‌କେ ବଲ୍ମି ଥୁର୍‌ରେ ସୁଖ୍‌ 
ଉଁରରେ ସରଗ୍‌ | 


କବି ସୁଶାନ୍ତ ବାଗ୍‌ ଲେଖ୍ଲାବେଲେ ସାରା ଧର୍ତୀ ଆର୍‌ ଗୁଟା ଆକାଶ, କହେବାକେ 
ଗଲେ ସାରା ବ୍ରହ୍ମାଣ୍ଡ ତାକର୍‌ ମନ୍‌ ଭିତରେ କହୁଥସି | ଯେତେବେଲେ ଯେନ୍ଟା 
ଆଏଲା, ତାକେ ଆପନାର୍‌ କରି, ବେଉଁତ୍କରି ନିଜର୍‌ କବିତା କେନ୍ଭାସ୍ଥି 
ଏନ୍ତା ବତ୍‌ରେ ଖଁଢି ଦେସନ୍‌ ଯେନ୍‌ଟା ଖାଲି କଲାମବକ୍‌ ନାଇଁ ହୁଏ, ଭାବାମୂକ ବି 
ବନିଯାଏସି। ଉଁଗାସୁରେ ପଢତି ଲେଖୈ ମନ୍‌ କର୍‌ସି। ରୋମାଣ୍ଟିକ୍‌ କବିର୍‌ 
ଧରମ୍‌ ବି ସେହିଟା ପ୍ରେମରସଥି ଭିଜେଇ ନିଜର୍‌ ଫାଲ୍‌କେ ଚୁମ୍ବକ୍‌ ଲେଖୈ ଘିଁଚି 
ଆନ୍‌ବାର୍‌ କଲାକାରୀ ବନେ ଦେଖେଇ ପାର୍‌ସନ୍‌ କବି। “ଇ କବିତା ଖାସ୍‌ 
ତୋର୍‌ ଲାଗି” କବିତାର୍‌ ଇ କେତେଟା ଧାଡି ବାର୍‌ ବାର୍‌ ପଢୁଥା ଲେଖୈ ଲାଗ୍‌ସି। 

ସମିଆଁ ପାରେ 

କେତେ ଡାଲଖାଇ ନାଚ୍ଲି 
ଉର୍ଘା ଦିହେଁ ଝୁମ୍ରା ଝାରେ 
କେତେ ଝୁମେର୍‌ ଗୁନ୍ଗୁନାଲି। 
ଆକାଶର୍‌ ଆଁଖି ଧରତୀ ଦେଖ୍ଲି 
ତତେ ତରାମାନି ତୁଲିଗଲି 
କେତେ ଜନ୍‌ ଠଟେଇ ହେଲେ 
ଝୁଟେଇ ହେଲି, ନେଇଁ ଜାନି ? 


“ ଗାଁ ମାଲେଶିରୀ' , କବିତାଟା ସୁରୁଟେ କାବ୍ୟ ଲେଖେନ୍‌ଟା| ଇ କବିତା 
ଆମର୍‌ ଫାଲର୍‌ ଗାଁ ଗୁଟ୍‌କର୍‌ ଭୂଗୋଲ୍‌, ଇତିହାସ, ସଂସ୍କୃତି, ଲୋକ୍ବାକ, 
ନଏଦ୍‌ନାଲା, ପାହାଡ-ପର୍ବତ୍‌, ସଭେ ଯାକର୍‌ ଇନ୍ତା ଥାବେ ରହିଛନ୍‌, ଯେନ୍ଟା 
କବିତାର୍‌ ଚମକ୍ଲାରୀ ବଲି କହେବାକେ ପଡବା | ଏକ ତାରା ଜୁଲ୍‌ଜୁଲ୍‌, କବିତା 
ବହିର୍‌ ଇ ଗଖା କବିତାଟା ହିଁ ବଡ ଆକର୍ଷନ୍‌। ମହୁଲ୍‌ଝାର୍‌, ଆମ ବୁରେଇ, 
ହୁର୍ହୁରିଆ ଧୁକା, କୁଇଲି ତିତେରର୍‌ ଗୀତ୍‌, ଗାର୍‌ ଭିଡାର୍‌ କୁନ୍‌, ଗନ୍ଦଲି ଡଙ୍ଗର୍‌, 
ମଠଖାଇ ପାହାଡ, ଗହାଲ ମାଲ୍‌ ଖେତ୍‌, ଝାର୍ପତରାର୍‌ କୁରେ ଆର୍‌ ସରଗିର୍‌ 
ଭନା, କ୍ଷେତେ କ୍ଷେତେ ହିଁସୁଥିବାର୍‌ ଟିଆସି, ମୁସ୍ରି, ଗୁଧୋ ଚାଷ୍‌, ପଡିଆ ନ 
ଚରୁଥବାର୍‌ ଗାଏଗୋଠ, କାହାକେ ନାଇଁ ଛାଡି କବି | ଗାଁର୍‌ ଭୁଆସେନ୍‌, ସୁଆସେନ୍‌ 
ସଭେ ନର୍ଦି ଆଇଛନ୍‌ ନିଜର୍‌ ନିଜର୍‌ ହିସାବେ ଇ କବିତାର୍‌ ପାଉଁଚ୍‌ ନିକେ ଗୀ 


ଟାକେ ଆହୁରି ସୁନ୍ଦରୀ କର୍‌ବାକେ | 


ମାୟା ମହନି ଲଗେଇ 

କାହିଁ ଯାଏସନ୍‌ ସୁଆସେନ୍‌, ସମ୍କଟା ସଖୁସହେଲି | 
ଫିରୁଥସି ହେ ଗାଧବୁଡି କରି, ଇ ଗୀଖୁଲି ବାଟୁ 
ପାଏନ୍‌ ସର୍‌ ସର୍‌ ପାହାଥ କେନ୍ତା | 

କାଟିଦେଲ ମାଟି ଫଟୁ 
ଆଁଖୁର୍‌ କଜ୍ଲେ ବାରି ହଉଥସି ସାଗର୍ଟେ ଝଲ୍‌ ଝଲ୍‌ 
ଦୁଃଖର୍‌ ବର୍ସା ଛିନି ଧରିଥସି ସର୍‌ ଅଁଗ୍‌ ଥଲ୍ଥଲ୍‌ 


ସୁଶାନ୍ତ ବାଗ୍‌କର୍‌ “ଏକ୍‌ ତାରା ଜୁଲ୍‌ ଜୁଲ୍‌' ଆମର୍‌ ଭାଷାର୍‌ ଗୁଟେ 
ଅମୂଲ୍‌ ସଂପଦ୍‌ ଆଏ; ସାହିତ୍ୟ ସିର୍‌୍ଜିନାର୍‌ ଗୁଟେ କଲାମ୍ବକ ପହେରାନ୍‌ ଆଏ 
ଭାବ୍‌ ଆର୍‌ ଶବ୍ଦର ଗୁଟେ ଯୁଗଲବନ୍ଦୀ ଆଏ | ଏନ୍ତେଇ ବାଗ୍ବାବୁକର୍‌ କଲମ୍‌ 
ଚଲୁଥାଉ, ନଏଦ୍‌କେ ଚଲୁ କରି ପକଉ | ସମୁଦର୍କେ ଗିରାସ୍‌ କରୁ, ପାହାଡ 
ପର୍ବତ୍କେ ଚୂନା ଚୁନା କରିଦେଉ, ହାତ୍ପୁଆକେ ତରା ଜନ୍ମାନେ ଖସ୍ରି ପଡୁନ୍‌ | 
ପଲାଶ୍‌ ଆରୁ ମହୁଲ କୁଚି ମାଖି ବଏଶାଖୀ ଲାଲେଲାଲ ଦିଶୁ । ରୋମାଣ୍ଟିକ୍‌ କବି 
କାଣା ନାଇଁ କରିପାରେ ! 


oOo 

ନିଷ୍ପେସିତର୍‌ ସହାରା : କବି ଅନୀଲଚନ୍ଦ୍ର ଦାଶ 


ନାଇଁ ଥଲା ବାଲାର୍‌ ଦୁଃଖ୍କେ ନିଜର୍‌ କରି, ଖଟିଖଆର୍‌ ରକତ୍‌, ଝାଲ୍‌ 
ସାଙ୍ଗେ ଗୁଟେ ହେଇକରି, ଶହଶହ ହଜାର୍‌ ହଜାର୍‌ ଅତ୍ୟାଗରିତ୍‌ ଲୁକ୍ର୍‌ ମନର୍‌ 
କଥାକେ ଯେ କବିତା ହିସାବେ ପାଠକ୍ମାନ୍‌କର୍‌ ନିକେ ପଠେଇ ପାରିଛନ୍‌, ସେ 
ହଉଛନ୍‌ ଆମର୍‌ ଯୁବ କବି ଅନୀଲଚନ୍ଦ୍ର ଦାଶ କଥିତ କହେସନ୍‌, ଯାହାର୍‌ କିହେ 
ନାଇଁନ, ତାର୍‌ ମାହାପୁରୁ ଅଛନ୍‌ | ସେନ୍ତା ଅନୀଲ ବାବୁର୍‌ କବିତାମାନ୍‌ ପଢଲେ 
ପାଠକ୍‌ ଅନୁଭବ୍‌ କର୍‌ସି ଯାହାର୍‌ କିହେ ନାଇଁନ, ତା'ର ଲାଗି କବି ଅନୀଲଚନ୍ଦ୍ 
ଦାଶ ଅଛନ୍‌ ଯେ ଖାଲିପେଟେ ଖାନା ନୂରୁଥିବାର୍‌ ମୁନଷର୍‌ ଚିକ୍ଲାର୍‌କେ ନିଜର୍‌ 
କବିତା ମାଧ୍ଯମଥି ଆହୁରି ଯୋର୍ଦାର୍‌ କରିପାରିଛନ୍‌ | ଗଲା କୁଡେ ବଛର୍‌ ହେଲାନ, 
ଭିନ୍‌ ଭିନ୍‌ ପତ୍ରପତ୍ରିକା ମାନକୁ ତୀକର୍‌ କବିତା ଛପାହଉଛେ | ପାଠକ୍‌ ପଢୁଛନ୍‌, 
କବି ହିସାବେ ତାହାକୁ ଚିହ୍ନି ସାଏଲେନ। ସତ୍‌ ସପନ୍‌ ବଲି ତୀକର୍‌ ଗୁଟେ 
ସମ୍ବଲପୁରୀ କବିତା ସଂକଲନ୍‌ ଇ ଭିତରେ ଲୁକ୍ଟର୍‌ ହାତ୍‌କେ ଆସିଛେ, ଯେନ୍ତି 
ଅନୀଲବାବୁ ଲେଖିଥବାର୍‌ ବୟାଲିଶ୍‌ଟା ଭିନ୍‌ ଭିନ୍‌ ସୁଆଦର୍‌ କବିତା ଅଛେ। 
ସୁଆଦ୍‌ ଭିନ୍‌ ଭିନ୍‌ ହେଲେ ବି ସୁର୍‌ ଗୁଟେ | ଦଲିତର୍‌ କଥା, ନିଷ୍ଠେସିତର୍‌ କଥା, 
ଅନିଏର୍‌ ସାଂଗେ ଲଢେଇର୍‌ କଥା, ମିଛ ସପନ୍‌ ଦେଖେଇ ତଲି ଲୋକ୍ମାନ୍‌କର୍‌ 
ନୁ ଫାଏଦା ଉଠଉଥବାର୍‌ ସାଂଗେ ସତ୍ସପନ୍‌ର ଲଢେଇର୍‌ କଥା ହଉଛେ ଅନୀଲ 
ବାବୁର ହରେକ କବିତାର୍‌ ସାର୍‌ | 

“ ଭଏଷ୍‌' ର ପ୍ରକୃତିକେ ନେଇକରି “ ଭଏଷ୍‌ ' ବଲି କବତାଥ୍‌ ଅନୀଲବାବୁ 
ପଦେ ଲେଖିଛନ୍‌, ଯେନ୍ଟା ଦଲିତର୍‌ ପ୍ରତିନିଧ୍ବତ୍ଵ କର୍ଲା ବାଗିର୍‌ ଲାଗ୍ସି | 


ଆମର୍‌ ମନେ ଆମେ ରଜା 

କଲ୍କଲ୍‌ ନାଇଁ, ମଲ୍ମଲ୍‌ ନାଇଁ 

ଦାବି ନାଇଁ କି ଗୁହାରିନାଇଁ 

ଯାହିଁ ଫାନ୍ଦିଦେଲେ ହଁ 

କେହି ଦୁହିନେଲେ ହଁ 

ପିଠ୍‌ ଉପ୍ରେ କିଏ ଚଢିଗଲେ 

ମୁଠେ ଗୁହୁରିଆ ଚପ୍କିଥଲେ 

କିଛି ଫରକ୍‌ ନାଇଁ 

ଖାଲି, ଭିର୍‌କେଇ ଦେଲେ କେଭେ କେନ୍ତା 
ଅଡ଼ୁଆ ହେଇଯାଏସି 

ସୁତର୍‌, ନିସତ୍‌ ଏଖେଇ ଘାଏକେ 
ଲଢ଼ୁଆ ହେଇଯାଏସି । 


* ତୋର୍‌ ଦିନ କି ମୋର୍‌ ଦିନ” କବିତାଥ ତ କବି ସଫା ସଫା ଲେଖି 
ଦେଇଛନ୍‌ ନିଜର୍‌ ମନର୍‌ କଥା। ନିଜର୍‌ ଆବେଗର୍‌ କଥା, ସମାଜ ଉପ୍‌ରେ 
ନିଜର୍‌ ନଜର୍‌ର କଥା : 


* ସବୁଦିନ ତ ଆମର୍‌ ଲଢେଇ 
ଅନାର୍ଯ୍ୟ ହେଇ ସଂସ୍କୃତିର୍‌ ଲାଗି 
ଶବର ହେଇ ଇଜତର୍‌ ଲାଗି 
ଦଲିତ୍‌ ହେଇ ସମ୍ମାନର୍‌ ଲାଗି 
ଆଦିବାସୀ ହେଇ ହକ୍‌ର ଲାଗି 

କେଭେ ଗରୀବ ହେଇ ପେଟର୍‌ ଲାଗି 
ଲାଗିଛେ ନ ଖୁଚୁର୍‌ ଖାଚୂର୍‌ 
ଖାଲି ରୂପ୍ଟା ଯାହା ବଦ୍ଲିଛେ।” 


ଶବଦ୍ମାନ୍‌ ଗଉଁଲି ଗଉଁଲି ଲାଗୁଥୁସି, ହେଲେ ଲେଖାର୍‌ ତରିକା ଆର୍‌ 
ଢାଚାଥି ଆଧୁନିକତା ଭରିଛେ। ସବୁଠାନେ କବି୍କର୍‌ ଇ ସମାଜପ୍ରତି ଗୁଟେ 
କ୍ଷୋଭ | ଗୁଟେ ଅବଶୋଷ୍‌, ଗୁଟେ ପଷ୍ଚାତାପ୍‌, ଗୁଟେ ପ୍ରତିବାଦ୍‌ର, ଗୁଟେ 
ଉଲ୍ଗୁଲାନର୍‌ ସ୍ଵର ଫଟିକ୍‌ ବାରିହେସି | ଯାହା ଭାବସନ୍‌, ସେଟାକେ ହିଁ ନିଜର୍‌ 
ଶବ୍ଦର୍‌ ଯାଦୁଗରୀଥି ଲେଖିଦେସନ୍‌ | ମନେ ମନେ ଆଁଖିଥି ପଢଲେ ପଢଲା ଲୁକ୍ଟର୍‌ 
ଆଏଖ୍‌ ଭିଜିଯାଏସି ଘାଏ ଘାଏ ଆରୁ ଘାଏ ଘାଏ ରିଶ୍ମିଥି ଲାଲ୍‌ ପଡିଯାଏସି। 
ପାଠକର୍‌ ହୁରୁଦ୍‌କେ ହଦ୍ମଦେଇ ପକଉଥବାର୍‌ ଇ କବିତାମାନ୍‌ ଖାଲି ସାହିତ୍ୟର୍‌ 
ସଂପଦ୍‌ ନୁହେଁ ସେ, ଆମର୍‌ ଦରଖଡିଆ, ଦର୍ରଗଡିଆ ସମାଜ୍‌ ଲାଗି ବି ବଢେଟେ 
ସଂପର୍ି ଆଏ । ଦଲିତ୍‌ ବର୍ଗର୍‌ ଦିନେ କି ଦୁଇଦିନର୍‌ କି ଘଡ୍‌କର୍‌ ଦୁଃଖ୍କେ ଇ 
କବିତା ମାନକେ ଲେଖା ନାଇଁ ହେଇ, ସବୁ ଯୁଗେ ସବୁ କାଲେ କେହି ନା କେହି 
ଦଲିତ ହେଇ ବଂଚ୍ବାର୍‌ ସଂଗ୍ରାମ୍‌ କରୁଛେ, ଚୃପ୍ରାପ୍‌ ତାର୍‌ ରକତ୍‌ ଶୁଷି ନଉଛନ୍‌ 
କିଏ କିଏ ଯେ, ସେ ଜାନି ଭିଲ୍‌ ନାଇଁ ପାର୍ବାର୍‌, ଇ ବାଁ ବି ଅଛେ “ସତ୍‌ 
ସପନ୍‌ ' ବହିଥ୍‌ | ମାମୁଲି ଇଟା, ସିରମେଟ୍‌, ଗେଟି, ବାଏଲ୍‌ ବୁହି ଖଟୁଥିବାର୍‌ 
ରେଜାର୍‌ ଚରିତ୍ର ବି ଆସିଛେ ଅନୀଲ ବାବୁର୍‌ କବିତା କୁରିଆକେ | ' ରେଜା”ର୍‌ 
ଜୀବନ୍‌ ବି ତ ଗୁଟେ ମୁନଷର୍‌ ଜୀବନ୍‌ ଆଏ ନା! ଆଏବା ନାଇଁ କାଁଜେ, 
ଅନୀଲ ବାବୁର୍‌ ଭାଷାଥି : 


ନାଇଁ ଗାହେଁ ହୀରା ରତନ 
ବେଲ୍‌ ହେଲେ ମନ୍‌ ଉଛନ୍‌ 
କାନ୍ଦୁୁବା ଘରେ ମୋର୍‌ ଧନରେ 
ନୁରୁଥିବା ମାଆଁର୍‌ ଶୁଖା ଥନ୍‌ 

ପ୍ରବନ୍ଧ ଘରା 


ଠିକାଦାର ପିଲା ମୁନୂଷ୍‌ ନାଇଁ ଭାବେ କଲେ କଲେ ଜୀବନ୍‌ ନେସି 
ଇଟା ବାଏଲ୍‌ ସାଙ୍ଗେ ମାଏଟ୍‌ ହେଲେ ଯାଇ ହପ୍ତା ହାଜିରି ଦେସି 
ମୋର୍‌ ପିଠ୍‌ ହେଲା କୂଜା କୂଜାରେ 

ମୁଇଁ ତ ହେଇଗଲିନ ରେଜା!| 


ସତ୍‌ ସପନ୍‌' ଥି ଆର୍ଗୁଟେ କିସ୍ମର୍‌ କବିତା ଅଛେ | ଆମର ଗଅଁଲି 
ଜୀବନର୍‌ ଧାରାକେ ନେଇକରି, ଯେନ୍‌ଟା ଆଏଜ୍‌ ଅତୀତ୍‌ ହେଇଗଲାନ, ଆର୍‌ 
ନୁରାଖୁଜା କଲେ ବି ନାଇଁମିଲେ | ଗୁର୍ଦୁଟେ କବି ଅତୀତ୍‌ ଗଅଁଲି ଜୀବନର୍‌ 
ଧୀାରାକେ ନେଇକରି କେତ୍ନେକେତେ କବିତା ଲେଖିଛନ୍‌। ହେଲେ କବି 
ଅନୀଲଚନ୍ଦ୍ର ଦାଶଙ୍କର ଢାଗାର୍‌ ଗୁଟେ ଅଲଗ୍‌ ମିଠାସ୍‌ ଅଛେ, ଅଲଗ୍‌ ମିଜାଜ୍‌ 
ଅଛେ | ଇ ମିଠାସ୍ଟା ମିଲ୍ସି ତାକର୍‌ ଭାବ୍ନାଥ, ଶବଦ୍ଥି, ଦୃଶ୍ୟସଜ୍ଜାଥି | ଗୁଟେ 
ନମୁନା ପଢଲେ ଇ କଥାଟା ସଫା ହେବା | 


‘ଖରାଦିନେ ଦୂଇପହରିଆ 

ବାବାର୍‌ ପୁରାନ୍‌ ଯୁଗର ପଙ୍ଖା 

ଦାନାସୁର୍‌ ଲେଖେ ଘପଘଡାଲେ 

ବାହ୍ଧନେନ୍‌ ଘରର୍‌ ପିଢାଥି 

କେଭେ କେନ୍ତା ମଗନି ଖେଲ୍‌ 

ମୋର୍‌ ମାଁ ପିଉସୀ ମାନ୍‌କର୍‌ ହରବରିଆ ଫୁର୍ସତ୍‌ 
ଚଢାଉତରା କରୁଥବାର୍‌ ଲୁଡ଼ୁପଟିର୍‌ ସିଡିମାନ୍‌କେ 
ଖୁସିର୍‌ ତୈତେଲ୍‌ ବୀଜା ଲହଁକି ବୁଲୁଥିଲା 
'ସାତ୍ଗାତି' ର୍‌ ଇ” ଢୁଡ଼ାନୁ ସେ ଢୁଡ଼ା| 


ଯେନ୍‌ଟା ସପନ୍‌ ହେଇଗଲାନ, ତାହାକେ ଆଉ ସତ୍‌ କରିହେବା କାଏଁ ? 
ସତ୍‌ ଆର୍‌ ସପନ୍‌ ଭିତ୍ରେ ଚନ୍ଦ୍ରନୁ ସୂର୍ଯ୍ୟକେ ଦୂର୍‌ ହିଁ ଦୂର ମୁନୁଷର୍‌ ଭାବ୍ନାଥି 

ପ୍ରବନ୍ଧ ଘରା 


ସପନ୍କେ ସତ୍‌ ବଲି, ଭାବିନେଲେ କାଣା ସପନ୍‌ ସତ୍‌ ହେଇଯାଏସି ? ସପନ୍ଟା 
ସପନ୍‌, ସତ୍ଟା ସତ୍‌ । ଇ ଭାବ୍‌କେ ନେଇକରି କବି ' ସତ୍‌ ସପନ୍‌' କବତିଥୁ 
ଲେଖିଛନ୍‌ - 


ସପନର୍‌ କାଏଁ ଧାତା 

କି କାବୁ ଫିଟ୍‌ସି ଯେ 

ବୁଝ୍ବା କି ବୁଝାବା ସତ୍କେ ? 
ଛୁଟିର୍‌ ଘଣ୍ଟିକେ ଅନ୍‌ସରେଇ ଥିବାର୍‌ 
ନିର୍ବୁଧୂଆ ଛୁଆଟେ ଲେଖେ ସପନ୍‌ 
ଉଲ୍ଟେଇ ଗଲିଥୂସନ୍‌ ସାଦା କାଗଜର୍‌ 
ଫରଦ୍‌ ପରେ ଫରଦ୍‌| 


Ou 

ପ୍ରବନ୍ଧ ଘରୀ ` 


ଭିନେ ସୁଆଦର୍‌ କବିତାର୍‌ ସ୍ତଷ୍ଟା : ଶାଶ୍ବତ ସାହୁ 


ସମଲପୁରୀ କବିତାକେ ନୂଆଁ ରୂପ, ନୂଆଁ ଢଂଗ୍‌, ନୂଆଁ ରଂଗ ଦେବାର୍ଥି 
ଜୁଆନ୍‌ କବି ଶାଶ୍ବତ ସାହୁ ମାହିର୍‌ ଆନ୍‌। ଅବ୍‌ଗା ସାହିତ୍ୟ ସୃଷ୍ଟିର୍‌ ଅଭିଲାଷ୍‌କେ 
ନେଇକରି ତାକର୍‌ ଭାବନା ଆରୁ ଚିନ୍ତନର୍‌ ପ୍ରଭାବ କବିତାମାନ୍‌କେ ପଡସି। 
ହେଥର୍ଲାଗି ତୀକର୍‌ ଲେଖା କବିତାନୁ ବ୍ୟାକରଣ କି ଅଲଂକାର୍‌ ନୁହେଁ, ଭାବର୍‌ 
ସଂପଦ୍‌ ଖୁଜ୍ବାକେ ବନେ ଲାଗ୍ସି | ‘ସପନ୍‌ ଉକିଆ” କବିତା ବହିର୍‌ ମୁହୁଡାଥ ସେ 
ନିଜେ ଲେଖିଛନ୍‌, ‘କେହେନି ଭାଷାର୍‌ ସାହିତ୍ୟକେ ଭାଷୀ ଆନ୍ଦୋଲନ୍‌ ସାଂଗେ 
ଜୁଡା ଯାଇପାରେ | କିନ୍ତୁ ନିଛକ ସାହିତ୍ୟ ଲାଗି ସାହିତ୍ୟ ହିଁ କବିର୍‌ ମୂଲ୍‌ ଉଦ୍ଦେଶ୍ୟ 
ଆଏ।” ଶାଗୁଆନ୍‌ ଗଛର୍‌ ନିଦାପନ୍‌ ଲେଖୈ ଶାଶ୍ଵତବାବୁର୍‌ କବିପନ୍‌ | ସାହିତ୍ୟର୍‌ 
ବିଗାରଧାରା ସାଂଗେ ଉଁଗାଦର୍ଜାର୍‌ କବିତା ପର୍ସି ଦେବାର୍‌ ଉଦ୍ୟମ୍‌ ତାହାଙ୍କୁ 
ଆଏବାକାଲିର୍‌ ବନେ ବର୍କସ୍‌ କବିଟେ କରି ଗଢବା, ଇ ଆଶା ସମ୍କର୍‌ ଅଛେ | 
ଶାଶ୍ଵତବାବୁର କବିତାର୍‌ ଆକାର୍‌ ସିନେ ଛୋଟ, ହେଲେ ତାର୍‌ ଭାବ୍‌ ଆର୍‌ ଭାଉ 
କେତେନେକେତେ ବ୍ୟାପକ୍‌ | ' ଜଉତୁକ” କବିତା ନ ଯେନ୍ତା କବି ଲେଖିଛନ୍‌ : 


ଦେଖ୍‌ ବଏଲୈ ଦେଖ୍‌ 

ଚରେ ବଏଲୈ ଚରେ 

ଉଁଜା କିଛି ନାଇଁ 

ଡାଲ୍‌ ପତ୍ରା ଭିତରୁ ଗଲେ 

ଦଗ୍‌ କରୁଥିଲା ପାର୍ଥ ଆଏଁଖ୍କେ | 

ପ୍ରବନ୍ଧ ଘରା 


ଚରେ କଥା କହୁନ୍‌ କହୁନ୍‌ ମହାଭାରତର୍‌ ପାର୍ଥ ବଏଲୈ ଅର୍ଜନର୍‌ କଡ଼ା 
ଆଏଁଖର୍‌ କଥାକେ ଜୁରି ଦେଲା ବେଲ୍‌କେ ସେତାର୍‌ ଅର୍ଥ ଆହୁରି ଗହୀରିଆ 
ହେଇଯାଉଛେ | ଗଠନ୍‌ ଛୋଟ ହେଲେ ବି ଭାବ୍ନାଟା ପ୍ରଶସ୍ତ, ଛୋଟ୍‌ ମୁଡୈ 
ବଡ ଚିନ୍ତା ବଲି ଯେନ୍ତା କହେସନ୍‌, ହେନ୍ତା ଶାଶ୍ଵତବାବୁର୍‌ କବିତାର୍‌ ଅଙ୍ଗଟା 
ସୁରୁଟେ ଥିସି, ହେଲେ ଆମ୍ବା ବିହିଲି ଯାଉଥ୍‌ସି ସାରା ପୁର୍ଥୀକେ | ତଲର୍‌ ଇ 
ଛୋଟ୍‌ ପଦ୍‌କେ ଅନୁଶୀଲନ୍‌ କଲେ ଇ କଥା ସଫା ଜନାପଡସି : 


ଉଡବାର୍‌ ଲାଗି ବଲି ଆକାଶଟେ ଅଛେ 
ଆକାଶ ଅଛେ ବଲି ଫୁକା, ପତାଙ୍କ 
ଫୁକା, ପତାଙ୍ଗ ଲାଗି ବଲି 
ଛୁଆମାନେ ନର୍ଦୂଛନ୍‌, ହସୁଛନ୍‌ 
ଛୁଆକର ହଁସି ଅଛେ ବଲି 
ଦୁଖ୍‌ କାଣା ଆଏ ଜାନି ପାରୁଛୈ | 
(କବିତା ‘ ଉଡବାର ଲାଗି ବଲି ଆକାଶଟେ ଅଛେ! |) 


ସଭେ ସମ୍କର୍‌ ସାଂଗେ ଜୁରି ହେଇଛନ୍‌ ବଲି ଜଗତ୍ଟା ଅଛେ | ସଭେ 
ସମ୍କର୍‌ କାମ୍‌ କରୁଛନ୍‌ ବଲି ଦୁନିଆଁଟା ଚଲୁଛେ, ଯେନ୍ତା ସଭେ ସମ୍‌କର୍‌ 
ଲାଗର୍‌ ଲସର୍‌ । କହେବାକେ ଗଲେ ସମିଆର୍‌ ଦିହେଁ ଅତୀତ୍‌ ବର୍ଭମାନ୍‌ ଆରୁ 
ଭବିଷ୍ୟତ ବଲି କିଛି ନାଇଁନ। ଆମର୍‌ ସୁବିଧା ଲାଗି ଆମେ ତାକେ ତିନ୍‌ଟା ନାଁ 
ଦେଇଛୁ : ଅତୀତ୍‌, ବର୍ଭମାନ୍‌ ଆରୁ ଭବିଷ୍ୟତ୍‌ | କବି ଶାଶ୍ବତ ସାହୁ ଇ ଭାବ୍‌କେ 
ନେଇକରି ଲେଖିଛନ୍‌  ସପନ୍‌ ବଏଠା” କବିତା | 


“ ତିନ୍ଟା ପୋକ୍‌ କିନ୍ଦରୁଛନ୍‌, ଖୁଜୁଛନ୍‌ 

ଲେଛେଇ ହେବାକେ ତିଆର୍‌ 

ଝପେଇ ହେବାକେ ତିଆର୍‌ 

ଯେନ୍ତା ତାକର୍‌ ଲାଗି ବଲି ଖାସ୍‌ 

ବଏଠାଟା ଜଲୁଛେ | 

ତିନ୍ଟା ପୋକ୍‌, ମୁଇଁ ଅତୀତ୍‌, ମୁଇଁ ବର୍ଭମାନ, ମୁଇଁ ଭବିଷ୍ୟତ” 
(କବିତା ¬ ସପନ ବଏଠା) 

ପ୍ରବନ୍ଧ ଘରା - 


ସାଧାରନ୍‌ ମୁନୂଷ୍‌ ଆର୍‌ କବିର୍‌ ନିଜର୍‌ ଅଲଗ୍‌ ଅଲଗ୍‌ ଥସି ବଲି ତ କବି କବିତା 
ବାନ୍ଧି ପାର୍ସି | ଆଧିକ ଓଡ଼ିଆ ଗଦ୍ୟ କବିତାର୍‌ ଢାଗଥି ଶାଶ୍ବତ ବାବୁ ସମ୍ବଲପୁରୀ 
କବିତାର୍‌ ଗଠନ୍‌କେ ନୂଆଁ ରୂପ ଦେବାର୍‌ ଚେଷ୍ଟା କରିଛନ୍‌। ଟଚୁଛା ବାଟର୍‌ 
ଜୁଡାର୍‌ ଦିହେ ବି ମୁନୁଷ୍‌ ଲେଖୈ ଜାନ୍‌୍ଜୀବନ୍‌ ଥିସି | ମୁନୁଷ୍‌ ଲେଖେ ସେ କବ୍ଦି 
ପାର୍ସି। ପହଦି ପାର୍ସି, ଦୁସର୍‌ ଲୁକ୍‌ ଗାଲି ଖୁଏଇ ପାର୍ସି । ହେଇବାଟେ ଆଯା” 
କଲା ପାଦ୍ଚଲା ଲୋକ୍‌, ମଟର୍‌ ଚଢା ଲୋକ୍‌ ସଭେ ଯାଉଥବେ, ହେଲେ ଢୁଡା 
ତାର୍‌ ତାର୍‌ ଜବ୍‌ଦି ହେଇ ରହିଥବା। ଜହ ଭିଡୈ ପାଟି ନାଇଁ ହୁଏ, ଆହୁରି 
ଗହେରା ହେସି । ପାଏନ୍‌ ବର୍ଷା ହେଲେ ଢୁଡା ପାଏନ୍‌ ଥି ଭରି ହେସି, ଦର୍ପନ୍‌ 
ଲେଖେ ଆକାଶକେ | ଆକାଶର୍‌ ଜନ୍‌କେ ଦିହେ ଠାନ୍‌ ଦେସି | ହେଇ ଦର୍ପନ୍‌ 
ଦେଖ୍ବାର୍‌ ଲାଗି ବାଦଲ୍‌, ଜୁଲ୍ଜୁଲିଆ ପୋକ୍‌ ଉତ୍ରି ଆଏସନ୍‌ ଢୁଡାର୍‌ ନିକେ | 
ଇଟା “ ଢୁଡା' କବିତାର ଭାବାର୍ଥ | 


ଗୁରସ୍‌ ପିଉ ଆଉ ରକତ୍‌ ପିଉ, ଶାସିତ୍‌ ଆଉ ଶାସକର୍‌ ଦୂହି ନାଁ ମାନେ 
ଆନ୍‌ | ଯୁଗ୍‌ ଯୁଗ୍‌ ଧରି ଇମାନେ ଗୁଟେ ଠାନେ ରହି ନି ପାରନ୍‌ | ଇମାନ୍‌୍କର୍‌ ଲଢେଇ 
ଗାଲିଥଲା, ଗାଲୁଛେ ଆଉ ଗଲୁଥିବା ବି। ବିଚବାର୍‌ ଲାଗି ଲଢେଇ କିଏ ନାଇଁ 
କରବାର୍‌ ଇ ଜମାନାଥ ? ସଭେ କେନ୍ସି କିସ୍‌ମେ ବିଚୂଛନ୍‌, ହେଲେ ଲଢେଇ 
ସରୁଛେ କାଏଁ ? “ଉଲ୍‌ ଗୁଲାନ୍‌' କବିତାଥୁ କବି ଶାଶୃତ ସାହୁ ଲେଖିଛନ୍‌ : 


“ ଯୁଦ୍ଧ ଆରୁ ଶାଂତି ମଖଝାର୍‌ ସୀକୂର୍‌ ଗଲିନ 
ପଡିଛେ ଯ୍େନ୍‌ ଛାଏଁ, 

ଆର୍‌ ଯେନ୍‌ନ ଆଏଜ୍‌ ମୀ ଗୁରସ୍‌ ପିଉ 
ଆରୁ ମାର୍‌ ରକତ୍ପିଉ ଆମ୍ନେ ସାମ୍ନେ 
ଲଢେଇ ହେଇଯିବା ଖାଡେ ଖାଡେ।’ 


ମାର୍‌ ପନତ୍କାନି, ଆଁଖିର୍‌ ଆଖଲ୍‌, ଲାଡଗେଲକେ ନେଇକରି କେତନେ 
କେତେ କବିତା ଲେଖା ହେଇଛେ | ନଲାଥ୍‌ ଚୂଇଲ୍‌ ଫୁକି ଫକି ଛୁଆର ପେଟ୍‌ 
ଭରୁଥୁବାର୍‌ ମା, ଖନ୍ଦେ ଟଙ୍ଗେର୍ଟେ ଧରି ଝାର୍କେ ଝାଟିକୂଟି ଆନି ଯାଉଥବାର୍‌ 

ମୀ, କାଠ୍‌ ଆନି ଛୁଆକୁ ପାଠ୍‌ ପଢେଇ ପାରିଥବାର୍‌ ମାର୍‌ ଚରିତ୍ର ଉଦଭାଗର୍‌ 
ହେଇଯାଇଛେ ଶାଶ୍ବତ ବାବୁର୍‌ ମା” କବିତାଥ୍‌ | ଛୁଆଁ ହମିସା ପାଟିଥି ଲଲିପପ୍‌ 
ଚୂହିଲା ମିତାର୍‌ କବିତାକେ ବାର୍‌ ବାର୍‌ ପଢି ତା'ର ରସ୍‌ ପିଉଥା ଲେଖୈ ଲାଗୁଛେ 
ଇ କବିତାଟା | କବିତାଟା ପଢିସାଏଲା ଉତାରୁ ଆଁଖିର୍‌ କେନ୍‌ କେନ୍‌ ଲୁହୁ ଜାକି 
ହେଇଗଲା ମିତାର୍‌ ଲାଗ୍ସି | ଯେନ୍‌ ଦର୍ଦୀମନର୍‌ ଭାବ୍‌କେ ଶବଦ୍‌ ଭିଡାର୍‌ ଥି 
ଭରି ଦେଇଛନ୍‌ କବି ଶାଶ୍ବତ ସାହୁ, ସେଟା ତାକର୍‌ କବତାର୍‌ ଚମକ୍ଲାରିତା ଛଡା 
ଆଉ କାଣା ହେଇ ପାରେ | କବି ଲେଖିଛନ୍‌ : 


ବେଲ୍‌ ବୁଡଲା କି ଖୁରିଗିନା ଢଡ଼ନ୍‌ ଢାଡ଼ନ୍‌ 
ଅମ୍କଟା ନାଇଁ ବନାଲୁ, ଢିମ୍କାଟା ନାଇଁନ 
ମଦୁଆ ବାପର୍‌ ହୁଡାକୁଦା, ଲାତ୍ବିଧା 
ଆଏଜ୍‌ ଭି କେହେନି ଘରୈ ସେନ୍ତା ଶବଦ୍‌ ଶୁଭଲେ 
ଟାଏଟ୍‌ କନେ ତୋର୍‌ ହୈଁକେଇ ହେବାର୍‌ ଯାଏସି ଦିଶି। 
(କବିତା - ମୀ”) 

ଏନ୍ତା ଏନ୍ତା ଶହେ ପଇଁତି ଶ୍ଟା ସୁରୁ ସୁରୁ କବିତାର୍‌ ବହି ' ସପନ୍‌ ଭଟଆ!” 
ଭାବ୍‌ ଅଛେ, ଭାବର୍‌ ଅନୁଭବ୍‌ ଅଛେ, ରସ୍‌ ଅଛେ, ରସର୍‌ ଉଦାର୍ପନ୍‌ ଅଛେ, 
ଶବଦ୍‌ ଅଛେ, ଶବଦ୍‌ ସାଂଗେ ଗଡ଼ୁଥିବାର୍‌ ଧ୍ବନି ଅଛେ, କବିତାର୍‌ ରକମ ଅଛେ, 
ରକମ୍‌ ସାଂଗେ ଦମ୍‌ ଅଛେ ହରେକ୍‌ କବତାଥ୍‌ | ଶାଶୃତ୍‌ ସାହୁ ସମ୍ବଲପୁରୀ ସାହିତ୍ୟର୍‌ 
ସାରସ୍ଵତ ଭଣ୍ଡାର୍‌କେ ଭରି ଏନ୍ତା ଜବରଦସ୍ତ ହୀରା, ନୀଲାଥ୍‌ ଭରିଦେବେ, ଇ 
ଆଶା କରୁଛନ୍‌ ପାଠକ୍‌ ସମାଜ୍‌ | 


oo 

ଆମ ବୁରେଇର୍‌ ଗୀଁର୍‌ ଗଅଁଲିପନ 


କବି କବିତା ଲେଖ୍‌ସନ୍‌ ତାକର୍‌ ମନର ଭାବକେ କଳାତ୍ସକ ଢଙ୍ଗଥି 
ଶବ୍ଦେ ଶବ୍ଦେ ଗୀ ଥି ପ୍ରକାଶ କରବାକେ | ଆଖି ଦେଖା ଦୃଶ୍ୟ ଆଉ ଭାବ୍‌ 
ଆଁଖି ଦେଖା ଭାବ୍ନାର୍‌ ଅମୃତ ମିଲନ୍‌ର ପ୍ରକାଶ ଭଙ୍ଗୀ ହଉଛେ କବିତା | କବିତାର୍‌ 
ଭାବନୁ ବଡ଼ ହେଇଗଲେ ସେ କବିର୍‌ ଲେଖନ୍ଥି କାବ୍ୟ ପାଲ୍‌ଟି ଯାଏସି | ଥରେ 
କବି ଯଦି କାବ୍ୟ ଧାରାଥି ପଡ଼ିଗଲେ ବଏଲେ ସେ ପଛକେ ଲେହେଁଟିବାର୍‌ ଛାଡି 
ଦେଇକରି ବରଂ ଆଗ୍‌କେ ଆଗେକେ ଚେରାବାର୍‌ ମଉକା ପୁରାପୁରି ଉପଯୋଗ 
କରି ନିଜର କଲାକାରୀ ଦେଖେଇ ପାରସନ୍‌ । ଆମର୍‌ ଫାଲର୍‌ ଜନାଶୁନା କବି 
ହରିଶଙ୍କର ବଡ଼ପଣ୍ଡା ହେନ୍ତା ଛୁଟିଆ କବିତା ଲେଖୁନ ଲେଖୁନ୍‌ କାବ୍ୟଟେ ଲେଖି 
ପକାଲେ “ ଆମ ବୁରେଇର୍‌ ଗୀ” | ଗାଁନୁ ଆସି ସହରନେ ଘର୍‌ ଗଢି ରହେଲେ, 
ଗାୀଁର୍‌ ଜୀବନ୍ଟା ଅତୀତ୍‌ ହେଇଯାଏସି । ସେନ୍ତା ଜୀବନ୍‌ଟେ ଜିଲେ ଇତିହାସ ବି 
ହେଇଯାଏସି । ସେଇ ଇତି ହାସଟା କବିତା ରକ୍ମେ ଲେଖାହେଲେ ସେଥି ରସ୍‌ 
ଉରିଯାଏସି ଆଉର୍‌ କାବ୍ଯଧାରା ପାଲଟିଯାଏସି। 


କଣ୍ଟାବାଂଜି ବଲାଙ୍ଗେରନୁ ବାର୍‌ କୋଶ୍‌ ଦୂର୍‌ ଝାର୍‌ ଜଙ୍ଗଲଥି ଭର୍‌ପୁର 
ଗାଟେ, ନା ତା'ର କୁକ୍ରାଝରି | ଇ ଗୀର ଇତିହାସ ଭୂଗୋଲ, ସଂସ୍କୃତି, ଭାବ- 
ଅଭାବ, ଦୁଃଖ ସୁଖ, ଭଲମନ୍ଦର ପୁରା ହିସାବ ଅଛେ ‘ଆମ୍‌ ବୁରେଇର୍‌ ଗାଁ” 
କାବ୍ୟ ଗ୍ରନ୍ଥି | ହେନ୍ତା ଧନ, ରତନ୍ଥି ଯେ ଇ ଗାଁଟା ଭରିଯାଇଥୁଲା ନୁହେଁ ସେ, 
ଇନୁ ପେଟ ଚାର ଆଂଗୁଲ ଲାଗି ଲୁକେ ପରବାସୀ ହେସନ୍‌, ଦାଦନ୍‌ ଖଟି 
ଯାଏସନ୍‌ | ଗାଁର୍‌ କନ୍ଧେନ ବୁଢ଼ୀ ସବୁ ଘଟନାର ସାକ୍ଷୀ, ଗୀଁ ହଁସଲେ ସେ ହସ୍ସି, 
ଗାଁ କାନ୍ଦଲେ ତାର ଆଁଖି ୍ବିଲୁହୁ ଝରସି। ମର୍ଡ଼ି ଘାଏ ଘାଏ ଡଢିଲମେଲ କରିପକାସି 

କୁକ୍ରାଝରି ଗୀଁକେ | ଅଭାବ୍‌ ଲାଗି ପଡ଼ିଆ ପଡ଼ିଯାଏସି ଇନର୍‌ କ୍ଷେତ୍‌ | ଲୋକର୍‌ 
ମନ୍‌ ଭିତ୍ରଟା ଭୋ ଭୋ କାନ୍ଦି ଯାଏସି ଗାଁର ଶୁଖାଭଟା ଦେଖି। ମନଟା ଘାଏ 
ଘାଏ ବିଦ୍ରୋହର ଭାବ୍‌ ଥି ରଗ୍ରଗେଇ ଯାଏସି | କିଏ ଗୁଟେ ବଏରୀ ଶକ୍ତି ଅଛେ 
ଇ ପୁରଥୀନ, ତାର ଲାଗି ହରେକ୍‌ ବଛର୍‌ ଇ ଗୀର୍‌ ଲୁକେ ଗାଁ ଛାଡ୍‌୍ସନ୍‌ | ଦୂର 
ଦେଶ ଯାଇ ପେଟ୍‌ ଭର୍ସନ୍‌ | ଛୁଆ ପିଲା ସଂଖଲିସନ୍‌, ମାନେ ପାଶେ ଧରି 
ଗାଁକେ ଲେହୈଟିସନ୍‌। କବିର ଭାଷାଥି ଆମର୍‌ ନେଇ ଆମର୍‌ ଖାଇ ପେଟ୍‌ 
ଭରସନ୍‌ ଲାଜ୍‌ ନାଇଁ, ଦିନ୍‌ ଆସବା ଦେଖବୁ ପୁତା ଛଡ଼େଇ ଦେମୁ ଲେତାଗୁତା 
ନିଜର୍‌ ଗୀଁ ମାଏଟ୍‌ ସବୁବେଲେ ଅତି ନିଜର୍‌, ମା ଲେଖେ ଅତି ଆପନାର୍‌, ତାର୍‌ 
ଇଜତ୍‌ ନିଜର୍‌ ଇତ, ଘର୍‌ ଭୁସଲି ଯାଉ, ବନ୍ଧ ପାଏନ୍‌ ଅଟି ଯାଉ, କ୍ଷେତ୍‌ 
ଚକଡ଼ା ଚରିଯାଉ ହେଲେ ଗାଁଟା ଗୀ ଆଏ । ସ୍ବାଭିମାନୀ କବି ଗାଇଛନ୍‌ : 


ସବୁ ଯାଉ ପଛେ ଇଜତ୍‌ ଥାଉ 
ବାକି ସବୁଯାକ ଚୁଲଇ୍‌କେ ଯାଉ 
ଭୁଖେ ଦୁଖେ ମଲାର୍‌ ବେଲୈ 
ଆଉ କିଏ ଥିସନ୍‌ ଢବାର୍‌ ତଲୈ। 


ଗୀର୍‌ ମୁରହି, ଗାଁର ଚକେଲ୍‌ ପିଠା, ଗୀ ମାଏଟ୍‌, ଗୀର୍‌ ଖପର୍‌ ଘର, 
ଗୀର ଡଙ୍ଗର, ଗୀଁର ଚାଷ, ଗାଁର ଭାଷା, ଗୀର ଦୁଃଖ ସୁଖ୍‌ ସବୁ ଥି ଥିସି ଗୁଟେ 
ଗରଅଁଲିପନ୍‌। ଇ ଗଅଁଲିପନ୍‌ ଖଟି ଚିଜ୍‌ ଆଏ, ଯେନ୍ଥି ନାଇଁ ଥାଏ ଠଢକାମି, 
ଦେଖେଇ ହେବାର୍‌ ଅହଂ, ସରଲ୍‌, ସହଜ, ସୁନ୍ଦର ମହକ୍‌ଟେ ଥିସି ଇନ୍ତା 
ଗଅଁଲିପନଥ୍‌। କବି ବଡ଼ପଣ୍ଡାକର୍‌ କଲମ୍‌ ଥୁ ଇନ୍ତା ଗାର୍‌ ପ୍ରଶଂସାଥି ନିଥିରିଛେ 
ଯେ ବହିର୍‌ ଯେନ୍‌ ଫରଦ୍‌ ଖୁଲବ୍‌ ଗୀ ମାଏଟର୍‌ ସୁନ୍ଦର ଚିତ୍ରକେ ଚିତ୍ରା ହେଇଛେ 
ବାର୍‌ବାର୍‌ | କବି କହିଛନ୍‌ : 


ଇ ମାଏଟ୍‌ଥି କରମ୍‌ ଆମର୍‌ 
ଇ ମାଏଟ୍‌ଥି ଧରମ୍‌ 

ଇ ମାଏଟ୍‌ ଥି ଲଟ୍‌କି ଥିମା 
ସଭେ ଜନମ୍‌ ଜନମ୍‌ । 

ଗାୀଁଥି ବଢ଼ି ଉଡ଼ି ହସରୈ ରହିଗଲେ, ଘାଏ ଘାଏ ଗାଟା ପୁରାନ୍‌ କି ପୁଥି 
ଥି ରହିଯାଏସି ଲେଖୈ ଲାଗ୍‌ସି | ସହରର୍‌ ଉଁଚା ଉଁଚା ଘରେ ରହିକରି ବି ଗୀର 
ଜୀବନ ହଁଦ୍‌ଲେଇ ପକଉଛେ କବିକେ | କେନ୍‌ସି ହାଲତ୍ଥି ବି ସହରକେ ନିଜର 
କରି ନାଇଁ ପାର୍ବାର୍‌ କବି | ତାକର ମନ୍ଟା ହୁର୍ଗୁନି ହଉଛେ ଗୀର୍‌ ଲାଗି | ଗୀର 
ଘର୍ଟା ଫଟା ଘର୍‌ ହେଇଥିଲେ ବି ସେଟା ଗାଁର୍‌ ଘର୍‌ | ଗୀର୍‌ ସକାଲ ଚରେ 
ଚିର୍ଗୁନ୍‌ ମାନ୍‌୍କର କିଚିର୍‌ ମିଚିର୍‌, ଗାଁର କସୁର୍‌ କିଦା, ଗୀଁର୍‌ ବବା ବଡ଼ୁ, 
ମଉସା ମାଉସୀ, ବଡ଼ଖା ବା, ବଡ଼ଖା ମା, ଗୀର ପଲ୍ସାଗୁଛା ସବୁନେ ଥିସି 
ଗୁଟେ ନିଜର୍ପନ୍‌ | ପୁଟଲେଇ ଧରି ରଖି ପାର୍ବାର୍‌ ମନ୍‌ | ଏନ୍ତା ମାହୋଲ୍‌ 
ଛାଡ଼ିକରି କିଏ ଚାହେଁବା ବଲି କବି ପ୍ରଶ୍ନ କରିଛନ୍‌ | ହେଲେ ଉତ୍ତରଟା ତ ନିଜର 
ଲେଖାନ ହିଁ ଅଛେ | କବି ଲେଖିଛନ୍‌: 
ହଲ୍‌ ଧର୍ବୁ ପଲ୍ହା ରୁଇବୁ 
ଧାନ୍‌ ବିହିଡ଼ି ଥିବୁ 
ଲଟା ଘାସ୍‌ ସବୁ ବାଛବୁ ପୁତା 
ଧାନ୍‌ ପାଚ୍ଲେ ଧାନ ଦାଏବୁ 
ଖଲାକେ ନେବୁ ବୁହି 
ଧାନ୍‌ ମଡ଼ାବୁ ଧାନ୍‌ ପାଏବୁ 
ହେଟା ତ ଘି ମହି । 


ଆମ ବୁରେଇ ଘେରା କୁକ୍ରାଝରି ଗୀଁର୍‌ ଢଜୁମା, ଜେହେରୁ ଭୋଇ, 
ଫାନସ୍‌ ପୁଂଜି, କଏରୁ ଛତର୍‌ ସଭେ ଯେନ୍ତା ଇହାଛିନି ଜିଛନ୍‌, ଗାର ଇଫାଲ୍‌ 
ସେଫାଲ୍‌ କିନ୍ଦରୁଛନ୍‌ | ପେଟର୍‌ ଲାଗି ନନ୍ଦକେ ବିକି ଦେଇଥ୍‌ବାର ବହୁ ଫାନସ 
ପୁଂଜି ଇହାଛିନି ବି ପେଟେ ଉଦା କପଡ଼ା ଦେଇ ଫଠ୦ା ଘରେ ମଲା ଲେଵୈ ଜିଛ । 
କେତେ ରାଜନୀତି, କେତେ ଖବରକାଗଜ୍‌ ଇତାର୍‌ କଥାନୀକେ ନେଇ ଗୀତ୍‌ 
ଗାଏଲେ, ହେଲେ ବଦ୍ଲି ପାର୍ଲା କାଏଁ ଉଚ୍ରି ଯାଇଥିବାର୍‌ ଜୀବନ ? ଇ କଥା 


ସବୁ କବି ରାଗ୍ରିଷ୍ମି ହେଇ ଆଜକାଲିର ବ୍ୟବସ୍କାକେ ଆଂଗଠି ଦେଖେଇଛନ୍‌ | 

ଯେନଠାନେ 

ସକାଲର୍‌ କଅଁଲି ଖରାନ 

ମାଟିଥୁ ଫୁଟିଥିବାର୍‌ ଦୁବ ପତରୈ 

କାକର୍‌ ନାଇଁ ପଡ଼େ, 

ବଦ୍‌ଲି ଗଲାନ ବଲି ବୟାନ୍‌ବାଜି ମାରୁଥବା 
ଇ ଆଡ଼ର୍‌ ନେତା ମାନ୍‌କର୍‌ 

କଥାର୍‌ ଟାନ୍‌, ମେଛାର୍‌ ଆଁଟ୍‌ 

କେଭେ ନାଇଁ ଛିଡ଼େ 

କେଭେ ନାଇଁ ଛିଡ଼େ | 


କବି ହରିଶଂକର ବଡ଼ପଣ୍ଡା ତୀକର ବହିର୍‌ ଶେଷ ଆଡ଼କେ ଆଧୁନିକ୍‌ 
କବିତାର୍‌ ଧାରାନୁ ଉତ୍ରି ଆଇଛନ୍‌ ଖାଟି ଡାଲଖାଇ, ସୁର୍‌କେ | ଗୀର ଗୀତ୍‌, 
ଗୀର୍‌- ଭାବ୍‌, ଗାଁର କଥା, ଗୀର୍‌ ଲଥା ବନେ ଫାବ୍ସି ଗୀର୍‌ ସୁରେ ଗୁଆହେଲେ, 
ଗୀର୍‌ ଭାଷାଥି ଲେଖା ହେଲେ ଗୀର୍‌ କାଦୋଥି ଛାପଲ୍‌ ମାତ୍ଲା ପୋଢ଼ ମିତାର୍‌ 
ଉତ୍ପାତ୍‌ ହେଲେ | କୁକ୍ରାଝରି ଗୀଁର୍‌ ଟେକ୍‌ | ଆମ୍‌ ବଉଲର୍‌ ଚହଟ୍ଥି ବାସି 
ଯାଇଛେ, ପଲସା ଫୁଲର୍‌ ରଙ୍ଗଥି ରଙ୍ଗିନ୍‌ ହେଇଯାଇଛେ, ଢୋଲ ନିଶାନର୍‌ 
ଦୁଲଦୁଲିଥି ଦୂଲକି ଯାଇଛେ । କବି ଗାଇଛନ 


ଡାଲଖାଇରେ ଡାଲଖାଇରେ 
ଆମ୍ବୁରେଇର୍‌ ଗୀଟା ଇଟା 

ନୀଟା କୁକ୍ରାଝରି 

ଗହଲ୍‌ ଚହଲ୍‌ ଲାଗିଥ ସି 

ବଛର୍‌ ସାର ଧରି 

ଇ କଥାଟା ହେତୁ ରଖବୁ ବାବୁ ହୋ 
ମାଏଟ୍‌କେ ସୁମ୍ରି କାଏଁ ଡାଲଖାଇରେ.... | 


oOo 

ମଣିନନ୍ଦ ସାହୁଜ୍କର୍‌ ସୀତା ରାମ୍‌ 


ସମଲପୁରୀ ଭାଷାଥି ଭାଗ୍ବତ୍‌ ଗୀତା, ଉପନିଷଦ୍‌, ରାମାୟଣ ଆରୁ 
ମହାଭାରତର୍‌ କଥାକେ ନେଇକରି ଗୁର୍‌ଦୁଟେ ବହି ପାଠକର୍‌ ନଜର୍‌କେ 
ଆସିଗଲାନ। ଇ”ଟା ସମ୍ବଲପୁରୀ ସାହିତ୍ଯ ଲାଗି ବନେ ଖବର୍‌ଟେ ଆଏ। 
ହେମଚନ୍ଦ୍ର ଆଚାର୍ଯ୍ୟଙ୍କର୍‌ ' ରାମରାହା' ଆଉ ଇନ୍ଦ୍ରମଣି ସାହୁକଁର ‘ କୋଶଲ 
ରାମାୟଣ” ଉତ୍ତାରୁ ବରଗଡ଼ ବାହିର୍‌ ମଣିନନ୍ଦ ସାହୁକ ର ସମ୍ବଲପୁରୀ ରାମାୟଣ 
“ସୀତାରାମ! ଗ୍ରନ୍ଧଟା ପାଠକ୍‌ ମାନ୍‌କର୍‌ ମନ୍କେ ଘିଁଚିନେସି | ମଣିନନ୍ଦ ସାହୁ 
ବରଗଡ଼ ଜିଲ୍ଲାର୍‌ ନୁନିଆଁ ଜାମ୍ପାଲି ଗୀଥି ଜନମ୍‌ ହେଇଥ୍‌ବାର୍‌ ଜନେ ସରଲ୍‌, 
ସାଦାସିଧୀ ଲୋକ୍‌ ଆନ୍‌ | ନାଟୁଆ ହେବାର୍‌ ସୀଗେ ଗୀତ୍‌-ବାଏଦ୍‌ କରୁଥବାର୍‌ 
ଝନେ ମାହିର୍‌ କଲାକାର୍‌ ଆନ୍‌ । ଆଧ୍ଯାତ୍ଧିକ୍‌ ରସେ ଭିଜି ସାତ୍‌ ଖଡ୍‌ ରାମାୟଣ୍କେ 
ଗୁଟେ କାଡେ ଲେଖିଛନ୍‌ କବି | ପହେଲ୍‌ ନୁଁ ଗଣେଶ ବନ୍ଦନା କରି ବି ଲେଖିଛନ୍‌, 


ତମର୍‌ ଠାନେ ବିନ୍ତି ଗୁଟେ ରହେଲା ହୋ ଗଣେଶ 
କଲମ୍‌ ଧରି ଲେଖୁଛୈ ମୁଇଁ ରାମ ଇତିହାସ 
ପଦ୍ମାନ୍‌କୁ ଫୁସୁର୍‌ଫାସୁର୍‌ କହେବ ମୋର୍‌ କାନେ 
ସଟୋ ସଟୋ ଲେଖିପାରମି ବଢେ ଉଷତ୍‌ ମନେ। 


ତିନ୍ଶହ ସତ୍ଷଠୀ ପୃଷ୍ଠାର୍‌ ଇ ଗ୍ରନ୍ଧଥି ରାମାୟଣକେ ସାତଟା କୀଡ୍‌ଥି 
ଭାଙ୍ଗ ହରେକ୍‌ କାଡ୍‌ଥୁ ଭିନ୍‌ ଭିନ୍‌ ବିଷେକେ ଠାନ୍‌ ଦେଇଛନ୍‌ କବି | ଆଦ୍ୟକାଣ୍, 

ଅଯୋଧା କାଣ୍‌, ଅରନ୍ଯ କାଣ, କିସ୍କିନ୍ଦା କାଣ, ସୁନ୍ଦର୍‌କାଣ, ଲଙ୍କା କାଣ 
ଆଉ ଉତ୍ତରା କାଣ୍‌ ନୀଥି ସାରା ରାମାୟଣର୍‌ କଥା ବସ୍ତୁକେ ବୁଝିହେଲା ଲେଖୈ 
ଭାଷା ଆଉ ଶବଦ୍‌ଥି ଚିତ୍ରିଛନ୍‌ କବି ସାହୁ । ପଦ୍‌ ଉତାରୁ ପଦ୍‌କେ ଗୀତ୍‌ 
ଲେଖୈ ଗାଇଗଲେ ବି କବିଙ୍କର୍‌ ପ୍ରତିଭା ସହଜେ ବୁଝିହେସି, କଥାର୍‌ ମଁଜିକେ 
ଠହକେଇ ହେସି | ପଦ୍ଜୁଡ଼ା, ସଜ୍ବଜ୍‌, କଥାନୀର୍‌ ବଖାନୀ, ଭାଷାର୍‌ 
ସରଲ୍ପନ୍‌, ଶବଦ୍ମାନ୍‌କର୍‌ ସଠିକ୍‌ ଗୁଂଫନ୍‌ ଇ ଗ୍ରନ୍ଧର୍‌ ସାହିତ୍ୟିକ୍‌ ଦିଗ୍‌କେ 
ଜବ୍‌ବର କରିପାରିଛେ | ଦଶରଥ୍‌ ନିଜର୍‌ ବଢଡ଼ପୁଓ ରାମଚନ୍ଦ୍ରକୁ ରଜା ହିସାବେ 
ଅଯୋଧାର୍‌ ସିଂହାସନ୍‌ ନ ବସାବାର୍‌ ଲାଗି ଯେତେବେଲେ ନିଜର୍‌ ମନର୍‌ 
କଥା ସମ୍କିରର୍‌ ଠାନେ କହେଲେ ରାନୀ କୈକେୟି ବି ଭରତ୍କେ ରଜା 
କର୍ବାର୍‌ ଅଭିଳାଷ୍ଟା ପ୍ରକାଶ୍‌ କଲେ ଆଉ ଆଘୁଁ ବର୍‌ ଦେବାର୍‌ କିରିଆ 
ଖାଇଥବାର୍‌ ଦଶରଥ୍ନ ଅଡ଼ି ବସ୍ଲେ। ଇ ପ୍ରସଂଗକେ କବି ମଣିନନ୍ଦ ସାହୁ 
ସହଜ ଆଉର୍‌ ସୁନ୍ଦର୍‌ ହିସାବେ ବର୍ଣ୍ଣନା କରିଛନ୍‌, ହେଇ ପଦ୍ଟା ତଲେ ଉଦ୍ଧାର 
କରାଗଲା : 


ପହେଲା ବର୍‌ ଭରତ୍‌ ମୋର୍‌ ରାଏଜେ ରଜା ହେବା 
ଦୁୂତିଅ ବର୍‌ ରାମଚନ୍ଦର୍‌ ଝାରେୈ ଘର୍‌ କର୍ବା। 
ଚଉଦ ବଛର୍‌ ଘର୍କେ ଆରୁ ନେଇଆଏବା ଫିରି 
ଜଙ୍ଗଲ୍‌ ଭିତ୍ରେ ରହିଥିବା ମୁନିର୍‌ ଭେସ୍‌ ଧରି | 


ନଦୀର ପାଏନ୍‌ ଲେଖେ ଛଲଛଲେଇ ଯାଇଛେ ଇ ଗ୍ରନ୍ଧର୍‌ ପଦ୍ମାନ୍‌ | 
ପଢ୍ଲେ ଯେନ୍ତା, ଗାଏଲେ ତା'ର ଠାନୁ ଆହୁରି ଅଏଧ୍୍‌କା ରାମ୍ରସ୍‌ ପିଇହେସି | 
ସୁରୁଜ୍‌ ମୁହିଁ ହେସି ବଲି ହେଇ ଫୁଲର୍‌ ନାଁ ଯେନ୍ତା ସୁରୁଜ୍‌ମୁଖି, ରାମଙ୍କର୍‌ 
ଆଶିଷ ପାଇ ଧିଆନ୍‌ ଗିଆନ୍‌ ସବୁ ଗୁଟେ କରିଦେଇଛନ୍‌ ବଲି କବି ସାହୁ 
ଏଡ୍‌କିଟେ ସୁନ୍ଦର୍‌ ବହି ଲେଖି ପାର୍ଲେ | ସାହିତ୍ୟକ୍‌ ମୂଲ୍ୟବୋଧ୍‌ ନଢ୍ର୍ଥସି 

ପ୍ରବନ୍ଧ ଘରା 


ବି ଇ ଲେଖାର୍‌ ଠାନ୍‌ ଠାନ୍‌ ଦେଖି ହେସି କୋଣାର୍କର୍‌ କଲା ଲେଖୈ କବି ପରଶ୍‌ 
ଆଧ୍ଧାତ୍ନିକ୍‌ ଭାବ୍‌ ଆଉ ସାହିତି୍ଯୁକ୍‌ କଲା ଯେନ୍‌ କବିର୍‌ କଲମ୍‌ ଥି ଗୁଟେ 
ହେଇଯାଏସି, ହେଇ କବି ହିଁ ତା'ର୍‌ ଲେଖା ମାଧ୍ଯମଥ ପାଠକର୍‌ ମନ୍‌ ଆର୍‌ ପ୍ରେମ୍‌ 
ଜିତି ପାର୍‌ସି। ସୀତାଙ୍କୁ ଖୁଜିନୁରି ଯେତେବେଲେ ପ୍ରଭୁ ରାମଚନ୍ଦ୍ର କିସ୍‌କିନ୍ଧ୍ଯା 
ଆଡ଼କେ ସୁଗ୍ରୀବ୍‌କେ ଭେଟବାର୍‌ ଲାଗି ଗଲେ, ବାଟେ ହନୁମାନ୍‌ ତାକର୍‌ ପରିଚୟ 
ମାଗ୍ଲେ | ଇ କଥାଟା କବିଙ୍କର୍‌ କଲମ୍ଥି ଏନ୍ତା ନିଝ୍ରିଛେ : 


ଭାବ୍ଲା ଏ ତ ମୁନୁଷ୍‌ ନୁହେ ମୁନୁଷ୍‌ ରୂପେ ଦେବ୍ତା 
ପାଶ୍‌କେ ଯାଇ ଜୁହାର୍‌ କଲା ତଲ୍‌୍କେ କରି ମଥା 
ବଏଲା ତମେ କେନୁ ଆଏଲ ସନ୍ୟାସ୍‌ ଭଲି ଦୁଇ 
ତମର୍‌ ଭଲି ସୁନ୍ଦର୍‌ ମୁଇଁ ତ ଜିବ୍ନେ ଦେଖି ନାଇଁ 
କାମ୍‌ ଦେବ୍ତା ଠାନୁ ତମେ ଅଏଧ୍‌କା ସୁଭାବନ୍‌ 
ପଦମ୍‌ ଫୁଲ୍‌ ବାଗିର୍‌ ତମର୍‌ ଦିଶୁଛେ ନୟନ୍‌ | 

କଲା ବାଦଲ୍‌ ଭଲିଆ ଦିହି ଠାନି ସିଂହର୍‌ ଚାଲି 
ଧୁନ୍‌କେ ଦେଖ୍ଲେ ତିନ୍‌ ବରମ୍ଭାଣ୍ଡ ଚାହେଁଲେ ଦେବ ଜାଲି 


ଏନ୍ତା ହରେକ୍‌ କାଡ଼ର୍‌ ବିଷେମାନ୍‌କୁ ନିଜର୍‌ ଗୁଟେ ଅଲଗ୍‌ ଶଏଲୀ 
ଆରୁ ଢାଂଚା ଥି କବି ରାମାୟଣର୍‌ କଥାବସ୍ତୁକେ ପଦକେ ପଦ୍‌ ଜୁଡ଼ି ଲେଖିଛନ୍‌ | 
ପାଠକ୍‌ ମାନେ ଯଦି ରାମ୍‌ ସୀତା ପର୍ଭୁକେ ଛାତିର୍‌ କର୍ପନୁ ଭଲ୍‌ ପାଏସନ୍‌ 
ବଏଲେ ବହି ପଢିକରି ତାର୍‌ ମଜା ଉଠେଇ ପାର୍ବଵେ । ତା'ର ମିଠାସ୍କେ ଚାଖି 
ପାର୍‌ବେ | ସାହିତ୍ୟ ଦୃଷ୍ଟିନୁ ଆଏଜ୍‌ ଆମେ ଉତ୍ତର ଆଧୁନିକ୍‌ ଯୁଗେ ପୁହୁଁ ଚା- 

ପ୍ରବନ୍ଧ ଘରା 


ପୁହୁଁଚି ହେଇଗଲୁନ ବଲି ସଭା ସମିତିମାନ୍‌କେ ଆଲୋଚନା କରୁଛୁ | ହେଲେ 
ଇହାଦେ ବି ରାମାୟଣ, ମହାଭାରତର୍‌ ପ୍ରସଙ୍ଗମାନ୍‌ ଚରିତ୍ରମାନ୍‌ ଆମର ଦିହେ 
ଘର କରିଛେ ବାଗିର୍‌ ଲାଗ୍ସି | ଇ ଭାବ୍‌ ଚିରନ୍ତନ୍‌ ଆଏ, ପାହାଡ଼ ଲେଖେ 
ମଜବୁତ୍‌ ଆଏ, ସମୁଦର୍‌ ଠାନୁ ଭିଲ୍‌ ଆହୁରୀ ଗହୀର୍‌ ଆଏ, ଆକାଶଠାନୁ ଭିଲ୍‌ 
ଆହୁରି ପଏହାଁ ଆଏ । କବି ମଣିନନ୍ଦ ସାହୁ ଇ ଗ୍ରନ୍ଟା ଲେଖି ଖାଲି ରାମ୍‌ସୀତାଙ୍କର୍‌ 
ସେବା ନାଇଁ କରି କି ସମ୍ବଲପୁରୀ ସାହିତ୍ୟର୍‌ ବଢ୍‌ତି ନାଇଁ କରି, କବି ଯୁଗ୍‌ 
ଯୁଗ୍‌ ଲାଗି ମୁନୁଷ୍ମାନ୍‌କର୍‌ କଲ୍ୟାନ୍‌ ଲାଗି, ସୁଖ ଶାନ୍ତି ଲାଗି ଭକ୍ତର୍‌ ପ୍ରାର୍ଥନାଟେ 
ଯେନ୍ତା ଗାଇ ଦେଇଛନ୍‌ | ପାଠକ୍‌ ମାନେ ଇ ବହିକେ ନୂରୁନ୍‌, ଘିନୁନ୍‌, ପଢୁନ୍‌, 
ବୁଝୁନ୍‌ ଆଉ ସାହିତ୍ୟ-ସଂସ୍କୃତିର୍‌ ପୂଜା କରୁଥାଉନ୍‌ | 


Oo 

ଡ. ଦ୍ଵାରକା ନାଥ ନାୟକ - 

ଆମର୍‌ ସମିଆର୍‌ ଝନେ ନାମି ନାଟ୍ଯକାର୍‌ 
ନାଟ୍ୟ ନିର୍ଦ୍ଦେଶକ ସଂଗୀତକାର୍‌ , ଅଭିନେତା ; 
ସଂଗୀତ୍‌ ନାଟକର୍‌ ଅବବଲ୍‌ ଦର୍ଜୀର୍‌ ଅଥକ୍‌ 
ସଂଗଠକ୍‌ । ଏଭେ ଏଭେ ପ୍ରକାଶ ପାଇଛେ pu 
ତାକର ବହି “ନିଜସ୍ବ ସଂଳାପ” । ବହିଟୀ ME $ | 
ଯଦିଭି ତାକର୍‌ ଆମ୍ମଜୀବନୀ ଆଏ ତାକର \ 1 AO 
ନିଜର୍‌ ଅନୁଭୂତି ସଙ୍ଗେ ସାମାଜିକ ଅନୁଶୀଲନ୍‌ ଆରୁ ସାହିତ୍ୟିକ ବିଶ୍ଲେଷଣ 
ଏତେ ମାର୍ମିକ୍‌ ହଇନ୍େ ଯେ , ବହି ପ୍ରକାଶ ପାଏବାର୍‌ ଆଘୁଁ “ ଫେସ୍‌ବୁକ୍‌” 
ଥୁଁ ପଢ଼ିକରି ଶହ ଶହ ସାହିତ୍ଯ ପ୍ରେମି ତାକର୍‌ ଲେଖାମାନଙୁ କେତନି 
କେତେ ପ୍ରଶଂସା କରିଛନ୍‌ | 

ଏଛନିର୍‌ ଇ ବହି “ପ୍ରବନ୍ଧ ଘରା” ସମ୍ବଲପୁରୀ ସାହିତ୍ୟ ପ୍ରେମି ଭିନ୍‌ ଭିନ୍‌ 
ବିଭାଗ ଉପରେ ତାକର୍‌ ଲେଖ୍‌ଲା ସମାଲୋଚନା ପ୍ରବନ୍ଧମାନକର୍‌ 
ସଂକଲନ୍‌। ବହିଥ ନାଟକ ଉପରେ ଜହ କରି ଆଲୋଚନା ଥଲେ ଭି 
ସମଲପୁରି ସାହିତ୍ଯର ଉଞ୍ଜା ଦିଗେ ତାକର ଗଭୀର ପ୍ରବେଶ ଆରୁ 
ସମୀକ୍ଷାଥୁ ସଫା ଜନା ପଡିଯାଉଛେ ଯେ, ସେ ସମଲପୁରି ସାହିତ୍ୟର୍‌ 
କେଡେ ସମ୍ଭେଦନଶୀଲ, ନିଷ୍ଠାବାନ୍‌ଟ ସଚ୍ଚା ସାଧକ। ବହିଟା ଆମର 
ଭାଷାର୍‌ ସମାଲୋଚନା ସାହିତ୍ୟର ଅଭାବକେ ପୂରଣ୍‌ କର୍ବାର୍୍ଥ ନିଶ୍ଚେ 
ସାହେଯ୍‌ କରବା ଆରୁ ଭାଷାର ସାହିତ୍ଯ ପ୍ରେମି ମାନ୍‌କର୍‌ ଆଦର୍‌ 
ପାଏବା, ନୂଆଁ ନୂଆଁ ଗବେଷକ୍‌ ମାନକୁ ବାଟ୍‌ କଢ଼ାବା। 


କୁମୁଦ ଚନ୍ଦ୍ର ଦାଶ 
ତାରିଖ୍‌ - ୦୬.୦୭.୨୦୨୧ 


